
“Gospodine Boras, ukoliko se ne dogovorite, mi ćemo vas pustiti da 
se međusobno poubijate, pa ćemo vam mi nametnuti svoja rješenja. " 


Lord Peter Carrington 
Sarajevo, aerodrom Butmir, travanj '92. 

UVOD 


Početkom 1996. godine počeo sam razmišljati da i ja nešto napišem 
o najnovijoj povijesti Bosne i Hercegovine. Pitao sam se trebam li ja o 
tome pisati. Vrlo brzo sam zaključio da bi bila i moja obveza, kao člana 
bivšeg Predsjedništva RBiH, da opišem najnovije događaje koji su utjecali 
na raspad SRBiH i na katastrofu njezinih naroda i građana. Želja mi je 
nešto kazati o događajima u kojima sam osobno sudjelovao, neposre- 
dno ili posredno. Odlučio sam da to budu događaji od 1990. do 1996. 
godine. To je vrijeme velikih događanja u svim zemljama avnojevske 
Jugoslavije i njezina raspada, tragedije hrvatskog, muslimanskog i srpskog 
naroda i ostalih naroda i narodnosti, nacionalnog osvješćenja, me- 
đunacionalnih sukoba, raspada komunističkog sustava i održavanja pr- 
vih demokratskih izbora nakon 50 i više godina. Treće pitanje koje mi 
se nametnulo bilo je kako dati naziv knjizi koju želim napisati. Mnogo 
mi je pomogao Pau! Garde svojom knjigom “Život i smrt Jugoslavije“, 
Ceres-ZIRAL, Zagreb 1996., na čemu sam mu vrlo zahvalan. Od- 
lučio sam da moja knjiga nosi naziv Kako je umirala Socijalistička Re- 
publika Bosna | Hercegovina i njezin je sadržaj obrađen u dvanaest 
poglavlja. 

Socijalistička Federativna Republika Jugoslavija usvojila je svoj zadnji 
Ustav 21. veljače 1974. s osam amandmana na taj Ustav do 1981. U 
načelima Ustava, pored ostalog, predviđeno je da u SFRJ vlast pripada 
radničkoj klasi, ona se ostvarivala socijalističkom demokracijom kao po- 
sebnim oblikom “diktature proletarijata" i odlučivalo se na načelima 
sporazumijevanja, ravnopravnog sudjelovanja i na načelu odgovornosti 
republika i autonomnih pokrajina. Općenarodna obrana je bila jedinst- 

vena i činile su je oružane snage (INA i TO) cijele zemlje. Bila je to 
savezna država sa šest republika i dva autonomna područja u sklopu 
SR Srbije (Kosovo i Vojvodina). Teritorij je bio jedinstven i sačinjavali su 
ga teritoriji republika i nije se mogao mijenjati bez njihove suglasnosti. 
Društveno-ekonomsko uređenje zasnivalo se na sredstvima za proizv- 
odnju u društvenom vlasništvu i samoupravljanju radnika u proizvodnji 
i društvenoj reprodukciji. Radnička klasa i radni ljudi bili su nositelji 
vlasti i upravljanja društvenim poslovima. 

Socijalistička Republika Bosna i Hercegovina bila je jedna od šest 
republika SFRJ, imala je svoj Ustav, zadnji iz 1974. sa sedamdeset 
devet amandmana do 1990. Bila je to republika, prema ustavnim od- 
redbama, država građana i naroda Bosne i Hercegovine, Muslimana, 
Srba, Hrvata i pripadnika drugih naroda. Ustavne odredbe koje su se 
odnosile na društveno-ekonomsko uređenje i društveno-politički sustav 
bile su istovjetne odredbama Ustava SFRJ. SRBiH je imala svoju Skup- 
štinu, Predsjedništvo, Vladu, Republičku upravu, Ustavni sud, Vrhovni 
sud i Republičko javno tužiteljstvo, svoju državnu zastavu s grbom. 
Svim republikama bila je zajednička himna /7ejf Slaveni. 

U 1989. počinje vidno kvarenje odnosa između republika u SFRJ i 
pripremanje značajnih događanja, kako na državnoj razini tako i u 
pojedinim republikama. Najgori su odnosi u toj godini bili između Srbije 
i Slovenije. Početkom 1990. održan je Kongres SK] koji je u prethodnoj 
godini dugo pripreman i nekoliko puta odgađan. Predstavnici SK SI- 
ovenije su na Kongresu ponudili svoj prijedlog koji je predviđao reko- 
nstrukciju SK] i njegovo svođenje u republičke granice, razbijanje njegove 
monolitnosti, demokratizaciju i usklađivanje njegova političkog djelovanja 
s ustavnim uređenjem iz 1974. Nakon odbacivanja ponuđenog teksta 
Slovenci su napustili Kongres, objavljujući da prekidaju sve veze sa 
SKJ. Ubrzo je i delegacija iz Hrvatske uradila isto. Kongres je prekinuo 
s radom i nije se više nikad održao. S propalim kongresom SK] otpočelo 

je raspadanje SFRJ. Nije to mogao spriječiti ni Ante Marković, predsj- 
ednik tadašnje Vlade SFRJ, svojom izjavom nakon propalog kongresa: 
“Jugoslavija nastavlja funkcionirati sa ili bez SKJ." 


Slovenija je prva organizirala u travnju 1990. demokratske izbore 
poslije Drugog svjetskog rata na području avnojevske Jugoslavije. Po- 
četkom srpnja iste godine donijela je “Deklaraciju o suverenitetu", pr- 
oglasila je slovenske zakone iznad saveznih zakona, ukinula je atribut 
"socijalistički" i postala “Republika Slovenija". Ono što je Slovenija 
uradila tijekom dvije godine Hrvatska je ostvarila za samo godinu dana 
u mnogo težim uvjetima. U travnju i u svibnju 1990. organizirani su 
demokratski izbori, na kojima je nadmoćno pobijedio HDZ, a Sabor je 
30. svibnja 1990. izabrao dh: Franju Tudmana za prvog predsjednika 
demokratske Hrvatske. Srbija i Crna Gora ostale su ujedinjene nakon 
razlaza s ostalim republikama. Na organiziranim izborima i u Srbiji i u 
Crnoj Gori pobijedili su socijalisti, odnosno komunisti. U Makedoniji 
su održani demokratski izbori od I 2. studenoga do 9. prosinca 1990. 
Nijedna stranka nije dobila apsolutnu većinu, pa je u ovoj republici 
formirana koalicijska vlada i ostala tijela vlasti. Krajem siječnja 1991. 
izabran je Kfro Gligorov za prvog predsjednika demokratske 
Makedonije. | 

SRBiH je Titovo čedo. Rođena je noću između 26. i 27. studenoga 
1943. na prvom zasjedanju Zakonodavnog antifašističkog vijeća na- 
rodnih odbora BiH (ZAVNOBIH) u Mrkonjić-Gradu. Kao i u ostalim 
republikama SFRJ, i u Bosni i Hercegovini je cjelokupna vlast bila zasn- 
ovana na socijalističko-komunističkom sustavu, bolje rečeno na “diktaturi 
proletarijata". Odnosi s drugim republikama održavani su posredno 
preko saveznih tijela vlasti kao što su Predsjedništvo, Savezna skupština, 
Vlada i drugih saveznih institucija. Bosna i Hercegovina, kao i druge 
republike (s izuzetkom Slovenije), ostala je bez teritorijalne obrane, 
koja je u 1990. u cijelosti podčinjena JNA, odnosno Saveznom sekret- 
arijatu za narodnu obranu u Beogradu. 


Početkom 1990. Skupština SRBiH je donijela novi Zakon o udruži- 
vanju građana, čijim je stupanjem na snagu prestao važiti raniji Zakon 
o društvenim organizacijama i udruženjima građana. U novom zakonu 
bilo je izričito zabranjeno udruživanje na osnovi nacionalne i vjerske 
pripadnosti. Krajem srpnja iste godine Skupština SRBiH je donijela 
Zakon o izboru i opozivu članova Predsjedništva. Po ovom zakonu, 
Predsjedništvo je sačinjavalo sedam članova, i to: tri Muslimana, dva 
Srbina, jedan Hrvat i jedan član iz reda pripadnika drugih naroda i 
narodnosti. 

Potaknuti demokratskim promjenama u Sloveniji i Hrvatskoj, posebno 
gubitkom izbora u travnju 1990. u ove dvije republike, komunistički 
delegati u Skupštini donijeli su krajem srpnja 1990. Zakon o izmjenama 
i dopunama Zakona o udruživanju građana. Ovim je zakonom ukinuta 
zabrana udruživanja na osnovi nacionalne i vjerske pripadnosti, ali je 
istodobno onemogućeno političko organiziranje u državnim tijelima, 
poduzećima, ustanovama i slično, gdje su komunisti i njihovi kadrovi 
odranije zaposjeli ključna radna mjesta. Također, pod pritiskom javnosti, 
posebice zbog ravnopravnosti Hrvata s ostala dva naroda u Bosni i 
Hercegovini, Skupština je početkom listopada 1990. donijela Ustavni 
zakon kojim je izmijenila nacionalni sastav Predsjedništva. Ta je izmjena 
glasila: “Predsjedništvo SRBiH sačinjava sedam članova, i to: dva Mu- 
slimana, dva Srbina, dva Hrvata i jedan član iz reda drugih naroda i 
narodnosti." Ovim zakonskim promjenama stvorene su sve pravne pre- 
tpostavke za održavanje izbora zakazanih za 18. studeni 1990. go- 
dine. 

Za izbore u studenom 1990. prijavilo se preko 40 političkih stra- 
naka. Međutim, samo pet ih je dobilo u izbornoj utrci pet i više zastup- 
nika u Skupštini i članove Predsjedništva. To su Hrvatska demokratska 
zajednica BiH (HDZ), Stranka demokratske akcije BiH (SDA), Srpska 
demokratska stranka BiH (SDS), Savez komunista BiH — Socijalistička 

demokratska partija (SKBiH-SDP), Savez reformskih snaga Jugoslavije 
— BiH (SRSJ). 

HDZ BiH je u svom Statutu, kojega je usvojila na prvom Saboru 
18. kolovoza 1990., istakla neke od ciljeva iz Programske deklaracije, 
kao što su: pravo hrvatskog naroda na samoodređenje do prava na 
odcjepljenje i ostvarenje državnosti u suverenoj Republici Bosni i Her- 
cegovini, pretvaranje Bosne i Hercegovine u demokratsku državu, osi- 
guranje osnovnih prava i sloboda svim njenim građanima, zaustavlja- 
nje iseljavanja Hrvata iz Bosne i Hercegovine, poticanje povratka ise- 
ljenika u domovinu, uvođenje tržišnoga gospodarstva i razvijanje na- 
rodnoga gospodarstva na načelima svih oblika vlasništva. 

Stranka demokratske akcije je stranka muslimanskog, kulturnopovi- 
jesnog kruga, koja je osnovana 26. svibnja 1990. u Sarajevu. U predi- 
zbornim aktivnostima 1990. Afija /zetbegovićje izjavljivao da je SDA 
muslimanska partija koja jako sliči na svoj narod, to je vjernički narod iz 
kojeg regrutira svoje članove, odnosno pristaše. Što se samog islama 
tiče, on bi se obradovao mujezinu s Eiffelova tornja, islam je naputak u 
kom smjeru valja rješavati političke probleme. Najavljuje građanski rat 
ukoliko ne bude građanske Republike Bosne i Hercegovine i želi građd- 
ansku Bosnu i Hercegovinu na načelu “jedan građanin, jedan glas", 
dakle, slično onom što je želio i Slobodan Milošević za Jugoslaviju, 
zbog čega je došao do sukoba s ostalim njezinim narodima. U prediz- 
bornim aktivnostima /zetbegović najavljuje obranu građanske Bosne i 
Hercegovine i uz sudjelovanje drugih naroda. Kako je SDA predstavnik 
i muslimanskih vjernika, /zetbegovićračuna na podršku islamskog svijeta, 
što će se tijekom rata i ostvariti. 

Srpska demokratska stranka je stranka srpskog naroda u Bosni i 
Hercegovini na čelu s Radovanom Karadžićem. U predizbornim 
aktivnostima Aaradžić izjavljuje, pored ostalog, da uči Srbe da budu 
Srbi, Srbi još uvijek postoje, pored svih progona, pokolja, pritisaka i 

stradanja; najavljuje rat ukoliko se ne mogne voditi politika. Xaradžiću 
ne odgovara predizborna koalicija između HDZ-a i SDA. Šalje upoz- 
orenje muslimanskom narodu da mu (tobože) glavna prijetnja dolazi iz 
Zagreba koji želi Bosnu i Hercegovinu integrirati s Hrvatskom. U takvoj 
bi državi Srbi vrlo loše prošli, a zatim bi došao na red muslimanski 
narod. Velikosrpska promidžba imala je uspjeha kod /zetbegovića. Zbog 
toga on uspostavlja ekvidistancu prema Srbima i Hrvatima, koja će 
donijeti kasnije katastrofu muslimanskom narodu upravo od “miroljub- 
ivog" Karadžića. 

Savez komunista BiH na čelu s dr. Vijazom Durakovićem proširio je 
svoj naziv u Socijalističku demokratsku partiju (SKBiH-SDP). Evo ne- 
koliko ciljeva iz programa ove stranke: za novi smisao socijalizma i 
demokraciju, za parlamentarnu demokraciju, za slobodan zajednički 
život, za nacionalnu slobodu i ravnopravnost u Bosni i Hercegovini, 
za demokratsku Jugoslaviju, za tržišnu privredu i za bogatog seljaka. 
U intervjuu, što ga je dao dr. /Vijaz Duraković novinaru Aleksandru 
Tijaniću pred same izbore, on kaže da normalan čovjek može biti samo 
komunist i ljuti se na bivše komuniste koji su preko noći postali glavni 
uzdanici Saveza reformskih snaga i postali glavni pobornici 
antikomunizma. 


Skupština SRBiH je raspisala izbore 6. kolovoza 1990. za 18. 
studenoga 1990. Za izbor zastupnika u Vijeće građana određeno je 
sedam izbornih jedinica i u njima je trebalo izabrati 130 zastupnika. 
Glede broja zastupnika po izbornim jedinicama bilo je različito, zavisno 
od broja stanovnika u izbornoj jedinici po popisu pučanstva iz 1981. 
Kod glasovanja za poslanike u Vijeće građana birači su glasovali za 
listu, a ne za pojedinca. Za izbor zastupnika u Vijeće općina svaka je 
općina činila jedno izborno mjesto. Biralo se 1 10 zastupnika, jer je u 
SRBiH bilo 109 općina i jedan zastupnik za Grad Sarajevo. Kod glas- 
ovanja u ovo Vijeće birači su davali glas pojedincu-kandidatu. Za izbor 

zastupnika važila je apsolutna većina. Za Predsjedništvo biralo se sedam 
članova, dva Muslimana, dva Srbina, dva Hrvata i jedan iz redova 
ostalih. Birač je mogao glasovati najviše za sedam kandidata, ali iz 
reda jednog naroda glasovalo se najviše za dva, a iz reda ostalih za 
jednog kandidata. Izborna jedinica za članove Predsjedništva bila je 
jedna, i to svi birači u Bosni i Hercegovini, a vrijedio je većinski sustav: 

U biračke popise za Vijeće građana bilo je upisano 3 018 206 
glasača, od čega je glasovalo 2 333 827 ili 77,5%. Glasači su se 
masovno opredijelili za programe nacionalnih stranaka. HDZ je dobio 
15,51%, SDA 30,41% i SDS 25,23% od ukupnog broja glasača. Pod 
pretpostavkom da su se glasači iz pojedinih naroda opredjeljivali za 
svoje nacionalne stranke, HDZ je dobio relativno najviše 84,38%, SDS 
78,79% i SDA 76,94% glasova iz reda svoga naroda. U Vijeće općina 
izabrano je 43 Muslimana, Srba 40, Hrvata 24 i 3 zastupnika Jugo- 
slavena. U oba vijeća HDZ je dobio 42 zastupnika, dok su ostalih 
sedam zastupničkih mjesta iz reda hrvatskog naroda dobile druge 
stranke. 


Za članove Predsjedništva izabrano je sedam članova, i to iz reda 
Muslimana i SDA: Aikret Abdići Alija Izetbegović; Srba i SDS-a: Biljana 
Plavšić i Nikola Koljević; Hrvata i HDZ-a: Stjepan Kljujić i Franjo Boras 
i Jugoslavena i ostalih Zjup Ganić Najveći broj glasova, 1 045 539, 
dobio je Aikret Abdić, ili 44,7% od ukupnog broja birača. Ovako veliki 
broj glasova dobio je # Abdićjer je dobio mnogo veći broj glasova iz 
reda muslimanskog naroda nego A. /zetbegovići uglavnom sve glasove 
koje je dobio HDZ i njegovi kandidati. Izetbegović je dobio 879 266 
glasova i u taj broj glasova ulazi 400 000 glasova iz reda hrvatskog 
naroda koji su glasovali za kandidate HDZ-a. Ovi pokazatelji upućuju 
na dva zaključka: prvi, da nije bilo glasova iz reda Hrvata i HDZ-a, 
Alija Izetbegović se ne bi našao u Predsjedništvu, u Predsjedništvu bi 
se našao Mijaz Duraković koji je dobio 558 263 glasa; drugi, kandidati 


21 


HDZ-a S. Mjujić i Franjo Boras bi, da SDA nije odustala od koalicije s 
HDZ-om neposredno pred izbore, dobili približno isti broj glasova 
kao i Fikret Abdić. 

Prema političkom dogovoru tri vladajuće stranke, za predsjednika 
Skupštine izabran je Momčilo Krajišnik, Srbin, i za zamjenika Marrofil 
Ljubić, Hrvat, za predsjednika Vlade izabran je /ure Pelivan, Hrvat. 
Nakon konstituiranja Skupštine na produženom radnom zasjedanju Sk- 
upštine izbio je spor između zastupnika SDA i SDS-a oko postavljanja 
Avde Campare za generalnog tajnika Skupštine. Sporovi i nerazumije- 
vanja između zastupnika ove dvije stranke nastavili su se sve do potpuna 
razlaza početkom travnja 1992. 

Novoizabrani zastupnici u Skupštini i članovi Predsjedništva preuzeli 
su zakonodavnu i izvršnu vlast u Bosni i Hercegovini. Sudska vlast je 
glede kadrova ostala netaknuta. Takav je slučaj bio i u izvršnoj vlasti, 
od ministara i doministara nitko nije bio zamijenjen novim kadrovima. 
Ista je situacija bila u upravnim tijelima, poduzećima, ustanovama, dr- 
uštveno-političkim organizacijama i slično. Pored toga, u novoizabranoj 
vlasti došlo je do nacionalnih podjela tako da Skupština i Predsjedništvo 
zajedno s Vladom nisu uspjeli donijeti ni jedan zakon od vitalnog znač- 
enja za narode, odnosno građane Bosne i Hercegovine. Naprotiv, srpski 
zastupnici u Skupštini i njihovi članovi u Predsjedništvu sa svojim akti- 
vistima radili su na organiziranju srpskih autonomnih oblasti. Do kraja 
1991. organizirali su četiri SAO, koje su početkom 1992. pretvorili u 
Republiku Srpsku s cjelokupnom strukturom državne vlasti. Uz pomoć 
INA naoružali susrpski narod i preuzeli dio njezinih korpusa s ljudstvom, 
opremom i organizacijom. 

Stvaranje SAO i na kraju Republike Srpske u BiH, agresiju srpske 
strane na Hrvatsku i hrvatske krajeve u BiH, mirno je promatralo Pr- 
edsjedništvo BiH na čelu s Afijom Izetbegovićem. Ništa se nije poduzi- 
malo za obranu BiH i, ne samo to, /zetbegovićje izjavljivao da to nije 

njegov rat. Pored toga, /zetbegović je zajedno sa svojim ministrom 
vanjskih poslova Harisom Silajdžićem poduzimao sve kod svjetskih mo- 
ćnika da se Republika Hrvatska ne prizna prije Bosne i Hercegovine. 
Međutim, međunarodna zajednica uvjetovala je priznanje suverenosti 
BiH s prethodnim održavanjem referenduma, koji je i održan 29. veljače 
i 1. ožujka 1992. lako je srpska strana bojkotirala izbore, referendum 
je uspio zahvaljujući hrvatskom pučanstvu koje je izašlo na referendum 
u relativno većem broju od muslimanskog stanovništva. Nakon uspješnog 
referenduma došlo je do međunarodnog priznanja BiH kao suverene 
države, ali je na nju istodobno izvršena agresija, koju je Radovan Kara- 
džić ranije najavljivao. 

Hrvatski narod u BiH, sa sve većom opasnošću od agresije na BiH, 
posebice na hrvatske prostore u njoj, utemeljio je 18. studenoga 1991. 
u Mostaru Hrvatsku zajednicu Herceg-Bosnu kao političku, kulturnu, 
gospodarstvenu i područnu cjelinu. Vrhovnu vlast HZHB činili su pr- 
edsjednik i Predsjedništvo koje je bilo sastavljeno od predstavnika hr- 
vatskog naroda u već formiranoj vlasti u općinama s hrvatskom većinom. 


Predsjedništvo HZHB, svjesno nemoći legalne vlasti RBiH, donijelo 
je 8. travnja Odluku o formiranju Hrvatskog vijeća obrane (HVO). 
Između 10. i 15. travnja iste godine HVO je uputio prijedlog Ratnom 
predsjedništvu RBiH o formiranju zajedničkog vojnog stožera za obranu 
BiH. Međutim, taj prijedlog A/ija Izetbegovićnikad nije stavio na dnevni 
red Predsjedništva, kako bi se o njemu odlučivalo. 

Ubrzo se pokazalo da vojna struktura HVO-a ne može efikasno 
djelovati bez dobre organizacije civilne vlasti koja treba pružati svu 
materijalnu, pravnu, političku i svaku drugu pomoć obrani područja 
HZHB. Zbog toga je Predsjedništvo HZHB 3. srpnja 1992. u Mostaru 
donijelo Statutarnu odluku o privremenom ustrojstvu izvršne vlasti i 
uprave na području HZHB. Ovom je Odlukom utemeljeno HVO kao 
najveće tijelo izvršne vlasti i uprave na njezinu području. U sklopu 

izvršne vlasti formirano je šest odjela, i to: obrane, unutarnjih poslova, 
gospodarstva, financija, društvenih djelatnosti, pravosuđa i uprave. Vodilo 
se računa o racionalnosti organizacije HVO-a i organizirani su samo 
oni odjeli koji su bili potrebni za obranu hrvatskih područja BiH. 


Nakon dugih pregovora u Ženevi, skoro godinu dana, međunarodni 
su posrednici Owen i Stoltenberg proglasili 20. kolovoza 1993. da se 
BiH državno-pravno ustroji kao “Savez republika BiH" s tri konstitutivne 
republike i ponuđenim zemljovidom. Temeljem ovog prijedloga i sve 
žešćim nasrtanjem muslimanske vojske na područja hrvatskog naroda 
u BiH, HZHB donijela je 28. kolovoza 1993. Temeljnu odluku o us- 
postavi i proglašenju HRHB. U uvodu Odluke, pored ostalog, rečeno 
je da se hrvatski narod u BiH, stjecajem povijesnih okolnosti, suočio s 
bezobzirnom agresijom kojom su ugrožena njegova povijesna i prirodna 
prava na život i opstojnost, samobitnost i konstitutivnost, njegov kršć- 
anski i kulturni identitet i politički i gospodarski interesi. Dalje je rečeno 
da postojeći oblik političkog i državnog ustroja ne osigurava hrvatskom 
narodu prava u BiH i da zbog toga mijenja svoj položaj tako što na 
dijelu teritorija BiH uspostavlja svoju državnu zajednicu. Utemeljena 
je trodioba vlasti, tj. zakonodavna, izvršna i sudska vlast. Zakonodavnu 
je vlast obavljao Zastupnički dom, izvršnu vlast Vlada Republike i sudsku 
vlast neovisni sudovi. HRHB imala je grb, zastavu i himnu. Glavni je 
grad bio Mostar, a teritorij Republike je bilo područje HZHB. HRHB u 
vrijeme svog utemeljenja imala je sve potrebne atribute državnosti, kao 
što su: teritorij, državnu organizaciju, vojsku, policiju, novac, grb i 
zastavu. 

Odlaskom dvoje srpskih članova, Biljane Plavšić i Nikole Koljevića, 
Predsjedništvo RBiH je ostalo s pet članova, i to tri muslimanska i dva 
hrvatska člana. Istodobno je došlo do ratnog stanja, zbog čega se 
Skupština nije mogla sastajati. Kod takvog pravnog stanja Ustavom je 
bilo predviđeno formiranje Ratnog predsjedništva koje se trebalo proširiti, 

uz redovne članove, predsjednikom Skupštine, Vlade i zapovjednikom 
Teritorijalne obrane. Kako su predsjednik Skupštine i zapovjednik TO- 
a bili srpske nacionalnosti i napustili legalnu vlast, u Ratno predsjedništvo 
kooptirani su Marfofil Ljubić. zamjenik predsjednika Skupštine, i /ure 
Pelivan, predsjednik Vlade. U vrijeme izbijanja ratnog stanja u BiH, 
početkom travnja 1992., nije ni postojala TO, jer ju je Savezni sekretarijat 
za obranu rasformirao 1990. i 1991. pa nije ni postojao zapovjednik 
TO-a koji je trebao postati članom Ratnog predsjedništva. Stjecajem 
okolnosti početno Ratno predsjedništvo bilo je sastavljeno od četiri 
hrvatska i tri muslimanska člana. A/ija Izetbegovićse zbog toga upustio 
u neustavne radnje kako bi promijenio odnos snaga u Ratnom predsje- 
dništvu. Umjesto srpskih članova Biljane Plavšić i Nikole Koljevića uveo 
je Venada Kecmanovića i Mirka Pejanovića koji su bili kandidati za 
Predsjedništvo uime oporbenih stranaka iz reda srpskog naroda na 
izborima 1990. MVenad Kecmanović je ubrzo napustio Predsjedništvo 
i otišao u Beograd, a umjesto njega došla je u Ratno predsjedništvo 
Taljana Ljujić-Mijatović, koja uopće nije bila kandidat nijedne stranke u 
studenom 1990., za člana Predsjedništva. Druga se promjena odnosi 
na uključivanje u Ratno predsjedništvo načelnika Štaba vrhovne komande 
oružanih snaga RBiH, Se/era Halilovića, prvoimenovanog na ovu du- 
žnost. Treća se promjena odnosi na isključenje Mariofila Ljubića, a 
umjesto njega uključen je u Ratno predsjedništvo Miro Lazović koji je 
istodobno postao i predsjednik Skupštine RBiH. Produžen je dvogodišnji 
mandat na neodređeno vrijeme predsjedniku Predsjedništva kako bi 
Alija Izetbegović mogao produžiti svoj mandat koji mu je istjecao 20. 
prosinca 1992. 

Nezadovoljan držanjem hrvatskih članova Predsjedništva prije, ti- 
jekom i poslije Ženevske konferencije, A/ija Izetbegović, zajedno sa 
svojim istomišljenicima u Ratnom predsjedništvu, donio je Odluku o 
opozivu s dužnosti članova Predsjedništva Mire Lasića / mene od 20. 

listopada 1993. Nešto ranije, krajem kolovoza iste godine, isključen je 
Mile Akmadžić, koji je bio član Ratnog, predsjedništva u svojstvu pred- 
sjednika Vlade. Pretpostavlja se da je, kad su isključeni hrvatski članovi, 
isključen i fikret Abdić. Na mjesto isključenih članova, u Ratno preds- 
jedništvo su kooptirani vo Komšić, Stjepan Kljujić(dao je ranije ostavku 
na članstvo) i Mijaz Duraković. Tako je A/ija Izetbegovićtormirao Ratno 
predsjedništvo po svojoj volji, a ono mu je omogućavalo kakvu-takvu 
legitimnost i multietničnost pred vanjskim svijetom. 

Službena internacionalizacija sukoba u Bosni i Hercegovini otpočela 
je Rezolucijom UN broj 743 od 21. veljače 1992. Istodobno je Euro- 
pska zajednica organizirala, u veljači, u Lisabonu sastanak delegacija 
sva tri naroda u Bosni i Hercegovini. Sve tri delegacije imale su različita 
stajališta o državno-pravnom uređenju BiH. Srpska je delegacija tražila 
da se formiraju tri države od postojeće BiH, muslimanska je delegacija 
ponudila unitarnu državu, a hrvatska je delegacija tražila federalno 
uređenje BiH. EZ je imala već pripremljen svoj plan koji je nazvan 
“Cutilleirov plan", po vođi europske pregovaračke delegacije, portuga- 
Iskom ambasadoru Cutilfeiru. Plan se sastojao od šest načela sa zemljo- 
vidom u prilogu. Prema ovom Planu, Bosna i Hercegovina trebala je 
biti sastavljena od tri konstitutivne jedinice koje bi se temeljile na naci- 
onalnoj osnovi, s tim što bi se, kod ustrojavanja jedinica, vodilo računa 
i o gospodarskim, zemljopisnim i drugim kriterijima. Upravljanje u BiH 
i njezinim sastavnim jedinicama trebalo je biti u skladu s ustavnim stan- 
dardima, primjerenim demokratskim državama zapadne Europe. Bila 
je predviđena trodioba vlasti na zakonodavnu, izvršnu i sudsku, kako 
na razini BiH, tako i na razini konstitutivnih jedinica. Održano je nekoliko 
sastanaka o ponuđenom Planu i uvijek je bio sporan zemljovid. Tijekom 
svibnja 1992. delegacije su se razišle i prestale razgovarati o ponuđenom 
Planu. 

Londonska konferencija održana je 26. i 28. kolovoza 1992. i ona 
se u cjelini bavila pitanjima bivše Jugoslavije. Smisao rada Konferencije 

dao je već na početku njezina rađa /ord Carrington, rekavši u svom 
obraćanju, između ostalog: “Konferencija neće ponuditi rješenje, ali će 
dati poticaj mirovnim pregovorima." U deklaraciji o BiH govori se o 
stvarnom i trajnom prekidu sukoba i nemiješanju izvana u sukobe, uvodi 
se demilitarizacija većih gradova, najavljuju se međunarodne snage za 
održavanje mira pod okriljem UN-a, te uspostava drugih mjera koje su 
trebale vratiti povjerenje među sukobljenim stranama. 

Na osnovi prethodnih osam rezolucija UN-a, počevši od 21. veljače 
do 18. prosinca 1992., zaključen je 15. svibnja 1993. Sporazum 
između Vlade RBiH i UN-a o Zaštitnim snagama UN-a na prostorima 
Bosne i Hercegovine. Zaštitne snage sastojale su se od vojne, policijske 
i civilne komponente. Razne zemlje svijeta sudjelovale su sa svojim 
vojnim i civilnim osobljem, posebice Velika Britanija i Francuska, čije su» 
snage činile preko 50% od ukupnog broja angažiranog osoblja u Zašt- 
itnim snagama. Sjedište Glavnog stožera bilo je u Sarajevu. Zaštitne 
snage su, uglavnom, bile razmještene tako da su se razdvajale zaraćene 
snage. UNPROFOR se obvezao da će njegove aktivnosti biti neutralne 
i internacionalne prirode i da će poštivati sve lokalne zakone i propise. 
Vlada RBiH stavila je na raspolaganje UNPROFOR-u kapacitete koji su 
mu bili potrebni za izvođenje njegovih zadataka kao što su radiotelevi- 
zijski sustav, neograničena prava na uporabu radija, telefona, telegrafa 
i drugih komunikacijskih sredstava. Osoblje je, kao i njihova vozila, 
zrakoplovi i oprema, uživalo neograničeno pravo kretanja kroz Bosnu 
i Hercegovinu. Vojno, policijsko i civilno osoblje uživalo je povlastice i 
imunitete koji su pripadali diplomatskom osoblju po međunarodnom 
pravu. Zgrade, zemljište i drugi objekti stavljeni su na raspolaganje 
besplatno i bili su isključivo predmet kontrole UN-a. 

Londonska konferencija premjestila je mirovni proces za BiH iz 
Lisabona u Ženevu. Razgovori i pregovori trajali su do Washingtonskog 
dogovora i oni se mogu podijeliti na dva razdoblja. Prvim dijelom 

razgovora predsjedali su Curus Wance i David Owen, a razgovori 
traju od 3. rujna 1992. do 31. ožujka 1993.; drugi dio razgovora 
vodi se do 18. ožujka 1994. Nakon četiri mjeseca pregovaranja, po- 
četkom siječnja 1993., objavljen je prijedlog unutarnje teritorijalne 
podjele Bosne i Hercegovine pod nazivom Wance-Owenov plan. Ovim 
se planom odustalo od ranijih kantona, a predloženo je deset provincija 
koje su nazvane po gradovima u kojima je predviđeno njihovo sjedište. 
Etnički kriterij je bio prevladavajući kod određivanja provincija. Međutim, 
uzeti su i drugi kriteriji, prometni, gospodarski, kulturno-znanstveni i 
neki drugi. Svaka konstitutivna jedinica dobila je po tri provincije, i to: 
hrvatska — Mostar, Odžak i Travnik, muslimanska — Bihać, Tuzlu i 
Zenicu, srpska — Banju Luku, Bijeljinu i Nevesinje. Sarajevo je proglašeno 
otvorenim gradom, odnosno provincijom. 

Drugi dio Ženevske konferencije trajao je od 1. travnja 1993. do 
18. ožujka 1994. pod pokroviteljstvom Davida Owena i Thorvalda 
Stoltenberga, kao predstavnika EZ-a i UN-a. Promjenom pokrovitelja 
mijenja se i međunarodna politika prema unutarnjem ustrojstvu Bosne 
i Hercegovine. Dugo se u razgovorima pokušavalo da se srpska strana 
odrekne 20% osvojenog teritorija i da se zadovolji s 52,5% Bosne i 
Hercegovine. Glede unutarnjeg uređenja, ponuđena je konfederacija 
triju republika u sklopu BiH. U ovom dijelu razgovora sudjelovali su i 
članovi Predsjedništva RBiH. 


Ujedinjeni narodi i Europska zajednica iskazivali su sve veću nemoć 
u rješavanju bosanskohercegovačke krize. U takvoj situaciji uključuju 
se Sjedinjene Američke Države u rješenje bh. krize. Bi!/ Clinton, mudri 
predsjednik SAD-a, veliki zagovornik mirnog rješavanja međunarodnih 
i međuetničkih sporova, poziva najviše predstavnike hrvatskog i 
bošnjačko-muslimanskog naroda da 18. ožujka 1994. dođu na dogovor 
u Washington. Na ovom sastanku potpisani su sljedeći dokumenti: Izjava 
O nacrtu Ustava Federacije u BiH i njezinoj suradnji s Hrvatskom, 

Tekst Ustava, Instrumenti za zaštitu ljudskih prava, Okvirni sporazum 
o uspostavi konfederacije između Federacije BiH i RH, Sporazum o 
slobodnom prolazu područjem Neuma i Sporazum o slobodnom 
pristupu Federacije BiH Jadranskom moru. 


Prvi put, od početka srpske agresije na Republiku Hrvatsku 1991. 
i na Republiku Bosnu i Hercegovinu 1992., sastali su se najviši 
predstavnici tri naroda bivše Jugoslavije, Hrvata, Srba i Bošnjaka- 
Muslimana početkom studenog 1995. u Daytonu da urede međusobne 
poslijeratne odnose. Ovom sastanku prethodili su veliki uspjesi Hrvatske 
vojske i HVO-a, čije su se snage nalazile pred Banjom Lukom, na 20 
km zračne udaljenosti. Sudionici Sporazuma su se dogovorili da će 
međusobne odnose uređivati u skladu s načelima Povelje UN-a, 
Završnog dokumenta iz Helsinkija i drugih dokumenata Organizacije 
za sigurnost i suradnju u Europi. Sudionici su pozdravili i odobrili 
dogovore o vojnom aspektu mirovnog rješenja, razgraničenju dva 
entiteta: Federacije BiH i Republike Srpske, izborni program za BiH, 
Ustav BiH, osnivanje Arbitražnog suda, Komisije za ljudska prava, 
izbjegle i raseljene osobe i druge komisije. Tom su se prigodom 
međusobno priznale SRJ i BiH kao savezne, neovisne države unutar 
svojih međunarodnih granica. 


Potpisnici Općeg okvirnog sporazuma u Daytonu, odnosno u Parizu, 
dogovorili su se da se u oba entiteta Bosne i Hercegovine održe slobodni, 
pošteni i demokratski izbori u skladu s odgovarajućim dokumentima 
OESS-a. Istodobno su zatražili od OESS-a da donese i provede izborni 
program, nadgleda, pripremi i provede izbore za Zastupnički dom 
BiH, Predsjedništvo BiH, Zastupnički dom Federacije BiH, Narodnu 
skupštinu Republike Srpske i za predsjednika i potpredsjednika RS. 
Glede toga osnovana je Privremena izborna komisija u sklopu OESS-a 
Misije za BiH. Izbori su održani 14. rujna 1996. i njihovi su rezultati 
objavljeni u Službenom listu BiH, broj 32 od 20. listopada 1996. 

Za Predsjedništvo BiH iz Federacije BiH izabrani su A/ija Izetbegović 
iz reda bošnjačko-muslimanskog naroda i SDA i Krešimir Zubak iz 
reda hrvatskog naroda i HDZ-a. Iz Republike Srpske izabran je Momčilo 
Krajišnik iz reda srpskog naroda i SDS-a. Na ovim izborima, kao i na 
prethodnim 1990., pobijedili su kandidati nacionalnih stranaka. A/ija 
Izetbegović je jedini član sadašnjeg Predsjedništva koji je bio i član u 
prošlom sazivu. Momčilo Krajišnik nakon izbora 1990. bio je predsje- 
dnik Skupštine RBiH, a od početka travnja 1992. predsjednik Narodne 
skupštine RS. Arešimir Zubak nije sudjelovao u izborima 1990., ali je 
u HRHB obnašao visoke dužnosti i jedno vrijeme bio je predsjednik 
Predsjedničkog vijeća. 

U Zastupničkom domu BiH izabrano je 42 člana, i to iz Federacije 
BiH 28, a iz Republike Srpske 14 članova. SDA je dobio 19, SDS 9, 
HDZ 8 i ostale stranke 6 zastupnika. HDZ nije sudjelovao na izborima 
u RS, i obratno, SDS nije imao svojih kandidata u Federaciji BiH. SDA 
je sudjelovala u oba entiteta, čak je u RS dobila 3 zastupnička mjesta. 
U Zastupnički dom Federacije BiH izabrano je 140 zastupnika, od 
čega je SDA dobila 78, HDZ 38 i ostale stranke 24 mjesta. U RS 
biralo se 83 zastupnika, od čega je SDS dobio 45, SDA 14 i ostale 
stranke 24. U izborima za zastupničke domove pobijedile su, također, 
stranke s nacionalnim programima, kao što je to bio slučaj i na izborima 
1990. godine. 

I. USTAVNO UREĐENJE 


a) Socijalistička Federativna Republika Jugoslavija 


1. OPĆA NAČELA 


Ustav Socijalističke Federativne Republike Jugoslavije (SFRJ) usvojilo 
je Vijeće naroda Savezne skupštine na sjednici 21. veljače 1974. Do 
3. srpnja 1981. usvojeno je osam amandmana koji nisu bitno mijenjali 
njegove odredbe. Amandmani su se uglavnom odnosili na izmjene i 
dopune o izboru i trajanju mandata dužnosnika saveznih tijela vlasti. S 
obzirom na temu kojom se bavi ova knjiga, nećemo govoriti o ranijim 
ustavima SFRJ i njihovim izmjenama. 

U osnovnim načelima ovaj Ustav, pored ostalog, kaže da narodi 
Jugoslavije, polazeći od prava svakog naroda na samoodređenje, uk- 
ljučujući i pravo na odcjepljenje ..., u interesu svakog naroda i narodnosti 
posebno, i svih njih zajedno, ostvaruju i osiguravaju: socijalističke dr- 
uštvene odnose, zasnovane na samoupravljanju ..., nacionalnu slobodu 
i nezavisnost, bratstvo i jedinstvo naroda i narodnosti, jedinstvene in- 
terese radničke klase, mogućnosti i slobode za svestrani razvitak ljudske 
ličnosti, materijalne osnove socijalističkog društva i blagostanja ljudi. 
Radni ljudi i narodi i narodnosti ostvarivali su svoja suverena prava u 
socijalističkim republikama i u socijalističkim autonomnim pokrajinama 
u skladu s njihovim ustavnim pravima, a u SFRJ kad je to, u zajedničkom 
interesu, Ustavom utvrđeno. U SFRJ odlučivalo se na načelima spor- 

azumijevanja, ravnopravnog sudioništva i na načelu odgovornosti re- 
publika i autonomnih pokrajina. 


Socijalističko društveno uređenje u SFRJ zasnivalo se na vlasti radničke 
klase i svih radnih ljudi, rukovođenju sredstvima u društvenoj svojini i 
odlučivanju u udruženom radu o društvenoj reprodukciji. U skladu s 
tim, položaj i ulogu čovjeka određivale su društvena svojina sredstava 
za proizvodnju, pravo na samoupravljanje, pravo da uživa plodove 
svoga rada i to prema načelu: “Svakom prema sposobnostima — svakom 
prema njegovom radu." 


U SFRJ je sva vlast pripadala radničkoj klasi, koja se ostvarivala 
socijalističkom samoupravnom demokracijom kao posebnim oblikom 
diktature proletarijata u organizacijama udruženog rada, mjesnim za- 
jednicama, samoupravnim interesnim zajednicama, društveno-političkim 
zajednicama, međusobnom suradnjom organizacija i zajednica. Opće- 
narodna obrana je bila jedinstven sustav organizacije, pripremanja i 
sudjelovanja Federacije, republika, autonomnih pokrajina, općina, or- 
ganizacija udruženog rada, društveno-političkih organizacija i drugih 
u oružanoj borbi i svim drugim oblicima za obranu zemlje. Oružane 
snage SFRJ bile su nositelj oružane borbe i činile su jedinstvenu cjelinu. 
Vrhovno rukovođenje i zapovijedanje oružanim snagama osiguravalo 
je jedinstvo i nedjeljivost oružanih snaga. 

Na osnovi miroljubive koegzistencije i aktivne suradnje država i 
naroda SFRJ je zasnivala međunarodne odnose na načelima poštovanja 
nacionalne suverenosti i ravnopravnosti, nemiješanja u unutarnje posl- 
ove drugih zemalja, socijalističkog internacionalizma i rješavanja me- 
đunarodnih sporova mirnim putem. Kao članica Ujedinjenih naroda, 
SFRJ se pridržavala njezine Povelje u ispunjavanju svojih međunarodnih 
obveza. Sva tijela, organizacije i pojedinci bili su dužni u međunarodnim 
odnosima pridržavati se ovih njezinih načela vanjske politike. 

Savez komunista Jugoslavije (SKI) kao pokretač i organizator na- 
rodnooslobodilačke borbe i socijalističke revolucije bio je vodeća i idejna 

politička snaga radničke klase i svih radnih ljudi u Jugoslaviji. U sklopu 
SK] djelovao je Socijalistički savez Jugoslavije kao "dobrovoljna i de- 
mokratska" fronta radnih ljudi i građana s ciljem izgrađivanja socijali- 
stičkog samoupravnog društva. Društveno-političke organizacije bile 
su dužne osigurati materijalne uvjete za djelovanje Socijalističkog saveza. 
Radnici su bili “dobrovoljno" organizirani u sindikat kao najširu orga- 
nizaciju radničke klase. 


2. SASTAV | TERITORIJ 


SFRJ je bila savezna država, zasnovana na vlasti radničke klase i 
svih radnih ljudi koju su sačinjavale socijalističke republike Bosna i Her- 
cegovina, Crna Gora, Hrvatska, Makedonija, Slovenija i Srbija u sklopu 
koje su bile socijalističke autonomne pokrajine Kosovo i Vojvodina. 
Teritorij SFRJ bio je jedinstven i sačinjavali su ga teritoriji socijalističkih 
republika koji se nije mogao mijenjati samo uz njihovu suglasnost. 

SFRJ je imala grb na kojem je bio ispisan datum 29. XI. 1943., 
zastavu s trima bojama: plavom, bijelom i crvenom, s crvenom peto- 
krakom zvijezdom u sredini, himnu “Hej Slaveni" i glavni grad Beograd. 

3. DRUŠTVENO-EKONOMSKO UREĐENJE 


Društveno-ekonomsko uređenje u SFRJ zasnivalo se na sredstvima 
za proizvodnju u društvenom vlasništvu i samoupravljanju radnika u 
proizvodnji i društvenoj reprodukciji u cjelini. Osnovna organizacija 
udruženog, rada (OUR) bila je osnovna društveno-pravna jedinica u 
kojoj se stjecao i raspoređivao dohodak i koja je odgovarala za obveze 
za rad na društvenim sredstvima za proizvodnju. 

Radna organizacija (RO) bila je viši oblik udruživanja radnika OUR- 
a koja je nastajala na osnovi samoupravnih sporazuma. Više OUR-a 
imalo je interes povezivati se u RO zbog jedinstvena procesa proiz- 
vodnog ciklusa, unutarnjeg i vanjskog tržišta i drugih razloga. RO se 
mogla organizirati u svim oblicima društvene reprodukcije. 

Društveni sustav informiranja bio je organiziran u sklopu Službe 
društvenog, knjigovodstva (SDK). OUR, odnosno RO i druge pravne 
osobe bile su dužne da organiziraju vođenje knjigovodstva i druge 
evidencije u skladu s potrebama SDK. Pored evidencije i informativno 
analitičkih poslova, SDK je vršila i kontrolu ispravnosti raspolaganja 
društvenim sredstvima i izvršavanja obveza od OUR-a i drugih or- 
ganizacija udruženog rada. Ova je služba vršila i poslove platnog pr- 
ometa u zemlji. 


4. DRUŠTVENO-POLITIČKI SUSTAV 


Radnička klasa i radni ljudi bili su nositelji vlasti i upravljanja poslovima 
u OUR-u, RO-u, složenim organizacijama udruženog rada (SOUR), 
samoupravnim i društveno-političkim organizacijama na svim razinama, 
od mjesne zajednice, općine, kotara, republičkih skupština do najviših 
saveznih institucija vlasti. Samim Ustavom detaljno je opisano kako se 

organizira samoupravljanje u osnovnim i drugim organizacijama udr- 
uženog rada. Pored toga, Zakon o udruženom radu (ZUR), koji je 
regulirao način organiziranja pravnih osoba u organizacijama udruže- 
nog rada, brojio je preko sedamsto članaka. Statuti i samoupravni sp- 
orazumi OUR<a i drugih organizacija udruženog rada dalje su ponovno 
prepisivali sve odredbe Ustava, ZUR-a i drugih državnih propisa uz 
dodavanje svojih specifičnosti. Slična je situacija bila u svim drugim 
društveno-političkim institucijama na svim razinama vlasti. 

Nije nam namjera ovdje analizirati društveno-politički sustav SFRJ, 
jer to nije naš cilj. Ipak, naglasit ćemo sljedeće: paralelno ustavnom 
uređenju, organiziran je SK], javni i tajni bez kojeg se nije moglo ništa 
dogoditi u društvenom životu. SK], preko svojih osnovnih jedinica do 
kongresa, osiguravao je u pravom smislu “diktaturu proletarijata“. 


5. NARODNA OBRANA 


Sustav obrane SFRJ zasnivao se na obrani zemlje od vanjskog ne- 
prijatelja. Obrana je bila organizirana na razini zemlje i po općinama, 
autonomnim pokrajinama, republikama, organizacijama udruženog rada 
i drugim samoupravnim organizacijama i zajednicama. Oružane snage 
SFRJ činile su jedinstvenu cjelinu, a sastojale su se od Jugoslavenske 
narodne armije (JNA) i od teritorijalne obrane (TO) kao najšireg oblika 
narodnog otpora. 

6. ORGANIZACIJA FEDERACIJE 


6.1. Skupština 


Skupština SFRJ bila je najviše tijelo vlasti, a odlučivala je o promjeni 
Ustava, unutarnjoj i vanjskoj politici, društvenom planu, proračunu i 
završnom računu, promjeni granica SFRJ, ratu i miru, donosila je 
savezne zakone, druge propise i opće akte i utvrđivala politiku njihovih 
izvršavanja, birala predsjednika Republike i proglašavala izbor 
Predsjedništva SFRJ, birala i razrješavala predsjednika i članove 
Saveznog izvršnog vijeća, predsjednika i suce Ustavnog suda i Saveznog 
suda, saveznog javnog branitelja, savezne sekretare, saveznog javnog 
tužitelja i druge savezne dužnosnike. 

Savezna skupština sastojala se od dva vijeća, i to Saveznog vijeća i 
Vijeća republika i pokrajina. Ustavom je bila utvrđena mjerodavnost 
pojedinih vijeća i mjerodavnost oba vijeća na zajedničkim sjednicama 
ravnopravno. Savezno vijeće sastojalo se od 220 delegata, i to po 30 
delegata iz šest republika i po 20 delegata iz dvije autonomne pokrajine. 
Prema raspodjeli, SR Srbija je imala 70 delegata ili 3 1,80% svih delegata 
jer su dvije autonomne pokrajine, Kosovo i Vojvodina, bile u njezinu 
sastavu. Delegati u Savezno vijeće birali su se iz republika i autonomnih 
pokrajina tajnim glasovanjem, a listu kandidata predlagao je Socijalistički 

.savez radnog naroda. Vijeće republika i pokrajina sastojalo se od 88 
delegata, i to po 12 delegata iz skupštine svake republike i po 8 delegata 
iz skupštine svake autonomne pokrajine. Delegate u Vijeće republika i 
pokrajina birale su skupštine republika i autonomnih pokrajina na 
zajedničkoj sjednici, tajnim glasovanjem. 

6.2. Predsjedništvo 


Predsjedništvo SFRJ činilo je devet članova, i to po jedan član iz 
svake republike i autonomne pokrajine. Birale su ih njihove skupštine 
tajnim glasovanjem i, prema funkciji, predsjednik SKI. Članovi Predsj- 
edništva birali su se na pet godina, s tim da nitko nije mogao biti biran 
dva puta uzastopno. Predsjedništvo je biralo predsjednika i potpreds- 
jednika na jednu godinu a smjenjivali su se prema redoslijedu utvrđenim 
Poslovnikom o radu. 

Predsjedništvo SFRJ imalo je vrlo važna prava i dužnosti, pored 
ostalog, i zapovijedanje oružanim snagama, postavljanje i opozivanje 
veleposlanika, primanje akreditiva stranih diplomatskih predstavnika, 
postavljanje i smjenjivanje generala, admirala i drugih vojnih časnika. 
Predsjednik Predsjedništva SFRJ je u ime Predsjedništva, pored ostalog, 
zapovijedao oružanim snagama SFRJ, predstavljao SFRJ i Predsjedn- 
ištvo, primao akreditivna i opozivna pisma stranih diplomatskih pred- 
stavnika. 


6.3. Savezno izvršno vijeće 


Savezno izvršno vijeće (SIV) bilo je izvršno tijelo Skupštine SFRJ i 
njoj je bilo odgovorno za stanje u svim područjima ljudskog života u 
SFRJ. Predsjednika SIV-a, na prijedlog Predsjedništva SFRJ, i članove 
SIV-a, na prijedlog mandatara, birala je Skupština SFRJ. Predsjednik i 
članovi SIV-a birali su se na četiri godine, s tim da se predsjednik 
mogao birati najviše dva puta uzastopno. SIV je, između ostalog, pratio 
i ostvarivao politiku Skupštine, predlagao savezne i druge propise, 
utvrđivao prijedlog društvenog plana Jugoslavije i prijedlog proračuna 
federacije, pratio i izvršavao zakone i druge propise. 

6.4. Ostala savezna tijela 


Na razini SFRJ postojala su, pored ostalih, i savezna tijela uprave, 
Savezni sud, Savezno javno tužiteljstvo, Savezni javni pravobranitelj i 
Ustavni sud. Ovdje smo ih tek spomenuli ne upuštajući se u nabrajanje 
njihovih ustavnih prava i dužnosti. 


b) Socijalistička Republika Bosna i Hercegovina 


|. OPĆE NAPOMENE 


Ustav Socijalističke Republike Bosne i Hercegovine (SRBiH) objavljen 
je u izmijenjenom obliku početkom 1974. u “Službenom listu" SRBiH, 
broj 4/74. Do 1990. mijenjan je i dopunjavan putem sedamdeset devet 
amandmana. Promjene i dopune su se odnosile na amandmane Ustava 
SFRJ iz 1974., a radi se o izboru dužnosnika za razna tijela u sklopu 
SRBiH i SFRJ. 

SRBiH je bila država građana i ravnopravnih naroda BiH — Mu- 
slimana, Hrvata, Srba i pripadnika drugih naroda. Teritorij je bio jedi- 
nstven i nedjeljiv. Granice su se mogle mijenjati odlukom Skupštine 
SRBiH uz prethodno izraženu volju građana referendumom. Ustavne 
odredbe, koje su se odnosile na društveno-ekonomsko uređenje i druš- 
tveno-politički sustav, uglavnom su bile istovjetne ustavnim odredbama 
SFRJ. 

2. ORGANIZACIJA SRBiH 


SRBiH je imala svoju Skupštinu, Predsjedništvo, Vladu, republičku 
upravu, Ustavni sud, Vrhovni sud i Republičko javno tužiteljstvo. Or- 
ganizacija Republike bila je istovjetna organizaciji SFRJ. Glede namjere 
ove knjige, osvrnut ću se u daljnjem izlaganju samo na prava i dužnosti 
Predsjedništva. 


2.1. Predsjedništvo 


Predsjedništvo je sačinjavalo sedam članova koje su birali građani 
neposredno, općim i tajnim glasovanjem, na četiri godine. Članovi su 
mogli biti birani još jednom uzastopno. Predsjedništvo je iz svojih redova 
biralo predsjednika na jednu godinu, a mogao je biti biran još jedanput 
uzastopno na ovu dužnost. U slučaju ratnog i izvanrednog stanja 
mandat članovima Predsjedništva se produžavao dok ne bi nastali uvjeti 
za izbor novih članova Predsjedništva. 

Predsjedništvo je, između ostalog, predstavljalo Republiku, razma- 
tralo utvrđenu politiku u području obrane, državne sigurnosti, društvene 
samozaštite i međunarodne suradnje, utvrđivalo plan obrane Republike, 
postavljalo i opozivalo veleposlanike, postavljalo, unapređivalo i raz- 
rješavalo vojne časnike, davalo pomilovanja i drugo. 

Za vrijeme ratnog stanja Predsjedništvo se proširivalo s predsjedn- 
ikom Skupštine, predsjednikom Vlade i zapovjednikom Teritorijalne ob- 
rane. Kao takvo, Predsjedništvo bi postalo vrhovnim zapovjednikom 
oružanih snaga, organiziralo bi i rukovodilo obranom i svim oblicima 
općenarodnog otpora na području Republike i donosilo uredbe sa za- 
konskom snagom. 

II. ODNOSI IZMEĐU REPUBLIKA I SEFER] 
U 1290. 


a) Promjene i stanje u drugim republikama SFRJ 


Godina 1989. bila je godina izrazitog pogoršanja odnosa između 
republika u SFRJ i pripremanja značajnih događanja kako na razini 
SFRJ, tako i u pojedinim njezinim republikama. Najgori su odnosi bili 
između Slovenije i Srbije. Prva je bila najrazvijenija republika s najvišim 
nacionalnim dohotkom, per capita, te je relativno najviše novčanih sr- 
edstava dostavljala u centralne fondove koji su se nalazili u Beogradu. 
Iz tih fondova sredstva su se raspoređivala siromašnim republikama i 
AP Kosovo kao i u državni proračun, odakle se financirala JNA, policija, 
diplomacija i slično. Kako se AP Kosovo nalazila u sastavu SR Srbije, te 
je koristilo relativno najviše centralnih financijskih sredstava i kako su 
se sjedišta nabrojanih institucija nalazila u Beogradu, SR Srbija se, 
prema tome, najviše koristila tim sredstvima. 

Početkom 1990. održao se Kongres SKJ koji je u prethodnoj godini 
zakazivan nekoliko puta, ali je odgađan. Za taj kongres pripreman je 
poseban dokument nazvan “Prema novom projektu demokratskog so- 
cijalizma za Jugoslaviju". Delegati SK] iz svih republika složili su se 
brzo o slobodi govora i udruživanja i slobodnim izborima, o gospoda- 
rstvu u kojem bi privatno vlasništvo bilo ravnopravno s društvenim 
vlasništvom. Složili su se i oko ukidanja vodeće uloge SK] i ukidanju 
“autoritarnog socijalizma“. 

Međutim, Slovenci su ponudili jedan svoj prijedlog kojim se predvi- 
đala rekonstrukcija SK] i učvršćenje republičkih granica. Slovenci su 
tim prijedlogom željeli razbiti njegovu monolitnost, demokratizirati ga 
i, na kraju, uskladiti političko djelovanje SK] s Ustavom iz 1974. Nakon 
što je odbačen njihov prijedlog, delegati iz Slovenije napustili su Kongres, 
objavljujući da prekidaju sve veze sa SK]. Ubrzo je i delegacija iz 
Hrvatske učinila isto. Kongres je prekinuo s radom i nije se više nikad 
sastao. 


I. SOCIJALISTIČKA REPUBLIKA SLOVENIJA 


Slovenija je imala velike koristi od Jugoslavije još od 1918., kad se 
udružila u Kraljevinu Srba, Hrvata i Slovenaca, pa sve do propasti 
SFRJ. Ostale zemlje osiguravale su slovenske granice od talijanskog i 
austrijskog ekspanzionizma, imala je osigurano tržište svojim gospod- 
arskim proizvodima, sačuvala je svoj jezik, kulturu i tradiciju. Bila je to 
jedina zemlja koja se uspjela razvijati u komunizmu. Zapljuskivali su je 
vjetrovi Zapadne Europe, koji su utjecali da prva prepozna što Milošević 
želi učiniti od Titove Jugoslavije. Slovenija se ubrzano kretala ka de- 
mokratizaciji, a Miloševićje težio stvaranju velike Srbije u sklopu Jugo- 
slavije. 

Slovenija je prva od 8. do 12. travnja 1990. organizirala prve 
demokratske izbore poslije Drugog svjetskog rata. Skupštinski izbori 
dali su prednost koaliciji udruženoj u DEMOS-u s 55% glasova, dok 
su komunisti dobili 17%. Na predsjedničkim izborima pobijedio je ko- 
munistički kandidat Milan Kučan. Glasači nisu zaboravili hrabro držanje 
Milana Kučana na Kongresu SKI, koji je održan 22. siječnja 1990. 

Slovenija je užurbano išla dalje. Već 2. srpnja te godine Skupština 
je donijela “Deklaraciju o suverenitetu", proglasila slovenske zakone 

iznad saveznih zakona, ukinula atribut socijalistička i postala Republika 
Slovenija. U prosincu je donijela odluku o organiziranju referenduma 
o neovisnosti od Jugoslavije ukoliko se republike, u roku od šest mjeseci, 
ne suglase o značajnoj rekonstrukciji SFRJ. 


2. SOCIJALISTIČKA REPUBLIKA HRVATSKA 


Ono što je Slovenija pripremala u prethodne dvije godine i ostvarila 
u 1990., Hrvatska je postigla za samo godinu dana, iako je bila u 
mnogo težim uvjetima nego Slovenija. Samo ću spomenuti srpsku na- 
rodnu manjinu, koja čini 11% ukupnog pučanstva, i koja je po Ustavu 
iz 1974. bila konstitutivni element, koja je sve činila da onemogući 
demokratizaciju i neovisnost Hrvatske. 


U prva tri mjeseca 1990. organizirana je predizborna promidžba 
za izbore koji su bili zakazani za 22. travnja. U izbornoj trci natjecali 
su se HDZ na čelu s dr. Franjom Tuđmanom, Stranka promjena (komu- 
nisti) na čelu s /vicom Račanom i koalicija, čija je čelnica bila dr. Savka 
Dabčević-Kučar. Već u prvom krugu glasovanja HDZ je dobio 42%, 
Stranka promjena 25%, Koalicija 14% i ostali 9%. U drugom krugu 
glasovanja, 7. svibnja, HDZ postiže apsolutnu većinu od 193, Stranka 
promjena 81 i svi ostali 91 mjesto. Tom prigodom predsjednik Republike 
Hrvatske nije se birao općim glasovanjem, nego ga je birao Sabor. 
Sabor je 30. svibnja izabrao dr: Franju Tuđmana za prvog predsjednika 
demokratske države Hrvatske. 

Od srpnja se država zove Republika Hrvatska, ima svoju zastavu s 
hrvatskim grbom, u službenoj je uporabi hrvatski jezik i latinica, a 
ćirilica se upotrebljava u krajevima u kojima su Srbi u većini. U prosincu 
se glasovalo o novom Ustavu, u kojem se, između ostalog, određuje: 
povijesni nastavak hrvatske države (isključuje se NDH), Republika 

Hrvatska kao jedinstvena zemlja, grb, zastava, pisma, jednakost građana, 
jamčenje prava građana i drugo. U članku 140. kaže se: "Republika 
Hrvatska ostaje u sklopu Socijalističke Federativne Republike Jugoslavije 
do novog sporazuma jugoslavenskih republika ili dok Sabor Republike 
Hrvatske drukčije ne odluči.“ 


3. SOCIJALISTIČKE REPUBLIKE SRBIJA 1 CRNA GORA 


Srbija i Crna Gora ostale su zajedno i nakon razlaza s ostalim repu- 
blikama. Obje republike organizirale su istodobno izbore i u obje su 
pobijedili socijalisti, odnosno komunisti. Zato ću ovdje pokloniti više 
pozornosti Srbiji i njezinu vođi Slobodanu Miloševiću. 

Kako bi se valjano pratila kasnija događanja u Srbiji, ali i ona u 
1990., trebamo poći od Memoranduma Srpske akademije nauka 
(SANU) iz 1986. U njemu je bio popis zahtjeva protiv drugih naroda 
i republika, posebno protiv Albanaca na Kosovu. Vjerni sljedbenik Me- 
moranduma, Milošević je na Gazimestanu 22. lipnja 1989., na 600. 
obljetnicu Kosovske bitke, dao naslutiti ratne pohode na druge nesrpske 
narode. 

Ljeti, 17. srpnja 1990. osnovana je Socijalistička partija Srbije (SPS) 
i to od ranijeg Saveza komunista i Socijalističkog saveza Srbije. Uz SPS 
organiziralo se još nekoliko stranaka, kao što su: Srpski pokret obnove, 
na čelu s Vukom Draškovićem; Radikalna partija s Vojislavom Sešeljem 
na čelu, komu je pop Đujić dodijelio naslov “četničkog vojvode"; i 
Demokratska partija s vođom Dragoljubom Mićunovićem. Sve te tri 
stranke nacionalistički su obojene i podržavale su Memorandum SANU - 
a kao i Slobodana Miloševića i njegovu SPS. Ivan Đurić organizirao je 
Srpsku partiju reformista, koja se jedina ogradila od srpskog nacional- 
izma. Među Albancima na Kosovu bilo je zabranjeno stranačko or- 

ganiziranje, stranke su kod Mađara i Muslimana u Sandžaku bile be- 
značajne. 

Još od Vuka Karadžića, posebno od 1918., Srbi su bili opsjednuti 
idejom da svi Srbi trebaju živjeti u jednoj državi. Prije avnojevske Jugo- 
slavije Srbi su imali potpunu vlast u svim krajevima Jugoslavije. Poslije 
Titovesmrti Miloševićje, krijući se iza lažnog jugoslavenskog jedinstva, 
htio obnoviti srpsku dominaciju nad ostalim narodima i narodnim ma- 
njinama. Na tom putu posebno su mu smetale nacionalne i demokratske 
težnje slovenskog, hrvatskog i albanskog naroda. Zbog toga su se ova 
tri naroda i našla prva na udaru imperijalne politike Velike Srbije. Albanci 
i prije 1990., a Slovenci i Hrvati već u 1991. godini. 


4. SOCIJALISTIČKA REPUBLIKA MAKEDONIJA 


Makedonija može biti zahvalna 77tu i komunistima što je postala 
zasebnom republikom u sklopu avnojevske Jugoslavije i što je spašena 
ugrožavanja od svojih susjeda, svojim vođama Vasilu Tupurkovskom, 
makedonskom predstavniku u Predsjedništvu SFRJ, i A%r/ Gligorovu, 
kasnijem predsjedniku Republike, što je izbjegla sve zamke JNA, Srbije 
i ostalih susjeda da ne dođe do ratnih stradanja na njezinu teritoriju. 

U Makedoniji su se održali izbori od 12. studenoga do 9. prosinca 
1990. Nijedna stranka nije dobila apsolutnu većinu. Zbog toga je 
došlo do kompromisa među svim strankama oko sastava Vlade i ostalih 
tijela vlasti. Krajem siječnja 1991. izabran je Afro Gligorov za prvog 
predsjednika demokratske Makedonije. 

b) Društveno-političko stanje SRBiH 


Tito i njegovi komunisti, kao i Makedoniju, stvorili su Bosnu i Her- 
cegovinu kao zasebnu republiku u sklopu SFRJ i po Ustavu iz 1974. 
potpuno ravnopravnu s ostalih pet republika. Za njezin rođendan uzima 
se Prvo zasjedanje Zakonodavnog antifašističkog vijeća narodnih odbora 
BiH (ZAVNOBiH), koje je održano u Mrkonjić- Gradu, noću između 
26. i 27. studenoga 1943.! 

Prvi ZAVNOBiH održan je neposredno prije Drugog zasjedanja 
AVNOJ-a u Jajcu 29. i 30. studenoga 1943. Sjednica je održana 
noću uz prisutnost 247 delegata narodnooslobodilačkih odbora (NOO- 
a) iz svih krajeva Bosne i Hercegovine. To je bilo vrijeme teških i krvavih 
borbi. Bio je to pravi građanski rat među narodima Bosne i Hercegovine, 
u kojem su još sudjelovale njemačke oružane snage i nešto ranije (do 
rujna 1943.) i talijanska vojska. SRBiH je rođena u moru prolivene 
krvi, po mraku i zimske noći. Za vrijeme svog postojanja, četrdeset 
sedam godina, bila je tamnica svojih građana, naročito Hrvata. U kakvom 
stanju je rođena, u takvom ratnom stanju je i nestala. 


I. ODNOSI S DRUGIM REPUBLIKAMA 


Tijekom 1990. još uvijek je funkcionirao državno-pravni i politički 
sustav na cjelokupnom teritoriju SFRJ, pa i na području SRBiH. Odnosi 
s drugim republikama održavani su posredno preko saveznih tijela vlasti 
kao što su Predsjedništvo, Savezna skupština i Vlada, i neposrednim 
kontaktima s predstavnicima pojedinih republika. 


' Enciklopedija Jugoslavije, Leksikografski zavod FNRJ, Zagreb, MCMLVI., str. 6 1. 

2. ODNOSI S JNA 


Već je u načelima Ustava SFRJ rečeno da je općenarodna obrana u 
SFRI bila jedinstvena, a da su oružane snage nositelj oružane borbe na 
cjelokupnom području Jugoslavije. Oružane snage sastajale su se od 
INA i od TO kao najšireg oblika narodnog otpora. Organiziranje i 
opremanje jedinica TO bilo je u mjerodavnosti republičkog Predsjedn- 
ištva. Usklađivanje organizacije i opremanje vršeno je s JNA preko 
Republičkog sekretarijata i Saveznog sekretarijata za narodnu obranu. 

INA, zajedno s TO, imala je zadatak "štititi ustavni i društveni po- 
redak". Obrana ustavnog poretka podrazumijevala je odvraćanje va- 
njskog neprijatelja, a obrana društvenog poretka odnosila se na borbu 
protiv unutarnjeg neprijatelja. Prestankom hladnoga rata, posebno pa- 
dom Berlinskog zida i Gorbačevljevim promjenama u SSSR-u, nestao 
je vanjski neprijatelj. Zaštita društvenog poretka, za JNA na čelu s 
ministrom obrane Veljkom Kadijevićem, podrazumijevala je obranu ko- 
munističkog sustava i njegovih institucija i povlastica koje je još 77o 
ostavio JNA u naslijeđe. Pod unutarnjim neprijateljem smatralo se svako 
nacionalno i demokratsko kretanje, bilo pojedinca ili naroda kao cjeline. 

Nacionalni osjećaji kao i želja za demokratizacijom društva pojavili 
su se i kod sva tri naroda i građana BiH, slično kao i u drugim republ- 
ikama SFRJ. Sagledavši situaciju, Savezni sekretarijat za narodnu obranu 
odustaje od općenarodne obrane i TO podčinjava JNA. Oduzima se 
cjelokupna vojna oprema teritorijalnih jedinica i sprema se u vojna 
skladišta, koja su pod nadzorom JNA. Ovdje treba spomenuti da su 
poduzeća, općine i druge društveno-političke organizacije svojim sr- 
edstvima financirale cjelokupno opremanje TO. U sklopu Vlade BiH 
ostavljen je Sekretarijat za narodnu obranu i po općinama slični sekre- 
tarijati koji su vršili samo logistiku za potrebe JNA, na primjer, vođenje 
evidencije o vojnim obveznicima, slanje poziva za novačenje, u vojne 
vježbe i slično. 

3. IZBORNI PROPISI 


Početkom 1990. Skupština SRBiH donijela je Zakon o udruživanju 
građana, koji je objavljen 21. veljače 1990. u Službenom listu SRBiH, 
broj 5, strana 11. Stupanjem na snagu ovog zakona prestao je važiti 
raniji Zakon o društvenim organizacijama i udruženjima građana. U 
ovom je zakonu bilo izričito zabranjeno udruživanje na osnovi 
nacionalne i vjerske pripadnosti. 

Skupština SRBiH donijela je 31. srpnja 1990. Zakon o izboru čl- 
anova i opozivu članova Predsjedništva SRBiH koji je objavljen u Služ- 
benom listu SRBiH, broj 21 od 31. srpnja 1990., strana 608. Glede 
ovog zakona potrebno je istaknuti sljedeće: Predsjedništvo SRBiH sa- 
činjava sedam članova, i to: tri Muslimana, dva Srbina i jedan Hrvat, 
kao i jedan član iz reda pripadnika drugih naroda i narodnosti, odnosno 
onalnoj ili drugoj pripadnosti. Članove Predsjedništva biraju građani 
neposrednim, općim i tajnim glasovanjem. Članovi se Predsjedništva 
biraju na četiri godine i mogu biti birani još jednom uzastopno. 

Kandidate za članove Predsjedništva predlažu građani i političke 
organizacije. Član Predsjedništva može biti opozvan ako iz bilo kojih 
razloga izgubi povjerenje birača. Opoziv člana Predsjedništva provodi 
se na način i po postupku utvrđenom za njegov izbor. Postupak se za 
opoziv člana Predsjedništva pokreće na prijedlog najmanje 100 000 
birača ili na prijedlog Skupštine SRBiH. Prijedlog se za opoziv dostavlja 
Republičkoj izbornoj komisiji koja donosi rješenje o raspisivanju glas- 
ovanja o opozivu u roku 15 dana od prijama prijedloga, što se objavljuje 
u Službenom listu SRBiH. 

Potaknuti demokratskim i političkim promjenama u Sloveniji i 
Hrvatskoj, posebno gubitkom izbora u travnju u ove dvije republike, 
komunistički delegati Skupštine donose 31. srpnja 1990. Zakon o ud- 
ruživanju građana, koji je objavljen u Službenom listu SRBiH, broj 21 

od 31. srpnja 1990. Ovim je zakonom ukinuta zabrana udruživanja 
na osnovi nacionalne i vjerske pripadnosti, ali se ukidaju politička ud- 
ruživanja koja su ranije osnovana u državnim tijelima. Ovu zabranu 
političkog organiziranja, komunisti nisu donijeli iz altruističkog razloga, 
jer su oni bili već na svim pozicijama društvenog života Republike. 
Zabrana se odnosila na nacionalne i vjerske stranke kojima je dana 
mogućnost da se pojave jedino na političkoj pozornosti. 

Također, pod pritiskom javnosti, posebno zbog ravnopravnosti Hr- 
vata s ostala dva naroda u BiH, Skupština SRBiH je 9. listopada 1990. 
donijela Ustavni zakon kojim je promijenila sastav Predsjedništva SRBiH. 
Ta je izmjena glasila: “Predsjedništvo SRBiH sačinjava sedam članova i 
to: dva Muslimana, dva Srbina, dva Hrvata i jedan član iz reda pripad- 
nika drugih naroda i narodnosti, odnosno građana koji se nisu nacionalno 
opredijelili prema regionalnoj ili drugoj pripadnosti." Ovim izmjenama 
završene su sve pravne pretpostavke za izbore koji su zakazani za 18. 
studenoga 1990. 


4. POLITIČKE STRANKE I PROGRAMI 


Pred izbore u studenom 1990. u SRBiH bilo je registrirano preko 
40 političkih stranaka. Bavit ćemo se ovdje političkim strankama i nji- 
hovim programima, koje su dobile na izbornoj trci određena zastupnička 
mjesta i dva, odnosno tri člana Predsjedništva. 


4.1. Hrvatska demokratska zajednica BiH (HDZ) 


Na osnivačkoj Skupštini HDZ-a, koja je održana 18. kolovoza 1990. 
u Sarajevu, izabrano je vodstvo stranke s predsjednikom dr. Davorom 
Perinovićem. Međutim, ubrzo zatim održana je 6. i 7. rujna 1990. 

= izvanredna Skupština HDZ BiH u Zagrebu, na kojoj je smijenjen df: 
Davor Perinović, a za v.d. predsjednika postavljen je Stjepan Kljujić. 

Na osnivačkoj Skupštini HDZ-a 18. kolovoza 1990., pored ostalih 
odluka, usvojen je Statut stranke. U Statut su ugrađeni samo neki od 
ciljeva i zadaća koji su naznačeni u Programskoj deklaraciji osnivačke 
Skupštine. Od ciljeva i zadaća HDZ-a navest ćemo ovdje sljedeće: 
osigurati pravo hrvatskog naroda na samoodređenje do prava na od- 
cjepljenje i oživotvorenje državnosti i suverenosti Republike BiH, pret- 
voriti RBiH u demokratsku državu, jamčiti i osigurati osnovna prava i 
slobode svim njezinim građanima, zaustaviti iseljavanje Hrvata iz BiH, 
poticati povratak iseljenika u domovinu, uvoditi tržišno gospodarstvo, 
uključiti BiH u europsku zajednicu i razvijati narodno gospodarstvo na 
načelima svih oblika vlasništva. 

Pred same izbore HDZ je, u promidžbene svrhe svojih ciljeva i 
zadaća, objavljivao tekstove u raznim javnim sredstvima komuniciranja. 
Jedan od mnogobrojnih promidžbenih tekstova dajemo ovdje u cjelo- 
vitom njegovom sadržaju. 

Pred izbore u BiH "Oslobođenje" se obratilo svim kandidatima (28) 
za sedam članova Predsjedništva SRBiH s tri istovjetna pitanja: “1. 
Kako vidite BiH u Jugoslaviji? 2. Koji su, po Vašem mišljenju, prioritetni 
zadaci Predsjedništva SRBiH? 3. Osobna poruka biračima. " 

Autor je odgovorio kako slijedi: 

“I. U sklopu postojećih granica Jugoslavije, Bosnu i Hercegovinu 
vidim kao suverenu državu kako u gospodarskom, tako i političkom, 
društvenom i kulturnom pogledu. Ovakvu suverenost BiH može osigurati 
jedino kroz konfederalni odnos s ostalim republikama koje sačinjavaju 
današnju Jugoslaviju. 

2. Dva su prioritetna zadatka, i to: 

- u vezi s novonastalom situacijom u Jugoslaviji treba osigurati, 

zajedno sa Skupštinom BiH, suverenitet i ravnopravni tretman BiH s 
ostalim republikama unutar Jugoslavije; 

- pokrenuti aktivnosti, opet zajedno sa Skupštinom, na racionalizaciji 
cjelokupnog života u BiH. U sklopu ovoga, posebno mislim na racion- 
alizaciju organizacije upravnih organa, društvenih djelatnosti i gospo- 
darstva. 

3. U ovom preostalom vremenu do izbora potrebno je da se svaki 
građanin malo vrati u prošlost i sjeti se velikih investicijskih promašaja, 
nezaposlenosti, odlaska naših građana trbuhom za kruhom, politički 
obespravljenih, nezakonito suđenih i ubijenih, zapošljavanih po babi i 
stričevima, uzurpaciji narodnih dobara, izgradnji vila i dr. Imajući sve 
OVO U vidu, građani BiH, neće vam biti teško da razaznate programe 
stranaka koje vam nude iskreno demokratsko ozračje življenja u budućim 
vremenima na ovim prostorima. Jedna od tih stranaka je ZNA SE, 
HRVATSKA DEMOKRATSKA ZAJEDNICA. "? 

Evo još nekoliko citata iz odgovora Stjepana Kljujića na pitanja no- 
vinara Aleksandra Tijanića: “Meni nije palo na pamet kako sam ja prvi 
Hrvat u BiH... Meni imponira osoba gospodina Zudmana, ne samo 
kao predsjednika cjelokupnog HDZ-a nego kao izuzetnog državnika 
koji je pokazao svoju mudrost upravo u ovim teškim vremenima nastojeći 
da demokratskim metodama suzbije čak ivono što se naziva terorizm- 
om... Činjenica je da svi narodi ovdje govore da su ugroženi, ali je isto 
tako neusporedivo najjasnije da je hrvatski narod zaista ugrožen, počevši 
od prostora na kojem živi... Cijela zapadna Hercegovina nema nijedne 
športske dvorane u koju možemo ući s pjevačima i umjetnicima... Mi 
smo poslije rata najviše iseljeni iz BiH i u tom pogledu, poslije Židova 
i Iraca, Hrvati predstavljaju najraseljeniji narod... U Sarajevu, na Trgu 
oslobođenja, postoji osam bista pisaca. Četiri su Srbina, tri Muslimana, 


? "Oslobođenje", Sarajevo, IZBORI '90., IZBORNI ABC, str. 45., studenog 1990. 


51 


a jedan Židov. Oprostite, bi li tu kulturnu harmoniju narušila jedna 
bista, recimo Antuna Branka Šimića, Nikole Šopaili Tina Ujevića. Odmah 
da kažem, ne želim optužiti bilo koju novinsku kuću zbog nacionalnog 
sastava tih institucija, a on je po hrvatski narod tragičan... "? 


4.2. Stranka demokratske akcije (SDA) 


Osnivačka Skupština SDA je održana 26. svibnja 1990. u Sarajevu. 
Za predsjednika stranke je izabran Alija Izetbegović. Prvi članak 
Programske deklaracije SDA glasi: “Stranka demokratske akcije je 
politički savez građana Jugoslavije koji pripadaju muslimanskom kulturno- 
povijesnom krugu, kao i drugih građana Jugoslavije koji prihvaćaju 
program i ciljeve stranke. "* 

Evo nekoliko citata iz odgovora A/ije Izetbegovića na upite novinara 
Aleksandra Tijanića. "GRAĐANSKA REPUBLIKA ILI GRAĐANSKI 
RAT... Što se samog islama tiče, obradovao bih se mujezinu s Eiffelova 
tornja... Zato što islam, kao misao i filozofija, jest u znaku preporoda. 
Ljudi koji pripadaju islamu, pripadaju mu u cijelosti, jer je islam takva 
misao da nijedno polje života ne ostavlja netaknutim... Zato što je 
islam za muslimane, neću reći politički sistem, ali u svakom slučaju 
uputa u kom smjeru valja rješavati političke probleme... Ovo je 
muslimanska stranka, koja jako sliči na svoj narod iz kojeg regrutira 
pristaše. To je vjernički narod... Činilo mi se da nekoj gospodi u Zagrebu 
ili Beogradu treba staviti do znanja da do podjele Bosne neće baš lako 
doći te da će Muslimani braniti oružjem Bosnu, ako bude trebalo. Tada 
sam dodao kako će je braniti i s drugim narodima. "> 


> "Oslobođenje", Sarajevo, Izbori '90., Stranke, programi, ličnosti, str. 35., listopad 
1990. 


“Isto, str. 111. 
5 Isto, str. 19.-22. 

Već je u predizbornoj aktivnosti A/ija Izetbegović dao do znanja 
Hrvatima i Srbima da SDA predstavlja muslimanske vjernike (izuzev 
Albanaca) u Jugoslaviji. /zetbegović želi građansku republiku BiH na 
načelu “jedan građanin, jedan glas". Slično je to želio i S/obodan 
Milošević za Jugoslaviju, zbog čega je došao u sukob s ostalim narodi- 
ma, pa i s muslimanskim narodom. Iz istih razloga /zetbegović traži 
građansku republiku, jer Muslimani u njoj čine relativnu većinu (ubrzo 
bi ostvarili i apsolutnu brojčanu nadmoć). 

loš je jednu opasnost najavio /zetbegović u svojim predizbornim 
istupima: kad govori, pored ostalog, da će BiH braniti “i s drugim 
narodima". Kako je SDA predstavnik muslimanskih vjernika i kao po- 
litička stranka, koja manipulira vjerskim osjećajima, računa na podršku 
cjelokupnog islamskog svijeta, što će se kasnije i ostvariti, ali o tome 
nešto više u narednim izlaganjima. 


4.3. Srpska demokratska stranka (SDS) 


Evo nekoliko kraćih citata iz Programa ove stranke: 

“SDS u BiH sebe smatra dijelom jugoslavenske ljevice i imat će dva 
stalna programa: socijaldemokratski i narodnjački... SDS je stranka 
buđenja nacionalne svijesti srpskog naroda... SDS će se zalagati za 
federativnu Jugoslaviju i da ima prirodan i potpun odnos s maticom 
svoga naroda — Srbijom... SDS smatra da su teritorijalnom organiza- 
cijom razbijene prirodne srpske cjeline u BiH i srpski narod doveden u 
nepovoljan ekonomski, demografski i politički položaj..." 

Također, donosimo nekoliko citata iz odgovora Radovana Karadžića, 
predsjednika SDS-a, na pitanje novinara A/eksandra Tijanića. "UČIMO 
SRBE DA BUDU SRBI... Na čelo stranke izbacila me rečenica: Srbi, 
usprkos svim progonima, pokoljima, pritiscima i stradanjima, još uvijek 

postojite i smijete biti Srbi... Mi smo socijaldemokratska stranka, dakle, 
negdje između Raškovića i Miloševića. Rado ćemo vidjeti Raškovića 
kako ide ka demokraciji, a rado ćemo vidjeti i srpske socijaliste kako se 
udaljavaju od boljševizma, idući ka njoj. Ne treba zaboraviti da su 
srpski komunisti i počeli kao socijaldemokrati i da Srbi, po rođenju, 
nisu urođeni boljševici... Mi smo, prije najave rasno čistih specijalnih 
jedinica u Hrvatskoj i stranačkih brigada “crnih košulja' u zapadnoj 
Hercegovini, ukinuli “Mladu Bosnu" na prvi njihov spomen da žele biti 
željezna garda stranke"... Srpski narod se sporo laća oružja, ali ga 
vrlo sporo i ostavlja. Kad se ne bude mogla voditi politika, srpski narod 
će nam zahvaliti i sam će voditi rat. Stranka neće voditi rat, ako do 
njega dođe, već čitav narod. Srpski narod očito nije završio svoju borbu 
za državu, premda mu se to činilo i 1918. i 1943. Bazični dokument 
na osnovi kojeg su Srbi pristali ući u zajedničku državu, u situaciju kad 
su mogli birati, a to je povelja AVNOJ-a, promijenjen je od Slovenije i 
Hrvatske, bez suglasnosti Srba... Jedina formula da se nijedan 
jugoslavenski narod nigdje ne nalazi u manjinskom položaju jest savezna 
država. To hoće netko promijeniti, nasuprot želji Srba... Samo je 
Milošević pravi državnik." 

Radovanu Karadžiću nije odgovarala otvorena koalicija između HDZ- 
a i SDA, koja se javno iskazivala na promidžbenim skupovima, štoviše, 
i u vezivanju hrvatskih i muslimanskih zastava. Zato Karadžić šalje 
upozorenja muslimanskom narodu da mu "tobože" glavna prijetnja 
dolazi iz Zagreba. U citiranom intervjuu kaže: “Tuđman i njegova 
politika nisu mogli sakriti od Muslimana svoje prave namjere u odnosu 
na BiH. Takve namjere kakve gaji državna politika prema ovoj republici 
i prema Muslimanima ne gaje ni neodgovorni pojedinci u Srbiji." U 
drugom odgovoru kaže: “Tek sad većina Muslimana shvaća namjeru 
Tuđmanove vlasti da BiH integrira u Hrvatsku, pa bi u takvoj državi 


* Isto, str. 27.-30. 

Srbi veoma loše prošli. Onda bi na red došli Muslimani i, na kraju, 
demokratski orijentirani Hrvati." Velikosrpska predizborna promidžba 
imala je uspjeha kod /zetbegovića. Zato je on uspostavio ekvidistancu 
prema Srbima i Hrvatima. Ova će politika donijeti kasnije katastrofu 
muslimanskom narodu, upravo od “ miroljubivog" Aaradžića, a i hrvatski 
narod u BiH, ovakvom politikom, doživjet će svoju tragediju. 


4.4. Savez komunista Bosne i Hercegovine — Socijalistička 
demokratska partija (SKBiH-SDP) 


Savez komunista BiH, na čelu s dr. Nijazom Durakovićem, 
predsjednikom CK, pridodao je svojoj (staroj) stranci i naziv Socijalistička 
demokratska partija. Evo nekoliko sadržaja iz programa ove stranke. 
“Za novi smisao socijalizma i demokracije. Za suverenu BiH. Za 
slobodan zajednički život u BiH. Za nacionalnu slobodu i punu 
ravnopravnost u BiH. Za demokratsku Jugoslaviju. Za tržišnu privredu. 
Za brži razvoj privredno nerazvijenih područja i općina. Za razvijeno 
selo i bogata seljaka. Za zdravu životnu sredinu. Za novi odnos prema 
znanju i kulturi. Zdravlje za sve. Za aktivnu socijalnu politiku, za osobnu 
i obiteljsku sigurnost. Za zdravu i sretnu obitelj."? 

U intervjuu, što ga je dao dr: Mijaz Duraković novinaru A/eksandru 
Tijaniću, on kaže: “Normalan čovjek danas može biti samo komunist. 
Posebno nas je razljutila okolnost da se u izjavama perjanica iz Saveza 
reformskih snaga preko noći ukazao antikomunizam. Nekome smeta 
što je sve puno jugoslavenskih zastava i partijskih barjaka."* Iz ovih 
odgovora može se zaključiti da je Duraković ljut na dojučerašnje ko- 
muniste koji su prešli u reformske snage Ante Markovića, iako su te 


Z (sto, str 115.i116. 
Š Isto, str. 9.-12. 

snage za Jugoslaviju, ali za demokratsku, dok je SKBiH-SDP za Jugo- 
slaviju, ali onu u kojoj bi vladala “diktatura proletarijata“. 


4.5. Savez reformskih snaga Jugoslavije 


Na čelu SRSBiH pojavio se raniji komunist profesor dr. Venad Ke- 
cmanović. Ovu stranku osnovao je na razini Jugoslavije tadašnji savezni 
premijer Ante Markovićnakon provedenih izbora u Sloveniji i Hrvatskoj. 
Ova stranka htjela je sačuvati Jugoslaviju, ali demokratiziranu, u kojoj 
bi dominirala ekonomija nad politikom. Bosna i Hercegovina je, nakon 
parlamentarnih izbora, trebala biti konfederalna jedinica s kasnijim čv- 
ršćim povezivanjem u jugoslavensku federaciju. 


4.6. Ostale stranke 


Spomenuti treba samo neke ostale stranke, jer su sve zajedno dobile 
5 od 130 zastupnika u Vijeću građana, i to: SSO — Demokratski savez 
BiH s predsjednikom Rasimom Kađićem, Demokratski socijalistički savez 
BiH s predsjednikom Mirkom Pejanovićem, Muslimansko-bošnjačka or- 
ganizacija s predsjednikom Adilom Zulfikarpašićem. 

III. ORGANIZIRANJE I REZULTATI 
IZBORA 1990. U SRBiH 


I. ORGANIZIRANJE IZBORA 


Skupština SRBiH raspisala je izbore u 1990. svojom Odlukom od 
6. kolovoza 1990. a ista je objavljena u Službenom listu SRBiH, broj 
22/90. Odlukom su određene izborne jedinice, posebno za izbor 
zastupnika u Vijeće građana i Vijeće općina Skupštine i Predsjedništvo 
SRBiH. 

Citiranom Odlukom Skupštine SRBiH, za izbor zastupnika u Vijeće 
građana određeno je sedam izbornih jedinica, i to: Banja Luka, Bihać, 
Doboj, Mostar, Sarajevo, Tuzla i Zenica. U svih sedam izbornih jedinica 
trebalo je izabrati 130 zastupnika. Glede broja zastupnika po izbornim 
jedinicama bilo je različito, zavisno od broja stanovnika u izbornim 
jedinicama a po popisu pučanstva iz 1981. Kod glasovanja za poslanike 
u Vijeće građana birači su davali glas za stranačku listu, a ne pojedinca. 

Za izbor zastupnika u Vijeće općina Skupštine svaka je općina činila 
jedno i Grad Sarajevo zasebno izborno mjesto. Biralo se | 10 zastup- 
nika, jer je bilo u BiH 109 općina i jedan zastupnik za Grad Sarajevo. 
Kod glasovanja u ovo Vijeće birači su davali glas pojedincu-kandidatu. 
Za izbor zastupnika važila je apsolutna većina. 

U Predsjedništvo SRBiH biralo se sedam članova: dva Muslimana, 
dva Srbina, dva Hrvata i jedan iz redova ostalih. Birač je mogao glasovati 
najviše za sedam kandidata, ali iz reda ostalih samo za jednog kandidata. 
Za članove je bilo predloženo dvadeset osam kandidata, i to: iz reda 

muslimanskog naroda devet, srpskog naroda sedam, hrvatskog naroda 
sedam i ostalih pet. Izborna jedinica za članove Predsjedništva bila je 
jedna, i to svi birači BiH, a vrijedio je većinski sustav. 


2. REZULTATI IZBORA 


2.1. Vijeće građana 


U birački popis bilo je upisano 3 018 206 glasača, od čega je 
glasovalo 2 338 727 ili 77,50%. Rezultati glasovanja pokazuju veliki 
odziv glasača i njihovih želja za promjenom zatečenog političkog sust- 
ava. Da je to tako, govori i podatak da je za SKBiH glasovalo svega 
11,90%. Komunisti su lošije prošli u BiH nego u Sloveniji i Hrvatskoj. 
Birači su se masovno opredijelili za programe nacionalnih stranaka. 
HDZ je dobio 15,51%, SDA 30,41% i SDS 25,23% glasova od 
ukupnog broja glasača koji su izašli na biračka mjesta. 

Pod pretpostavkom da su se glasači, što je vrlo vjerojatno, iz poje- 
dinih naroda opredjeljivali za svoje nacionalne stranke, HDZ je dobio 
relativno najviše 84,38%, SDS 78,79% i SDA 76,94% glasova. Po 
izbornim jedinicama se to još bolje vidi u tablici broj 1. 

U Vijeće građana birano je 130 zastupnika. Na izborima je izabrano 
56 zastupnika (39,52%) iz reda Muslimana, 45 zastupnika (32,02%) 
iz reda Srba, 25 zastupnika (18,38%) iz reda Hrvata i 4 zastupnika 
(10,08%) iz reda ostalih. HDZ je dobio 21 zastupnika, dok su SDP 
Savez reformskih snaga i ostale manje stranke dobile 4 zastupnika iz 
reda hrvatskog naroda. 


2.2. Vijeće općina 


U Vijeće općina biralo se 110 zastupnika, za svaku općinu po 
jedan i za Grad Sarajevo jedan zastupnik. Iz reda pojedinih naroda 
izabrano je 43 Muslimana, 40 Srba, 24 Hrvata i 3 zastupnika Jugo- 
slavena. HDZ je dobio 21 zastupnika, a ostala 3 zastupnika iz reda 
Hrvata pripala su drugim manjim strankama. Za detaljnije podatke, 
posebno po izbornim jedinicama, treba se koristiti tablicom 2. 

3. POPIS PUČANSTVA 1981. 


| 
| 


Za parlamentarne izbore u studenome 1990. bio je važan popis 
pučanstva BiH u 1981. Naime, da bi se osigurala nacionalna zastuplj- 
enost poslanika u Skupštini SRBiH, Ustavnim zakonom utvrđen je za 
to poseban postupak za provedbu Amandmana LIX. do LXXIX. na 
Ustav SRBiH. Za razumijevanje ove odluke potrebno je konzultirati 
tablicu 3 koja slijedi. 


TABLICA 3. 


NACIONALNA STRUKTURA PUČANSTVA IZ 1981. GODINE | 
STRUKTURA ZASTUPNIKA U SKUPŠTINI SRBiH 1990. GODINE 


Popis pučanstva iz 1981. Zastupnici 
Narod Ukupno % Vij. građ. Vij. opć. Ukupno % 

] 2 3 4 5 6 7 
Muslimani 1629924 37;32 56 43 99 41,25 
Srbi 1 320 644 32,02 45 40 85 35,41 
Hrvati 785 136 18,38 25 24 49 20,41 
Ostali 415 304 10,08 4 3 7 2,93 
Ukupno: 4124008 100,00 130 10 240 100,00 

Izvor: Službeni list SR BiH, broj 42, strana 1262. i 1263. 
TABLICA 4 


MOGUĆI BROJ ZASTUPNIKA U SKUPŠTINI SRBiH 
Narodnost Broj zastupnika Povećanjeza Povećanje za Raspon dopuštenog 


prema strukturi + ili— 15% + ili - 1 odstupanja od-do 
I 2 3 4 5 
Muslimani 95 14 I 80—1I0 
Srbi 77 12 | 64—90 
Hrvati 44 7 l 36— 52 
Ostali 24 4 | 19— 29 


Izvor: Službeni list SRBiH, broj 42, strana 1263. 

4. IZBORNA JEDINICA MOSTAR 


Zbog važnosti izborne jedinice Mostar za hrvatski narod u BiH 
posebno joj posvećujemo pozornost u ovoj knjizi. O toj važnosti bit će 
kasnije nešto više rečeno. Na ovom mjestu dajemo nekoliko statističkih 
pokazatelja. Ova izborna jedinica obuhvaćala je 19 općina (17 herc- 
egovačkih, Tomislav Grad i Livno) s ukupnim brojem pučanstva 481 
827, po popisu iz 1981. Od toga broja otpadalo je na Muslimane 
22,57%, Srbe 18,72%, Hrvate 50,64%, Jugoslavene i ostale 1,46%. 

Od ukupnog broja zastupnika u Skupštini SRBiH pripalo je HDZ- 
u 20ili 57,15%, SDA-u S ili 14,30%, SDS-u 7 ili 20,00% i ostalim 3 
zastupnika ili 8,55%. Ako se uzme u obzir da je zastupnik SDP-a 
Hrvat, Roko Markovina, nije teško zaključiti da su Hrvati osvojili 21 
zastupničko mjesto ili 60% od ukupnog broja zastupnika u Skupštini 
SRBiH. To dalje govori da su Hrvati u ovoj izbornoj jedinici osvojili za 
11,84% više zastupničkih mjesta nego što su sudjelovali u ukupnom 
broju pučanstva. Težini ovih pokazatelja u pozitivnom smislu pridonosi 
i podatak da sam iz ove izborne jedinice izabran za člana Predsjedništva 
SRBiH. 


5. OPĆINA MOSTAR 


5.1. Priprema izbora 


Mostar je bio sjedište izborne jedinice broj 4 za izbor zastupnika u 
Vijeće građana Skupštine SRBiH. Ali, nije to bilo najvažnije zbog čega 
sam se opredijelio da se posebno istaknu rezultati izbora u ovoj općini, 
odnosno, gradu Mostaru. Ovaj je grad bio kroz stoljeća sjedište institucija 

sve ti dominirajuće vjere u Hercegovini (katoličke, pravoslavne i 
islamske), kulturno i političko središte sva tri konstitutivna naroda u 
BiH (Hrvata, Muslimana i Srba). Mostar je središte gospodarstva, zd- 
ravstva, obrazovanja i svih mogućih putova u komuniciranju svih He- 
rcegovaca, naročito Hrvata iz Hercegovine. Mostar ima vrlo važno 
vojno-strateško značenje, jer, kažu vojni znanstvenici, tko vlada Mo- 
starom, vlada cjelokupnom dolinom Neretve i njezinim slijevnim po- 
dručjem, dakle cijelom Hercegovinom. Pored toga, Mostar je bio “naj- 
crveniji grad" u avnojevskoj Jugoslaviji i najveće mučilište Hrvata iz 
Hercegovine, naročito za vrijeme komunističke vladavine, zadnjih 45 
godina. 


Za izbor odbornika u Skupštinu općine Mostar, osam stranaka pr- 
ijavilo je svoje kandidate i bila je još lista nezavisnih kandidata. HDZ 
BiH imao je svoju listu kojoj je na čelu bio dr. Vjekoslav Barišić. Prema 
izmijenjenom općinskom Statutu, biralo se u Skupštinu općine 100 
odbornika. 

Na osnovi nacionalne zastupljenosti u ukupnom broju pučanstva 
određen je broj odbornika iz pojedine narodnosti. Na međustranačkom 
dogovoru, prije izbora, postignuta je suglasnost da stranka pobjednica 
dobije mjesto predsjednika općine, tj. gradonačelnika Mostara. Prema 
popisu pučanstva iz 1981. nacionalna struktura pučanstva bila je 
sljedeća: 


Nacionalnost Broj pučanstva % 
Hrvati 36927 33,45 
Muslimani 34247 31,03 
Srbi 20271 18,36 
Jugoslaveni 16 509 14,96 
Ostali 2423 2,20 
Ukupno: 110377 100,00 


Izvor: Statistički godišnjak BiH, 1982. XVI, Sarajevo, studenog 1982., str. 343. 


64 


Kako je već navedeno, Skupština općine je 14. rujna 1990. u iz- 
mjenama i dopuni Statuta usvojila postotke nacionalnog sudioništva 
pučanstva prema sljedećem prikazu: 


Nacionalnost Stvarno Trebalo Usvojeno 
Hrvati 33,45 34 33 
Muslimani 31.13 31 31 
Srbi 18,36 18 18 
Jugoslaveni 14,96 15 15 
Ostali 2,20 2 3 
Ukupno: 100,00 100 100 


Vidljivo je da je u samom prijedlogu učinjena pogreška i da su Hrvati 
oštećeni za jedno odborničko mjesto. Iz ove kratke analize može se 
zaključiti o stalnoj prisutnosti neprijateljskog raspoloženja prema jednom 
— hrvatskom narodu, kojeg se u svakoj prilici nastojalo zakinuti. 


5.2. Rezultati glasovanja 


Na prvoj sjednici Skupštine općine Mostar, održanoj 18. prosinca 
1990., Općinska izborna komisija podnijela je Izvještaj o provedenim 
izborima na području općine Mostar. U birački popis bilo je upisano 
91 835 birača, a na izbore je izašlo 71 910 ili 78,30%. Nevažećih 
listića bilo je 2116, tako da je utvrđen ukupan broj od 69 794 važećih 
listića. Pojedine liste dobile su sljedeći broj glasova: 


Stranka Broj glasova Broj odbornika 

Hrvatska demokratska zajednica 20 803 30 
Stranka demokratske akcije 13 209 19 
Srpska demokratska stranka 10 601 15 
SKBiH — SDP [1124 16 
SRS] 8366 12 
Nezavisna lista 3152 4 
SSO — DS, Zeleni 1 902 3 
DSS 637 l 

69 794 100 

Glasači iz reda Hrvata i Srba dali su, uglavnom, povjerenje svojim 
nacionalnim strankama. To nije bio slučaj s glasačima iz reda Muslimana. 


6. REZULTATI IZBORA ZA ČLANOVE PREDSJEDNIŠTVA 


Izbori za članove Predsjedništva održani su 18. studenoga 1990., 
dakle, istodobno kad i za Skupštinu SRBiH i općinska vijeća. Čelništvo 
stranaka HDZ-a i SDA bilo je dogovorilo da simpatizeri ovih stranaka 
glasuju za kandidate obiju stranaka i da se takva uputa izda stranačkom 
članstvu na terenu. HDZ se pridržavao dogovora, dok je stranka SDA 
odustala od njega neposredno pred same izbore. Zbog toga se dogodilo 
da, u izbornim jedinicama s velikom većinom glasača iz reda Hrvata i 
malim brojem iz reda Muslimana, Aikret Abdići Alija Izetbegović dobiju 
više glasova nego Stjepan Kljujići Franjo Boras. Glasači iz reda Hrvata 
glasovali su za jedne i druge kandidate, a glasači iz reda Muslimana 
glasovali su samo za kandidate SDA i za kandidate iz reda Hrvata 
drugih stranaka (/vo Komšić, Martin Raguž, Zoran Perković, Franjo 
Boškovići Tađej Mateljan). 

Na sjednici Predsjedništva HDZ BiH, koja je održana u prosincu 
1990. u Sarajevu, donesena je odluka da se analiziraju rezultati prvih 
višestranačkih izbora u Bosni i Hercegovini u svim izbornim jedinicama. 
Za prikupljanje podataka i izradu analiza na nižim razinama izrađeni 
su odgovarajući obrasci i upute koje su dostavljene svim općinskim 
odborima HDZ-a. Netko je u Tajništvu stranke onemogućio traženu 
analizu. Nijedan općinski odbor nije udovoljio traženom zahtjevu. 

U opće biračke popise upisano je 3 033 921 birač, što je približno 
jednako biračkom popisu za Vijeće građana od 3 018 206. Ukupno je 
glasovalo 2 339 958 birača, što je, također, skoro jednako biračkom 
popisu za Vijeće građana od 2 338 727 birača. Razlika je minimalna, 

samo (+) 1231 birač više u korist biračkog popisa za članove 
Predsjedništva. U Predsjedništvo SRBiH izabrano je sedam članova, i 
to iz reda Muslimana i siranke SDA - Fikret Abdići Alija Izetbegović, 
iz reda Srba i stranke SDS-a - Biljana Plavšići Nikola Koljević, iz reda 
Hrvata i stranke HDZ-a — Stjepan Kljujići Franjo Boras, iz reda Jugo- 
slavena i ostalih i stranke SDA — fjup Ganić 

Najveći broj glasova (1 045 539) dobio je fikret Abdić ili 44,7% 
od ukupnog broja birača. Ovako veliki broj glasača dobio je Fikret 
Abdićjer je dobio mnogo veći broj glasova iz reda muslimanskog naroda 
nego Alija Izetbegović i uglavnom sve glasove hrvatskog naroda kao i 
kandidati stranke HDZ-a. A/ija Izetbegović dobio je 879 266 glasova 
i to oko 400 000 glasova hrvatskih birača koji su glasovali i za kandidate 
HDZ-a. Ovi pokazatelji upućuju na dva zaključka. Prvi se zaključak 
nameće: da nije bilo glasova iz reda Hrvata i iz stranke HDZ-a, A/ija 
Izetbegović se ne bi našao u Predsjedništvu SRBiH. U Predsjedništvo 
bi ušao Mijaz Duraković, koji je dobio 558 263 glasova, a bio je kandidat 
iz reda muslimanskog naroda. Drugi zaključak: kandidati HDZ-a Stjepan 
Kljujić i Franjo Boras, da SDA nije odustala od koalicije s HDZ-om 
neposredno pred izbore, dobili bi približno isti broj glasova kao i fikret 
Abdić. 

IV. KONSTITUIRANJE | DJELOVANJE 
NOVE VLASTI 


a) Konstituiranje nove vlasti 


I. SKUPŠTINA REPUBLIKE BiH 


U uspostavi nove vlasti najprije se prišlo konstituiranju Skupštine 
RBiH. Potvrda mandata zastupnika oba skupštinska doma izvršena je 
20. prosinca 1990. Sukob među zastupnicima: nastao je istog dana 
oko polaganja zakletve za čuvanje Ustava i ustavnog poretka. Položiti 
zakletvu prema ustavnom tekstu, značilo je zakleti se da će se čuvati 
komunistički sustav i sve njegove ustavne institucije. U klubovima 
zastupnika nekoliko je sati raspravljano o tekstu zakletve. Kasno uvečer 
nađeno je “solamonsko rješenje" i zakletva je položena. Sutradan su 
konstituirana najvažnija tijela Skupštine. Za predsjednika je izabran 
Momčilo Krajišnik, Srbin iz Sarajeva, a za dopredsjednika Mariofil 
Ljubić, Hrvat iz Širokog Brijega. Za predsjednika Vijeća građana izab- 
ran je Abdulah Konjicija, Musliman, a za dopredsjednika Radoslav 
Dodig, Hrvat iz Ljubuškog. 

Kod izbora generalnog tajnika Skupštine nastale su nesuglasice iz- 
među zastupnika SDS-a i SDA. U međustranačkom dogovoru ovo je 
mjesto pripalo stranci SDA. To nije bilo sporno. Spor je nastao kad je 
Avdo Campara, Musliman, predložen za generalnog tajnika. Stranka 
SDS-a suprotstavila se ovakvom kadrovskom rješenju jer je Avdo 

Čampara, kao republički javni tužitelj, bio na strani Hamdije Pozderca 
i Aikreta Abdića u aferi Agrokomerc iz Velike Kladuše krajem osamde- 
setih godina. Dva dana su trajale rasprave oko ovog pitanja. Na kraju 
je. ipak, postavljen Avdo Čampara na mjesto generalnog tajnika, za- 
hvaljujući glasovima zastupnika HDZ-a, SDA i drugim manjim stran- 
kama. Ovo je prva, ali ne i zadnja, nesuglasica između zastupnika 
SDS-a, s jedne strane, i zastupnika SDA, HDZ-a i drugih stranaka, s 
druge strane. Nesuglasice su trajale između ove dvije skupine zastupnika 
sve do početka travnja 1992., kad su zastupnici SDS-a napustili Skup- 
štinu RBiH i osnovali svoju Skupštinu Republike Srpske na Palama kod 
Sarajeva. 


2. PREDSJEDNIŠTVO RBiH 


Članovi Predsjedništva položili su 20. prosinca 1990. zakletvu pred 
zastupnicima RBiH, prema tekstu po kojemu su je položili i zastupnici 
Skupštine. Sutradan, 21. prosinca izvršeno je konstituiranje 
Predsjedništva. Za predsjednika Predsjedništva jednoglasno je izabran 
Alija Izetbegović na jednogodišnji mandat, kako je to bilo predviđeno 
Poslovnikom Predsjedništva, s mogućnošću da se mandat produži na 
dvije godine. Predsjednik Predsjedništva je primus inter pares jer je 
Predsjedništvo bilo po Ustavu kolektivno tijelo, odlučivalo je na 
sjednicama i kolektivno je odgovaralo za svoj rad. 

Predsjedništvo je, u pravilu, odlučivalo na osnovi mišljenja ili 
prijedloga svojih radnih tijela. U sklopu Predsjedništva postojala su dva 
savjeta: Savjet za općenarodnu obranu i Savjet za zaštitu ustavnog 
poretka. Predsjednik prvog Savjeta bio je A/ija Izetbegović, po funkciji 
predsjednik Predsjedništva, a predsjednik drugog Savjeta bila je Biljana 
Plavšić. Predsjedništvo je imalo četiri komisije: Komisiju za 

organizacijsko-kadrovska pitanja, koju je vodio Ejup Ganić; Komisiju 
za odlikovanja, koju je vodio Stjepan Kljuić; Komisiju za pomilovanja 
koju je vodio franjo Borasi Komisiju za predstavke i prijedloge, koju je 
vodio Mikola Koljević. Fikret Abdić ostao je direktorom Agrokomerca u 
Velikoj Kladuši, pa je. uz autora, bio zadužen samo za globalna go- 
spodarska pitanja BiH. 


b) Djelovanje nove vlasti do travnja 1992. 


|. PREDSJEDNIŠTVO RBiH 


U predizbornoj promidžbi sve tri nacionalne stranke najavljivale su 
temeljitu čistku rukovodećih komunističkih kadrova u svim područjima 
društvenog života RBiH. Međutim, to se nije ostvarilo. U Predsjedništvu 
je izvršena samo zamjena starih novoizabranim članovima. Od 16 sa- 
vjetnika samo je jedan bio Hrvat, Mi/e Akmadžić, koji je ubrzo postao 
generalnim tajnikom Predsjedništva, a polovinom 1992. i predsjednikom 
Vlade. Savjetnici kao i niže osoblje po svom položaju, sve do vozača i 
portira birani su po nacionalnoj pripadnosti. 

Na jednoj od prvih sjednica predložio sam ostalim članovima da se 
donese zaključak Predsjedništva kojim bi se smijenili rukovodeći kadrovi 
na svim razinama u Republici, a koje je postavio Centralni komitet 
saveza komunista BiH. Ovaj prijedlog nije dobio podršku ostalih članova, 
pa ni Stjepana Kljuića, koji je tada bio predsjednik HDZ BiH. Bilo je to 
moje prvo razočarenje i spoznaja da mi, izabranici naroda, nećemo 
donijeti sreću i zadovoljstvo koju smo mu u stranačkim programima 

obećavali. Shvatio sam da mi jesmo osvojili vlast, ali je nismo i nećemo 
je nikad preuzeti. Savez komunista Jugoslavije imao je svoje kadrove 
na svim važnijim mjestima, posebice u upravi, gospodarstvu, policiji, 
INA, bankama, vanjskim poslovima itd. Teritorijalnoj obrani Republike 
oduzeto je oružje, zbog čega Predsjedništvo nije moglo izvršavati svoju 
osnovnu funkciju, obranu Republike od vanjskog i unutarnjeg 
neprijatelja. 

Na svakoj sjednici i kod svakog pitanja, koje je bilo predmet rasprave, 
bili su podvojeni članovi SDS-a od članova SDA i HDZ-a. Izmjene i 
dopune Poslovnika raspravljane su više od osam mjeseci, zahvaljujući 
destrukciji Biljane Plavšić i Nikole Koljevića. Ovo dvoje članova tjerali 
su ostale članove Predsjedništva da se bave sami sobom kako se ne bi 
primijetile prave namjere srpske imperijalne politike. Srpski predstavnici, 
kako u Predsjedništvu, tako i u Vladi i u Skupštini, imali su iste zadatke 
i ciljeve — razbiti koaliciju između HDZ-a i SDA i pripremiti Bosnu i 
Hercegovinu kao lak plijen JNA i srpskim paravojnim jedinicama. U 
tome su u velikoj mjeri uspijevali s obzirom na inertnost i pasivan odnos 
Alije Izetbegovića i Stjepana Kljujića prema takvoj lukavoj srpskoj politici. 

Prvo iskušenje za članove Predsjedništva došlo je 6. svibnja 1991. 
iz Pologa, malog mjesta kod Mostara, na putu prema Širokom Brijegu. 
Goloruki hrvatski narod od Širokog Brijega stao je pred tenkovsku 
brigadu (oko 40 tenkova i ostalu prateću tehniku i opremu) koja se 
kretala iz Mostara prema Kupresu na “vojne vježbe“. Sutradan smo 
dobili izvješće da su i u Mostaru, na Balinovcu i Smrčenjacima, posta- 
vljene prepreke kako se tenkovska brigada ne bi mogla vratiti u vojarnu 
u Mostar. Predsjedništvo je donijelo odluku da Alija Izetbegovići Stjepan 
Kljujić, kao član i predsjednik HDZBiH, otputuju u Polog i da tu riješe 
nastalu situaciju. Pred odlazak iz Sarajeva general Veljko Kadijević, 
sekretar Saveznog sekretarijata za narodnu obranu, telefonom je _A/jf/ 
Izetbegoviću savjetovao, nekoliko puta, da ne ide u Polog, govoreći 

mu da to nije njegov narod. Alija Izetbegovićje otišao u Polog, kasnije 
u Široki Brijeg i hrvatski narod ga je poslušao, propustio je tenkovsku 
kolonu i još jednom, ali zadnji put, povjerovao njegovim riječima. 


2. STVARANJE SRPSKIH AUTONOMNIH OBLASTI (SAO) 


Već je rečeno kako su Biljana Plavšići Nikola Koljevićuspjeli pasivizirati 
ostale članove Predsjedništva na donošenju bilo kakvih djelotvornih 
odluka u korist očuvanja cjelovitosti Bosne i Hercegovine. Slično su 
radili zastupnici SDS-a u Skupštini i njihovi ministri u Vladi RBiH. U 
Skupštini se znalo utvrđivati dnevni red po dva dana, pa kad bi se 
utvrdio dnevni red, već kod prve točke dnevnog reda prekidao bi se i 
odgađao rad Skupštine za nekoliko narednih dana. 

Zastupnici SDS-a i njihovi aktivisti bili su vrlo aktivni u stvaranju 
svojih SAO. Tako su 12. rujna proglasili SAO istočne Hercegovine, a 
16. rujna 1991. SAO Bosanske krajine. Tamo gdje su organizirali 
svoje srpske autonomne oblasti prestao je važiti ustavno-pravni poredak 
RBiH. Bilo je zabranjeno slobodno kretanje ljudi, roba i usluga, užur- 
bano su radili na stvaranju svoje srpske vojske uz izdašnu pomoć JNA. 


3. HRVATSKA ZAJEDNICA HERCEG-BOSNA 


3.1. Prethodni događaji izvan RBiH 


Na Hrvatsku je otpočela otvorena agresija INA uz pomoć srpskih 
paravojnih jedinica. “Srpska krajina" proglasila je u veljači 1991. od- 
vajanje od Republike Hrvatske. Krajem ožujka iste godine došlo je do 

otvorenog sukoba na Plitvicama između hrvatske policije i INA. Krajem 
travnja JNA je okupirala i razorila hrvatsko selo Kijevo. U Borovom 
Selu 2. svibnja izvršen je pokolj hrvatskih policajaca. Tijekom srpnja 
brojni su napadi srpskih paravojnih jedinica, uz pomoć JNA, na hrvatske 
gradove i sela. Početkom kolovoza izvršen je stravičan pokolj 80 Hrvata 
u Dalju, mjestu u hrvatskom Podunavlju. Sredinom kolovoza počinju 
vojne operacije INA na zapadnu Slavoniju, 26. kolovoza JNA otpočinje 
napad na Vukovar. 17. studenoga 1991., uz stravičan pokolj ranjenika 
i civilnog pučanstva, Vukovar je okupiran. Sredinom listopada 1991. 
pod opsadom je grad Dubrovnik i njegova okolica. 

Republika Slovenija i Republika Hrvatska 26. lipnja 1991. progla- 
šavaju neovisnost od SFRJ, da bi, sutradan, JNA izvršila na Sloveniju 
vojnu agresiju. Sredinom svibnja prestao je Borislavu Joviću predsjednički 
mandat, a Stipi Mesiću ne uspijeva postati predsjednik Predsjedništva 
SFRJ. To mu je uspjelo tek 7. srpnja 1991. 


3.2. Prethodni događaji unutar BiH 


Srpska demokratska stranka već je do kraja listopada 1991. orga- 
nizirala Srpske autonomne oblasti i, uz pomoć JNA, naoružala srpski 
narod u Bosni i Hercegovini. Do kraja rujna 1991. iz Srbije i Crne 
Gore prešlo je granicu BiH preko sto tisuća vojnika JNA i srpsko - 
crnogorskih paravojnih jedinica sa suvremenom vojnom opremom i 
naoružanjem. Oko polovice od tog broja prešlo je u "srpske krajine" 
Republike Hrvatske, a druga se polovica razmjestila po strateškim mj- 
estima Bosne i Hercegovine. Od te druge polovice stiglo je 18. rujna 
1991. oko 20 000 vojnika u Mostar i njegovu okolicu. Krajem rujna 
pale su prve žrtve iz hrvatskog naroda u selu Ravno, na jugoistoku 
Hercegovine. 

Sve ove događaje koje smo gore naveli mirno je promatralo Predsj- 
edništvo Bosne i Hercegovine. Predsjedavajući Predsjedništva bio je 
Alija Izetbegović, a istodobno je bio tada i predsjednik Stranke demo- 
kratske akcije. Ne samo da je to što je se događalo u Republici Hrvatskoj 
i u hrvatskim mjestima Bosne i Hercegovine bez uzbuđenja promatrao 
nego je izjavljivao da “to nije naš rat", mislio je na rat između Hrvata 
i Srba. Pored toga, A/ija Izetbegovićslao je Harisa Silajdžića, ministra 
vanjskih poslova u Vladi Republike Bosne i Hercegovine, kod glavnih 
svjetskih čimbenika s molbom da se ne prizna neovisnost Hrvatske dok 
se isto ne učini s Bosnom i Hercegovinom. 


Desetak dana prije pada Vukovara u agresorove ruke našli smo se 
Biljana Plavšić, Ejup Ganić i ja u Saveznom sekretarijatu za narodnu 
obranu u Beogradu. Povod našem boravku u Beogradu bio je zaključak 
Predsjedništva RBiH, koji je glasio otprilike ovako: “Sve oružane vojne 
snage JNA, koje se još nalaze na teritoriju Bosne i Hercegovine, da se 
vrate u Srbiju i Crnu Goru istim putem kojim su došli, a da se ubuduće, 
bez prethodne suglasnosti Predsjedništva RBiH, ne prelazi njezina 
granica." Nije nas primio Veljko Kadijević, već njegov zamjenik admiral 
Stane Brovet. Biljana PLavšić je prva upoznala admirala Broveta o 
svrsi našeg dolaska, ali ne prema zaključku Predsjedništva RBiH. Ona 
je pohvalila i pozdravila odluke Vrhovne komande JNA o slanju oružanih 
snaga u Republiku Hrvatsku i Bosnu i Hercegovinu. Zjup Ganić je 
tražio od admirala Broveta da se ubuduće traži odobrenje od 
Predsjedništva RBiH za prelazak vojnih snaga preko bosanskoherceg- 
ovačke granice, a ovo što je do sada urađeno neka ostane kako je 
učinjeno. Ja sam, naravno, prenio admiralu Brovetu doslovno zaključak 
Predsjedništva Bosne i Hercegovine. Daljnji razgovor sveo se na mono- 
log admirala Brovetao svrsishodnosti postojanja JNA, njezinu sveopćem 
narodnom karakteru i da ona podjednako štiti sve narode u Jugoslaviji. 
INA je u Bosni i Hercegovini zato da razdvaja i štiti svaki narod u 

eventualnim međusobnim sukobima Srba, Muslimana i Hrvata. Nakon 
povratka u Sarajevo tražio sam da Predsjedništvo razmatra rezultate 
našeg boravka u Beogradu. Moj prijedlog nije nikad uvršten u dnevni 
red sjednice Predsjedništva zahvaljujući A/ijf Izetbegoviću, koji je 
predsjedavao sjednicama Predsjedništva RBiH. 


3.3. Uspostava Hrvatske zajednice Herceg Bosna 


Hrvatski narod u Bosni i Hercegovini, suočen sa sve većom opas- 
nošću od agresije na Bosnu i Hercegovinu, utemeljio je 18. studenoga 
1991. u Mostaru Hrvatsku zajednicu Herceg Bosnu “kao političku, 
kulturnu, gospodarstvenu i područnu cjelinu."? 

U Odluci je navedeno i područje Zajednice sa sjedištem u Mostaru. 
U članku 7. Odluke je rečeno: "Vrhovnu vlast Hrvatske zajednice Herceg 
Bosne (HZHB) čine: Predsjednik Hrvatske zajednice Herceg Bosne, 
Predsjedništvo HZHB-e, koje je sastavljeno od predstavnika hrvatskog 
naroda u općinskoj vlasti, prvi po funkciji ili predsjednici općinskog 
Hrvatskog vijeća obrane (HVO). Predsjedništvo je zakonodavno tijelo 
HZHB-e. Predsjednik HZHB-e je mr: Mate Boban." Predsjedništvo je 
imalo 31 zastupnika, tj. po jednog zastupnika iz svake hrvatske općine 
ili dijela s hrvatskom većinom. 


4. REFERENDUM O NEZAVISNOSTI 


Slovenija i Hrvatska stekle su svoju nezavisnost. Njihovo je me- 
đunarodno priznanje odgođeno do 15. siječnja, kada su ih priznale 
mnoge države članice Europske zajednice. Kako su ove dvije države 


* Herćeg-Bosna ili, ZIRAL, Mostar, 1996., str. 258.-260. 

izašle iz sastava SFRJ, Republici Bosni i Hercegovini nije više bilo tamo 
mjesta. Na prijedlog Predsjedništva RBiH Skupština je donijela 15. 
listopada 1991. Deklaraciju o suverenitetu. Srpski su se zastupnici 
(SDS-a) kao i članovi Predsjedništva Bosne i Hercegovine usprotivili 
Deklaraciji i napustili su sjednicu. Na istom zasjedanju Skupštine 
zatraženo je međunarodno priznanje RBiH, posebno od država Euro- 
pske zajednice. Međutim, Badinterova komisija nije dala pozitivno mi- 
šljenje o zahtjevu Predsjedništva RBiH. Kao protumjeru SDS je u siječnju 
1992. svoje Srpske autonomne oblasti preimenovao u saveznu republiku 
pod nazivom Republika Srpska sa sjedištem u Srpskom Sarajevu. 


Međunarodna zajednica je uvjetovala priznanje suverenosti Bosne 
i Hercegovine s prethodnim održavanjem referenduma. Udovoljavajući 
tome zahtjevu, Vlada RBiH organizirala je referendum 29. veljače i 1. 
ožujka 1992. Dvije trećine ukupnog broja pučanstva podržalo je ne- 
zavisnost Bosne i Hercegovine. Srpsko je pučanstvo bojkotiralo izbore 
i nije izašlo na referendum. Srpska demokratska stranka, s Xaradžićem 
na čelu, prijeti ratom ukoliko BiH bude međunarodno priznata. Neki 
pokazatelji ukazuju da su Hrvati izašli na referendum u relativno većem 
broju od muslimanskog naroda. Izlaskom na referendum još je jednom 
dokazana vjernost hrvatskog naroda cjelovitosti BiH, takvoj BiH u kojoj 
će Hrvati biti ravnopravni s ostala druga dva naroda. 


5. POČECI RATA U BOSNI | HERCEGOVINI 


Teško se je opredijeliti za točan datum početka rata u Bosni i Herc- 
egovini. Ara Ante Marić kaže: “Stanje na Pologu ne smiruje se. Na 
barikadi je preko deset tisuća ljudi... U ovom trenutku Polog i Široki 
Brijeg nadlijeću u brišućem letu bojni zrakoplovi... Pitao sam se počinje 
li ovako rat? Stvarno je počeo na Pologu. Tko je mislio drukčije, nikad 

mu nije ni započeo."'“I prije Pologa odlazila je hrvatska mladost iz 
svih krajeva Bosne i Hercegovine u policiju Republike Hrvatske da bi 
branili Vukovar, Pakrac, Škabrnju, Dubrovnik i druge hrvatske krajeve 
jer su i ta mjesta njihova domovina. Dolaskom rezervista INA krajem 
rujna 1991. u Mostaru se vodi neobjavljeni rat između pripadnika 
HVO-a i agresorskih snaga. U svezi s početkom rata u Bosni i Herceg- 
ovini Jadranko Prlić kaže: “Hrvatsko selo Ravno, na jugu Hercegovine, 
bilo je prva žrtva srpske agresije na BiH. U Ravnom su pale prve 
civilne žrtve rata u BiH. Bila je rana jesen 1991. kada se dogodio taj 
prvi ratni zločin na tlu BiH. Prethodio je dolazak armade bivše JNA na 
području Mostara (18. rujna 1991.) i to u pritajenoj okupatorskoj 
funkciji za račun zamišljene “Velike Srbije".'' Početkom ožujka 1992. 
u Bosanskom Brodu vodi se otvoreni rat između HVO-a i srpskih 
agresorskih vojnih snaga (uključivo i bivšu JNA). Tamo smo išli krajem 
ožujka 1992. Biljana Plavšić, Fikret Abdić i ja radi smirivanja ratnih 
napetosti između hrvatskog i srpskog naroda. 


Dok se hrvatski narod organizirao po općinama i već se otvoreno 
sukobljavao sa srpskim agresorom, dotle je ministar unutarnjih poslova 
u Vladi RBiH De/imustafić, bez hrvatskog predstavnika Branka Kvesića 
dogovarao s generalom A/eksandrom Vasiljevićemraspored vojne policije 
JNA na svim ključnim prometnicama Bosne i Hercegovine. Dogovorili 
su se da vojna policija može kontrolirati sva vojna i civilna vozila, civilne 
i vojne osobe, dok je policiji Ministarstva unutarnjih poslova RBiH bila 
dopuštena kontrola samo civilnog osoblja i njihovih vozila. Ovim je 
dogovorom Bosna i Hercegovina bila predana u ruke JNA i srpskim 
paravojnim jedinicama. Naravno, ovaj dogovor nije važio u hrvatskim 
krajevima Bosne i Hercegovine, gdje se hrvatski narod bio vojno orga- 
nizirao i pružao otpor agresoru. 


'% Stante kosci, Gorica, 1994., str. 85. 
"' Hrvatski glas, Mostar, 1996., str. 27. 

6. VOĐENJE VANJSKIH POSLOVA 


Vođenje vanjskih poslova bilo je u mjerodavnosti Predsjedništva i 
Ministarstva vanjskih poslova Vlade RBiH, na čelu kojeg je bio Haris 
Silajdžić. On je bio stalno izvan Bosne i Hercegovine i nikad nije podn- 
osio izvješće Vladi i njezinu predsjedniku /urf Pelivanu kao ni Predsje- 
dništvu o putovanjima i rezultatima posjeta raznim zemljama svijeta. 
Alija Izetbegovićje primao u posjet veleposlanike raznih država i nikad 
nije pozvao drugog člana Predsjedništva (osim Ejupa Ganića) da pri- 
sustvuje razgovorima. /zetbegović je često odlazio u posjete drugim 
državama, posebice islamskim zemljama. Njegova izvješća o tim po- 
sjetima bila su na vrlo stereotipan način predočena ostalim članovima 
Predsjedništva. 


Počevši od listopada 1991. pa do ožujka 1992. nekoliko je puta 
dolazila delegacija Saveznog sekretarijata za narodnu obranu na čelu 
s generalom Velikom Kadijevićem. Na prva dva sastanka vodili su se 
razgovori oko odaziva regruta u JNA i gospodarskim odnosima između 
civilnog i vojnog sektora. Na zadnja dva ili tri sastanka razgovori su se 
odnosili na odnose između civilne policije Ministarstva unutarnjih poslova 
RBiH i vojne policije i drugih vojnih postrojba JNA u raznim krajevima 
Bosne i Hercegovine. Pored toga, na tim sastancima su članovi 
Predsjedništva iz reda Hrvata i Muslimana prigovarali nepovoljnoj 
strukturi kadrova iz ova dva naroda u JNA, počevši od bataljuna do 
vrhovnog zapovjedništva. Veliko Kadijević je uvijek isticao da je to 
slučajno i da su nekad srpski kadrovi bili u manjini. Poslije svakog sastanka 
Alija Izetbegović je pozivao Veljka Kadijevića u svoj kabinet, dok smo 
mi ostali članovi ostajali s ostalim generalima u dvorani gdje su se vodili 
službeni razgovori. Sve do njegovog uhićenja 2. svibnja 1992. na 
aerodromu Butmir kod Sarajeva, nakon povratka iz inozemstva, /zef- 
begović je vjerovao da JNA neće nikad napasti Bosnu i Hercegovinu, 
pa je moguće da je, na njihovim zasebnim sastancima, bilo i o tome 
govora. 


81 


Na /zetbegovićeve stavove prema JNA mnogo je utjecao njegov 
sastanak na Ohridskom jezeru s Kadijevićem i Adžićem. Evo što o 
tome sastanku kaže Adil Zulfikarpašić: "Sastanak je aranžirao njegov 
ministar unutarnjih poslova A/ija De/imustafić. Tu su oni njemu očigledno 
dali neka obećanja. Sastanku je prisustvovao i Vasiljević šef obavještajne 
službe. Ja nisam u posjedu tog protokola, nekih zabilježaka s tog 
sastanka, izuzev što sam razgovarao s De/imustafićem, koji je to orga- 
nizirao. On mi je o tome govorio i otprilike rekao da su oni smatrali da 
je Alija na njihovoj strani. Činjenicu da je Alija došao njima na razgovor 
protumačili su njegovim strahom od JNA. Oni su vidjeli da on respektira 
INA i to su iskoristili da izvrše pritisak na njega. Rekli su mu da on 
mora slijediti politiku Miloševića, koji želi spasiti Jugoslaviju. Vrlo brzo 
nakon toga došao je njegov prijedlog da se stvori Jugoslavija, odnosno 
sačuva u obliku konfederacije kombinirane s federacijom. Prijedlog je 
bio da Hrvatska bude konfederativna i slobodna, a Bosna i Hercegovina 
samo federativna s Crnom Gorom i Srbijom. Dao je službenu izjavu o 
tome. Ta izjava je bila kao bomba za koju bosanski narod nije bio 
pripremljen. Govorilo se o tome da Armija nije protiv nas, da je Armija 
za nas, da će nas braniti, da je sve u redu, i najedanput se predlaže da 
Bosna postane, može se reći, jedan veliki dio srpske tvorevine koja će 
se stvoriti od Crne Gore, Bosne i Srbije. U toj kombinaciji nije bilo 
predviđeno da Bosna bude samostalna država, ne kao suverena zemlja, 
nego jednostavno kao neka vrsta autonomne oblasti." (Oslobođenje, 
3. VIII. 2001., 22. strana, FELJTON). 

7. SASTANAK TUĐMAN > KOLJEVIĆ — BORAS 


7.1. Razgovori u Zagrebu 


Na poticaj dr. Vikole Koljevića održan je 8. siječnja 1992. sastanak 
u Zagrebu između predsjednika Republike Hrvatske df: Franje Tuđmana 
sa suradnicima i članova Predsjedništva Republike BiH, dr Nikole 
Koljevića i mr. Franje Borasa. Sastanak je vodio /osip Manolića s hr- 
vatske strane još su bili prisutni Milan Ramljak, Gojko Šušak i profk 
Zvonko Lerotić. Predsjednik dr. Franjo Tuđman je povremeno dolazio 
na sastanak i sudjelovao u razgovorima. Razgovori su trajali od 18,00 
do 19,30 sati. Nakon zajedničke večere Koljević i ja vratili smo se 
zrakoplovom u Sarajevo. 

Kako je dr. Nikola Koljević bio inicijator sastanka, Manolićje prepustio 
njemu da iznese svoja razmišljanja o pitanjima o kojima bi se trebalo 
razgovarati. U uvodnom dijelu svoga izlaganja Koljevićje izrazio sućut 
za stradanja hrvatskog naroda, uvjeravajući prisutne da ima i Srba koji 
su zbog toga patili, izrazio je nadu da će se bar zaustaviti stradanje 
hrvatskog i srpskog naroda i da će moći dalje položiti težak popravni 
ispit iz povijesti nakon ovih gorkih iskustava. Upozorio je da je za 
vrijeme avnojevske Jugoslavije bio neprincipijelni savez između Srba i 
Muslimana zbog čega je bilo veliko stradanje i iseljavanje hrvatskog 
naroda iz Bosne i Hercegovine. Međutim, nakon demokratskih izbora 
da je, obratno, došlo do saveza između hrvatskog i muslimanskog 
naroda, što stvara nepovjerenje kod srpskog naroda i što nije u interesu 
ni hrvatskog ni srpskog naroda. Upozorio je na otvoreni proces 
islamizacije u BiH, što se naročito izražava kroz učestale posjete A/ije 
Izetbegovića i Harisa Silajdžića Turskoj i drugim zemljama. 

Njegov dolazak u Zagreb je izraz nakane da se otpočne s rješavanjem 
hrvatsko - srpskih odnosa, prvo u BiH i zatim na ostalim prostorima 

bivše Jugoslavije. Da ne bi živjeli “jedni na glavi drugima" bilo bi 
potrebno utemeljiti “tripartitnu zajednicu u BiH s posebnim i zajedničkim 
institucijama, kako bi se sva tri naroda mogla normalno, na demokratski 
način razvijati. Glede unutarnjeg ustrojstva, BiH bi trebala biti 
konfederacija triju konstitutivnih jedinica: hrvatske, muslimanske i srpske, 
bez podizanja “fizičkih granica", ali administrativno, politički 
organizirana potpuno suvereno na “švicarskom načelu". Za 
razgraničenje između konstitutivnih jedinica predložio je da se uzmu u 
obzir tri načela, i to: etničko, povijesno i teritorijalno. Ali, prije svega, 
bilo bi potrebno izvršiti rekonstrukciju bosanskohercegovačkih općina 
koje su utemeljene na "štetu hrvatskog i srpskog naroda“. 

Koljević je došao u Zagreb bez pripremljenih skica, karata i bilo 
kakvih ustavnih rješenja unutarnjeg uređenja BiH. Zbog toga je 
zaključeno da se, po povratku u Sarajevo, osnuje jedna stručna komisija 
koja će razraditi temeljna rješenja o kojima je bilo govora na ovom 
sastanku. Do razrade predloženih rješenja, dogovoren je embargo na 
izvješće javnosti o ovom sastanku. 


Znajući koliki utjecaj ima SDS u BiH na JNA, predložio sam da 
Koljević, zajedno sa svojim bližim suradnicima, utječe na Armiju kako 
bi se povukla iz zapadnih dijelova Mostara, iz svih krajeva zapadno od 
rijeke Neretve, bosanske Posavine i drugih hrvatskih krajeva u BiH. 
Predsjednik je Tuđman dodao i da prestanu napadi na Republiku 
Hrvatsku s područja Bosne i Hercegovine kako bi se poštivalo primirje 
i tražilo političko rješenje na prostorima bivše Jugoslavije. Koljević je 
prihvatio ovaj prijedlog i obećao da će upotrijebiti sav svoj osobni 
utjecaj kako bi privolio JNA na civilizirano ponašanje i povlačenje iz 
svih hrvatskih krajeva, kako je to predloženo na ovom sastanku. 


7.2. Događaji nakon Zagreba 


Sutradan navečer, po povratku u Sarajevo, na Ao/jevićevu zamolbu, 
našli smo se kod Radovana Karadžića u njegovu uredu, koji se nalazio 
u hotelu Holiday-Inn u Sarajevu. Tom prigodom je Koljević upoznao 
Karadžića o rezultatima razgovora u Zagrebu i nije propustio istaknuti 
prijateljski prijam koji mu je ukazan u Zagrebu. Na kraju razgovora 
Karadžić nas je obavijestio da on sutra putuje u Beograd i da će o 
svemu upoznati Slobodana Miloševića. Protekla su svega dva dana od 
sastanka u Holiday-Innu, kad mi je Koljević rekao da se S/obodan 
Milošević ne slaže s konceptom unutarnjeg i vanjskog rješenja BiH, o 
kojem je bilo govora u Zagrebu. Ipak, dogovorili smo se da jedna 
zajednička komisija otpočne raditi na pripremanju koncepta. Uime 
hrvatskog naroda imenovan je prof dr: Miljenko Brkić, tadašnji vršitelj 
dužnosti predsjednika HDZ-a BiH, i prof. dr: Aleksa Buha uime srpskog 
naroda. Rad na ovom prijedlogu prekinut je ubrzo, jer su sva tri naroda 
u BiH otpočela razgovore o prijedlogu EZ-a pod nazivom “Cutilleirov 
plan". 

Koljević je pokušavao izvršiti obećanje, koje je dao u Zagrebu, da 
udobrovolji JNA da se povuče iz čisto hrvatskih krajeva u BiH. Glede 
toga, odlazio je u Mostar i Bosanski Brod s /erkom Dokom, ministrom 
obrane u Vladi RBiH. Nisam ga slijedio u ovom pokušaju, jer je ovo bio 
posao ministra obrane i, kako sam bio ranije upoznat o nesuglasnosti 
Slobodana Miloševića, smatrao sam da je nerealno raditi bilo što na 
ovom rješenju. 

8. CUTILLEIROV PLAN 


Da bi pomirila različita stajališta o državno-pravnom uređenju Bosne 
i Hercegovine, Europska zajednica je organizirala u veljači 1992. u 
Lisabonu sastanak između delegacije sva tri naroda. Prije odlaska na 
sastanak Srbi su tražili tri države, Muslimani unitarnu Bosnu i Her- 
cegovinu, a Hrvati tri konstitutivne jedinice u federalnoj BiH. Europska 
zajednica je imala pripremljen prijedlog koji je nazvan Cutilleirov plan, 
po vođi europske pregovaračke delegacije, portugalskom veleposlaniku 
Cutilleirou. Plan se sastojao od šest načela i zemljovidom. 

U načelu Meovisnost govori se o državi Bosni i Hercegovini 
sastavljenoj od tri jedinice koje bi se temeljile na nacionalnoj osnovi, s 
tim što bi se kod ustrojavanja jedinica vodilo računa i o gospodarskim, 
zemljopisnim i drugim kriterijima. Bosna i Hercegovina bi se zadržala 
u postojećim granicama. Vlada BiH i vlade sastavnih jedinica ne bi 
poticale, niti bi se vezale za susjedne države, misli se na Srbiju i Crnu 
Goru s istoka i Hrvatsku sa zapada. Suverenost bi se ostvarivala u 
sastavnim jedinicama i centralnim tijelima Republike, a počivala bi na 
suverenosti građana muslimanskog, srpskog i hrvatskog naroda i 
građanima drugih naroda i narodnosti. 

U Općim načelima govori se o upravljanju u Bosni i Hercegovini i 
njezinim sastavnim jedinicama u skladu s ustavnim standardima 
primjerenim demokratskim državama zapadne Europe. Bila su zaga- 
rantirana ljudska, građanska, politička i vjerska prava. Predviđena je 
bila zakonodavna, izvršna i sudska vlast uz međunarodni nadzor i 
jurisdikciju nad zaštitom ljudskih prava i sloboda. 

U trećem (C) načelu predviđen je bio sastav skupštine, vlade i sudstva 
na razini Bosne i Hercegovine. Skupština se trebala sastojati od doma 
građana, koji bi se neposredno birao, i doma sastavnih jedinica, u kojem 
bi svaka od tri sastavne jedinice imala jednaki broj zastupnika. Vlada bi 

razmatrala i usuglašavala prijedloge sastavnih jedinica na sektorima: 
narodne banke, monetarne politike, vanjskih poslova, obrane, infra- 
strukture i slično. Trebao se osnovati sud koji bi razmatrao ustavna 
pitanja između vlasti Bosne i Hercegovine i vlasti sastavnih jedinica. 


U četvrtom načelu govorilo se o sastavnim jedinicama i njihovim 
mjerodavnostima. Sastavne jedinice trebale su imati skupštinu, vladu i 
sudstvo. Njihove su se mjerodavnosti odnosile na područja uprave i 
policije. školstva i obrazovanja, zdravstva, gospodarstva, kulture i 
kulturne baštine, poljoprivrede i šumarstva, vodoprivrede, urbanizma, 
turizma i slično. 

Na sastanku u sarajevskom Konaku 16., 17. i 18. ožujka 1992. 
usuglašena su načela o ustavno-pravnom uređenju Bosne i Hercegovine, 
a o ponuđenom zemljovidu, kojem je bila temelj apsolutna i relativna 
nacionalna većina za svaku općinu, trebalo je dalje razgovarati. Ovo je 
bio peti sastanak predstavnika SDA, SDS-a i HDZ-a, prethodna četiri 
održana su u Lisabonu. Šesti.je sastanak održan 30. i 31. ožujka 
1992. također u Lisabonu, gdje su sve tri strane prihvatile ponuđena 
načela. O zemljovidu se trebalo i dalje razgovarati i to najdalje do 15. 
svibnja 1992., kad je svaka strana trebala predočiti svoje prijedloge. 
Nakon povratka iz Lisabona, a pod pritiskom svoje stranke, A/ija 
Izetbegović se odrekao svoje suglasnosti koju je dao na Cutilleirov 
plan. Nakon toga i druga dva sudionika, hrvatska i srpska strana povukle 
su svoje suglasnosti. 

Na osnovi opisanih načela, nije teško zaključiti da se radilo o planu 
koji je trebao utemeljiti Bosnu i Hercegovinu kao federalnu državu s tri 
federalne jedinice i koje su trebale predstavljati tri konstitutivna naroda 
(Hrvate, Muslimane i Srbe). Predstavnici sva tri naroda relativno brzo 
su se dogovorili o državno-pravnom uređenju BiH. Međutim, predloženi 
zemljovid bio je sporan za sva tri sudionika u razgovorima i nikad se o 
njemu nisu dogovorili. U predloženom planu Afija Izetbegović je vidio 

organiziranje BiH po željama ostala dva konstitutivna naroda, što je 
odudaralo od njegovih unitarnih težnji. Radovanu Karadžiću plan nije 
odgovarao glede zemljovida, a nije odgovarao ni hrvatskoj strani. 


9. KOMISIJA ROBERTA BADINTERA 


Nakon održanih demokratskih izbora i utemeljenja demokratske 
vlasti, tijekom 1990., u republikama bivše Jugoslavije, Europska za- 
jednica sve se više okretala posredovanju i priznavanju novonastalih 

država. Prvo posredovanje EZ-a između Predsjedništva SFRJ i Repu- 
blike Slovenije uspješno je završeno. Borbe su prestale između JNA i 
slovenske TO. Međutim, prestanak rata odgovarao je objema stranama, 
posebno saveznoj armiji koja nije bila zainteresirana da se jače angažira 
u Sloveniji. Takav vid posredovanja nije uspijevao između Republike 
Hrvatske i saveznih institucija vlasti, posebno s JNA koja je već bila 
pod utjecajem velikosrpske politike. U EZ-u je zaključeno da nije dovoljno 
samo pomagati u pregovorima oko prekida sukoba u Hrvatskoj, jer su 
se dogovori o prestanku sukoba odmah, nakon potpisa, prekidali i ostajali 
bez učinka. 


Europska zajednica je shvatila da je potrebno aktivnije njezino uk- 
ljučivanje u međudržavne sporove na bivšem jugoslavenskom prostoru. 
Glede toga, sazvana je konferencija u Haagu s predstavnicima Europske 
zajednice i svih jugoslavenskih republika. Ta je konferencija zasjedala, 
s povremenim prekidima, od 7. rujna do 12. prosinca 1991. Predsje- 
davao joj je engleski diplomat /ord Peter Carrington koji je bio ujedno 
i stalni posrednik dok ga nije zamijenio /ord David Owen. Tijekom rada 
Konferencije izgrađena su načela za službeno priznavanje novih država 
koje su nastale u sklopu bivše SFRJ. “Zajednica i njezine države članice 
potvrđuju svoju privrženost načelima završnog dokumenta Helsinkija i 
Pariške povelje, posebice načelu samoopredjeljenja. Oni naglašavaju 
svoju spremnost da priznaju u svakom slučaju, shodno uobičajenim 
normama međunarodne prakse i političke realnosti, one nove države 
koje su se, slijedom povijesnih promjena, u tom području konstituirale 
na demokratskoj osnovi, prihvatile odgovarajuće međunarodne obveze 
i u dobroj se mjeri izjasnile za mirni proces i pregovore.“ !'? 

“U isto vrijeme EZ ustanovljuje, na inicijativu Francuske, komisiju 
pravnika, sastavljenu od predsjednika ustavnih vijeća ili odgovarajućih 
ustanova pet zemalja članica, s predsjednikom Robertom Badinterom. 
Njoj je zadaća proučiti ustave jugoslavenskih republika o kojima je riječ 


7 Karlo Rotim, Obrana Herceg-Bosne, |, Široki Brijeg, 1997., str. 201. 


89 


i predložiti mjere koje bi, na tom području, omogućile prestanak sukoba: 
radi se u biti o zaštiti manjina. "'? Nakon proglašenja neovisnosti Hrva- 
tske i Slovenije, 26. lipnja 1991., u EZ-u se postavilo pitanje njihova 
priznanja. Glede toga, u zemljama EZ-a vladala je cijela zbrka. Jedan 
dio europskih zemalja na čelu s Njemačkom bio je za priznavanje, a 
drugi dio zemalja, koji je činio srpski blok, smatrao je to opasnom 
prijetnjom po mir na širem balkanskom prostoru. Ipak su članice EZ-a, 
18. prosinca 1991., donijele zajedničku Odluku, za republike bivše 
Jugoslavije koje su to zatražile, o uvjetnom priznanju, ovisno o zaklj- 
učcima Badinterove komisije, Hrvatske, Slovenije, BiH i Makedonije s 
odgodom do 15. siječnja 1992. 

“Njemačka je sutradan nakon dogovora najavila da priznaje Sloveniju 
i Hrvatsku od 15. siječnja. Francuska se izgovarala da vodi računa o 
činjenici što je Badinterova komisija rekla “da' za Sloveniju i Makedoniju, 
ali 'možda' za Hrvatsku. Međutim, Hrvatska je poduzela neke mjere 
da bi se usuelasila sa zahtjevima komisije. Druge zemlje opet su različito 
reagirale. Čini se da je četrdesetak zemalja (dakle ne samo iz EZ-a) 
priznalo Sloveniju i Hrvatsku. Makedonija ostaje u iščekivanju usprkos 
povoljnom mišljenju komisije, zbog grčkog veta. Tako je kraj Jugoslavije 
postupno postao stvar KONSENZUSA, ali ugled europskih ustanova 
nije nimalo porastao od te kakofonije."'* Priznanje BiH bilo je uvjetovano 
održavanjem referenduma o zahtjevu za priznanjem. Referendum je 
održan 29. veljače i 1. ožujka 1992., na kojem su se Hrvati i Muslimani, 
dvotrećinskom većinom, izjasnili za nezavisnu državu BiH. Srpski narod 
u BiH, pod pritiskom SDS-a, nije izišao na referendum. Nakon uspješno 
provedena referenduma Skupština RBiH, bez sudjelovanja zastupnika 
SDS-a i SPO-a, donijela je 3. ožujka 1992. Deklaraciju o nezavisnosti 
RBIH. Na temelju zahtjeva Predsjedništva RBiH države članice EZ-a 
priznale su 6. travnja 1992. RBiH, a isto su to učinile 7. travnja SAD. 


!3 Paul Garde, Životi smrt Jugoslavije, Ceres-ZIRAL, Zagreb, 1996., str. 312. 
"4 Isto, str. 315. 

V. RASPAD VLASTI REPUBLIKE BOSNE | 
HERCEGOVINE 


1. PRIZNANJE REPUBLIKE BOSNE I HERCEGOVINE 


Nakon uspješno provedena referenduma Skupština RBiH donijela 
je 3. ožujka 1992. Deklaraciju o nezavisnosti Republike Bosne i Herc- 
egovine (bez atributa — socijalistička), bez sudjelovanja zastupnika 
Srpske demokratske stranke i Srpskog pokreta otpora, ali uz potpunu 
podršku hrvatskih i muslimanskih zastupnika. Na Skupštini RBiH 15. 
ožujka 1992. vodila se cijeli dan i do kasno u noć rasprava o nezavisnosti 
BiH. Tom prigodom Radovan Karadžić najavljuje rat i nestanak musli- 
manskog naroda ukoliko dođe do međunarodnog priznanja RBiH. Bez 
obzira na ove prijetnje, hrvatski i muslimanski zastupnici usvajaju zahtjev 
za međunarodnim priznanjem. Države članice Europske zajednice pr- 
iznale su 6. travnja 1992. Republiku Bosnu i Hercegovinu, a to su isto 
učinile Sjedinjene Američke Države 7. travnja 1992. Već je u to vrijeme 
bilo opkoljeno i bombardirano Sarajevo od JNA i srpskih paravojnih 
snaga. Međunarodno priznanje Bosne i Hercegovine bilo je samo izgovor 
za već pripremljeni srpski napad na Sarajevo i ostala mjesta u Bosni i 
Hercegovini. 


91 


2. SRPSKI PREDSTAVNICI NAPUŠTAJU VLAST 


Početkom travnja 1992. zastupnici SDS-a i Srpskog pokreta otpora 
napustili su Skupštinu RBiH. Isto su to učinili članovi Predsjedništva 
RBiH, Biljana Plavšići Nikola Koljević. Većina srpskih ministara napustila 
je Vladu RBiH i Sarajevo. Manji broj srpskih ministara ipak je ostao u 
Sarajevu, kako bi dovršili započete poslove. Takav je bio slučaj, pored 
ostalih, s ministrom financija Momčilom Pejićem. Nakon petnaestak 
dana i oni su otišli. 

U Sarajevu, koje je bilo opkoljeno sa svih strana, vladao je opći 
kaos. S vanjskim svijetom moglo se kontaktirati samo telefonom i preko 
televizijskog tornja, ali je bilo i to uskoro onemogućeno. Glede državno- 
pravnog uređenja Republike Bosne i Hercegovine nastalo je Ustavom 
nepredviđeno stanje. Naime, Ustav RBiH nije mogao ni pretpostaviti 
da bi jedan od tri konstitutivna naroda mogao postati sudionikom u 
agresiji i odvojiti se pravno i fizički od ostala dva naroda. 


3. RATNO PREDSJEDNIŠTVO RBiH 


Odlaskom dvoje srpskih članova, Biljane Plavšići Nikole Koljevića, 


Predsjedništvo RBiH ostalo je s pet članova i to tri muslimanska i dva | 


hrvatska člana. Međutim, došlo je do ratnog stanja na cijelom teritoriju 
Bosne i Hercegovine, zbog čega se Skupština RBiH nije mogla sastajati. 
Kod takvog pravnog stanja LIstav RBiH je predvidio da se ustroji Ratno 
predsjedništvo RBiH, s tim da se redovno Predsjedništvo proširi s pred- 
sjednikom Skupštine, predsjednikom Vlade i zapovjednikom Teritorijalne 
obrane. Već smo ranije naglasili da je takva pravna mogućnost pred- 
viđena ukoliko bi se ugrozila Bosna i Hercegovina od vanjskog ne- 
prijatelja (izvan granica Jugoslavije). Na dužnosti predsjednika Skupštine 

anom 


RBiH zatekao se Momčilo Krajišnik, a on je otišao u Republiku Srpsku, 
također za predsjednika njihove Narodne skupštine. Na dužnosti 
zapovjednika Teritorijalne obrane BiH zatekao se Dragan Vukosavljević 
— Srbin koji je otišao u mirovinu pred samo izbijanje rata početkom 
travnja 1992. Zapovjednika TO postavljao je Savezni sekretarijat za 
narodnu obranu u Beogradu i, praktično, TO nije ni postojala na 
prostoru BiH. U Ratno predsjedništvo RBiH, umjesto Momčila Krajiš- 
nika, kooptiran je Mariofil Ljubić Hrvat koji je bio zamjenik predsjednika 
Skupštine RBiH. Dužnost predsjednika Vlade obnašao je /ure Pelivan, 
koji je također ušao u Ratno predsjedništvo RBiH. Stjecajem okolnosti, 
u Ratnom predsjedništvu RBiH našla su se četiri Hrvata i tri Muslimana. 
To se_Alijf Izetbegoviću nije dopalo pa će on ubrzo praviti drukčije 
kombinacije. 


4. RAZGOVORI S RUSMIROM MAHMUTĆEHAJIĆEM 


Krajem ožujka 1992. u kabinetu A/ije Izetbegovića sreli smo se df: 
Miljenko Brkić i ja s Rusmirom Mahmutčehajićem, tadašnjim glavnim 
ideologom Stranke demokratske akcije. A/ija Izetbegovićbio je prisutan, 
ali nije sudjelovao u razgovorima. Obavljao je neke tekuće poslove i 
pravio se da ga razgovori ne zanimaju. Razgovori su se odnosili na 
organiziranje srpskih autonomnih oblasti i već očito pripremljenoj 
srpskoj agresiji na Bosnu i Hercegovinu. Brkić i ja smo predlagali da 
Hrvati i Muslimani dogovore i predlože SDS BiH federalno organiziranje 
Bosne i Hercegovine, i to tako da se Srbima prepuste sve općine gdje 
oni imaju apsolutnu većinu (tako su već bile organizirane SAO, uz 
male iznimke u Podrinju), a da Hrvatima i Muslimanima pripadnu općine 
u kojima zajedno imaju apsolutnu većinu. Između Hrvata i Muslimana 
podijelile bi se općine na temelju relativne većine prema popisu st- 

anovništva iz 1981. Prema ovom našem prijedlogu, Srbima bi pripalo 
35%, a Hrvatima i Muslimanima oko 65% teritorija Bosne i Hercegovine. 
U sklopu zajedničkog teritorija, Hrvatima bi pripalo preko 25%, Musl- 
imanima oko 50% od cjelokupnog prostora BiH. Mahmutčehajić nije 
pristajao na ovaj prijedlog, nego je ustrajao na očuvanju jedinstvene 
BiH, pod cijenu rata sa srpskim agresorom. 

Drugi je sastanak održan polovicom travnja 1992. u mom kabinetu, 
u istom sastavu i o istoj temi. Međutim, i na ovom sastanku Ma/umut- 
čehajić nije odstupio od svoje unitarne Bosne i Hercegovine. 


5. HRVATSKO VIJEĆE OBRANE | 
RATNO PREDSJEDNIŠTVO RBiH 


Hrvatsko vijeće obrane (HVO) formirano je u Mostaru 8. travnja 
1992. Osnovala ga je Hrvatska zajednica Herceg Bosna. U uvodu 
Odluke kaže se: “Predsjedništvo Hrvatske zajednice Herceg Bosne su- 
očeno je s agresijom na prostore Hrvatske zajednice Herceg Bosne i 
nezaštićenošću hrvatskog naroda. Svjesni nemoći legalne vlasti Re- 
publike Bosne i Hercegovine, posebno raspada njezina obrambenog 
sustava, na izvanrednoj sjednici od 8. travnja 1992. donosi: Odluku o 
formiranju Hrvatskog vijeća obrane." Činjenično stanje na terenu je 
potpuno odgovaralo uvodu Odluke. Organizirane vojne postrojbe HVO - 
a, u sklopu kojih su pretežno Hrvati i poneki Musliman pružali otpor 
srpskom agresoru po Hercegovini, središnjoj Bosni i bosanskoj Posavini. 
Muslimanske “zelene beretke" vodile su borbu s agresorom jedino u 
Sarajevu. 

Između 10. i 15. travnja 1992. na jednoj od svakodnevnih sjednica 
Ratnog predsjedništva RBiH A/ija Izetbegović nas je upoznao s pr- 
istiglim Prijedlogom HVO-a za formiranjem zajedničkog vojnog stožera 

za obranu Bosne i Hercegovine. Prijedlog HVO-a nije nikad stavljen 
na dnevni red sjednice kako bi se o njemu raspravljalo i odlučivalo u 
Ratnom predsjedništvu, iako sam na tome inzistirao nekoliko puta do 
kraja travnja 1992. 


Srpski agresor napadao je i osvajao grad za gradom, selo po selo, 
osim područja koja je branio HVO. Kako je bila izvršena agresija na već 
međunarodno priznatu Republiku Bosnu i Hercegovinu, bilo je potrebno 
utvrditi agresora radi informiranosti svijeta. Glede toga, između 15. i 
20. travnja 1992. predložio sam ostalim članovima Ratnog predsje- 
dništva RBiH tekst sljedećeg sadržaja: “Na Republiku Bosnu i Herce- 
govinu izvršena je agresija od strane SR Srbije i SR Crne Gore u suradnji 
s JNA i Srpskom demokratskom strankom Bosne i Hercegovine." Na 
nekoliko sjednica, do kraja travnja, Ratno predsjedništvo nije prihvatilo 
predloženi tekst. Zašto? U tekstu se spominje JNA, za koju Alija 
Izetbegović smatra da ne napada Bosnu i Hercegovinu. Tek 22. lipnja 
1992., nakon uhićenja A. /zetbegovića2. svibnja 1992. na aerodromu 
Butmir kod Sarajeva, Ratno predsjedništvo usvaja predloženi tekst. 
Nakon toga /zetbegović postaje svjestan da ga je general JNA Xadljević 
zavaravao u ranijim razgovorima u četiri oka, ali je to bilo kasno za 
muslimanski narod jer je njegovu sudbinu prepustio srpskom agresoru. 

Do kraja travnja 1992. sve je bilo jasno u Bosni i Hercegovini, 
posebno tko je agresor, tko su žrtve, tko je organizirao obranu i s kim 
se može braniti Bosna i Hercegovina. Međutim, /zetbegovićpravi svoje 
kombinacije i uvjerava me u tri stvari. Prvo mu je uvjerenje, ukoliko 
obrani Sarajevo, a agresor zauzme ostalo područje Bosne i Hercegovine, 
da će sačuvati Bosnu i Hercegovinu. Dalje me je uvjeravao da je on 
spreman žrtvovati i preko tristo tisuća Muslimana u obrani Bosne i 
Hercegovine, ali će i tada muslimanski narod ostati u njoj većina u 
odnosu na druga dva naroda. Treće je uvjeravanje bilo da Muslimana 
nije 1 700 000 u Bosni i Hercegovini, nego je njih preko milijarda, jer 
su oni s ostalim muslimanskim narodima vjerski povezani, a ne po krvi. 

Zlokobna uvjerenja /zetbegovića, na žalost i muslimanskog i hrvatskog 
naroda, već početkom 1991. su se obistinila. 


6. NASTAVAK PREGOVORA 


6.1. Aerodrom Butmir — Sarajevo 


U drugoj polovici travnja 1992. nastavljeni su razgovori između 
delegacija tri naroda u Bosni i Hercegovini, s jedne strane, i delegacije 
Europske zajednice, s druge strane, o Cutilleiro-Carringtonovu planu. 
Razgovori su vođeni u zgradi aerodroma Butmir — Sarajevo, koja je 
bila opkoljena srpskim vojnim snagama. Tročlanu delegaciju Europske 
zajednice vodio je ministar vanjskih poslova Portugala Pineiro, a članovi 
su bili Cutilleiro i lord Carrington. Srpsku delegaciju je vodio Radovan 
Karadžić, muslimansku delegaciju A/ija Izetbegovići hrvatsku delegaciju 
Franjo Boras. Razgovori su se vodili zasebno sa svakom delegacijom. 
U hrvatskoj delegaciji, pored mene, bio je Mile Akmadžić, koji je u to 
vrijeme bio generalni tajnik Ratnog predsjedništva. 

Pri kraju razgovora s hrvatskom delegacijom obratio mi se lord 
Carrington sljedećim riječima: “Gospodine Boras, ukoliko se ne dogo- 
vorite, mi ćemo vas pustiti da se međusobno poubijate, pa ćemo vam 
mi nametnuti svoja rješenja.".Ja sam mu odgovorio: “Lorde Carringtone, 
kako i s kim da se dogovorimo, srpski agresor ima sve na raspolaganju, 
uzeo je svu vojnu opremu JNA i sami čujete jeku topova i minobacača 
s okolnih brda. Kad s njima razgovaramo, to je razgovor gluhih. Pred- 
stavnici muslimanskog naroda drže se pasivno, ništa ne poduzimaju za 
obranu Bosne i Hercegovine i još se uvijek nadaju u pomoć JNA." 
Nakon završenih razgovora vratio sam se kroz kišu granata živ i zdrav 
u zgradu Predsjedništva. 

6.2. Sastanak u Mostaru 


Noću između 30. travnja i I. svibnja 1992. nazvao me je dr 
Miljenko Brkić, predsjednik HDZ-a. Rekao mi je da ujutro, oko sedam 
sati, trebamo ići u Mostar na razgovore s generalom JNA _Perišićem 
radi obustave ratnih djelovanja u i oko Mostara. Tako je i bilo. Krenuli 
smo u pratnji šefa Europske promatračke misije i pukovnika JNA /ova- 
novića. Išli smo preko Kiseljaka, Kreševa i Konjica u Mostar. Morali 
smo proći na Ilidži i Kobiljači, iza Blažuja prema Kiseljaku, kroz srpske 
vojne položaje. Da nije bilo pukovnika /ovanovića, četnici bi mi oduzeli 
auto i pitanje je kako bismo se proveli moj vozač i ja. /ovanovićih je u 
tome spriječio, tako smo svi zajedno nastavili put u Mostar. 

Oko 13 sati stigli smo u Mostar. U zgradi Rektorata Sveučilišta u 
Mostaru našli smo članove Kriznog stožera i općinskog Hrvatskog 
vi'jeća obrane Mostar. Dugo smo čekali generala INA Perišića, ali ga 
nismo dočekali, jer nije došao na obećani sastanak. Za vrijeme čekanja 
u podrumu zgrade Rektorata i za vrijeme razilaženja, stalno je 
granatiran Mostar s okolnih brda iz svih oružja i oruđa JNA. Šef misije 
Europskih promatrača i pukovnik /ovanović otišli su u Nevesinje, dok 
smo Miljenko Brkići ja ostali u Mostaru. Od tada sam ja na slobodnom 
teritoriju Bosne i Hercegovine, ali izvan Sarajeva. 


6.3. Sastanak u Grazu 


Početak je svibnja 1992. još sam u Mostaru sa svojom obitelji, 
suprugom, sinom, nevjestom i dva mala unuka. Nalazimo se stalno u 
podrumu zgrade u kojoj smo stanovali, sa susjedima koji su ostali u 
Mostaru. Ponekad se ode u stan da bi se nešto skuhalo i toplo donijelo 
u podrum. Srpska vojska, s okolnih brda, u nepravilnim razmacima i 
po nepredviđenim lokacijama obasipa grad iz teškog i lakog oružja. 

Ujutro 5. svibnja 1992. telefonom me je iz Gruda pozvao Mate Boban, 
predsjednik Hrvatske zajednice Herceg Bosna i HVO-a. Rekao mi je da 
trebam doći u Grude i da odmah putujemo u Zagreb. Vozač i ja bili 
smo dobre sreće, bez povreda se izvukli iz Mostara “putem života“, 
tako se zvao put iz Mostara u Gorance i dalje prema Širokom Brijegu 
kojeg je srpska vojska imala stalno pod kontrolom. 

S mojim vozačem i kolima Mate Boban, Vlado Šantić i ja krenuli 
smo zajedno u Zagreb, gdje smo prenoćili. Za vrijeme doručka, 6. 
svibnja, rečeno mi je da idemo u Graz, u Austriju, gdje ćemo imati 
nastavak razgovora sa srpskom delegacijom o Cutilleiro-Carringtonovu 
planu. Bilo je oko deset sati kad smo stigli u Zračnu luku Graz, gdje su 
se i održali razgovori. U srpskoj delegaciji, koja je stigla zrakoplovom 
oko dvanaest sati, bili su Radovan Karadžić, Momčilo Krajišniki Branko 
Simić. 

Razgovori su se vodili oko zemljovida Bosne i Hercegovine, što je i 
ostalo spornim iz prethodnih sastanaka i razgovora. Tri su ključne 
točke razgovora: Kupres, bosanska Posavina i lijeva strana Neretve od 
Jablanice do Metkovića. Srpska delegacija je predlagala da Srbima pr- 
ipadne Kupres, s tim da Hrvati imaju zaobilazni put prema Bugojnu, 
kroz bosansku Posavinu koridor širine 20 km, i dijelovi Hercegovine s 
lijeve obale rijeke Neretve, od Jablanice do Metkovića, uključivo i Mostar. 
Hrvatska je delegacija predlagala obrnuto: Kupres da pripadne Hrvat- 
ima, jugoistočna Hercegovina, zajedno s Mostarom da ostane Hrvatima 
sve do Stoca, a da se o koridoru kroz bosansku Posavinu može 
razgovarati, ali o mnogo užem dijelu. Nije pravljen nikakav protokol, a 
obje delegacije će voditi razgovore i s muslimanskom stranom. Razg- 
ovori su završeni oko 16 sati, hrvatska se delegacija vratila kolima u 
Zagreb, a srpska delegacija je otišla zrakoplovom. 

6.4. Razgovori u Splitu 


Između hrvatske i muslimanske delegacije dogovoren je sastanak u 
Prozoru 14. svibnja 1992., također o Cutifleiro-Carringtonovu planu. 
Hrvatska je delegacija u sastavu Mate Boban, Miljenko Brkić i Franjo 
Boras stigla u Prozor u zakazano vrijeme. Muslimanska delegacija nije 
došla, navodno zbog otežana izlaska iz Sarajeva. Potrebno je naglasiti 
da je muslimanska delegacija trebala doći u Prozor s UN-ovim vozilima 
iz Sarajeva. 

Sljedeći sastanak je zakazan i održan 17. svibnja 1992. u Splitu. 
U sastavu muslimanske delegacije bili su Šemso Tanković, Salim Šabić 
(oba iz Zagreba) i Af/ija Alihodžić iz Zenice, direktor Privredne banke 
Zenica. U hrvatskoj delegaciji bili su: Miljenko Brkić, Miroslav Palameta 
i Franjo Boras. Mate Boban je odbio prisustvovati sastanku u Splitu jer 
se o tri moguće opcije za Bosnu i Hercegovinu, i to: 1) o cjelovitoj 
Bosni i Hercegovini u konfederaciji s Republikom Hrvatskom, 2) o Bosni 
i Hercegovini s tri federalne jedinice i 3) o Bosni i Hercegovini s dvije 
federalne jedinice (hrvatsko-muslimanskom i srpskom). Dakle, ra- 
zgovaralo se o državno-pravnom uređenju, a ne o zemljovidu BiH. 
Nije pisan protokol, niti je dogovoreno priopćenje za javnost. Dogovorili 
smo se da treba voditi razgovore i sa srpskom stranom. Međutim, 
istog dana, uvečer, Šemso Tankovićje obavijestio javnost kako su SDA 
i HDZ dogovorili konfederaciju između Bosne i Hercegovine i Hrvatske, 
što nije odgovaralo stvarnom stanju stvari. 


6.5. Prestanak razgovora 


Koliko mi je poznato, nakon sastanka u Splitu prestalo se razgovarati 
o Cutilleiro-Carringtonovu planu. Nakon toga sve je očitije uplitanje 

Savezne Republike Jugoslavije u rat u Bosni i Hercegovini na strani 
SDS-a. Zbog toga UN Rezolucijom 757, od 30. svibnja 1992., uvodi 
embargo protiv nje. Nešto kasnije, UN Rezolucijom 758 od lipnja 
1992. proširuje svoj mandat na Sarajevo, odnosno na Bosnu i 
Hercegovinu, pa se s tim potpuno internacionalizira rat u BiH. Musli- 
manska strana uviđa sve više da je od Bosne i Hercegovine ostalo samo 
ono što je obranilo Hrvatsko vijeće obrane. Zbog toga dolazi do sve 
češćih kontakata hrvatskih i muslimanskih delegacija kao i čelnika dviju 
republika. 


7. SPORAZUM TUĐMAN — IZETBEGOVIĆ 


7.1. Sadržaj Sporazuma 


Sporazum o prijateljstvu i suradnji između Republike Bosne i Herc- 
egovine i Republike Hrvatske zaključen je između predsjednika Ratnog 
predsjedništva RBiH A/ije Izetbegovića i predsjednika Republike Hrvatske 
dr. Franje Tuđmana 21. srpnja 1992. u Zagrebu. Sporazum je rezultat 
zajedničkih interesa u zaštiti od nastavka agresije ostatka INA i srpsko - 
crnogorskih regularnih i neregularnih vojnih snaga, kao i sporazumnog 
rješavanja životnih pitanja, te zajedničkog suprotstavljanja agresiji. 

Obostrano je dogovoreno da će buduće državno-pravno uređenje 
Republike BiH polaziti od načela jednakopravnosti triju konstitutivnih 
naroda i da će se temeljiti na konstitutivnim jedinicama. Dogovoreno je 
da će se surađivati na području gospodarstva i financija, industrije i 
energetike, voda i okoliša, obnove života na njihovim područjima, rada, 
socijalne politike, zdravlja, obrazovanja, znanosti, kulture, unutarnjih 
poslova i pravosuđa, zbrinjavanja izbjeglica i prikupljanju humanitarne 
pomoći. 


100 


U posebnoj točki se kaže: “Oružani dio Hrvatskog vijeća obrane 
sastavni je dio jedinstvenih oružanih snaga Republike Bosne i Herceg- 
ovine. Hrvatsko vijeće obrane će imati svoje predstavnike u zajedničkom 
zapovjedništvu Oružanih snaga Bosne i Hercegovine." Dalje se kaže 
da će se civilna vlast, koja je nastala u ratnim uvjetima u sklopu HVO- 
a, uskladiti s ustavno -pravnim poretkom Republike Bosne i Hercegovine. 
Sporazumom je omogućeno obostrano stjecanje dvojnog državljanstva. 

Ukoliko Ujedinjeni narodi, Europska zajednica i Sjedinjene Američke 
Države djelotvornije ne poduzmu mjere na zaustavljanju agresije na 
obje države, one će “razmotriti sve potrebne oblike šire suradnje na 
vojnom polju i usklađenju vojnih operacija radi definitivnog odbijanja 
opasnosti koja im prijeti." Tom je prigodom dogovorena uspostava 
diplomatskih odnosa između dviju država na razini veleposlanstava. 
Vlade dviju država će, prema potrebi, organizirati svoje sastanke radi 
zaključenja sporazuma iz njihove mjerodavnosti. Na kraju ističem ono 
što je rečeno na početku: “Državna delegacija Republike Bosne i Herc- 
egovine izražava zahvalnost Republici Hrvatskoj na prihvatu i zbrinja- 
vanju izbjeglica iz Republike Bosne i Hercegovine iznad njezinih mo- 
gućnosti. " 

Već smo ranije rekli da je HVO, nakon utemeljenja 8. travnja 1992., 
dostavilo Ratnom predsjedništvu RBiH prijedlog za formiranje 
zajedničkog vojnog stožera radi obrane Bosne i Hercegovine od za- 
jedničkog srpskog neprijatelja. U navedenom Sporazumu, prvi put, 
predsjednik Ratnog zapovjedništva, A/jja Izetbegović priznaje HVO 
sastavnim dijelom Oružanih snaga Republike BiH. To se događa u vr- 
ijeme kad je preko slobodnog teritorija BiH, kojeg je kontroliralo HVO, 
izbjeglo u Hrvatsku i dalje u Europu preko 400 000 pripadnika musl- 
imanskog naroda. To se zbiva onda kada se cjelokupna humanitarna 
pomoć, koja se očekivala i ostvarila, trebala realizirati preko područja 
Republike Hrvatske i HVO-a. Isti je slučaj i s cjelokupnom logistikom 

za potrebe TO-a, kasnije Armije RBiH. Sporazum je potpisan onda 
kada su sva muslimanska područja u Podrinju pala u ruke srpskog ag- 
resora nakon pokolja Muslimana u Bijeljini i stradanja civila u Sarajevu. 


7.2. Neprovedba Sporazuma 


Kao član Ratnog predsjedništva, u dogovoru s Miljenkom Brkićem 
predsjednikom HDZ-a, organizirao sam sastanke u središnjoj Bosni u 
cilju provjere prihvaćanja Sporazuma kod hrvatskog i muslimanskog 
naroda. Sastanke sam organizirao u Zenici 30. srpnja, u Fojnici 31. 
srpnja, u Jablanici 1. kolovoza, u Kaknju 6. kolovoza i u Žepču 7. 
kolovoza 1992. Sastancima su u svim navedenim mjestima prisustvovali 
lokalni stranački čelnici HDZ-a i SDA, vojni predstavnici HVO-a i TO- 
a, zastupnici u Skupštini RBiH i u općinskim strukturama vlasti, vjerski 
službenici, predstavnici tiska, radija i televizije. Prije sastanka u svakom 
mjestu telefonskim putem upoznao sam Aliju Izetbegovića ili Ejupa 
Ganića o tumačenju ciljeva Sporazuma. Na žalost jednog i drugog 
naroda, na tim sastancima nisu me pratili kolege iz Ratnog predsjedništva. 

Na svim sastancima bio je, uglavnom, isti dnevni red: “Upoznavanje 
sa Sporazumom Tuđman — Izetbegović, sigurnosno-politička situacija 
u općinama, odnosi HVO-a i TO-a, funkcioniranje civilne vlasti, iz- 
bjeglice i opskrba pučanstva.“ Na svim sastancima bio je veliki broj 
nazočnih, naročito u Jablanici, gdje je bilo preko 300 prisutnih. Svi su 
sastanci protekli u tolerantnoj atmosferi, premda je bilo suprotstavljenih 
stajališta pojedinaca. Očito je bila podvojenost prema nacionalnoj pri- 
padnosti. 

Prije svakog zajedničkog sastanka prakticirao sam se sastati s čelni- 
cima općinskog HDZ-a i HVO-a kako bih se obavijestio o mjesnim 
političkim prilikama. Putem sastanka doznao sam da čelništvo stranke 
SDA nije upoznalo muslimanski narod sa Sporazumom iz Zagreba, ni 

stranačkim putem, ni sredstvima javnog komuniciranja. Sada nešto s 
pojedinačnih sastanaka. 

U Zenici su bili prisutni predstavnici jednog i drugog naroda iz 
Zenice, Žepča, Zavidovića, Maglaja, Doboja, Tešnja i Teslića. Predsta- 
vnici hrvatskog naroda su isticali, uglavnom, sljedeće: sve što je važno 
za vojsku TO-a pretvoreno je u vojna poduzeća, u kojima se zaposli 
poneki Hrvat, ali bez preporuke HDZ-a, a još je gore stanje u upravnim 
tijelima i policiji. Istaknutim članovima HDZ-a daju se otkazi ili im se 
daju ponižavajući poslovi. Iz državnog proračuna se financira TO, 
dok to ne važi za HVO. 

Sastanku u Fojnici prisustvovali su predstavnici iz četiri općine: 
Fojnice, Kiseljaka, Visokog i Kreševa. S hrvatske strane se prigovaralo 
što općine iz srednje Bosne ne sudjeluju u izgradnji “Puta spasa“, 
Rama — Duvno ili Jablanica - Duvno. Na kraju, sastanak koji je protekao 
u prijateljskoj atmosferi pokvario je A/ija Alihodžićiz Zenice napadajući 
me da ja tijekom cijelog sastanka izjednačaujem HVO i TO i drugim 
legalnim tijelima vlasti Republike Bosne i Hercegovine. 

Na sastanku u Jablanici bili su prisutni predstavnici općina Hadžići, 
Konjic, Jablanica, Mostar i Uskoplje-Gornji Vakuf. Kako je ranije rečeno, 
i u Jablanici sam, prije zajedničkog sastanka, razgovarao s čelnicima 
HDZ-a i HVO-a navedenih općina. Čelnici HDZ-a i HVO-a iz Jablanice 
su me obavijestili da noću između I. i 2. kolovoza očekuju napad 
muslimanske TO na položaje HVO-a oko Jablanice i zamolili su me da 
na zajedničkom sastanku učinim sve kako bismo to izbjegli. Napad TO 
na Doljane je odgođen za više od pola godine. Arif Pašalić, zapovjednik 
Mostarskog bataljuna (kasnije će postati zapovjednik 4. korpusa Armije 
RBiH), rekao je na sastanku da u Mostaru nema nikakvih problema s 
Hrvatskim vijećem obrane, dok je Zejni! Delalić oštro napao HVO iz 
Kiseljaka. 


U Kaknju su održani razgovori s predstavnicima općina Kaknja, 
Breze i Vareša. Pored ostalog, tražio sam da se iz Termoelektrane 

Kakanj, u čiju je izgradnju prije rata ulagala financijska sredstva Rep- 
ublika Hrvatska, isporučuje električna energija za južna područja 
Hrvatske, koji su krajevi, u to vrijeme, vrlo oskudijevali el. energijom 
zbog srpske agresije na ova područja. Na području južne Hrvatske, 
pored lokalnog hrvatskog pučanstva, bilo je oko 200 000 muslimanskih 
izbjeglica iz raznih krajeva Bosne i Hercegovine. 

U vezi s problematikom isporuke el. energije iz Termoelektrane u 
Hrvatsku i kasnije sam dolazio u Kakanj, razgovarao sam s rukovods- 
tvom Rudnika i općinskim čelnim ljudima. Međutim, do isporuke el. 
energije Hrvatskoj nikad nije došlo. Radije su odgovorni ljudi u Kaknju 
smanjili proizvodnju el. energije u Termoelektrani i samim tim i u Rudniku 
ugljena nego da udovolje potrebama Hrvatske, pa i građanima BiH koji 
su se tamo našli u izbjeglištvu. 

U Žepču su na sastanku bili predstavnici svih općina koji su bili i u 
Zenici. I na ovom skupu se razgovaralo o istim temama kao i na 
prethodnim sastancima. S ovog skupa treba istaći sljedeće: Na kraju 
razgovora, u zaključnim razmatranjima, spomenuo sam da je hrvatsko 
“pučanstvo ovoga kraja, koje broji preko 45 000 stanovnika, ranijom 
zlonamjernom administrativnom podjelom razbijeno na pet općina. 
HDZ i hrvatski narod ovog kraja tražit će, nakon rata, da se ta nepravda 
ispravi i to tako da se formiraju posebne hrvatske općine na ovim pros- 
torima. Nekoliko je muslimanskih čelnika oštro reagiralo na ovu moju 
izjavu nazivajući je najavom etničke podjele Bosne i Hercegovine. 


7.3. Zaključna razmatranja 


Na svim spomenutim sastancima, pri kraju razgovora, predložio 
sam zaključke koji su glasili: “ 1) Velika je odgovornost na čelnim ljudima 
hrvatskog i muslimanskog naroda u Bosni i Hercegovini da sprovedu u 

život ono što je napisano u Sporazumu Tuđman — Izetbegović. Osobno 
smatram da to neće biti lako, kao i svima onim koji smatraju, a takvih je 
mnogo više od onih drugih, da se radi o međusobnom uvažavanju, 
suradnji i miroljubivosti naših naroda. 2) I ovdje smo se mogli uvjeriti 
da naš zajednički neprijatelj radi na razjedinjavanju Hrvata i Muslimana. 
Posijano je sjeme razdora, naročito putem televizije, radija i tiska. Na 
nama je, posebno na odgovornim ljudima jednog i drugog naroda, da 
se to sjeme ne razvija. Na razdoru je naročito angažirana Kont- 
raobavještajna služba (KOS) JNA, koja je sada u cijelosti u službi agre- 
sora. 3) Trebamo se okrenuti budućnosti naših naroda. Nemojmo se 
osvrtati na zadjevice (njih trebamo odmah otklanjati) i pojedinačne 
netrpeljivosti. U svim zajedničkim aktivnostima uvijek nam treba biti na 
umu zajednički suživot kroz povijest, sadašnjost i budućnost. 4) Re- 
publika Hrvatska i Republika Bosna i Hercegovina i Hrvati i Muslimani 
u Herceg Bosni imaju u svijetu mnogo zajedničkih neprijatelja. To se 
naročito ogleda u tome da ni jedna ni druga država ne mogu biti 
opskrbljene oružjem, ni jednoj ni drugoj se državi ne dopuštaju vojni 
savezi i slično. Dakle, ne smiju se braniti. Agresoru, tj. Srbiji se dopušta 
da u Bosni i Hercegovini (slično i u Hrvatskoj) ostvari što hoće, da 
zauzme što više prostora i da ostvari vezu Banja Luka — Srbija. Kod 
zajedničkih naših neprijatelja njeguje se ideja jednake krivnje, tj. 
podjednako su kriva sva tri naroda za rat u Bosni i Hercegovini. Izjed- 
načuje se srpski agresor sa žrtvama — Hrvatim i Muslimanima. Krajnje 
je vrijeme da Hrvati i Muslimani shvate da imaju zajedničkog neprijatelja 
i da ga možemo savladati zajedničkim organiziranim snagama. 5) Na 
kraju bih predložio sljedeće: 

- da se zamrznu sve tenzije po općinama i regijama između Hrvata 
i Muslimana; 


- da se u tisku, na radiju i televiziji prestane sijati mržnja i razdor 
između Muslimana i Hrvata; 

- da se predstavnici SDA i HDZ-a što češće sastaju i da se na tim 
sastancima rješavaju svi međunacionalni sporovi; 

- da se predstavnici stožera HVO-a i TO-a često sastaju i rješavaju 
sve nastale probleme u vezi s vojnim pitanjima; 

- da se uspostavi stalna veza, naročito na rubnim područjima u 
dodiru s neprijateljem; 

- da sve općine središnje Bosne daju na raspolaganje građevinske 
strojeve za izgradnju “Puta spasa" (Rama — Duvno i Jablanica — Duvno). 

Predloženi zaključci podržani su na svim sastancima predstavnika 
oba naroda. Međutim, ta je podrška od predstavnika muslimanskog 
naroda važila samo dok se nismo razišli. U to sam se uvjerio već su- 
tradan 8. kolovoza 1992. vraćajući se iz Zenice preko Busovače, 
Kiseljaka i Kreševa u Mostar. Ispred Kiseljaka, oko osam kilometara, 
zaustavila me je vojna policija HVO-a i savjetovala mi da ne idem preko 
Kiseljaka, jer se tamo vode borbe između HVO-a i TO-a, nego da se 
vratim natrag i da, preko Novog Travnika i Uskoplja, putujem u Mostar. 
Odbio sam prijedlog i krenuo sam u Kiseljak u pratnji vojne policije. 
Javio sam se u Stožer HVO-a i odmah se uvjerio da su u tijeku borbe 
između HVO-a i TO-a izvan Kiseljaka, oko puta prema Sarajevu. Poslije 
podne uspjelo mi je sastaviti čelne ljude HDZ-a i SDA iz Kiseljaka. 
Napravili smo protokol u kojem su se obje strane obvezale da će utjecati 
na vojne postrojbe da se sukob prekine. Ostao sam, zbog te situacije u 
Kiseljaku, noćiti u Kreševu kod Maće Vukoje — Paška, zastupnika HDZ - 
a u Skupštini RBiH. Paško je u tom kraju jedini imao satelitski telefon, 
pa sam jedino od njega mogao kontaktirati s A/ijom Izetbegovićem, 
Tražio sam da TO u Kiseljaku prekine sukob s HVO-om, izvještavajući 
ga da je HVO spreman to učiniti. Ovom razgovoru, pored domaćina, 
prisustvovao je i /vo Komšić, koji je u to vrijeme bio na tom terenu 
zadužen za humanitarnu pomoć Sarajevu. /zetbegovićje bio ljut, rekao 
mi je da njegov, muslimanski, narod nikoga ne napada. Rekao sam mu, 

pored ostalog, da on ne može davati ocjenu o konkretnoj situaciji u 
Kiseljaku iz svoje fotelje u Sarajevu. Tražio sam da pošalje fjupa Ganića 
da zajedno sa mnom radi na smirivanju napetosti u ovom dijelu Bosne, 
koje su sve više narastale između Hrvata i Muslimana. Nije me poslušao. 
Sutradan je sukob završen tako da je HVO rastjerao jedan vod vojnika 
TO-a koji je došao iz Visokog i bio presjekao put Kiseljak — Sarajevo. 


8. HRVATSKO VIJEĆE OBRANE 


Već je rečeno da je Hrvatska zajednica Herceg Bosna utemeljila 8. 
travnja 1992. Hrvatsko vijeće obrane kao vojnu strukturu za obranu 
hrvatskog naroda i drugih naroda i građana na njezinu području. 
Ubrzano organiziranje HVO-a potakla je Zajednička izjava predsjednika 
Hrvatske i Bosne i Hercegovine dr: Franje Tuđmana i Alije Izetbegovi- 
ća. U skladu s Izjavom bilo je potrebno da se HVO bolje organizira 
glede obrane Bosne i Hercegovine od srpske agresije. Ubrzo se pokazalo 
da vojna struktura ne može djelovati bez dobre organizacije civilne 
vlasti koja treba pružiti svu materijalnu, političku, pravnu i svaku drugu 
pomoć za obranu područja Hrvatske zajednice Herceg Bosne. Zbog 
toga je Predsjedništvo HZHB 3. srpnja 1992. u Mostaru donijelo 
Statutarnu odluku o privremenom ustrojstvu izvršne vlasti i uprave na 
području HZHB.'* Ovom je Odlukom utemeljeno Hrvatsko vijeće 
obrane kao najveće tijelo izvršne vlasti i uprave na području HZHB. 
Za obavljanje izvršne vlasti formirano je šest odjela, i to: obrane, 
unutarnjih poslova, gospodarstva, financija, društvenih djelatnosti i 
pravosuđa i uprave. Vidljivo je da je vođeno računa o racionalnosti 
organizacije izvršne vlasti i da su organizirani oni odjeli koji su usmjereni 


'* “Slobodna Dalmacija", 16. lipnja 1992., str. 3. 
'* Isto, str. 261. 

i potrebni za obranu hrvatskih područja. Sjedište HVO-a, kao i HZHB, 
bilo je u Mostaru. Prvi predsjednik HVO-a i HZHB bio je mr: Male 
Boban. 


9. LONDONSKA KONFERENCIJA 


Londonska konferencija održana je između 26. i 28. kolovoza 1992. 
i bavila se pitanjima bivše Jugoslavije. lako je Konferenciji prisustvovao 
impresivan skup “svjetskih moćnika“, oni nisu obustavili srpsku agresiju 
ni uveli mir u Hrvatsku i Bosnu i Hercegovinu. Smisao rada Konferencije 
dao je već u početku /ord Carrington rekavši u svom obraćanju između 
ostalog: "Konferencija neće ponuditi rješenje, ali će dati poticaj mirovnim 
pregovorima." Sama činjenica da je Konferencija održana nešto više 
od mjesec dana nakon sporazuma 7Zudmanai Izetbegovića, ukazuje na 
to da su glavni svjetski čimbenici htjeli još više ohrabriti srpskog agresora, 
a žrtve i dalje onemogućiti u njihovu povezivanju i nabavci oružja za 
obranu svojih zemalja. 

U “Deklaraciji o Bosni i Hercegovini" govori se o “stvarnom i traj- 
nom prekidu sukoba“, ali se ne kaže kako. Na drugom mjestu se traži 
“prekid svakog vanjskog miješanja“, što znači da se Bosna i Hercegovina 
kao žrtva ne smije vojno povezivati, niti može nabavljati oružje glede 
svoje obrane. Uvodi se “demilitarizacija gradova". Kako su svi veći 
gradovi u Bosni i Hercegovini pod kontrolom HVO-a i Armije BiH 
(osim Banje Luke), želi se i te gradove ostaviti bez obrane, kako bi ih 
srpski agresor lakše osvojio. 

U sklopu Deklaracije govori se o “uspostavi međunarodnih snaga 
za održavanje mira pod okriljem UN-a kako bi se poštivao prekid vatre, 
nadzirali vojni pokreti te uspostavile druge mjere namijenjene povratku 
povjerenja". Nadzirati vojne pokrete znači pratiti i onemogućiti even- 

tualnu vojnu i drugu pomoć Hrvatske i drugih prijateljskih zemalja 
Bosni i Hercegovini. U vrijeme Londonske konferencije srpski je agresor 
već stavio preko dvije trećine područja BiH pod svoju kontrolu. On se 
nije zadovoljio s tim, već je želio veliku Srbiju, dakle, cijelu Bosnu i 
Hercegovinu. Agresoru je dobrodošao UNPROFOR radi opskrbe hu- 
manitarnom pomoći i onemogućavanja žrtve da se brani. Zašto bi 
agresor prekidao vojne operacije, kad se Hrvatskoj i Bosni i Hercegovini 
ne ukida zabrana na uvoz oružja, iako su obje, u to vrijeme, postale 
članicama Ujedinjenih naroda? 

Londonskom konferencijom ne afirmira se Cutilleirov plan i 
kantonizacija Bosne i Hercegovine, već se saziva 3. rujna 1992. 
Ženevska konferencija. Lord Owen je zamijenio /orda Carringtona kao 
europskog posrednika, Ujedinjeni narodi su 8. listopada 1991. imen- 
ovali Curusa Vancea za svog posrednika u Hrvatskoj i BiH. 

VI. AGRESOR I REPUBLIKA BOSNA | 
HERCEGOVINA 


|. SRPSKA AUTONOMNA PODRUČJA 


Do početka Londonske konferencije Srbi su već imali organizirane 
četiri SAO u Bosni i Hercegovini, i to: Bosanska krajina, istočna He- 
rcegovina, Romanija i Semberija. Za vrijeme sudjelovanja srpskih 
predstavnika u legalnoj i legitimnoj vlasti Republike Bosne i Hercegovine 
formirana su sva četiri autonomna područja. Tako je 12. rujna proglašena 
SAO istočna Hercegovina, 16. rujna 1991. SAO Bosanska krajina, a 
ostale su dvije nešto kasnije organizirane. Početkom siječnja 1992. 
proglašena je Republika Srpska BiH sa sjedištem u Sarajevu, koja je 
imala svoju zakonodavnu, izvršnu i sudsku vlast. Imala je svoju vojsku, 
policiju, novac i teritorij. Još im je nedostajalo međunarodno priznanje. 
Međunarodni je autoritet imala Republika Bosna i Hercegovina, dok je 
stvarnu kontrolu teritorija BiH imao srpski agresor, s jedne strane, i 
HVO, s druge strane. Upravo je to odgovaralo politici A/ije Izetbegovića 
— ukoliko uspije obraniti Sarajevo, sačuvat će međunarodno priznatu 
Republiku Bosnu i Hercegovinu. 


2. BLOKADA SARAJEVA 


Od početka travnja 1992. Sarajevo je srpski agresor blokirao. 
Prekinut je cestovni, željeznički i Zračni promet. Napajanje grada vodom 

i električnom energijom je obustavljeno. Nešto kasnije prekinute su i 
telefonske linije s ostalim svijetom. Pučanstvo je koristilo posljednje 
rezerve hrane. Danju i noću grad se granatirao s okolnih brda. 

Ujedinjeni su narodi Rezolucijom 758 od lipnja 1992. proširili 
mandat na Sarajevo, a već su 29. lipnja plave kacige bile u zračnoj luci 
u Sarajevu. Od tada, pa sve do Daytonskog sporazuma, ulazak i izlazak 
ljudi i roba obavljao se samo pod nadzorom UNPROFOR-a. 


3. OTPOR AGRESORU 


U opkoljenom Sarajevu Ratno predsjedništvo nije imalo ni minimalne 
uvjete za uspješno organiziranje otpora srpskom agresoru, što mu je 
bila jedna jedina zadaća u ratnim uvjetima. Međutim, Ratno predsje- 
dništvo se više orijentiralo na vanjske poslove, a obranu je zemlje prep- 
ustilo lokalnim vojnim formacijama Teritorijalne obrane, kasnije Armiji 
Bosne i Hercegovine. Vanjske poslove vodili su isključivo A/ija /zetbe- 
gović, Haris Silajdžić i Ejup Ganić. U veleposlanstvima RBiH bilo je 
preko 90% osoblja iz reda muslimanskog naroda. 

Za uspješan otpor srpskom agresoru nedostajao je zajednički stožer 
HVO-a i Armije BiH i premještaj Ratnog predsjedništva, zajedno s 
Vladom, iz opkoljenog Sarajeva negdje na slobodno područje središnje 
Bosne ili zapadne Hercegovine. 

VII. REPUBLIKA BOSNA I HERCEGOVINA 1 
UJEDINJENI NARODI 


Internacionalizacija sukoba u Bosni i Hercegovini otpočela je Re- 
zolucijom UN-a broj 743 od 21. veljače 1992. a zatim se usvajaju 
redom rezolucije broj 761 od 29. lipnja, 762 od 30. lipnja, 769 od 
7. kolovoza, 776 od 14. rujna, 781 od 9. listopada, 786 od 10. 
studenoga i 798 od 18. prosinca 1992. Sve su ove rezolucije bile 
temelj Sporazuma od 15. svibnja 1993. između Republike Bosne i 
Hercegovine, s jedne strane, i Ujedinjenih naroda, s druge strane. 
Sporazum se odnosio na zaštitu snaga Ujedinjenih naroda 
(UNPROFOR-a) u Bosni i Hercegovini. 


1.1. Značenje UNPROFOR-a 


UNPROFOR su Zaštitne snage UN-a. Zapovjednika Zaštitnih snaga 
postavljao je generalni tajnik UN-a nakon konzultacije sa sukobljenim 
stranama i uz suglasnost Savjeta sigurnosti. Zaštitne snage sastojale su 
se od zapovjednika, vojne, policijske i civilne komponente. Razne su 
zemlje svijeta sudjelovale sa svojim vojnim i civilnim osobljem, posebice 
Velike Britanije i Francuske, čije su snage činile preko 50% od ukupnog 
broja angažirana osoblja u Zaštitnim snagama. Sjedište Stožera Zaštitnih 
snaga bilo je u Sarajevu, a po svim većim mjestima Bosne i Hercegovine 
bila su dozapovjedništva, osim u Mostaru, jer je španjolska brigada 
bila smještena u Međugorju. Zaštitne snage su, uglavnom, bile razm- 
ještene tako da su razdvajale zaraćene strane. 

UNPROFOR se obvezao da će njegove aktivnosti biti neutralne i 
internacionalne prirode i da će poštivati sve lokalne zakone i propise, 
postavljati zastavu UN-a na svojim stožerima, kampovima, vozilima, 
plovilima i drugim objektima. Vozila, plovila i zrakoplovi su nosili oznaku 
UN. 


1.2. Komunikacije 


Vlada Republike BiH stavila je na raspolaganje UNPROFOR-u 
kapacitete koji su mu bili potrebni za izvođenje njegovih zadataka. 
Imao je ovlasti uspostaviti svoj vlastiti radio, televizijski i satelitski sustav 
kako bi bio povezan s globalnom telekomunikacijskom mrežom UN-a. 
Imao je pravo na neograničene komunikacije radiom, telefonom, tele- 
grafom, faksom kao i na uspostavu vlastitih sredstava za transport 
privatne pošte koju su slali ili primali njegovi pripadnici. 

Osoblje UNPROFOR-a zajedno s vozilima, plovilima, zrakoplovima 
i opremom, uživalo je pravo kretanja Kroz Bosnu i Hercegovinu. 
Sloboda kretanja se odnosila na kretanje ljudstva, materijala, vozila i 
druge opreme preko zračnih luka, željezničkom prugom ili putovima 
koji se koriste za takvu namjenu u Bosni i Hercegovini. Sva su vozila 
bila oslobođena registracija i plaćanja taksi, carina. i drugih pristojba 
prigodom ulaska ili izlaska iz Bosne i Hercegovine. 

Vlada Republike BiH obvezala se da će staviti besplatno na 
raspolaganje UNPROFOR-u zgrade i druge objekte za njegove stožere 
ili druge njegove operativne i administrativne aktivnosti. Oni su bili 
nepovredivi i bili su isključivo predmet kontrole vlasti UN-a. Vlada se 
obvezala, gdje je to bilo moguće, da će staviti na raspolaganje besplatno 
ili po najpovoljnijim cijenama vodu, električnu i druge izvore energije. 
U nedostatku domaćih izvora energije UNPROFOR je u svojim 
objektima mogao sam proizvoditi električnu energiju. 

|.3. Povlastice i imuniteti 


Vojno, policijsko i civilno osoblje UNPROFOR-a uživalo je povlastice 
i imunitete koji su pripadali diplomatskom osoblju po međunarodnom 
pravu. Pored ostalog, bili su oslobođeni plaćanja poreza na osobne 
dohotke i druge prihode koje su primali od UN-a i imali su pravo bez 
carinskih obveza uvoziti i izvoziti svoju osobnu imovinu. Cjelokupno 
osoblje je imalo pravo, prema potrebama zaštitnih snaga, ulaziti, boraviti 
i izlaziti iz Bosne i Hercegovine. Bili su oslobođeni od odredaba o 
putovnicama, vizama i imigracijske inspekcije i restrikcija pri ulasku i 
odlasku iz Bosne i Hercegovine. 

Za potrebe ulaska ili odlaska članova UNPROFOR-a iz Bosne i 
Hercegovine bilo je dovoljno da imaju naredbu o pojedinačnom ili ko- 
lektivnom pokretu i osobnu iskaznicu izdanu od zapovjednika Zaštitnih 
snaga u skladu sa Sporazumom. Vojno i policijsko osoblje UNPROFOR- 
a bilo je obvezno, prilikom obavljanja službenih dužnosti, nositi 
nacionalnu ili policijsku odoru njihovih zemalja s oznakom UN-a. Časnici 
sigurnosti i terenskih službi mogli su nositi uniforme UN-a. Vojno i 
policijsko osoblje, kao i časnici sigurnosti mogli su nositi oružje koje je 
odredio zapovjednik Zaštitnih snaga. 


I.4. Vojna policija, uhićenja i suradnja 


Održavanje stege i reda među članovima UNPROFOR-a vršila je 
njegova vojna policija, kako u objektima tako i drugim prostorima gdje 
su njegovi članovi bili razmješteni. Vojna policija je imala pravo uhititi 
vojne članove UNPROFOR-a i, ukoliko su bili uhićeni od drugih vlasti, 
trebali su biti prebačeni u njihovu mjerodavnost. Vojna policija je mogla 
odvesti u pritvor bilo koju drugu osobu u svojim objektima, ali je bila 
obvezna takvu osobu predati lokalnim i civilnim vlastima radi daljnje 
istrage. 

1.5. Jurisdikcija 


Pripadnici UNPROFOR-a, uključujući i lokalno uposleno osoblje, 
bili su izuzeti od domaćeg pravnog sustava za izgovorene ili napisane 
riječi kao i za sva djela učinjena u obnašanju svojih dužnosti. To je 
izuzeće važilo i nakon što su prestali biti njegovi članovi. Ukoliko je 
optužena lokalna civilna osoba, a član je vojnog ili policijskog dijela 
UNPROFOR, zapovjednik Zaštitnih snaga je vršio istragu i, u dogo- 
voru s civilnim vlastima, donosio je odluku o pokretanju daljeg procesa. 
Vojno osoblje je bilo u isključivoj jurisdikciji njihovih zemalja, bilo s 
kojim kriminalnim djelom koje su mogli počiniti u Bosni i Hercegovini. 

Kanadska autorica Carol Off objavila je početkom 2001. godine 
knjigu “Lav, lisica i orao" u kojoj se bavi i ulogom, pored ostalog, i 
Zaštitnim snagama u BiH, naročito njihovim zapovjednikom — generalom 
Lewis MacKenzijem. Nezavisni informativni list “Slobodna Bosna", Sa- 
rajevo je u svojim brojevima 232, 233 i 234/2001. god. feljtonistički 
prepričala knjigu Carol Off. Za naše potrebe i mi ćemo prenijeti, u 
slobodnoj interpretaciji, saznanja Carol Off o “neutralnosti" Zaštitnih 
snaga, naročito njihova zapovjednika u Bosni i Hercegovini. 


Šef UN misije u BiH Lewis MacKenzie stigao je u Sarajevo 13. 
ožujka 1992. godine, tri tjedna prije službenog početka rata u Sarajevu. 
Njegov se dolazak u Sarajevo podudarao s bh. zahtjevom UN-u da u 
BiH pošalje mirovnu misiju. MacKenzijeva misija bila je usmjerena prema 
Hrvatskoj, ali je on odmah po dolasku u Sarajevo istakao da će usluge 
svog Ureda ponuditi i mirovnom procesu u BiH. 

Već smo istakli da je za mirovnjake UN-a bila neutralnost osnovno 
pravilo. Međutim, za njih je bilo jasno tko je imao glavnu riječ u BiH, 
a to je bila JNA, koja se u to vrijeme već bila stavila na raspolaganje 
srpskom agresoru na BiH. Da bi došao u Sarajevo, MacKenzie je sa 
svojom pratnjom iz UN-a doletio preko Beograda, gdje su se zadržali, 
jedno izvjesno vrijeme, kao gosti Vlade Jugoslavije, bolje rečeno kod 

Slobodana Miloševića, i tamo su dobili detaljne upute o tome kako se 
trebaju vladati u Bosni i Hercegovini. MacKenzie i njegovi vojnici zavisili 
su u potpunosti od usluga JNA koja je kontrolirala zračni prostor i 
teritorije u i izvan zone operacije. JNA je, sasvim očigledno, imala 
golemu prednost u oružju i onaj tko je kontrolirao INA, kontrolirao je 
i zemlju BiH. 

la sam, putujući 1. svibnja 1992. u Mostar na razgovore s 
generalom Perišićem, koji je zapovijedao vojnim jedinicama JNA u op- 
koljavanju Mostara, izišao iz opkoljenog Sarajeva i ušao u opkoljeni 
Mostar u pratnji pukovnika INA Jovanovića. Bez njega ne bi to bilo 
moguće. Tom su prigodom bili sa mnom šef europskih promatrača 
Santoš, v.d. predsjednika HDZ-a BiH Miljenko Brkić i još neki ministri 
u Vladi RBiH. 

Europska zajednica, koja je imala svoje promatrače u BiH na čelu s 
Colinom Doyleonom, zaključila je i naredila da svi promatrači moraju 
napustiti BiH zaključno do 12. svibnja 1992. godine. To je učinjeno 
jer su promatrači EU-a postali meta srpske policije. Ova je Odluka 
dobro došla UNPROFOR-u i MacKenziu, jer su ostali jedini u BiH koji 
će razgovarati sa svim zaraćenim stranama. 

Mogli bismo nabrajati još mnoge činjenice koje govore da 
UNPROFOR nije bio neutralan u BiH prema svim zaraćenim stranama, 
Naprotiv, očito je da je bio prijateljski raspoložen prema srpskoj strani, 
tj. prema agresoru na BiH, dok je prema hrvatskoj strani bio neutralan. 

UNPROFOR je bio, također, raspoložen prema muslimansko - 
bošnjačkoj strani. Poznato je da je njima stizala vojna oprema iz 
inozemstva, pored što su dobivali pomoć preko Hrvatske, i u kontejne- 
rima humanitarne pomoći u zrakoplovima koji su se nesmetano spuštali 
na sarajevski aerodrom pod kontrolom UN-a. 

Spisatelj i novinar Ivica Mlivončić u svojoj knjizi Zločin s pečatom, 
Mostar, 2001. godine, na stranama 16. i 17. iznosi nekoliko slučajeva 

pristrana ponašanja UNPROFOR-a u odnosu na hrvatsku stranu. 
“Časnik UNPROFOR-a u Novoj Biloj ne prima u helikopter teško ranjena 
sedmogodišnjeg dječaka... Video kamerom je snimljen stravičan zločin 
ubojstva osmoro djece u Vitezu 10. lipnja 1993. godine, ali ponuđenu 
kasetu nije htio primiti nijedan inozemni novinar. Isto tako inozemni 
novinari nisu pokazali zanimanje za teško izmrcvarena dječaka u bolnici 
u Novoj Biloj... Više svjedoka je posvjedočilo da je za masakra hrvatskih 
civila u selima Bradarići i Kovači, općina Kakanj, 13. lipnja 1993. 
godine, na 200 — 300 metara od mjesta zločina u to vrijeme bio 
transporter UNPROFOR<a... Bili su to pripadnici Francuskog bataljuna 
UNPROFOR-a. Više svjedoka također navodi da su pripadnici 
UNPROFOR-a vrlo često boravili u kakanjskom selu Živalji kod 
bošnjačko-muslimanskih ekstremista obitelji Neimarlija. Čak su viđeni 
kako UNPROFOR-ovim transporterom dovoze oružje i streljivo za 
Armiju BiH u Živaljima... Postrojbe Armije BiH ulaze u Vareš 3. stud- 
enoga 1993. godine i tada nastaje spektakularna pljačka kuća i stanova. 
HRTV prenosi snimke CNN-a na kojima se vidi kako pripadnici 
UNPROFOR«a na svojim leđima nose od Hrvata opljačkane televizore 
i druge vrijedne stvari. Pripadnici Nordijskog bataljuna UNPROFOR-a 
u pijanom stanju grle se s pijanim vojnicima Armije BiH na povratku iz 
pljačke..." 


2. ŽENEVSKA KONFERENCIJA 


Londonska konferencija premjestila je mirovni proces za Bosnu i 
Hercegovinu iz Lisabona u Ženevu. Razgovori i pregovori trajali su do 
Washingtonskog dogovora i oni se mogu podijeliti u dva dijela. Prvi 
dio razgovora odvijao se pod pokroviteljstvom Curusa Wancea i Davida 
Owena i trajao je od 3. rujna 1992. do 31. ožujka 1993., a drugi dio 
trajao je od 1. travnja 1993. do 18. ožujka 1994. godine. 

2.1. Wance-Owenov plan 


Početkom siječnja 1993., nakon četiri mjeseca pregovora, objavljen 
je prijedlog unutarnje teritorijalne podjele Bosne i Hercegovine pod 
nazivom Vance-Owenov plan. Nedjeljna Dalmacija od 6. siječnja 1993. 
objavila je plan zemljovida i statističke pokazatelje kojima ćemo se i mi 
ovdje koristiti. Odmah se može reći da ovaj plan odstupa od unutarnje 
teritorijalne podjele BiH koji je bio zastupljen u Cutilleirovu planu. 
Umjesto ranijih kantona predloženo je deset provincija koje su nazvane 
po gradovima u kojima je predviđeno njihovo sjedište. Za utemeljenje 
provincija bio je etnički kriterij odlučujući. Međutim, uvažavali su se 
prometni, gospodarski, kulturno-znanstveni i drugi. Na dodatnim kri- 
terijima inzistirala je hrvatska strana, u čemu je i uspjela. 

Svaka konstitutivna jedinica dobila je po tri provincije. Hrvatska: 
Mostar, Odžak i Travnik; muslimanska: Bihać, Tuzlu i Zenicu; i srpska 
Banju Luku, Bijeljinu i Nevesinje. Sarajevo, s jedanaest općina, progla- 
šeno je otvorenim gradom, odnosno provincijom. Od ukupnog broja 
žitelja Bosne i Hercegovine, po popisu iz 19911., popisano je u hrvatskim 
provincijama 1 016 000 ili 23%, u muslimanskim 1 704 000 ili 39% 
i u srpskim I 122 000 ili 26%. U Sarajevu je živjelo 542 000 ili 12% 
pučanstva. 

Od ukupnog broja Hrvata 763 tisuće, koliko ih je bilo u BiH po 
popisu 1991., živjelo bi u hrvatskim pripadajućim provincijama 476 
tisuća ili 62%, u muslimanskim 148 tisuća ili 19%, u srpskim 83 tisuće 
ili 11% i u sarajevskoj 56 tisuća ili 8%. Hrvatska konstitutivna jedinica, 
sa sve tri provincije, imala bi samo relativnu većinu ili 47% u odnosu 
na druge narode i narodnosti. Najviše, 196 tisuća, Hrvata živjelo bi u 
mostarskoj provinciji ili 26% od ukupnog broja. 

Od ukupnog broja Muslimana (1 925 000) u muslimanskim pro- 
vincijama živjelo bi 1 084 000 ili 56%, u hrvatskim 318 tisuća ili 

17%, u srpskim 257 tisuća ili 13% i sarajevskoj 266 tisuća ili 14%. 
Muslimanska konstitutivna jedinica, s tri svoje provincije, imala bi 
apsolutnu većinu (64%) u odnosu na druge narode i narodnosti. 
Muslimana bi od ukupnog broja najviše živjelo u tuzlanskoj provinciji 
(541 tisuću ili 28%). 

U srpskim provincijama živjelo bi 698 tisuća Srba ili 51% od 
njihovog ukupnog broja u BiH (1 367 000). U muslimanskim provin- 
cijama živjelo bi 358 tisuća ili 26%, u hrvatskim 164 tisuće ili 12% i u 
sarajevskoj 147 tisuća ili 1 1% Srba. Srpska konstitutivna jedinica prešla 
bi apsolutnu većinu od 62% u odnosu na druga dva naroda i narodnosti. 
Najveća koncentracija Srba bila bi u Banjoj Luci (489 tisuća ili 36% od 
ukupnog broja). 

Glede etničkog kriterija najlošije je prošla srpska strana, a bolje bi 
prošla s drugim kriterijima. Međutim, budući da je srpska strana počela 
rat zbog prostora na kojem i jedan Srbin živi nije prihvatila prijedlog. 
Republika Srpska prihvatila je 30. siječnja 1993. ustavna načela BiH, 
ali ne i zemljovid, da bi ga 20. travnja iste godine odbacila. Na 
inzistiranje međunarodnih čimbenika u Ateni 2. svibnja 1993. Radovan 
Karadžićje potpisao plan. Na referendumu 15. svibnja 1993. bosanski 
Srbi su ga potpuno i konačno odbacili. 

Muslimanska strana bi nešto bolje prošla od srpske strane glede 
etničkog ali i drugih kriterija. Međutim, ovim prijedlogom ona bi mnogo 
izgubila u usporedbi s Cutilleirovim planom, što ga je u početku bila 
prihvatila, pa ga kasnije odbacila. Zbog toga je A/ija Izetbegović i 
odugovlačio s davanjem suglasnosti. Plan je, ipak, potpisao uz određene 
uvjete 25. ožujka 1993. 

Hrvatima je ovaj plan bio povoljniji od Cutilleirova plana. Ovim 
prijedlogom, da je zaživio, bile bi obnovljene granice Banovine Hrvatske 
u Bosni i Hercegovini iz 1939. Zbog toga je Mate Boban, vođa hrvatske 
delegacije, potpisao plan čim je objavljen početkom siječnja 1993. 

Hrvatske provincije 
Sarajevo - poseban status 


Glede zemljovida Vance- Owenova plana, /zetbegovićje prigovarao 
nepravednoj raspodjeli teritorija između srpske i muslimanske strane, 
koja je predložena u korist prve, a na štetu druge. Srpskoj strani je 
prigovarao, a za Hrvate u BiH spremao rat. Sve su češći incidenti 
između HVO-a i Armije BiH. Zbog napetosti između Hrvata i Mu- 
slimana oko Uskoplja-Gornjeg Vakufa krajem siječnja 1993. došli smo 
u Sarajevo Mile Akmadžić, Miro Lasić i ja, zajedno s Vanceom i 
Owenom, u namjeri da smirimo tenzije koje su sve više rasle. Nakon 
dolaska u zgradu Predsjedništva Miru Lasića i mene osiguranje A/ije 

Izetbegovića nije pustilo u dvoranu za razgovore. Mile Akmadžić i 
/ord Owen tražili su bezuvjetno i našu prisutnost. Nakon dva sata 
uvjeravanja i nas dvojica smo pristupili razgovorima. Na ovom sastanku 
svaka je strana optuživala drugu za sukobe na terenu. 

U svezi s ovim planom, na konferenciji HVO-a za novinstvo u 
Mostaru, 12. siječnja 1993. na kojoj su bili prisutni novinari iz reda 
hrvatskog i muslimanskog naroda, izjavio sam sljedeće: “Supredsjedatelji 
Zenevske konferencije o bivšoj Jugoslaviji Vance i Owen ponudili su 
prošlog vikenda predstavnicima triju naroda teritorijalno-političko ur- 
eđenje Bosne i Hercegovine. Prema ovom prijedlogu, Bosna i 
Hercegovina bi trebala biti međunarodnopravni subjekt, podijeljena na 
deset provincija s velikom autonomijom. Unutarnje ustavno uređenje 
temeljilo bi se na tri konstitutivne jedinice, za što je u prijedlogu dat 
okvir od deset točaka. HDZ se u svom predizbornom programu 1990. 
zalagao za buduće ustrojstvo Bosne i Hercegovine na načelima 
jednakopravnosti Hrvata, Muslimana i Srba kao konstitutivnih naroda... 
U ostvarenju toga cilja organizirali smo HVO, u sklopu kojeg smo, s 
vojnim postrojbama, obranili više od jedne trećine prostora Bosne i 
Hercegovine... U tome nas je svestrano pomagala Republika Hrvatska, 
na čijem je čelu bio dr: franjo Tuđman... Bez te pomoći, odgovorno 
mogu ustvrditi, s obzirom da se Bosna i Hercegovina nije pripremala 
za obranu, danas bi ona bila plijenom velikosrpskog agresora. Hrvatska 
delegacija je prihvatila prijedlog supredsjedatelja Ženevske konferencije 
o teritorijalno-političkom ustrojstvu Bosne i Hercegovine. Bilo bi mudro 
da i predstavnici muslimanskog naroda u Bosni i Hercegovini prihvate 
ponuđeni prijedlog u nastavku Konferencije... Prihvaćanjem ponuđenog 
prijedloga od strane predstavnika muslimanskog naroda u Bosni i 
Hercegovini ubrzala bi se uspostava mira na njezinim prostorima... 
Oslobodile bi se goleme snage, kako ljudske tako i materijalne, koje su 
sada angažirane u obrani zemlje... Kao član Ratnog predsjedništva 

Republike Bosne i Hercegovine, kandidatske liste HDZ, čija je delegacija 
već dala pristanak na predložene ženevske dokumente, javno podržavam 
i suglasan sam s tim prijedlozima. Istodobno pozivam ostale članove 
Ratnog predsjedništva RBiH da to na isti način učine." 

Na konferenciji HVO-a, održanoj u Mostaru 15. prosinca 1992., 
na kojoj su bili novinari iz reda sva tri naroda, izjavio sam, pored 
ostalog, sljedeće: “U zadnje vrijeme, ne bez razloga, Stranka 
demokratske akcije, i ne samo ona, predlaže da se Aliji Izetbegoviću 
produži mandat na mjestu Predsjedništva RBiH i na treću godinu. 
Poznato je da mu je prošle godine, posebnim postupkom, produžen 
mandat na dvije godine. Istodobno se predlaže da predsjednik Vlade 
bude osoba iz hrvatskog naroda. U tom slučaju, na mjestu ministra 
vanjskih poslova i dalje bi ostao Haris Silajdžić. Za kompenzaciju Hr- 
vatima se i dalje nudi mjesto ministra obrane. Poznato je da je /erko 
Doko bio na svijetu jedini ministar obrane bez vojske. Odugovlačenjem 
formiranja zajedničkog zapovjedništva HVO-a i Armije RBiH, što od 
početka travnja ove godine predlaže HVO, želi se Ministarstvo obrane 
ostaviti bez svojih stvarnih mjerodavnosti." 

TABLICA 5. 
Teritorijalno ustrojstvo BiH po Vance-Owenovom siječanj 1993. 


14 UKUPNO 763 | 17 [1925 | 44 [ 1367 | 31 [ 329 | 8 [ 4384 [100 | — 109 | 


Izvor: Nedjeljna Dalmacija, 6. siječnja 1993. godine 

2.2. Sastanak u Međugorju 18. svibnja 1993. 


“U Međugorju su završili razgovori hrvatskih i muslimanskih izas- 
lanstava o zaustavljanju sukoba i provedbi Vance- Owenova plana, koje 
su vodili dr. Franjo Tuđman, Alija Izetbegović i supredsjedatelji mirovne 
konferencije o bivšoj Jugoslaviji. Nakon skupne sjednice razgovori su 
nastavljeni u vojnoj i političkoj skupini. U vojnoj skupini se razgovaralo 
o sporazumima o prekidu vatre od 25. travnja iz Zagreba i 12. svibnja 
iz Mostara. Izvršene su manje izmjene. U sporazumu od 25. travnja 
umjesto Travnika za smještaj zajedničkog stožera određena je Zenica, 
a broj članova HVO-a i Armije umjesto tri povećan je na deset. Politička 
skupina donijela je odluke o formiranju provincijskih vlada za mostarsku, 
zeničku i travničku cadiičtću kako slijedi: 


ed Broj članova Vlade 
_Ponaa [Modinm Pa. za E ua 


zam ad Musliman 
Zenička sw Hrvat 
Travnička Musliman 


Za oo vlast je ona da se ponovno afirmira Koordina- 
cijsko tijelo u sastavu Boban, Akmadžić, Boras, Izetbegović, Abdić i 
Ganić kao prijelazno predsjedništvo s tri rezervirana mjesta za Srbe, 
te da se što prije sastane i predloži privremenu vladu na načelu 
34343." 

Na političkoj skupini je donijeta odluka da jedna delegacija, odmah, 
otputuje na Helidrom kod Mostara, gdje su bili zatočeni muslimanski 
građani - vojni obveznici. S hrvatske strane u delegaciji su bili dr. 
Franjo Gregorić, mr. Franjo Boras i Božo Rajić, a s muslimanske strane 
su bili: Pušina, ministar unutarnjih poslova RBiH, i još dva člana čijih 
se imena ne sjećam. Nakon obilaska prostorija, gdje su bili zatočeni 
muslimanski građani, hrvatski članovi su se vratili u Međugorje. Za 


'? Karlo Rotim, Obrana Herceg Bosne, |, str. 337.1 338. 

vrijeme večere dogovoreno je da se odmah otpočne s puštanjem 
zatočenih muslimanskih građana i to prema njihovoj želji gdje će na- 
staviti dalje boraviti. Realizacija ovog zaključka je otpočela nakon dva- 
tri dana. 


3. (NEJUSTAVNE PROMJENE 


Od početka Ženevske konferencije, od 2. rujna 1992. do kraja 
godine, muslimansku delegaciju, uglavnom, vodio je na pregovorima 
ministar vanjskih poslova RBiH Haris Silajdžić. Zašto? Navodno zato 
što se Afija Izetbegović nije htio naći za istim stolom s Radovanom 
Karadžićem. Međutim, to nije bio pravi razlog, jer su se njih dvojica 
sastajala prije i poslije ovih razgovora. Pravi je razlog taj što je u to 
vrijeme Afija Izetbegović radio na promjeni Ustava Republike Bosne i 
Hercegovine u sklopu Ratnog predsjedništva. 


Prva se promjena odnosila na imenovanje Zatjane Ljuić-Mijatović 
za člana Ratnog predsjedništva RBiH, iako ona nije bila u studenom 
1990. kandidatom nijedne stranke za člana Predsjedništva RBiH. 
Primljena je u Predsjedništvo umjesto Venada Kecmanovića koji je, nakon 
kraćeg članstva u Predsjedništvu, otišao u Beograd. Druga se promjena 
odnosila na uključivanje u Ratno predsjedništvo načelnika štaba Vrhovne 
komande oružanih snaga RBiH Sefera Halilovića, koji je prvoimenovani 
na ovu dužnost. Treća se promjena odnosila na produženje dvogodiš- 
njeg mandata, koji je istjecao 20. prosinca 1992. predsjedniku Ratnog 
predsjedništva _AY/ijf Izetbegoviću, i to do završetka rata u Bosni i 
Hercegovini. U članku 19 Poslovnika Predsjedništva iz 1992. godine 
stoji: “Predsjednika Predsjedništva bira Predsjedništvo iz reda svojih 
članova na jednu godinu i može biti biran još jedanput uzastopno na 

ovu funkciju. U načinu izjašnjavanja o izboru predsjednika Predsjedništva 
odlučuje Predsjedništvo većinom glasova svojih članova." 


4. OWEN — STOLTENBERGOV PLAN 


Krajem ožujka 1993. godine Curus Vance je otišao, a došao je 
Thorvald Stoltenberg za posrednika Ujedinjenih naroda u Ženevskoj 
konferenciji. Promjenom posrednika mijenja se i politika međunarodnih 
čimbenika o unutarnjem ustrojstvu Bosne i Hercegovine. Ponovno se 
pokušava političkim razgovorima riješiti nemoguće, a to je, uglavnom, 
da se srpski agresor odrekne 20% ukupno osvojenog teritorija i da se 
dalje na miran način zadovolji s 52,5% teritorija Bosne i Hercegovine. 
Muslimanskoj se strani nudilo 30%, a hrvatskoj 17,5%. Glede unuta- 
rnjeg uređenja ponuđena je konfederacija triju republika, hrvatske, m- 
uslimanske i srpske u sklopu Bosne i Hercegovine. Prijedlog je odgovarao 
hrvatskoj i srpskoj strani. Međutim, muslimanska je strana bila nezado- 
voljna s predloženom unijom republika, pa je izašla sa svojim prijedlogom 
federalnog uređenja BiH, decentralizirane države, podijeljene na 
provincije. 

Prvi put su se članovi Ratnog predsjedništva RBiH, u punom sastavu, 
uključili u razgovore o državno-pravnom, političkom i teritorijalnom 
ustrojstvu Bosne i Hercegovine, i to na poziv /orda Owenai Stoltenberga. 
Sredinom lipnja 1993. vođeni su razgovori u Zagrebu, u zgradi Vele- 
poslanstva RBiH. Krajem lipnja, na poziv /orda Owena, članovi 
Predsjedništva preselili su se u Zenevu, gdje su ostali, s kraćim prekidima, 
do 20. kolovoza 1993. Sjednice Ratnog predsjedništva RBiH održavale 
su se i bez posrednika Owena i Stoltenberga. U nazočnosti posrednika 
raspravljalo se o raznim mogućnostima ustrojstva Bosne i Hercegovine. 
Namjera je /orda Owena bila da uključivanjem Ratnog predsjedništva 

RBiH u ženevske razgovore izdigne Predsjedništvo iznad pregovaračkih 
timova tri naroda. Ovakav pristup međunarodnih posrednika u 
ženevskim razgovorima podržavali su članovi iz reda hrvatskog naroda 
i Aikret Abdićiz reda muslimanskog naroda. Ostali članovi su bili protiv 
takvog pristupa i njihov je stav bio da Ratno predsjedništvo treba u 
svemu podržavati A/iju Izetbegovića, odnosno braniti opciju jedinstvene, 
cjelovite i građanske Bosne i Hercegovine. Oni su taj stav branili od 
početka do kraja razgovora u Ženevi, tj. do kraja kolovoza 1993. 

Odvojene sjednice Ratnog predsjedništva održavane su u one dane 
kad se nije sastajalo s posrednicima i kad Afija Izetbegovićnije predvodio 
muslimansku delegaciju u razgovorima s ostale dvije delegacije, uključivši 
i posrednike. Na poziv A/ije Izetbegovića, ponekad su prisustvovali 
sjednicama Predsjedništva neki političari iz oporbenih stranaka Bosne i 
Hercegovine kao što su: MVijaz Duraković, Muhamed Filipović, Ivo 
Komšić, Bešlagić — gradonačelnik Tuzle i Kasim Trnka. Ponekad se 
našim sjednicama priključivao i Adi/ Zulfikarpašić. Svi su oni od izbora 
u studenom 1990. postali vjerni sljedbenici politike A/ije Izetbegovića, 
Ovu skupinu političara doveo je A/ija Izetbegović u Ženevu kako bi 
svjetsku javnost uvjerio da on i njegova Stranka demokratske akcije 
nisu usamljeni, nego da ima podršku i od svih oporbenih stranaka u 
Bosni i Hercegovini. Spomenuti političari su često održavali i konfer- 
encije za novinstvo na kojima su uvjeravali svjetsku javnost o ispravnosti 
politike A/ije Izetbegovića u odnosu na Bosnu i Hercegovinu. Ta ista 
gospoda iz oporbe pred sam kraj Ženevske konferencije sastavila je 
jedno cirkularno pismo u kojem su, pored ostalog, isticali destruktivno 
djelovanje članova iz reda hrvatskog naroda te da nas treba isključiti iz 
Ratnog predsjedništva, što se ubrzo i ostvarilo. 

Uvečer, pred prvu sutrašnju sjednicu Predsjedništva u Ženevi, sreli 
smo se na ulici, mi članovi Predsjedništva iz reda hrvatskog naroda s 
Tatjanom Ljuić-Mijatović i Mirkom Pejanovićem, članovima iz reda 

srpskog naroda. Upoznali smo ih da ćemo sutra, na prvoj sjednici 
Ratnog predsjedništva, pokrenuti smjenjivanje Alije Izetbegovića s mjesta 
predsjednika Ratnog predsjedništva jer mu je u prosincu 1992. istekao 
dvogodišnji mandat. Oboje spomenulih članova obećalo nam je dati 
podršku, ali je ona sutradan na sjednici izostala. Tako nam je propao 
prvi pokušaj smjenjivanja A/ije Izetbegovića s dužnosti predsjednika, 
koju je na neustavan način prigrabio. Drugi put smo pokušali to isto 
učiniti početkom kolovoza iste godine u Sarajevu, kad su se tamo, na 

prijedlog /orda Owena, našli svi članovi Ratnog predsjedništva. Tom 
smo prigodom mi članovi iz reda hrvatskog naroda predložili da se 
smijeni A/ija Izetbegovićs dužnosti predsjednika i da se načelnik stožera 
Armije BiH Delić isključi iz Ratnog predsjedništva RBiH. Ponovno nismo 
uspjeli, jer nas i ovom prigodom nisu podržali srpski članovi. Zbog 
vjernosti njegovoj politici /zetbegovićje, nešto kasnije, nagradio Tatjanu 
Ljuić-Mijatović veleposlaničkim mjestom u Beču. 


5. HRVATSKA REPUBLIKA HERCEG BOSNA 


Nakon dugih pregovora, trajali su skoro godinu dana, 20. kolovoza 
1993. godine međunarodni posrednici Owen i Sto/tenberg predložili 
su da se Bosna i Hercegovina državno-pravno ustroji kao Savez Repu- 
blika Bosne i Hercegovine s tri konstitutivne republike i zemljovidom 
kojega predočavam. Temeljem ovog prijedloga i sve žešćih nasrtaja 
muslimanske vojske na hrvatski narod u Bosni i Hercegovini, Hrvatska 
zajednica Herceg Bosna donijela je 28. kolovoza 1993. TEMELJNU 
ODLUKU o uspostavi i proglašenju Hrvatske Republike Herceg Bos- 
ne.'* U uvodu Odluke se kaže, pored ostalog: “Hrvatski narod u Bosni 
i Hercegovini, stjecajem povijesnih okolnosti, suočio se s bezobzirnom 
agresijom kojom su ugrožena njegova povijesna i prirodna prava na 
život i opstojnost, samobitnost i konstitutivnost, njegov kršćanski i kul- 
turni identitet, politički, gospodarski interesi u Bosni i Hercegovini... 
Nalazeći da postojeći oblik političkog i državnog ustroja ne osigurava 
hrvatskom narodu prava u Bosni i Hercegovini, odlučan je ta prava 
obraniti, između ostalog mijenjajući svoj položaj tako što na dijelu te- 
ritorija Bosne i Hercegovine uspostavlja državnu zajednicu..." U članku 
I. Odluke se kaže: “Uspostavlja se i proglašava Hrvatska Republika 

Bosna i Hercegovina, ...Hrvatska zajednica Herceg Bosna, ...uspostavlja 
se i proglašava Hrvatskom Republikom Herceg Bosna." Dalje se kaže: 
“Teritorij Republike je područje Hrvatske zajednice Herceg Bosne... 
Republika se slobodno udružuje u savez republika... U Republici vlast 
proizlazi iz naroda i pripada narodu... Zakonodavnu vlast obavlja 
Zastupnički dom Republike. Izvršnu vlast obavlja Vlada Republike. 
Sudsku vlast obavljaju neovisni sudovi. Predsjednik Republike vrhovni 
je zapovjednik oružanih snaga Republike. Republika ima grb, zastavu 
i himnu. Glavni je grad Republike Mostar. Do izbora predsjednika 
Republike ovu dužnost obavlja predsjednik Hrvatske zajednice Herceg 
Bosne." HRHB je u vrijeme svoga utemeljenja imala sve potrebne at- 
ribute državnosti kao što su teritorij, državnu organizaciju, vojsku, 
policiju, novac, grb i zastavu. Glede međunarodnog priznanja, njezino 
se utemeljenje zasnivalo na prijedlogu međunarodnih posrednika Owena 
i Stoltenberga i stvarnim činjenicama koje su bile na području Bosne i 
Hercegovine. 


6. MOJE PRIOPĆENJE ZA JAVNOST, LISTOPAD 1993. 


“U povodu insinuacija i manipuliranja mojim statusom u svojstvu 
člana Predsjedništva Republike Bosne i Hercegovine, od strane musli- 
manskog dijela članova Predsjedništva, te pokušaja nelegalnog i 
nelegitimnog smjenjivanja, izvješćujem javnost o sljedećim činjenicama: 

I. Izjavom od 3. kolovoza 1993., koju sam potpisao zajedno s 
gospodom Lasićem i Akmadžićem u Ženevi, jasno sam dao do znanja 
razloge svoje apstinencije iz rada Predsjedništva Bosne i Hercegovine. 
Podsjećam da su ti razlozi bili i ostali kako je navedeno: 

“Mi predstavnici hrvatskog naroda u Predsjedništvu Bosne i Herce- 
govine odlučili smo ne sudjelovati u radu Predsjedništva dok ne prestanu 

napadaji muslimanske vojske — Armije BiH — protiv hrvatskog naroda 
središnje Bosne i sjeverne Hercegovine, jer je Predsjedništvo Vrhovni 
zapovjednik te vojske." 

Dakle, ja kao legalni i legitimno, neposredno izabrani predstavnik 
hrvatskog naroda u Bosni i Hercegovini 18. studenoga 1990. nisam 
dao ostavku, niti je izborno tijelo zahtijevalo moj opoziv. To su jedina 
dva načina po Ustavu Republike Bosne i Hercegovine i Poslovniku o 
radu Predsjedništva koja omogućuju odlazak s ove funkcije. Niti jedan 
od njih nije ispunjen. Stoga, uzurpiranje moga položaja jest protuus- 
tavno i de facto i de iure nelegalno. 

2. Hrvatska demokratska zajednica Bosne i Hercegovine, kao poli- 
tička stranka pobjednica na prvim demokratskim izborima, i jedini izraz 
političke volje hrvatskog naroda, ima suvereno i autonomno pravo za- 
stupanja hrvatskih interesa u Bosni i Hercegovini. Nikakve druge para- 
legitimne organizacije to pravo nisu ostvarile demokratskim putem. 


3. Sve paralegitimne udruge koje na nedemokratski način pokušavaju 
supstituirati moje članstvo u Predsjedništvu, koje je zamrznuto zbog 
agresije na hrvatski narod i njegovo pravo u Bosni i Hercegovini, izravno 
se stavljaju u službu oligarhijsko nepotističkih snaga. Svaki takav 
angažman je otvorena izdaja ukupnog hrvatskog nacionalnog bića 
Bosne i Hercegovine. 

4. Sukladno navodima moje izjave od 3. kolovoza 1993. ja ću 
nastaviti obnašati svoju dužnost člana Predsjedništva i time pomoći 
uspostavi i restituciji demokratskog civiliziranog ustroja države Bosne 
i Hercegovine te očuvanju legitimiteta i legaliteta hrvatskih nacionalnih 
interesa i prava u Bosni i Hercegovini čim prestanu razlozi koji su 
doveli do moje apstinenčije u radu Predsjedništva. 

5, Temeljni interes hrvatskog naroda u Bosni i Hercegovini je 
pravedan i sveprihvatljiv mir. Nema pravednog rata i nepravednog mira 
u Bosni i Hercegovini. Tako postavljena dvojba je umjetna. Tražim odmah 

bezuvjetan prestanak napadnih djelovanja i povlačenje muslimanske 
vojske s okupiranih hrvatskih prostora kao temeljni preduvjet očuvanja 
legitimiteta i legaliteta demokratske institucije koju predstavljam.“ 

Naprijed navedena moja izjava dostavljena je preko HINE i HABENE 
svim dnevnim listovima — glavnim u Republici Hrvatskoj i Republici 
Bosne i Hercegovine. Ni ova izjava nije bila dovoljna Aliji Izetbegoviću 
i njegovim istomišljenicima, da me opozovu s dužnosti člana Pr- 
edsjedništva Republike Bosne i Hercegovine 20. listopada 1993. 
godine. 


7. RATNO PREDSJEDNIŠTVO ALIJE IZETBEGOVIĆA 


Nezadovoljan držanjem hrvatskim članova Ratnog predsjedništva 
prije, tijekom i poslije Ženevske konferencije, A/ija Izetbegovićzajedno 
sa svojim istomišljenicima donosi 20. listopada 1993. neustavnu Odluku 
o opozivu s dužnosti članova Ratnog predsjedništva Mire Lasića i Franje 
Borasa, koja se predočava. 


Ovom se Odlukom A/lja Izetbegovićprema nama odnosi kao prema 
običnim službenicima. Podsjetio bih čitatelja da smo A/ija Izetbegović 
i a u studenom 1990. izabrani za članove Predsjedništva RBiH. Samo 
voljom naroda koji me je izabrao demokratskim putem ili mojom osob- 
nom željom moglo mi je prestati članstvo u Predsjedništvu. Nešto ranije, 
krajem kolovoza 1993., isključen je i Mile Akmadžić, predsjednik Vlade 
RBiH, koji je bio član Ratnog predsjedništva RBiH. 

Umjesto mene u Ratno predsjedništvo RBiH kooptiran je /vo Komšić, 
koji je bio na listi SKBiH-SDP, a po rezultatima glasovanja na trećem 
mjestu, tj. iza mene. Umjesto Mire Lasića ponovno je vraćen u Ratno 
predsjedništvo Stjepan Kljujić, koji je svojevoljno podnio ostavku i na- 
pustio Ratno predsjedništvo RBiH. Pretpostavljam da je, kad su isključeni 

hrvatski članovi, iključen i /ikret Abdić, a umjesto njega kooptiran je 
Nijaz Duraković, koji je bio na listi SKBiH-SDP Nakon ovih neustavnih 
promjena u Ratnom predsjedništvu RBiH A/ija Izetbegović je uveo u 
njegovo članstvo pet bivših članova Centralnog komiteta Saveza ko- 
munista Bosne i Hercegovine i Kljujića, koji je bio kapetan JNA. 


U vrijeme najžešćih napada muslimanske vojske na hrvatski narod u 
središnjoj Bosni, ulaze na neustavan način /vo Komšići Stjepan Kljujić 
u Ratno predsjedništvo RBiH, odnosno u vrhovno zapovjedništvo mu- 
slimanske vojske, kako bi pomogli A/iji/ Izetbegoviću da pred svijetom 
prikaže legitimnost i multietničnost Ratnog predsjedništva i da prikrije 
niz neustavnih radnji koje su učinjene prilikom formiranja Ratnog pr- 
edsjedništva. A/ija Izetbegović je na taj način osigurao potpunu poslu- 
šnost u stavovima u rješavanju unutarnjih i vanjskih pitanja Bosne i 
Hercegovine. Preko Ratnog predsjedništva RBiH /zetbegovićje mogao 
“legalno i legitimno" provoditi svoju islamsku politiku, naročito u odnosu 
na Hrvate u BiH, jer je za takvu politiku dobio pokriće u Komšiću i 
Kljujiću. Prilikom ulaska u Ratno predsjedništvo /vo Komšić je pred 
Alijom Izetbegovićem 1. studenoga 1993. dao svečanu izjavu koja 
glasi: “Ušao sam u Predsjedništvo na temelju rezultata izbora 1990. i 
na prijedlog Hrvatske seljačke stranke Bosne i Hercegovine i Hrvatskog 
koordinacijskog odbora u kojem se nalaze najznačajnije institucije 
hrvatskog nacionalnog korpusa: HDZ Sarajevo, HSSBiH, HVO 
Sarajevo, Hrvatsko kulturno društvo Napredak, Caritas, Hrvatska 
gospodarska zbornica, Franjevačka provincija Bosna Srebrena i 
Vrhbosanska nadbiskupija. Moj rad u Predsjedništvu u ovom prijelaznom 
razdoblju do konačnog razrješenja krize bio bi osigurati strategijske 
interese hrvatskog naroda, a oni su iskazani u što skorijem prekidanju 
rata, opstanku hrvatskog naroda na njegovim ognjištima i ravnopravnost 
s drugim narodima koji žive u BiH kao državnu zajednicu ravnopravnih 
naroda, barem na onom minimumu do koga se došlo na ženevskim 

pregovorima, te obnavljanju međusobnog povjerenja naroda Bosne i 
Hercegovine. Za to ću imati podršku ne samo hrvatskih institucija koje 
sam spomenuo već, nadam se, hrvatske politike u cijelosti. Tome ot- 
vorenu podršku daje cjelokupna politička oporba u Hrvatskoj, a za to 
postoji blagonaklonosti hrvatskih vlasti."'? U svezi s članstvom /ve 
Komšića u Predsjedništvu Afije Izetbegovića i njegovom svečanom 
izjavom, Kristina Ban dalje piše: “Svega šest dana nakon Komšićeva 
primanja u Izetbegovićevo Predsjedništvo prestala je postojati jedna 
od organizacija koja je bivšem dužnosniku Saveza komunista BiH 
navodno dala potporu da uđe u Predsjedništvo. HVO Sarajevo je nasilno 
transformiran u postrojbe Armije BiH (kasnije čak preimenovana u 
“Lahku brigadu"). U cilju uvjeravanja Hrvata da to učine "dragovoljno" 
primijenjene su i neke brutalne mjere, pa su tako pojedinci tjerani gutati 
krunice, spaljena je hrvatska zastava. Zapovjednik _Ze/ić je uhićen, a 
torturi je bio podvrgnut i načelnik brigade VU/ić. Više pripadnika HVO - 
a je zatvoreno. Izloženi su i drugim poniženjima, veliki se broj mladih 
sarajevskih Hrvata odlučio na bijeg. Ostali su stari, o njima opet nije 
imao tko skrbiti. U samom Sarajevu, dakle, pred Komšićevim *nosom' 
došlo je do tako teških povreda ljudskih prava da su čak i ombudsmeni 
Federacije označili ovaj grad kao mjesto gdje se prava ljudi krše više 
nego bilo gdje drugdje u Federaciji. 

Ipak, Komšići drugovi (Afjujić, primjerice) nisu se povlačili. 1 dalje 
su sjedili u Predsjedništvu, dajući mu i pred domaćom javnošću i pred 
svijetom atribut multietničke institucije. To što se radilo samo o formalnoj 
multietničnosti, i što je njihovo sjedenje u foteljama Izetbegovićeva 
Predsjedništva zapravo bošnjačko-muslimanskim vlastima otvaralo 
prostor da s manje posljedica krše ljudska prava (stanovi, zapošljavanje, 
pritisci, toleriranje krađa i sl), očito je po mišljenju Komšića i drugova, 
bilo u svrhu “ostvarenja hrvatskih strategijskih interesa“. 


'? [sto, strana 137. 

Tek je nakon gradačkog slučaja Komšić je 'počeo vjerovati“. Nije 
vjerovao nakon odlaska desetina tisuća Hrvata... otkaza hrvatskim di- 
rektorima... bezobzirnih natpisa u tisku... nakon stambene politike... 
koja je mnoge Hrvate dovela do očaja... nakon svinjetine, 'erotike'... 
'mlaćenja' Bugojna i spornih izjava bošnjačkih dužnosnika. " 

Na osnovu arandmana LI tačke 5. i 3. na Ustav Re- 
publike Bosne i Hercegovine i člana 1l3a, Zakona o izboru i 
opozivu članova Predsjedništva Republike šosne i Hercegovine, 
("Službeni list SRBiH",broj .21/90, 28/90, 29/90) i ("Službe- 
ni list RBiH"broj: 2/92 € 17/93), Predsjedništvo Republike 
Bosne i Hercegovine, na sjednici od 20.oktobra 1993.godine, 
donijelo je 


GOG DD E Nac u 
O OPOZIVU DUŽNOSTI ČLANOVA 


PREDSJEDNIŠTVA REPUBLIKE BOSNE I HERCEGOVINE 
I 


Opozivaju se dužnosti člana Predsjedništva Republi- 
ke Bosne i Hercegovine FRANJO BORAS i MIRO LASIĆ sa 20. okto- 
brom 1993.godine. 


II 
Ovu odluku ošjaviti u "Službenon listu RBiH". 


Broj: o2-111-628/93 PREDSJEDNIK 
20.oktobra 1993.god. PZEDSJEDNIŠTVA RBiH 


Sarajevo alija Izetbegović 

VIII. RAT IZMEĐU HRVATA | 
MUSLIMANA 


I. UZROCI RATA 


Rat između Hrvata i Muslimana koji se dogodio početkom 1993. 
ima duboke korijene u povijesti oba naroda. Međutim, mi se nećemo 
baviti njegovim uzrocima dalje od 1990. O uzrocima iz daljnje povijesti 
je mnogo pisano na drugim mjestima. Za naše potrebe mi ćemo se 
ovdje ograničiti na uzroke koji proizlaze iz samih predizbornih stranačkih 
programa 1990., pa do početka ratnih sukoba u 1993. 


Program Stranke demokratske akcije, na čijem je čelu A/ija 
Izetbegović, odnosi se na građane u bivšoj Jugoslaviji, naročito u Bosni 
i Hercegovini, koji pripadaju “muslimanskom povijesnom krugu". Ovo 
je temeljno načelo koje dalje ukazuje da će se ova stranka zalagati za 
demokraciju i ravnopravnost, te se riječi mnogo puta javljaju u njezinom 
programu, ali prvenstveno za muslimanski narod i za one građane 
Jugoslavije “koji prihvaćaju program i ciljeve stranke". Glede državno - 
pravnog uređenja, u programu stranke podržava se Jugoslavija kao 
federalno uređena država s postojećim granicama republike. 

Hrvatska demokratska zajednica je u svom programu najavila da će 
se zalagati za ravnopravnost hrvatskog naroda u BiH s ravnopravnošću 
ostala dva naroda i građana drugih naroda i narodnosti. U njezinu 
programu ne traži se ništa više i ništa manje za pripadnike hrvatskog 
naroda u odnosu na pripadnike ostalih naroda i narodnosti. HDZ se 
zalagala za konfederalno uređenje bivše Jugoslavije sa šest država u 

postojećim republičkim granicama. U programima ove dvije stranke 
različiti su pristupi državno-pravnom uređenju BiH u sklopu bivše Ju- 
goslavije. Federalno uređenje je odgovaralo Stranci demokratske akcije, 
jer bi u tom slučaju svi Muslimani živjeli u jednoj, jugoslavenskoj državi. 
Zbog toga se već u programskoj deklaraciji zahtijeva “kulturno-pros- 
vjetna autonomija za muslimansko stanovništvo Sandžaka". Ono što je 
odgovaralo srpskoj imperijalnoj politici da svi Srbi žive u jednoj državi, 
to je odgovaralo Stranci demokratske akcije, voditeljici muslimanskih 
vjernika i pripadnika muslimanskog naroda u Bosni i Hercegovini. Radi 
istine, treba ovdje navesti da je Skupština SRBiH polovicom listopada 
1991., glasovima hrvatskih i muslimanskih zastupnika, usvojila dvije 
rezolucije o suverenitetu Bosne i Hercegovine i njezinu povlačenju iz 
jugoslavenske federacije. Ove su rezolucije usvojene tek onda kad je 
INA zajedno sa srpskim paravojnim oružanim snagama okupirala Bosnu 
i Hercegovinu (osim krajeva u kojima se hrvatski narod tome usprotivio) 
i kada je SDS organizirala svoja autonomna područja (SAO) u BiH. 


Obje stranke, HDZ i SDA, iako su se u nekim programskim načelima 
razlikovale, udružile su se u predizbornim aktivnostima i jedno vrijeme 
nakon izbora protiv Srpske demokratske, stranke koja je predvodila 
srpsku imperijalnu politiku u Bosni i Hercegovini. Ona je, dakle, značila 
zajedničku opasnost za hrvatski i muslimanski narod u Bosni i Herceg- 
ovini i izvan nje. Međutim, dvoličnost vodstva Stranke demokratske 
akcije došla je do izražaja kod glasovanja za članove Predsjedništva 
SRBiH. Vodstvo obje stranke dogovorilo se da za kandidate i jedne i 
druge stranke glasuju stranački pripadnici i njihovi simpatizeri iz oba 
naroda. Na nekoliko dana prije samih izbora čelništvo SDA izdaje na- 
putak svojim područnim odborima da se ne glasuje za kandidate HDZ- 
a nego za kandidate iz reda hrvatskog naroda koji su članovi SKBiH- 
SDP (/vo Komšić, ili neke druge stranke. Što se dogodilo? Dogodilo se 
to da su kandidati HDZ-a, zahvaljujući samo biračima iz reda hrvatskog 
naroda koji su dali preko 85% svojih glasova, pobijedili i postali članovima 


140 


Predsjedništva. Zahvaljujući glasovima hrvatskog naroda, jer je HDZ 
ostala kod ranijeg dogovora, i A/ija Izetbegovićje postao članom Pred- 
sjedništva. U suprotnom slučaju, članom Predsjedništva postao bi Mijaz 
Duraković. 


Čelništvo SDA imalo je drukčiji pristup obrani Bosne i Hercegovine 
u usporedbi s HDZ-om od prvih incidentnih situacija sa srpskim 
agresorom, pa do završetka rata u Hrvatskoj, dakle, do siječnja 1992. 
Alija Izetbegovićrekao je često da rat između srpskog agresora i hrva- 
tskog naroda u Hrvatskoj i Bosni i Hercegovini nije njegov rat. Pr- 
edsjedništvo RBiH nije ništa poduzimalo da spriječi prelazak redovnog 
sastava JNA, srpskih paravojnih skupina, četnika i drugih s bosansko- 
hercegovačkog teritorija na susjedna područja Republike Hrvatske 
(zapadna Slavonija, Lika, Banovina, Kordun, Knin i Dubrovnik) i hrvatska 
područja u Bosni i Hercegovini (Ravno, Mostar, Čapljina, Kupres i 
Bosanski Brod). Za cijelo to vrijeme vodstvo SDA, posebno Afija 
Izetbegović, "ašikuje" s generalom Velikom Kadijevićem glede očuvanja 
neutralnosti Bosne i Hercegovine s obzirom na sukob između Hrvata i 
Srba na prostorima bivše Jugoslavije. Za nasilje srpskog agresora na 
područja Bosne i Hercegovine, posebno na prostore naseljene 
muslimanskim narodom, tu i tamo protestira ili pregovara, dok pripreme 
hrvatskog naroda za obranu Bosne i Hercegovine, kroz HZHB i HVO, 
naziva separatizmom, smatrajući ih paravojnim i paradržavnim 
elementima. 

Kod prvih međunarodnih razgovora u veljači i ožujku 1992. Alija 
Izetbegović ostaje dosljedan programskom načelu SDA — “građanska 
republika ili građanski rat". Naime, Cutilleirov plan, koji je predviđao 
kantonalno ustrojstvo Bosne i Hercegovine s tri konstitutivne jedinice, 
Alija Izetbegović prvo prihvaća, a zatim ga odbacuje. Pomoću hrvats- 
kih glasova na referendumu, koji je organiziran 29. veljače i 1. ožujka 
1992., dobiva međunarodno priznanje Bosne i Hercegovine, ali i dalje 

odbija ravnopravno sudjelovanje HVO-a u institucijama Republike Bosne 
i Hercegovine. 


2. POČETNI RATNI IZGREDI IZMEĐU HVO-a | ARMIJE BiH 


Bio sam u Busovači kod Darija Kordića 13. svibnja 1992., kad sam 
dobio izvješće iz Zenice u svezi s prvim sukobima između Hrvatskog 
vijeća obrane i muslimanske Teritorijalne obrane. Što se to dogodilo? 
Krajem travnja 1992. HVO je preuzeo vojarnu JNA u Kaoniku kod 
Busovače. Muslimanska TO iz Zenice je tražila podjelu oružja i ostale 
opreme, iako nisu sudjelovali u njezinu zauzimanju. Tom je prigodom 
došlo do sukoba. “Drugi sukob se dogodio početkom svibnja 1992. 
nakon što su pripadnici HVO-a zauzeli vojarnu JNA u selu Slimenu. 
Muslimani, unatoč tome što nisu sudjelovali u pregovorima, traže 
podjelu oružja po svojim kriterijima. "“" Spomenutog dana, poslije 
podne, došao je načelnik Sekreterijata unutarnjih poslova općine Zenica 
Sead Beganović s još jednim civilom kod Darija Kordića u Tisovac kod 
Busovače. Na tom sastanku, kojem sam i ja prisustvovao, dogovorili 
smo se da ubuduće ne bude sličnih izgreda između HVO-a i muslimanske 
TO. 

Od 25. svibnja do kraja lipnja 1992. organizirao sam nekoliko 
sastanaka u središnjoj Bosni između HDZ-a i HVO-a, s jedne strane, i 
SDA i TO-a, s druge strane. Na svim tim sastancima raspravljalo se o 
izgredima HVO-a i TO-a, suradnji HDZ-a i SDA kao i zaštiti srpskog 
pučanstva koje je ostalo na tim područjima. Prigodom ovih posjeta, 
prije ili poslije zajedničkih sastanaka, razgovarao sam s predstavnicima 
HDZ-a i HVO-a, Katoličke crkve i drugih lokalnih hrvatskih institucija. 


% Ratni zločini nad Hrvatima Bosne i Hercegovine, CPD. Sarajevo, 1996., str. 2. 

Na sastanku u Novom Travniku, koji je održan krajem svibnja 1992., 
upoznat sam o tragičnoj pogibiji trinaesterice pripadnika HVO-a na 
planini Vlašić, koje su 15. svibnja 1992. ubili pripadnici JNA i drugih 
srpskih paravojnih jedinica. U Zenici, na sastanku 24. lipnja 1992., 
saznao sam o upadu muslimanske TO u srpska sela Katići i Predjele, u 
namjeri da ih opljačkaju i zapale. HVO iz Busovače je poslao svoju 
policiju da zaštiti Srbe u spomenutim selima. Tom je prigodom došlo 
do sukoba između policije HVO-a i TO-a. U tom sukobu jedan je 
policajac HVO-a poginuo i tri su ranjena, a tri su pripadnika TO-a 
poginula i nekoliko ih je ranjeno. 

Na povratku iz Kraljeve Sutjeske, Zenice i Viteza navratio sam u 
Stožer HVO-a Uskoplje- Gornji Vakuf. Tom su me prilikom domaćini 
upoznali da je muslimanski TO na planini Raduši iz zasjede ubio četiri 
časnika HVO-a. Nakon ovih događaja učestali su sukobi između HVO- 
a i TO-a na ovom području i oni su trajali, nekad s manjim, nekad s 
većim intenzitetom, do ožujka 1994. 

2. i 3. ožujka_ 1993. prisustvovao sam u Zenici, u dogovoru s 
Ljupom Ganićem, sastanku između HDZ-a i HVO-a, s jedne strane, i 
SDA i Armije BiH, s druge strane. Iz Mostara u Zenicu putovao sam 
u pratnji Ar/fa Pašalića, zapovjednika Četvrtog korpusa Armije BiH, 
bojnika /asmina Jaganjca i Valentina Čorića, zapovjednika Vojne policije 
HVO-a. Sastanak je održan u organizaciji UNPROFOR-a i promatrača 
Europske zajednice. S hrvatske strane sastanku su prisustvovali, pored 
mene, pukovnik 7ihomir Blaškići čelni ljudi zeničkog HDZ-a. S musl- 
imanske strane bili su prisutni zapovjednici 1., II. i III. korpusa Armije i 
lokalni čelnici SDA. Nije mi poznato zašto fjup Ganić nije došao na 
sastanak, iako mi je telefonom obećao da će biti prisutan. Sastanku nije 
bio prisutan ni Arrf Pašalić, iako smo iz Mostara zajedno putovali u 
istoj namjeri. Na sastanku je izvršena analiza političke i vojne situacije 
u srednjoj Bosni. Zaključeno je da su sve češći sukobi između HVO-a 

i Armije BiH i da mogu poprimiti velike razmjere ukoliko se s obje 
strane ne bude utjecalo na njihovo smirivanje. Dogovorene su razne 
mjere koje svaka strana treba uraditi na terenu pod svojom kontrolom, 
a što zajedno s UNPROFOR-om, sve u cilju izbjegavanja daljnjih sukoba. 
Primijetio sam da je na sastanku pukovnik Blaškićimao u svojoj bilježnici 
dčtaljno opisane događaje i međusobne sukobe koji su se dogodili na 
raznim lokalitetima srednje Bosne. Na sastanku se ravnopravno nosio 
sa zapovjednicima triju korpusa Armije BiH. Uspješno je polemizirao s 
njima oko njihova viđenja događaja i sukoba kao i s predstavnicima 
UN-a i EZ-a. Nakon povratka u Vitez pričao mi je Blaškić da je do 
ovog sastanka u Zenici u međusobnim sukobima HVO-a i Armije BiH 
poginulo oko 350 vojnika i civila, dva puta više na muslimanskoj nego 
na hrvatskoj strani. S ovoliko žrtava i vojne tehnike koliko imamo 
zajedno, rekao je dalje, mogli smo osloboditi od srpskog agresora ok- 
upirane dijelove Travnika, planinu Vlašić, Donji Vakuf, Jajce, Bugojno i 
Kupres. Bio je vidno uzbuđen zbog nepotrebnih ljudskih Žrtava koje 
su pale s jedne i druge strane. Dalje mi je doslovno rekao: “Franjo, 
muslimanska Armija BiH priprema se za rat s nama Hrvatima. Sami 
kažu, nismo se pripremali za rat sa Srbima, ali smo se dobro pripremili 
za rat s Hrvatima." 

Zadnji moj posjet, pred masovne napade Armije BiH na hrvatske 
krajeve u srednjoj Bosni, bio je 26. i 27. ožujka 1993. Sastanak je 
ponovno održan u Zenici u organizaciji UN-a i EZ-a. I na ovaj sastanak 
je trebao doći, prema telefonskom dogovoru, Ejup Ganićiz Sarajeva, 
ali i ovaj put nije došao. S hrvatske strane, pored mene, bio je ponovno 
pukovnik 7žhomir Blaškići čelni ljudi HDZ-a iz Zenice. S muslimanske 
strane bili su prisutni zapovjednik III. korpusa Armije BiH u Zenici sa 
suradnicima i muslimansko lokalno političko rukovodstvo. Izvršena je 
analiza dogovorenih mjera sa sastanka 2. i 3. ožujka 1992. Zaključeno 
je da ništa nije urađeno na dogovorenim mjerama i da je stanje pogo- 

ršano. Blaškić je i tom prigodom argumentirano dokazivao da se mu- 
slimanska Armija sprema za napade velikih razmjera na hrvatska 
područja, dokazujući raspored pojedinih brigada Armije od Kreševa i 
Kiseljaka do Travnika i raspoređivanje muslimanskih brigada prema 
Varešu i Zepču. I ovog se puta dogovorilo o mjerama koje bi trebale 
utjecati na izbjegavanje rata između HVO-a i Armije BiH. Između 
ostalog, dogovoreno je da se organizira zajednička ophodnja između 
Busovače i Kiseljaka u kolima-transporterima UNPROFOR-a. Hrvatskoj 
je strani odgovarao ovaj zaključak, jer je muslimanska Armija na jednom 
mjestu prekinula ovaj put. 

Vratio sam se u Mostar 28. ožujka 1993. Nekoliko dana nakon 
povratka razgovarao sam telefonom s 7ihomirom Blaškićem. Rekao mi 
je da se muslimanska Armija ne pridržava zadnjeg dogovora u Zenici. 
Naprotiv, sve su vidniji pokreti muslimanskih oružanih snaga i sve češći 
napadi na hrvatska sela i gradove. Oko 10. travnja 1993. nije mi bilo 
dalje moguće telefonski razgovarati ni s kim u srednjoj Bosni jer je taj 
kraj proglašen s jedne i druge strane ratnom zonom. Tako je prestao 
moj neposredni uvid u ratna zbivanja u ovom kraju. 


3. RAT IZMEĐU HVO-a I ARMIJE BiH U MOSTARU 


3.1. Oslobođenje Mostara od srpskog agresora 


Krajem rujna 1991. došlo je oko 20 000 rezervista INA zajedno s 
raznim paravojnim srpskim skupinama u i oko Mostara. Sva okolna 
brda oko Mostara, s izuzetkom puta za Gorance i dalje za Široki Brijeg, 
bila su zaposjednuta. Manje četničke snage zaposjele su i selo Slipčići, 
koje se nalazi na desnoj strani rijeke Neretve ispod Mostara, prema 

Čapljini. Cilj ovog prelaska bio je, nešto kasnije, većim agresorskim 
snagama: “presjeći komunikaciju južno od Mostara, te na taj način 
stvoriti preduvjete snagama koje je trebalo očekivati iz smjeru Knina." 
Početkom travnja otpočelo je granatiranje Mostara s okolnih brda. U 
samom su se gradu vodile sporadične borbe između pripadnika HVO- 
a i agresorskih snaga. U gradu je nastao opći kaos. Agresor je pljačkao 
gospodarske objekte i obiteljske kuće, odvodio civilno pučanstvo u 
zarobljeništvo i vojno je djelovao, nasumice, po civilnim, gospodarskim 
i drugim objektima. 

Shvativši da je grad Mostar prepušten i ostavljen od bilo kakve 
pomoći Ratnog predsjedništva RBiH, Krizni štab općine, na čelu s 
Milivojem Gagrom, gradonačelnikom općine, donio je 29. travnja 
1992. Odluku o prepuštanju zaštite i obrane grada Mostara Hrvatskom 
vijeću obrane, Općinskom stožeru Mostar.“' U Odluci je rečeno da 
HVO “čine pripadnici hrvatskog i muslimanskog naroda te pripadnika 
drugih naroda i narodnosti koji priznaju legalne vlasti Republike Bosne 
i Hercegovine i kojima iskažu svoju lojalnost." Odlukom je omogućeno 
da i Muslimani mogu formirati svoje posebne vojne formacije koje se 
trebaju staviti pod jedinstveno zapovjedništvo HVO-a, Općinski stožer 
Mostar. Glede nacionalnog sastava zapovjednog kadra HVO-a, on je 
trebao odgovarati nacionalnom sastavu aktivnih vojnika. Odlukom su 
proglašeni JNA i druge paravojne jedinice neprijateljskim i okupatorskim 
na području općine Mostar. Međutim, Ratno predsjedništvo RBiH, 
svojom Uredbom od 27. travnja 1992., ne proglašava ih pravim ag- 
resorskim imenom, nego traži samo njihovo povlačenje s teritorija 
Mostara. 

Svoju obitelj sam evakuirao 9. svibnja 1992. iz Mostara u Vitinu 
kod sestre i zeta. Iseljenje obitelji iz Mostara izvršio sam putem za 
Gorance koji je bio stalno pod neprijateljskom vatrom. Početkom 

kolovoza 1992. preselio sam obitelj u Makarsku, hotel "Park", odakle 
sam je početkom listopada 1992. vratio u Mostar. Sa sinom Željkom, 
dok je obitelj bila izvan Mostara, bio sam stalno u Mostaru. Naravno, 
povremeno sam izlazio iz Mostara da bih obavljao dužnosti člana Ratnog 
predsjedništva u Bosni i Hercegovini i izvan nje. 


3.2. Rat između HVO-a i Armije BiH 


U oslobađanju Mostara od četničke agresije u postrojbama HVO-a 
sudjelovala je i jedna manja skupina vojnika Muslimana s bojnikom 
Jasminom Jaganjcem na čelu. Muslimanska vojska narastala je, poslije 
oslobođenja Mostara, od bataljuna do IV. korpusa prije izbijanja 
otvorenog sukoba 9. svibnja 1993. u nedjelju u 5,13 sati. Za nepunu 
godinu dana Armija BiH se relativno brzo organizirala zloupotrijebivši 
pomoć Hrvatskog vijeća obrane. U Podveleži, prema četnicima, nalazili 
su se hrvatski vojnici, dok se muslimanska Armija širila i zauzimala 
ključne objekte u Mostaru i na istočnoj i na zapadnoj obali rijeke Ne- 
retve. Zgradu “Vranice", oko koje se 36 sati vodila borba između 
HVO-a i muslimanske Armije, napustio je HVO i tako dopustio useljenje 
Armije u zgradu pola godine prije njihova otvorenog sukoba. Stanujem 
blizu ove zgrade, u Ulici Stjepana Radića 74, u zapadnom dijelu 
Mostara. Dva mjeseca prije sukoba Armija je imala postavljeno “mitra- 
ljesko gnijezdo" na ulazu u zgradu u kojoj stanujem. Tjedan dana prije 
sukoba posjetio sam Brunu Stojića, ministra obrane HVO-a u Mostaru, 
i upoznao sam ga s ovom činjenicom. Molio sam ga da me upozori na 
“vrijeme, ukoliko se očekuje napad Armije, kako bih iselio iz Mostara 
obitelj. Obećao mi je da će me upozoriti dva dana ranije kad bude 
saznao za muslimanski napad. Međutim, nisam upozoren, pa pretpo- 
stavljam da je muslimanska Armija i u Mostaru, kao i u srednjoj Bosni, 
dobro skrivala svoje prave namjere. 

IX. WASHINGTON 18. OŽUJKA 1994. 


a) Washingtonski dogovor 


Međunarodni moćnici vladaju se u bosanskohercegovačkoj tragediji 
točno onako kako je to najavio /ord Peter Carrington u travnju 1992. 
rekavši mi: “Ukoliko se ne dogovorite, mi ćemo vas pustiti da se među- 
sobno poubijate, pa ćemo vam mi nametnuti svoja rješenja.“ Upravo 
se to tako i dogodilo u međusobnom sukobu Hrvata i Bošnjaka-Musli- 
mana u Bosni i Hercegovini. Obje strane bile su na izmaku ljudskih i 
materijalnih snaga. Prijetila je realna opasnost da treći, prije godinu 
dana zajednički neprijatelj — srpski agresor, ne izvuče najveću korist iz 
ovog sukoba i da uzme onih 25% teritorija, koliko je ostalo od Bosne i 
Hercegovine mimo njegove kontrole. 

Ujedinjeni narodi i Europska zajednica pokazali su sve veću 
malaksalost i nemoć u rješavanju bosanskohercegovačke krize. Bil! 
Clinton, mudri predsjednik Sjedinjenih Američkih Država, veliki 
zagovornik mirnog rješavanja međudržavnih i međuetničkih sporova, 
pozvao je najviše predstavnike hrvatskog i bošnjačko-muslimanskog 
naroda 18. ožujka 1994. na dogovor u Washington. Na tom sastanku 
sudjelovali su: uime hrvatskog naroda predsjednik Republike Hrvatske 
dr Franjo Tuđman i predsjednik Predsjedničkog vijeća HRHB Krešimir 
Zubak sa suradnicima; uime bošnjačko-muslimanskog naroda predsjednik 
Ratnog predsjedništva Republike Bosne i Hercegovine A/ija Izetbegović 
i predsjednik Vlade Haris Silajdžićsa suradnicima. Kao svjedok razgovora 
i dogovora bio je nazočan domaćin, predsjednik Sjedinjenih Američkih 

Država, Bill Clinton. Nakon održanog sastanka potpisani su sljedeći 
dokumenti: 1. Izjava o nacrtu Ustava Federacije u Bosni i Hercegovini 
i suradnji s Hrvatskom i tekst Ustava, 2. Instrumenti za zaštitu ljudskih 
prava koje je trebalo uključiti u Ustav Federacije, 3. Okvirni sporazum 
o uspostavi konfederacije između Federacije Bosne i Hercegovine i 
Republike Hrvatske, 4. Sporazum o slobodnom prolazu područjem 
Neuma i 5. Sporazum o slobodnom pristupu Federacije BiH Jadranskom 
moru. 


I. IZJAVA O NACRTU USTAVA 


Izjavom je potvrđen tekst Ustava Federacije BiH kao i dogovor o 
vojnim mjerama od 12. ožujka 1994. u Splitu i vojnoj suradnji između 
Federacije BiH i Republike Hrvatske. Hrvatska i bosanska delegacija 
obvezale su se da će tekst Ustava predložiti Ustavotvornoj skupštini 
kao temeljni zakon Federacije BiH koji osigurava nacionalnu jednakost, 
demokratske odnose i najviše standarde ljudskih prava i sloboda. Pored 
navedenog, Izjavom je dogovoreno sljedeće: da se osnuje zajednička 
skupina koja će služiti kao jedini predstavnik Bošnjaka i Hrvata u svim 
pregovorima sa Srbima, da se traži od Konferencije o europskoj 
sigurnosti i suradnji (KESS) da imenuje ombudsmana za Bosnu i Herc- 
egovinu i da se pozove Europska unija da što prije organizira svoju 
administraciju za okrug Mostar. Izjavu su potpisali s hrvatske strane 
Franjo Tuđmani Krešimir Zubak, a s bošnjačke strane Afija Izetbegović 
i Haris Silajdžić. 

2. USTAV FEDERACIJE BOSNE I HERCEGOVINE 


U uvodnom dijelu Ustava govori se o utemeljenju Federacije na 
načelima Povelje UN-a, Opće deklaracije o ljudskim pravima, Deklaratije 
o načelima Međunarodne konferencije o bivšoj Jugoslaviji na zasjedanju 
u Londonu, te na temelju suvereniteta i teritorijalne cjelovitosti Republike 
Bosne i Hercegovine. 


2.1. Uspostava Federacije BiH 


Bošnjaci i Hrvati, kao konstitutivni narodi Bosne i Hercegovine, 
preoblikuju unutarnji ustroj teritorija s većinskim bošnjačkim i hrvatskim 
pučanstvom BiH u Federaciji BiH koja se sastoji od federalnih jedinica 
s jednakim pravima i odgovornostima. Umjesto Muslimana, prvi se 
put, u jednom temeljnom zakonu Bosne i Hercegovine spominju Bošnjaci 
kao narod. Do ovih razgovora međusobno su ratovali Hrvati i Muslimani 
preko svojih postrojba HVO-a i muslimanske Armije BiH. Je li ovo 
zamka za hrvatski narod u Bosni i Hercegovini, pokazat će budućnost. 
S ovim preimenovanjem u Bošnjaka, Alija Izetbegović je do sada pr- 
omijenio tri nacionalnosti, srpsku i muslimansku u bošnjačku, a za 
Ejupa Ganića pretpostavljam da je promijenio pet nacionalnosti 
(crnogorsku, srpsku, jugoslavensku i muslimansku u bošnjačku). Glede 
statusa RBiH s većinskim srpskim pučanstvom, dogovoreno je da će se 
to rješavati na miran način u pregovorima na Međunarodnoj konferenciji 
o bivšoj Jugoslaviji. 

Federacija će se službeno zvati: Federacija Bosne i Hercegovine s 
glavnim gradom Sarajevom. Federacija BiH će imati svoju zastavu, 
himnu, grb, pečat i sva druga znamenja uređena zakonom. Federacija 
BiH se sastoji od kantona-Župa. Nazivi kantona-župa bit će po grad- 

ovima, sjedištima njihovih vlada ili po regionalnim — zemljopisnim ka- 
rakteristikama. 

U nacrtu Ustava govori se da će službeni jezici u Federaciji BiH biti 
bošnjački i hrvatski, a da će službeno pismo biti latinica. Hrvatsko- 
srpski, odnosno srpsko-hrvatski jezik mijenja ime u bošnjački jezik. Ne 
daj Bože da bude po onoj narodnoj: “Vuk dlaku mijenja, a ćud nikada. " 
Naravno, nitko nema pravo, pa ni ja, ulaziti u identifikaciju jednog 
naroda, ali nek" mi bude dopušteno primijetiti kako A/ija Izetbegović 
olako mijenja dosadašnja obilježja muslimanskog naroda i kako se olako 
odvaja od ostala dva naroda. Praksa je do sada pokazala, nakon ovog 
Sporazuma, tamo gdje je bošnjački narod u većini, ne dopušta se nastava 
u pučkim i srednjim školama, niti udžbenici na hrvatskom jeziku. Pored 
toga, prave se smetnje za uspostavu općina s većinskim hrvatskim pu- 
čanstvom, gdje bi se ostvarivala lokalna samouprava, njegovala kultura, 
jezik, tradicija i druga obilježja hrvatskog naroda. Postojeća 
administrativno-teritorijalna podjela u Bosni i Hercegovini napravljena 
je u propalom socijalističkom sustavu na štetu hrvatskoga naroda. Na 
ovo sam ukazivao u Žepču 7. kolovoza 1992. Tada je došlo do žučne 
polemike o tome između mene i nekih muslimanskih čelnika, kad sam 
dao do znanja da će Hrvati tražiti svoje općine u srednjoj Bosni s 
hrvatskom većinom. Prošle su tri godine od Washingtonskog dogovora, 
predstavnici hrvatskog naroda nisu uspjeli, zbog smetnji svog bošnjačkog 
partnera, u svome naumu da reorganiziraju postojeći općinski sustav. 
Na sjednici Zastupničkog doma HRHB koja je održana krajem ožujka 
1994. podržao sam duh Washingtonskog dogovora, ali sam ukazao i 
na odredene opasnosti, između ostalog i na (ne)promišljeno odricanje 
bošnjačkog partnera od dosadašnjeg svog identiteta. 

2.2. Ljudska prava i temeljne slobode 


U nacrtu Ustava rečeno je da će Federacija BiH osigurati najvišu 
razinu ljudskih i građanskih prava i sloboda predviđenih u određenim 
međunarodnim dokumentima. Predviđena su prava izbjeglica i 
prognanika na povratak njihovim domovima ili povrat imovine. Za zaštitu 
ljudskih građanskih prava, kao i za zaštitu izbjeglih i prognanih, pr- 
edviđeno je osnivanje Suda za ljudska prava u sklopu sudske vlasti 
Federacije BiH. 

Velika je uloga predviđena ombudsmanima. Na razini Federacije 
utemeljena su tri ombudsmana, po jedan Bošnjak i Hrvat i jedan druge 
nacionalnosti. Svaki od njih imenuje svoje zamjenike i potrebno 
administrativno-tehničko osoblje. Osnovna im je dužnost štititi ljudsko 
dostojanstvo, prava i slobode zajamčene Ustavom. Posebice djeluju na 
otklanjanju posljedica etničkog čišćenja. U svom radu trebaju se 
pridržavati zakona i načela pravde i ćudoređa. Ovlašteni su kontrolirati 
sve ustanove u Federaciji BiH, kantonima-Župama, općinama i po- 
jedinačne ustanove i fizičke osobe. Samostalno pokreću postupke kod 
svih sudova i imaju pravo na pomoć pravosudne policije. Imaju pravo 
uvida u sve službene dokumente, uključujući i tajne. Mandat ombuds- 
mana traje onoliko vremena koliko traje predsjedniku Federacije i sucima 
Vrhovnog suda. 


2.3. Podjela vlasti 


Nacrtom Ustava utvrđena je mjerodavnost na razini Federacije BiH 
i kantona-župa. U isključivu mjerodavnost Federacije BiH predviđeno 
je vođenje poslova obrane i zaštite vanjskih granica, vanjskog predst- 
avljanja, državljanstva, gospodarske politike, vanjske trgovine i financija, 
suzbijanje međunarodnog kriminala, energetske politike i financiranje 
središnjih djelatnosti. 

Zajedničke odgovornosti Federacije BiH i kantona - župa jesu: ja- 
mčenje i provedba ljudskih prava, zdravstva, ekološke politike, ko- 
munikacija i infrastrukture, socijalne politike, provedbe zakona i propisa 
o državljanstvu, useljavanja i azil, turizma i korištenja rudnih bogatstava. 

Kantonima-župama pripada sve ono drugo što nije u isključivoj 
mjerodavnosti Federacije BiH, posebice uspostava i nadziranje policijskih 
snaga, stvaranje obrazovne i kulturne politike, stambeno komunalna 
politika, korištenje lokalnog zemljišta i prostorno planiranje, politika 
glede radio i televizijskih postaja, provedba socijalne politike i financiranje 
kantonalne vlasti. 


2.4. Ustroj savezne vlasti 


2.4.1. Savezno zakonodavstvo 


Na razini Federacije BiH predviđena je trodioba vlasti, i to na zako- 
nodavnu, izvršnu i sudsku. Zakonodavna vlast izvršava se u oba doma, 
Zastupničkom domu i Domu naroda. Zastupnički dom sastoji se od 
140 članova, a Dom naroda od 30 Bošnjaka, 30 Hrvata i jednog 
broja pripadnika drugih naroda. Mandat članova Zastupničkog doma i 
Doma naroda traje četiri godine. Članove Zastupničkog doma demo- 
kratski biraju birači s pravom glasa na izravnim izborima na području 
cijele Federacije BiH. Izaslanici Doma naroda biraju se iz redova članova 
kantonalnih zakonodavnih tijela. 

Odluke zakonodavnog tijela zahtijevaju odobrenje obaju domova, 
osim onih odluka za koje je Ustavom predviđeno da ih donosi jedan 
dom. Odluke koje su od vitalnog interesa za bilo koji od konstitutivnih 
naroda, Bošnjaka ili Hrvata, traže u Domu naroda pristanak većine 
izaslanika, uključujući većinu bošnjačkih ili hrvatskih izaslanika. U praksi 
se može dogoditi da se većina izaslanika izjasni protiv pozivanja na 


154 


mos 


ovu odluku. Tada će se formirati zajednička komisija od bošnjačkih i 
hrvatskih izaslanika u sklopu koje će se pokušati riješiti nastali 
međunacionalni problem. Ukoliko ga komisija ne riješi, pitanje će rješavati 
Ustavni sud po hitnom postupku. 

Savezno zakonodavno tijelo je odgovorno za donošenje odluka o 
izboru predsjednika i potpredsjednika Federacije BiH, zahtjevu 
Ustavnom sudu o smjeni predsjednika ili potpredsjednika, prihvaćanju 
članova Vlade, donošenju zakona koje predlaže federalna Vlada, uporabi 
vojne sile od strane Federacije, ovlaštenju kantona da sklapaju sporazume 
s drugim državama i međunarodnim organizacijama, davanju uputa 
predsjedniku Vlade o vođenju vanjske politike, usvajanju međunarodnih 
ugovora, financiranju federalnih oružanih snaga, federalnom proračunu 
i donošenju zakona kojima se razrezuje porez. - 


2.4.2. Savezna izvršna vlast 


Predsjednik Federacije BiH je državni poglavar. Po jednog člana za 
predsjednika i potpredsjednika imenuju bošnjački i hrvatski predstavnici 
iz svojih redova. Izbor se vrši većinom glasova, pojedinačno u oba 
doma, uključujući većinu bošnjačkih i hrvatskih zastupnika. Mandat 
izabranih kandidata traje tri godine i to naizmjenice po godinu dana. 
Predsjednik i potpredsjednik ne mogu pripadati istom konstitutivnom 
narodu. 


Predsjednik Federacije BiH je odgovoran za imenovanje Vlade, 
šefova diplomatskih misija, vojnih dužnosnika i sudaca saveznih sudova, 
poslove vrhovnog zapovjednika, potpisivanje odluka zakonodavnih tijela, 
potpisivanje i ratificiranje međunarodnih sporazuma, primanje i akre- 
ditiranje veleposlanika i davanje pomilovanja. 

Vlada se sastoji od predsjednika, potpredsjednika i ministara, od 
kojih svaki ima svog zamjenika. Predsjednik i potpredsjednik Vlade ne 
mogu biti iz istog naroda. Isti je slučaj s ministrima i njihovim zamje- 

nicima. Predsjednik Vlade i predsjednik Federacije BiH ne mogu potje- 
cati iz istog naroda. Predsjednik Federacije BiH, uz suglasnost pot- 
predsjednika, imenuje Vladu, a za njezinu nominaciju potrebno je odo- 
brenje većine Zastupničkog doma. 

Predsjednik Vlade izvršava i provodi politiku i zakone i izvršava 
sudske odluke, podnosi prijedloge zakona, izrađuje prijedloge proračuna 
zakonodavnih tijela. Predsjednik Federacije BiH i predsjednik Vlade 
zajednički su odgovorni za vođenje vanjskih poslova. 


2.4.3. Sudstvo 


Na razini Federacije BiH predviđeni su Ustavni sud, Vrhovni federalni 
sud i Sud za ljudska prava. Za sve federalne sudove, u pravilu, važi 
sljedeće: sve sudbene ovlasti su nezavisne i autonomne, svi sudski po- 
stupci su otvoreni, suci ne mogu biti kazneno gonjeni za djela izvršena 
u sklopu njihove mjerodavnosti, pri svakom sudu jednak je broj 
bošnjačkih i hrvatskih sudaca, svi suci obnašaju dužnost do svoje 70. 
godine. Ustanovljena je pravosudna policija radi pomoći svakom 
federalnom sudu, njihov sastav treba odražavati ukupni sastav pučanstva 
Federacije BiH. 

Ustavni sud sastoji se od devet sudaca. Njegova je mjerodavnost u 
razrješavanju sporova između kantona-Župa, pojedinih kantona-župa, 
pojedinih kantona-Župa i središnje vlasti, pojedine općine i njezina 
kantona-župe, pojedinih ustanova ili unutar ustanove središnje vlasti. 
Odluke Ustavnog suda su konačne i obvezujuće. 

Vrhovni federalni sud ima najmanje devet sudaca, a po saveznom 
zakonu, može i više. Ovaj sud je najviši i apelacijski federalni sud, 
uključujući i odluke kantonalnih sudova koje se odnose na Ustav, zakone 
i propise Federacije BiH. Njegove su presude konačne i obvezujuće. 

Sud za ljudska prava sastoji se u početku od tri suca i to po jednog 
Bošnjaka, Hrvata i pripadnika drugih naroda. Ukoliko to budu potrebe 

tražile, zakonom se može imenovati i dodatni broj sudaca. Njegove su 
osnovne mjerodavnosti pitanja koja se odnose na ustavnu ili drugu 
zakonsku odredbu u svezi s ljudskim pravima ili temeljnim slobodama. 


2.5. Kantonalne vlasti 


Svaki kanton-župa poduzimat će mjere zaštite prava i sloboda pr- 
edviđenih u Ustavu i dodatku Ustava. Svaki kanton može prenijeti 
svoje obveze na općine na svom području ili na središnju vlast. Na 
svoje općine može prenijeti iz svoje mjerodavnosti podlove obrazovanja, 
kulture, turizma, radija i televizije. Kantoni s bošnjačkim ili hrvatskim 
većinskim pučanstvom mogu osnovati vijeće kantona radi usklađivanja 
politike i djelatnosti od zajedničkog interesa. Svaki kanton ima svoj 
ustav. 


2.5.1. Kantonalna zakonodavna tijela 


Zakonodavno tijelo kantona-župe ima najmanje 30, a najviše 50 
članova i sastoji se od jednog doma. Mandat zakonodavnog tijela traje 
dvije godine, a članovi se biraju neposredno, demokratskim putem, za 
cijeli kanton. Kantonalno zakonodavno tijelo odobrava ustav, bira pr- 
edsjednika kantona-župe, bira suce, odobrava proračun, donosi zakone 
o ubiranju poreza i usvaja poslovnik o svom radu. 


2.5.2. Izvršna vlast kantona-Župe 


U izvršnu vlast kantona-Župe spadaju predsjednik kantona i vlada. 
Predsjednik kantona-Župe bira se na četiri godine između članova za- 
konodavnog tijela, većinom glasova i ne može biti izabran više od dva 
puta zaredom. Vladu kantona-Župe imenuje predsjednik kantona-Župe, 
a njezinu nominaciju odobrava zakonodavno tijelo kantona-Župe 

većinom glasova. Vlada odražava sastav pučanstva kao cjeline i 
odgovorna je za provedbu kantonalne politike i zakona, pripremu 
prijedloga proračuna, suradnju s ombudsmanima, nadzor izvršenja 
federalnih zakona i kantonalne policije. 


2.5.3. Sudstvo kantona-Žžupe 


Svaki kanton-Župa ima općinske i kantonalne sudove kao prizivne u 
odnosu na općinske sudove. Kantonalne suce imenuje predsjednik 
kantona-Župe, a potvrđuje se većinom glasova članova zakonodavnog 
tijela. Sastav suda treba odražavati sastav pučanstva u tom kantonu. 


2.6. Općinska uprava 


Svaka općina u obnašanju svojih dužnosti poduzima sve što je 
potrebno u zaštiti prava i sloboda svojih građana, vodeći računa pritom 
o sastavu svoga pučanstva. Svaka općina ima svoju samoupravu, svoj 
status koji je usklađen s Ustavom Federacije BiH, ustavom kantona- 
Župe i kantonalnim zakonima. 

Upravno vijeće općine sastoji se od najmanje devet ili najviše petnaest 
članova, a njihov mandat traje dvije godine. Općinski se vijećnici biraju 
na demokratski način i na izravnim općinskim izborima. Općinsko up- 
ravno vijeće je mjerodavno za usvajanje općinskog statuta, izbor pred- 
sjednika općine, odobrenje proračuna i donošenje uredbe za ubiranje 
poreza i donošenje drugih propisa i uredaba u izvršavanju obveza 
općine. 

Predsjednik općine odgovoran je za postavljanje i smjenjivanje du- 
žnosnika, provedbu politike i zakona, odnose s kantonalnim i federalnim 
vlastima, suradnju s ombudsmanima, podnošenje izvještaja upravnom 
vijeću i javnosti o provedbi općinske politike i djelatnosti. 

Općinske sudove osniva i financira kantonalna vlada. Sudovi se mogu 
osnivati i u suradnji s drugim općinama. Suce općinskih sudova imenuje 
predsjednik vrhovnog, kantonalnog suda. Općinski suci, kao i suci na 
višim razinama u Federaciji BiH, obnašaju svoju dužnost do svoje se- 
damdesete godine. 


2.7. Međunarodni odnosi 


Međunarodni odnosi Federacije BiH temelje se na međunarodnom 
identitetu, teritorijalnoj cjelovitosti i kontinuitetu Republike Bosne i He- 
rcegovine. Međunarodno ponašanje Federacije BiH zasniva se na po- 
štivanju međunarodnog prava i obveza iz međunarodnih ugovora i 
rješavanje međunarodnih sporova mirnim putem. Zakoni Federacije 
BiH trebaju sadržavati obveze iz međunarodnih ugovora te opća pravila 
međunarodnog prava. Predsjednik Federacije BiH potpisuje i ratificira 
međunarodne ugovore, nakon što ih je odobrilo zakonodavno federalno 
tijelo. Na preporuke vlade, predsjednik Federacije BiH može otkazati 
međunarodne ugovore ako to dopušta međunarodno pravo. 


2.8. Prijelazne mjere 


Ustavotvorna skupština, kako je to predviđeno u prijelaznim mjerama, 
koja je sastavljena od zastupnika izabranim na izborima 1990. u 
Skupštinu Republike Bosne i Hercegovine, usvojila je 30. ožujka 1994. 
predloženi tekst Ustava Federacije BiH. Na kasnijim zasjedanjima 
izabrala je predsjednika i potpredsjednika Federacije BiH i to je sve što 
je uradila Ustavotvorna skupština do rujanskih izbora 1996. Nije 
izabrana vlada Federacije BiH, nego je na prostorima Bosne i He- 
rcegovine koja su bila pod kontrolom muslimanske Armije nastavila dj- 
elovati Vlada RBiH, a na prostorima Bosne i Hercegovine koja su bila 

pod kontrolom HVO-a djelovala je Vlada Hrvatske Republike Herceg 
Bosne. Takvo djelovanje Vlade HRHB zasnivalo se na stavu 3. članka 
| 1. Prijelaznih mjera, koji glasi: “Dok se ne izaberu privremeni federalni, 
kantonalni i općinski dužnosnici u skladu s člankom 3. IX. poglavlja 
Ustava, sadašnja administrativna organizacija ostat će na snazi u sklopu 
Federacije BiH, osim u općini grada Mostara, kojim će upravljati upra- 
vitelj Europske unije kroz razdoblje od dvije godine." 


3. KONFEDERACIJA IZMEĐU FEDERACIJE BiH 1 
REPUBLIKE HRVATSKE 


U Washingtonu je 18. ožujka 1994. dogovorena uspostava ko- 
nfederacije između Federacije BiH i Republike Hrvatske. Uspostavom 
konfederacije ne bi se mijenjao međunarodni identitet ni pravni subjek- 
tivitet Hrvatske i Federacije BiH. Za usklađivanje svojih politika i 
aktivnosti unutar konfederacije dogovoreno je osnivanje konfederativ- 
nog vijeća. Svaka je strana trebala imati jednak broj članova u vijeću. 
Trebalo je odmah uspostaviti suradnju i razvijati zajedničku politiku 
za: transport, energiju, okoliš, slobodno tržište, carine, obnovu go- 
spodarstva, zdravstvenu zaštitu, kulturu, znanost i obrazovanje, mi- 
graciju, imigraciju, organizirani kriminal, terorizam, narkotike, uspo- 
stavu slobodne zone, carinske unije, zajedničkog tržišta i monetarne 
unije. Naročito je istaknuto da će se ugovorne strane u što skorije 
vrijeme sporazumjeti o obrambenim pitanjima, uključujući usklađivanje 
obrambene politike i uspostavu zajedničkih zapovjedništava. 

Predsjedništvo RBiH (Alije Izetbegovića) nije dopustilo razvoj dr- 
žavno-pravnih ustanova Federacije BiH, zbog čega nije ništa ni ostvareno 
od dogovorenog o uspostavi konfederacije do današnjih dana. Prestanak 
ratnih sukoba između HVO-a i muslimanske Armije ostvaren je prije 
Washingtona, dogovorom u Splitu 12. ožujka 1994., a u Washingtonu 

je to potvrđeno od najviših predstavnika obje države, uz prisutnost 
predsjednika Sjedinjenih Američkih Država Billa Clintona. Uz tekst 
Sporazuma o uspostavi konfederacije između Federacije BiH i Republike 
Hrvatske dodana su druga dva teksta sporazuma, o kojima se dalje 
govori. 


4. SPORAZUM O SLOBODNOM PROLAZU PODRUČJEM NEUMA 


Općina Neum, s 98% hrvatskim pučanstvom, pripada Federaciji 
BiH i razdvaja kopneni teritorij Republike Hrvatske na dva dijela. Zbog 
toga su obje strane smatrale potrebnim, već u Washingtonu 18. ožujka 
1994., a istodobno s ostalim sporazumima, sastaviti tekst Sporazuma 
o slobodnom prolazu područjem Neuma. Ovim Sporazumom Federacija 
BiH se obvezuje omogućiti neograničeni tranzit, u i iz Hrvatske, cestom 
preko Neuma — između istočnih i zapadnih granica Neuma s Hrvatskom. 
Federacija BiH se obvezala da neće otvarati niti pregledavati kamione 
i druga cestovna vozila u tranzitu. Uspostavljen je Zajednički odbor 
koji će se brinuti o provedbi ovog Sporazuma, naročito glede 
ograničerija veličine i značajki kamiona i drugih cestovnih vozila. 
Sporazum je predviđen za razdoblje od 99 godina. 


5. SPORAZUM O SLOBODNOM PRISTUPU FEDERACIJE BiH 
JADRANSKOM MORU 


Cjelokupne potrebe u- robnom i pomorskom transportu Bosne i 
Hercegovine vršile su se u bivšoj Jugoslaviji, uglavnom, preko novoiz- 
građene luke Ploče. To se može reći i za zračni promet koji se vršio 
pretežno preko područja Hrvatske. Glede toga, obje su strane smatrale 

da i ova pitanja treba istodobno s ostalim sporazumima dogovoriti u 
Washingtonu 18. ožujka 1994. Republika Hrvatska i Federacija BiH 
smatrale su poželjnim da Federacija BiH ima zajamčen nesmetan pristup 
Jadranskom moru kopnom i zrakom preko područja Hrvatske, u skladu 
s UN-ovom Konvencijom o pravu mora (1982.) i Konvencijom o tranzitu 
kopnenih zemalja (1965.). 

Dogovorile su se da će Hrvatska Federaciji BiH iznajmiti dio prostora 
u luci Ploče i da iznajmljeni dio ima status slobodne zone, da se dopusti 
pristup do iznajmljenog prostora: 1. brodovima s Jadranskog mora 

kroz teritorijalne vode Hrvatske, 2. brodovima i šleperima uzvodno 
Neretvom do točke gdje ta rijeka ulazi na teritorij Federacije BiH, 3. 
željeznicom između Ploča i Sarajeva do točke gdje tračnice ulaze na 
područje Federacije BiH, 4. cestom Ploče — Sarajevo do točke gdje ta 
cesta ulazi na područje Federacije BiH. 

Federacija BiH je preuzela obvezu i odgovornost da se u prometu 
ljudi i dobara poštuju sva međunarodna prava i obveze. Uspostavljen 
je zajednički odbor radi provedbe Sporazuma. Dogovoreno je da Sp- 
orazum vrijedi 99 godina, osim ako se strane drukčije ne dogovore. 


b) Provedba Washingtonskih sporazuma 


U prijelaznim mjerama teksta Ustava iz Washingtona, od 18. ožujka 
1994., predviđeno je niz mjera koje je trebalo provesti najdalje šest 
mjeseci od dana stupanja na snagu predloženog Ustava i njegova us- 
vajanja od Ustavotvorne skupštine. Kako se Ustavotvorna skupština 
sastala krajem ožujka 1994. i na prvoj sjednici konstituirala, usvojila 
predloženi Ustav, trebala je izabrati predsjednika i dopredsjednika 
Federacije BiH, vladu Federacije BiH, donijeti izborni zakon, ustanoviti 
kantonalna zakonodavna tijela i druga kantonalna i sudska tijela i izabrati 
općinska tijela za prijelazno razdoblje. 

Izbore za Zastupnički dom i Dom naroda trebalo je održati najdalje 
u roku od šest mjeseci nakon stupanja Ustava na snagu, a za kantonalna 
zakonodavna tijela i općinska upravna vijeća u roku od pet mjeseci. 
Kako je Ustav stupio na snagu početkom travnja, izbori za Zastupnički 
dom i Dom naroda trebali su se održati najdalje do prvog listopada, a 
za kantonalna zakonodavna tijela i općinska upravna vijeća do prvog 
rujna 1994. 

I. SPORAZUM O FEDERACIJI BiH 


Ovlašteni predstavnici hrvatskog i bošnjačko -muslimanskog naroda 
u Bosni i Hercegovini sastali su se u Beču od 7. do 11. svibnja 1994. 
i dogovorili su se o provedbi odluka Ustavotvorne skupštine Federacije 
BiH. Tom prigodom obje strane su se suglasile da Ustavotvornoj sk- 
upštini predlože sljedeće: “Prvi predsjednik Federacije BiH u prijelaz- 
nom razdoblju od 6 mjeseci treba biti kandidat hrvatskog naroda, a 
dopredsjednik iz reda bošnjačkog naroda." Nakon isteka razdoblja od 
6 mjeseci treba doći do zamjene. Nakon isteka prijelaznog razdoblja 
prvi predsjednik Federacije BiH treba biti iz reda bošnjačko-muslima- 
nskog naroda. Neposredno nakon ovog Sporazuma Ustavotvorna sk- 
upština je prihvatila prijedlog i postavila Krešimira Zubaka za pr- 
edsjednika Federacije BiH, a fjupa Ganića za dopredsjednika. Oba su 
se nalazila na ovim dužnostima do ožujka 1997. 


Pri rekonstrukciji Vlade Federacije BiH predloženo je, a Ustavotvorna 
skupština prijedlog je usvojila, da dužnost premijera obavlja pripadnik 
bošnjačko-muslimanskog naroda, a za zamjenika premijera, i ujedno 
ministra obrane, pripadnik hrvatskog naroda. Za premijera je postavljen 
Haris Silajdžićkoji je ujedno ostao i premijer Vlade RBiH, a za zamjenika 
premijera i ministra obrane /adranko Prlić. Poslove ostalih ministarstava 
Vlade Federacije BiH obavljali su ministri Vlade RBiH. Dakle, ostala je 
stara Vlada koja je djelovala prije Ustavotvorne skupštine. Kao odgovor 
na to ostala je funkcionirati i Vlada HRHB na području pod kontrolom 
HVO-a do današnjih dana. 

Bez nazočnosti srpske strane, koja je u to vrijeme držala preko 70% 
Bosne i Hercegovine, utvrđeni su kriteriji po kojima se trebaju utvrditi 
područja Federacije BiH. Prema prvom i osnovnom kriteriju, područja 
s većinskim bošnjačkim i hrvatskim pučanstvom čini teritorij Federacije 
BiH. Ta područja čine općine u kojima su, prema popisu pučanstva iz 

1991., većinu činili Bošnjaci i Hrvati. Po tom kriteriju trebalo je Fe- 
deraciji BiH pripasti preko 65% teritorija Bosne i Hercegovine. Međutim, 
po Daytonskom sporazumu (studeni 1995.) pripalo je Federaciji BiH 
5 1%, a Republici Srpskoj 49%. 

Sporazumom u Beču utvrđena su načela konstituiranja kantona- 
župa u Federaciji BiH. Pored ostalog, dogovoreno je da su kantoni- 
župe federalne jedinice i oblik decentralizacije države, da će se kantoni- 
župe imenovati po gradovima, sjedištima kantonalnih vlada ili po re- 
gionalno-zemljopisnim karakteristikama i da se kantoni-Župe teritorijalno 
organiziraju na etničkom, ekonomsko-funkcionalnom, prirodno- 
geografskom i komunikacijskom načelu. 

Sve do sada u nekim kantonima-Župama nisu konstituirane vlade ili, 
ako su formirane, ne djeluju po Ustavu Federacije BiH, nisu ustrojene 
općine i nisu izvršena razgraničenja na rubnim područjima sa srpskim 
entitetom. Još se uvijek primjenjuje pravni sustav Republike Bosne i 
Hercegovine u kantonima-župama koja su pod kontrolom bošnjačko- 
muslimanske Armije i pravni sustav Hrvatske Republike Herceg Bosne 
u kantonima-Župama koja su pod kontrolom HVO-a. 


2. SPORAZUM ZUBAK — GANIĆ 


Proteklo je devet mjeseci od Sporazuma u Beču, a da nije uspostavljen 
državno-pravni sustav Federacije Bosne i Hercegovine. Zbog toga su 
se ponovno našli u Bonu 8. i 9. ožujka 1995. Zubaki Ganićsa surad- 
nicima u pokušaju da se daju novi poticaji implementaciji Federacije 
BiH. Taj je sastanak održan na poziv Vlade Savezne Republike Njemačke 
u Petersburgu. Sporazum nosi naziv: “Sporazum Zubak — Ganić o 
uređenju odnosa hrvatskog i bošnjakog naroda BiH". Dokument su 
potpisali Krešimir Zubak, predsjednik Federacije BiH; Zjup Ganić, do- 


165 


predsjednik Federacije BiH; /adranko Prlić. zamjenik premijera i mi- 
nistar obrane, /van Bender, zastupnik u Skupštini Federacije BiH; Vla- 
dislav Pogarčić, Kasim Begić, Kasim Trnkai Michael Steiner, Ministarstvo 
vanjskih poslova Savezne Republike Njemačke. Za sudionike Sporazuma 
Federacija BiH je bez alternative, pa se glavni sadržaj Sporazuma može 
sažeti u nekoliko zaključaka: 1. Vlada RBiH, u prijelaznom razdoblju, 
prenijet će zadatke na Vladu Federacije BiH u onoj mjeri u kojoj ona 
može izvršavati kompentencije iz Ustava Federacije BiH. U istoj mjeri 
reducirat će se tijela vlasti HVO-a u kojoj mjeri organi Federacije BiH 
izvršavaju svoje ustavne kompetencije. 2. Sudionici Sporazuma će u 
svojim nastupima u javnosti i međusobnim kontaktima stavljati u prvi 
plan svoj interes za izgradnju Federacije BiH i jačanje međusobnog , 
povjerenja. 3. Forsirat će implementaciju Federacije BiH na općinskoj, 
kantonalnoj i federalnoj razini. Glede toga, dogovorili su se da će 
skupštine općina i kantona-župa biti formirane temeljem demokratskih 
izbora koji su održani u studenom 1990., a da najznačajniju funkciju 
dobiva pobjednička stranka, put Doljani — Doboj nadzirati federalna 
policija, Vlada Federacije BiH vršit će isključivu vlast na teritoriju 
Federacije BiH, imenovat će veleposlanike i konzule do 15. travnja 
1995. temeljem Zagrebačkog sporazuma od 15. rujna 1994., oružane 
snage i vojnici u njima bit će bez vjerskih i stranačkih oznaka i da se 
neće vršiti vjerska i nacionalna diskriminacija, jačat će ovlasti zajedničkog 
zapovjedništva, kandidati za sudačke funkcije bit će objavljeni do 15. 
travnja 1995. i problem izbjeglica bit će najhitnije rješavan. Dogovoren 
je opetovani sastanak za 25. travnja 1995. na kojem bi se međusobno 
izvijestili o izvršenju dogovorenog. 

Većim dijelom gore navedeni ciljevi nisu ostvareni ne samo do 25. 
travnja 1995. već ni do ožujka 1997. Napredak je ostvaren u 
približavanju HVO-a i muslimanske Armije, što će ubrzo biti okrunjeno 
zajedničkim vojnim uspjesima u preuzimanju područja Bosne i He- 
rcegovine koji su bili pod kontrolom srpskog agresora. Hrvatska je 

stalno inzistirala, počev od početka travnja 1992. pa do ovog 
Sporazuma, na potrebi organiziranja zajedničkog stožera od postojećih 
komponenti HVO-a i muslimanske Armije. Bošnjačko-muslimanska strana 
je to nastojanje stalno odbacivala, želeći sačuvati svoju Armiju za obranu 
građansko-unitarne Bosne i Hercegovine. Stvaranjem zajedničke vojske 
u Federaciji BiH A/ija Izetbegović bi ostao bez vojske kao predsjednik 
Predsjedništva RBiH, jer bi tom vojskom zapovjedali Zubak i Ganić 
kao predsjednik, odnosno dopredsjednik Federacije BiH. 

Hrvatska je strana i u ovom Sporazumu iskazala spremnost dokidanja 
Hrvatske Republike Herceg Bosne u onoj mjeri u kojoj je bošnjačko- 
muslimanska strana spremna prenositi s RBiH na Federaciju BiH funkcije 
koje joj pripadaju. Iz postupaka na terenu kao i izjava u raznim prig- 
odama, jasno se moglo zaključiti da _A/jja Izetbegović želi dokinuti 
HRHB, a sačuvati postojeću republičku vlast. U tom slučaju bi se Hrvati 
u BiH potpuno marginalizirali kao konstitutivni narod i stvorili bi se 
uvjeti da se očuva opcija “građanske Bosne", koju je SDA ugradila u 
svoj politički program pred izbore u studenom 1990. 


3. DEKLARACIJA IZ SPLITA 


Početkom srpnja 1995. sve su žešći napadi srpskog agresora iz 
Bosne i Hrvatske na “zaštićenu zonu" UN-a Bihać i realna je bila 
opasnost da Bihaćka krajina padne u njegove ruke. Sjetivši se Sporazuma 
o prijateljstvu i suradnji između Republike Hrvatske i RBiH od 21. 
srpnja 1992. /zetbegović se obraća predsjedniku Republike Hrvatske 
dr. Franji Tuđmanu i traži hitnu vojnu pomoć za obranu od agresije, 
posebice u području Bihaćke krajine. U svezi s tim u Splitu je 22. 
srpnja 1995. došlo do sastanka predstavnika R Hrvatske, s jedne strane, 
i RBiH, s druge strane. 

Izaslanstvo Republike Hrvatske predvođeno predsjednikom dr. 
Franjom Tuđmanom i izaslanstvo Republike BiH i Federacije BiH pred- 
vođeno predsjednikom Predsjedništva RBiH A/fijom Izetbegovićem i 
predsjednikom Federacije BiH Krešimirom Zubakom usvojili su 
Deklaraciju o oživotvorenju Sporazuma iz Washingtona, zajedničkoj 
obrani od srpske agresije i postizanju političkog rješenja sukladno 
naporima međunarodne zajednice. 

Deklaracijom je potvrđena politička volja za jačanje suradnje 
hrvatskog i bošnjačkog naroda u sudbonosnim trenucima za opstojnost 
obaju naroda, utvrđena je neizvjesnost mirovnog procesa i neučin- 
kovitost međunarodne zajednice, ocijenjeno je da je nastavak agresije i 
zadržavanje okupiranih područja Hrvatske i Bosne i Hercegovine dio 
jedinstvene i zajedničke strategije u cilju stvaranja "Velike Srbije" izravno 
pod vodstvom političkog i vojnog vrha SRJ (Srbije i Crne Gore), iskazana 
je potpora provedbi Sporazuma iz Washingtona o uspostavi Federacije 
BiH i njezinom konfederalnom povezivanju s Republikom Hrvatskom. 
Obje strane su uvjerenja da je Federacija BiH međunarodno afirmirana, 
teritorijalno održiva, gospodarski podobna i demokratski razvijena, 
najsigurniji oblik zaštite i ostvarenja jednakopravnih nacionalnih i 
političkih interesa hrvatskog i bošnjačkog naroda. Pozvana je SRJ da 
odustane od agresije radi stvaranja “Velike Srbije" i da prestane pružati 
vojnu pomoć ekstremistima u Kninu i Palama, najavljena je odluka o 
otkazivanju mandata UNCRO-u u Hrvatskoj i UNPROFOR u Bosni 
i Hercegovini zbog njihove neučinkovitosti, podržana je odluka o up- 
ućivanju Snaga za brzo djelovanje, odbijena je svaka zamisao o obna- 
vljanju ili uspostavi bilo kakve nove “Jugoslavenske" državne zajednice, 
smatrajući je rezervnom varijantom velikosrpske hegemonije. 


Potviđujući interes za hitnom provedbom navedenih načela Dekl- 
aracije, dogovoreno je sljedeće: 1. proširenje i jačanje obrambenih 
djelatnosti između Hrvatske i Bosne i Hercegovine; 2. surađivanje 

Glavnog stožera HV sa Združenim stožerom Armije BiH i HVO-a radi 
koordinacije obrambenih djelovanja u oblasti zapovijedanja, logistike, 
vojno-industrijske proizvodnje, komunikacijskih sustava i informacijsko- 
analitičkih potreba; 3. osnivanje stručne skupine koja će predložiti 
rješenja za integriranje funkcija RBiH i Federacije BiH; 4. upućivanje 
poziva za sastanak skupine 22 zemlje “Prijatelja Federacije" radi hitnih 
donacija i razmatranja obnove i razvoja; 5. održavanje redovnih pol- 
itičkih konzultacija radi ostvarivanja načela i dogovora ove Deklaracije, 
te pripremanje konfederalnih veza s Republikom Hrvatskom. 


4. EUROPSKA UNIJA I MOSTAR 


U Ustavu Federacije BiH, koji je dogovoren 18. ožujka 1994. u 
Washingtonu, predviđeno je da će općinom Mostar upravljati upravitelj 
Europske unije u trajanju od dvije godine. Vijeće ministara Europske 
unije, pozivajući se na Ustavnu odredbu, donijelo je 18. travnja 1994. 
Odluku o upravitelju nad općinom Mostar. Za prvog upravitelja 
imenovan je Hans Koschnik, Birmingen, Savezna Republika Njemačka. 
U skladu s tim članice Europske unije, s jedne strane, i RBiH i Federacija 
BiH, lokalne uprave istočnog i zapadnog Mostara i bosanski Hrvati, s 
druge strane, nagodili su se o upravi Mostarom.“ 

Ciljevi i načela upravljanja Mostarom o kojima se govori u Odluci 
jesu sljedeći: “Pružiti stranama vremena da se iznađe trajno rješenje 
kako upravljati mostarskim gradskim poglavarstvom... pridonositi općoj 
klimi... da se postigne jedinstvena, samostojna i višenacionalna uprava 
gradom, pridonijeti održavanju demokratskih izbora..., pomoći da se 
povrate normalni uvjeti života..., pomoći da se obnove komunikacije, 
... zaštita ljudskih prava, ... stvoriti mogućnost za povratak vlastitim 

domovima svih raseljenih građana Mostara, ... pružiti humanitarnu 
pomoć, ... pripremanje i ostvarenje programa rekonstrukcije 
gospodarstva, ... osigurati održavanje javnog reda, ... uspostava javnih 
funkcija u gradu, ... osigurati nacionalni, vjerski i kulturni identitet svih 
ljudi na području pod upravom Europske unije." 

Trajanje uprave predviđeno je najviše dvije godine, računajući od 
dana preuzimanja dužnosti upravitelja. Rok trajanja uprave može se 
smanjiti ukoliko se izmijene uvjeti na kojima se ona zasnivala ili ako 
neka od strana ne izvršava svoje obveze. Upravitelja imenuje Vijeće 
ministara Europske unije i bit će državljanin neke od njezinih članica. 
Za vrijeme upravljanja poglavarstvom općine Mostar upravitelj će uz- 
imati u obzir mišljenja i želje lokalnih strana, primjenjivat će Ustav 
Federacije BiH, naredbe će dobivati od Vijeća ministara EU-a i usko će 
surađivati s Vladom RBiH i Federacije BiH, UN-om i drugim međuna- 
rodnim organizacijama. 


Predviđeno je da upravitelj EU-a bude poglavar gradskog 
poglavarstva, u čijem će sastavu biti sedam odjela, i to: gradska 
administracija, financije i porezi, obnova, infrastrukture gospodarstva 
i transporta, prosvjete i kulture, javnog reda, zdravstvene i socijalne 
službe. Svakim odjelom će rukovoditi po jedan činovnik EU-a i po 
jedan ili dva građanina Mostara koje imenuje upravitelj-poglavar. 
Upravitelj ima svoje savjetnike, naročito diplomatsko-vojnog i za 
izbjeglištvo, koje imenuje Vijeće ministara EU-a. Predviđeno je 
savjetodavno vijeće od po pet Bošnjaka, Hrvata i ostalih. Savjetodavno 
vijeće savjetovat će upravitelja o svim pitanjima koja su od značenja za 
grad Mostar i donositi svoje odluke suglasno, a upravitelj ih prihvaća ili 
odbacuje. 

Zakoni i propisi Federacije BiH primjenjuju se i u gradu Mostaru. 
Nakon dobivenog mišljenja Savjetodavnog vijeća upravitelj može do- 
nositi dodatne propise ukoliko smatra da su korisni za upravljanje 

Mostarom. Sudovi u Mostaru djeluju u skladu s Ustavom Federacije 
BiH. Za svoje potrebe sud u Mostaru može zatražiti pomoć od mo- 
starske policije koja je u mjerodavnosti upravitelja. 

Predviđene su jedinstvene policijske snage i one su odgovorne 
upravitelju EU-a. Policijske snage odgovaraju nacionalnom sastavu pu- 
čanstva, a u njima djeluju i međunarodni predstavnici koje stavlja EU 
na raspolaganje upravi gradskog poglavarstva. Policijskim sastavom ru- 
kovodi komesar i izravno je odgovoran upravitelju. Područje Mostara 
je demilitarizirano i pod kontrolom je UNPROFOR-a. 

Jedan od osnovnih ciljeva EU-a u Mostaru je vratiti u Mostar sve 
izbjegle ili prognane osobe koje su u njemu imale stalno mjesto prebiv- 
ališta prema popisu pučanstva 1991. Isto tako joj je cilj vratiti sve 
osobe koje su se doselile u Mostar za vrijeme rata u njihove domove i 
mjesta odakle su prognani ili po njihovu izboru. Domaćini u Mostaru 
su odgovorni za zaštitu upravitelja i drugih djelatnika EU-a, uključivši 
i njihova vozila, plovila, zrakoplove i opremu kao i osiguranje 
neograničene slobode kretanja. 

X. DAYTONSKI SPORAZUMI 


Hrvatska vojska Republike Hrvatske i HVO-a nalazili su se 20 km 
zračne linije pred Banjom Lukom. Očekivao se zadnji udarac srpskom 
agresoru, kojim bi izgubio rat u Bosni i Hercegovini. Srbija, s Miloševićem 
na čelu, dobila bi preko 200 000 novih izbjeglica. Vjerojatno bi se oni 
naselili u hrvatsko Podunavlje, čime bi bilo ugroženo hrvatstvo u 
Vukovaru. Međunarodnim moćnicima nije odgovarao takav razvoj 
događaja, posebice ne Sjedinjenim Američkim Državama, koje hitno 
sazivaju sastanak predstavnika sva tri naroda Bosne i Hercegovine u 
Daytonu početkom studenoga 1995. godine. 


a) Opći okvirni sporazum 


Prvi put od početka srpske agresije na Republiku Hrvatsku 1991. i 
na Republiku Bosnu i Hercegovinu 1992. sastali su se predstavnici 
triju naroda bivše Jugoslavije: Hrvati, Bošnjaci-Muslimani i Srbi u 
Daytonu da urede međusobne poslijeratne odnose. Hrvate je predst- 
avljala delegacija Republike Hrvatske na čelu s predsjednikom dr: Franjom 
Tuđmanom | delegacija Federacije BiH na čelu s predsjednikom 
Krešimirom Zubakom. Bošnjake-Muslimane predstavljala je delegacija 
Republike Bosne i Hercegovine na čelu s predsjednikom Predsjedništva 
BiH Afijorn Izetbegovićem i Srbe delegacija Savezne Republike Jugosl- 
avije na čelu s predsjednikom SR Srbije Slobodanom Miloševićem. Pr- 

KARTA RAZGRANIČENJA IZMEĐU 
RBIH, HR-HERCEG-BOSNE | REPUBLIKE SRPSKE 22. 4. 1995. 


BOSNA [|I HERCEGOVINA 


Izvor: HQ Brittfor-Current situation map, AS AT: 22. APR 9 

ethodno je 29. kolovoza 1995. Republika Srpska ovlastila SRJ da potpiše 
dijelove mirovnog plana koji se odnose na nju. 

Sporazumne strane dogovorile su se da će međusobne odnose ur- 
eđivati u skladu s načelima Povelje UN-a, Završnog dokumenta iz 
Helsinkija i drugih dokumenata Organizacije za sigurnost i suradnju u 
Europi. Pozdravile su i odobrile postignute dogovore o vojnim aspektima 
mirovnog rješenja, razgraničenju na dva entiteta: Federaciju BiH i 
Republiku Srpsku, izborni program za Bosnu i Hercegovinu, Ustav 
BiH, osnivanje Arbitražnog suda, Komisije za ljudska prava, izbjeglice 
i raseljene osobe i druge komisije. Savezna Republika Jugoslavija i Re- 
publika Bosna i Hercegovina priznale su se međusobno kao savezne i 
neovisne države unutar svojih međunarodnih granica. 


I. VOJNI ASPEKTI MIROVNOG RJEŠENJA 


U sklopu Općeg sporazuma nalazi se, na prvome mjestu, Aneks 1 - 
a koji se odnosi na vojne aspekte mirovnog rješenja, Sporazum NATO- 
BiH i popratna pisma, Sporazum NATO-Hrvatska i Sporazum NATO- 
SRJ. i 

U Vojnom sporazumu poziva se Vijeće UN-a da donese rezoluciju 
kojom će ovlastiti države članice ili regionalne organizacije i mehanizme 
da uspostave međunarodne Provedbene snage, koje ćemo dalje zvati 
IFOR. Strane su se složile da to mogu biti vojne snage zemalja članica 
NATO-a i izvan njega. IFOR je počeo djelovati nakon preuzimanja 
ovlasti od zapovjednika UNPROFOR-a. Države su se složile da će 
svaka posebno dogovoriti s NATO-om modalitete sudjelovanja drugih 
država u njegovu članstvu. 

Ciljevi Vojnog sporazuma jesu: 1. Uspostava trajnog prekida nepr- 
ijateljstava. Nijedan se entitet ne smije koristiti silom protiv drugog 

entiteta. Sve vojne snage u Bosni i Hercegovini trebaju djelovati u 
skladu sa suverenitetom i teritorijalnim integritetom Bosne i Hercegovine. 
2. Osiguranje podrške i ovlasti IFOR-u, posebice u poduzimanju 
potrebnih akcija, uključujući i upotrebu sile, kako bi se poštivao ovaj 
Sporazum. 3. Uspostava trajnih mjera sigurnosti i kontrole naoružanja. 
Strane su se složile da će se odredbe ovog Sporazuma jednako 
primjenjivati na oba entiteta. 

Dogovoreno je poštivanje prekida neprijateljstva, koji je započet 
Sporazumom od 5. listopada 1995. i suzdržavanje od svih napadačkih 
djelovanja bilo koje vrste. Strane su se naročito obvezale na prekid 
vatre iz svih oružja i eksplozivnih naprava. Osigurat će zdravu i sigurnu 
sredinu za sve ljude po entitetskoj jurisdikciji, uz poštivanje međunaro- 
dno priznatih ljudskih prava i osnovnih sloboda. Surađivat će sa svim 
međunarodnim osobljem, uključujući i istražitelje, savjetnike, monitore, 
promatrače i drugim osobljem u Bosni i Hercegovini. Izbjegavat će 
bilo kakve odmazde, protunapade ili jednostrane akcije kao odgovor 
na povrede Sporazuma od druge strane. Sve snage koje nisu lokalnog 
podrijetla, posebice savjetnici, borci za slobodu, obučavatelji, dragovoljci 
i osoblje iz susjednih i drugih država moraju se povući s područja 
Bosne i Hercegovine u roku od 30 dana, računajući od dana stupanja 
na snagu ovoga Sporazuma. 


1.1. Prerazmještaj vojnih snaga 


Republika Bosna i Hercegovina i oba njezina entiteta dogovorili su 
se da izvrše prerazmještaj vojnih snaga iza crte razdvajanja u tri faze. 
U prvoj fazi razdvajanja dogovorena je crta na posebnom zemljovidu. 
Zona razdvajanja proteže se na širini od približno dva kilometra s obje 
strane dogovorene crte razdvajanja. Nikakvo oružje, niti posjedovanje 
naoružanja ili eksploziva, osim oružja IFOR-a nije dopušteno u zoni 

razdvajanja. Pored ovih odredbi, za Sarajevo i Goražde dogovorene 
su i dodatne odredbe. 

Za Sarajevo je dogovoreno da zaraćene strane, u roku od sedam 
dana nakon prijenosa ovlasti, prenesu i isprazne obrambene položaje 
duž dogovorene crte razdvajanja. Povlačenje je vršeno u roku od 30 
dana. Zona razdvajanja je približno jedan kilometar s obje strane 
dogovorene crte prekida vatre. Uvažavajući urbano područje Sarajeva, 
zapovjednik IFOR-a mogao je suziti ili proširiti zonu razdvajanja do 
dva kilometra s obje strane dogovorene crte. 


Strane su se dogovorile da se u goraždanskom koridoru sagradi 
cesta s dvije kolovozne trake a bit će za upotrebu po svim vremenskim 
uvjetima. Do izgradnje takve ceste oba entiteta će koristiti dvije privre- 
mene ceste. Jedna privremena cesta polazi od Goražda, prolazi kroz 
Rogaticu, nastavlja do raskrižja cesta Podromanija. Odatle nastavlja 
prema zapadu magistralom 19 do ulaza u Sarajevo. Druga privremena 
cesta polazi od Goražda prema Foči, nastavlja južno od Miljevine, 
prolazi kroz Trnovo i ulazi u Sarajevo kod Vaskovića. 

Druga se faza odnosi na područja na kojima se međuentitetska 
granična crta ne podudara s dogovorenom crtom prekida vatre. Ona 
područja koja se nalaze u posjedu jednog entiteta, a moraju se ustupiti 
drugom entitetu prema Općem mirovnom sporazumu, sve vojne snage 
entiteta koji se povlači morale su se povući u roku 45 dana nakon 
prijenosa ovlasti. Entitet kome se ustupa područje nije mogao razmjestiti 
svoje vojne snage na to područje za daljih devedeset dana. Za to vrijeme 
IFOR je preuzeo vojnu sigurnost na ustupljenom teritoriju. 

IFOR je ovlašten nadgledati selektivno obilježavanje dogovorenc 
crte prekida ratne zone razdvajanja kao i međuentitetske granične ćrte 
i njezine zone razdvajanja. Strane su se složile da su podložne vojnoj 
akciji IFOR-a, uključujući i upotrebu sile potrebne da se osigura po- 
štivanje dogovorenog, u slučaju: 

- da ne uklone sve svoje vojne snage i nedopušteno oružje iz do- 
govorene zone razdvajanja od četiri kilometra, 


- da ne isprazne i ne očiste prostore koji se ustupaju drugom entitetu, 

- da razmjeste svoje vojne snage unutar ustupljenog područja od 
drugog entiteta prije dopuštena roka, 

- da budu držale sve svoje snage i nedopušteno oružje izvan zone 
razdvajanja, nakon što IFOR proglasi da je ta zona na snazi i prekrše 
prekid neprijateljstva koje su strane dogovorile. 


U trećoj fazi strane su se dogovorile da će u roku 120 dana, nakon 
prijenosa ovlasti, povući teško naoružanje i vojne snage u vojarne koje 
odredi zapovjednik IFOR-a i demobilizirati vojnike koji se ne mogu 
smjestiti u vojarne i oduzeti im naoružanje, uključujući i osobno oružje. 
Bez obzira na Vojni sporazum, strane su dale dodatnu suglasnost IFOR- 
u da može prisiliti na uklanjanje, povlačenje ili relokaciju određenih 
snaga i naoružanja ukoliko procijeni da te snage i naoružanje predsta- 
vljaju prijetnju ili potencijalnu opasnost njemu ili njegovoj misiji. 

Strane su se dogovorile da će, u roku od trideset dana nakon 
prijenosa ovlasti, dostaviti Zajedničkoj vojnoj komisiji sljedeće: lokaciju, 
vrstu, jačinu ljudstva i tehnike unutar deset kilometara od dogovorene 
crte prekida vatre i međuentitetske granične crte, zemljovide koji pr- 
ikazuju prednju crtu trupa i crte bojišta, položaje i opise utvrda sa svim 
vrstama oružja i eksplozivnim napravama, položaje i opise svih projektila 
zemlja-zrak, odnosno lansere za takve projektile, protuzrakoplovno 
topništvo, radare, zapovjedna mjesta i kontrole. 


1.2. Razmještaj provedbenih snaga 


Strane su se suglasile da će IFOR imati pravo pratiti i osiguravati 
poštivanje vojnog dijela sporazuma, odobravati i nadgledati selektivno 

obilježavanje crte prekida vatre i zone razdvajanja, uspostavljati veze s 
lokalnim i civilnim vlastima, pomagati u povlačenju UNPROFOR-a i to 
onih dijelova koji ne budu raspoređeni u IFOR. Strane su upoznate i 
složile su se da će IFOR imati pravo izvršavati i svoje sporedne zadatke 
kao što su: 

- pomagati u provedbi slobodnih i poštenih izbora, 

- pomagati organizacije koje obavljaju humanitarne zadaće, 

- pratiti i sprječavati ometanje kretanja civilnog pučanstva, izbjeglica 
i raseljenih osoba i 


KIKA 


- nadgledati čišćenje minskih polja i prepreka. 


Strane su upoznate i slažu se da zapovjednik IFOR-a ima sve ovlasti 
koje bude smatrao potrebnim i korisnim da zaštiti IFOR u izvršavanju 
preuzete odgovornosti, da prati i nadgleda sve snage i objekte u Bosni 
i Hercegovini. Armija RBiH, HVO i Armija Republike Srpske formirat 
će zapovjedna mjesta pri IFOR-u kojim će zapovijedati i kontrolirati sve 
svoje vojne snage. Pored zapovjednih mjesta, sve tri strane imat će 
timove za vezu pri IFOR-u, koji će njegovati komunikacije i čuvanje 
prekida neprijateljstava. 

Glede zračnog i kopnenog kretanja Bosnom i Hercegovinom, IFOR 
ima punu slobodu kretanja kopnom, zrakom i vodom, ima pravo 
logorovanja, izvođenja manevara i korištenja svih objekata radi izvršenja 
preuzetih odgovornosti, s jedne strane, a Armija RBiH, HVO i Armija 
RS nemaju to pravo, s druge strane. Svi radari za rano zračno upoz- 
orenje, zračnu obranu i kontrolu vatre moraju se zatvoriti u roku 72 
sata nakon uspostave dijela ovog Sporazuma. IFOR ima pravo koristiti 
se sredstvima usluge potrebne za komuniciranje kao i neograničenu 
uporabu cijelog elektromagnetnog spektra. 

I.3. Zajednička vojna komisija 


Ovim dodatkom Sporazumu osnovana je i Zajednička komisija. Pr- 
edviđeno je da Komisija prikuplja pritužbe, pitanja i primjedbe vojne 
naravi i da ih dostavlja zapovjedniku IFOR-a na odlučivanje. Trebala bi 
pomagati IFOR-u u donošenju i provođenju niza lokalnih mjera. Komisija 
se sastoji od po jednog višeg vojnog zapovjednika i savjetodavnog 
osoblja svake strane. U Komisiju nisu mogle ući osobe koje su optužene 
za ratne zločine. Komisija se sastaje prema potrebi i odlučuje 
konsenzusom. Međutim, sve konačne odluke o vojnim pitanjima donosi 
zapovjednik IFOR-a. Zajednička komisija osniva niže vojne komisije na 
razini brigada u svrhu pružanja pomoći njoj i IFOR-u. 


1.4. Razmjena zarobljenika 


Ovim dijelom Sporazuma strane su se dogovorile i o razmjeni za- 
robljenika, vojnika i civila koji su zatočeni na osnovi međusobnog sukoba, 
obvezale su se u svemu sprovesti plan Međunarodnog komiteta Crvenog 
križa (MKCK) za oslobođenje i predaju svih zarobljenika, nakon 
dogovora sa stranama. Oslobođenje i predaja zarobljenika trebali su se 
izvršiti u roku od trideset dana, nakon prijenosa ovlasti. Prethodno je 
trebalo u roku od 21 dan, nakon stupanja na snagu ovoga Sporazuma, 
sastaviti popise zarobljenika i dovesti ih MKCK, stranama i Zajedničkoj 
komisiji. Dogovoreno je da MKCK ima nesmetan pristup mjestima u 
kojima se drže zarobljenici i da privatno razgovara sa svakim 
zarobljenikom. Strane su se obvezale da će surađivati s Međunarodnim 
sudom za bivšu Jugoslaviju glede uhićenja i izručenja osoba koje su 
optužene za prijestupe u mjerodavnosti suda. Svaka se strana obvezala 
da će dopustiti pristup osoblju druge strane za registraciju grobova, 
odlaska do grobova, iskopa i odvoza tijela mrtvih vojnika i civilnih 
osoba. 

2. SPORAZUM BOSNE I HERCEGOVINE I NATO-a 


U sklopu Općeg mirovnog sporazuma zaključen je poseban 
Sporazum između Republike Bosne i Hercegovine i NATO-a. Sporazum 
se odnosi na podršku, provedbu, pripremu i sudjelovanje NATO-a i 
njegova osoblja u mirovnom planu u Bosni i Hercegovini. Pod osobljem 
NATO-a smatra se civilno i vojno osoblje, osim lokalnog osoblja koje je 
privremeno zaposleno. Pored toga, NATO obuhvaća svoja pomoćna 
tijela, vojni stožer i vojne postrojbe koje pomažu, podržavaju, pripremaju 
ili sudjeluju u mirovnoj operaciji, prostorije i zemljište potrebno za 
izvođenje operativnih zadaća, obuke vojnika i administrativnih poslova. 
Konvencija o povlasticama i imunitetima UN-a od 13. veljače 1946. 
primjenjivat će se ;mutatis mutandisna osoblje NATO-a kao i na njegovu 
imovinu. Vlada RBiH obvezala se na brzo obavljanje svih formalnosti 
oko ulaska i odlaska i oslobađanja viza i putovnica osoblja NATO-a. 


Osoblje NATO-a, zajedno s vozilima, plovilima, letjelicama i 
opremom ima slobodan i neograničen prolaz i nesmetan pristup po 
cijeloj Bosni i Hercegovini. Oslobođeno je plaćanja poreza i doprinosa 
na plaće kao i carina na uvezenu i izvezenu imovinu. Dopušteno je 
NATO-u da uvodi vlastite poštanske i telekomunikacijske službe, 
uključujući i službe emitiranja za osobne potrebe. NATO-u su besplatno 
stavljeni na raspolaganje objekti za pripremu i izvedbu mirovne operacije 
a korištenje električne energije, vode i drugih komunalnih usluga po 
najnižim cijenama. Glede naknade šteta koje učini osoblje NATO-a 
imovini i osobama RBiH, zahtjevi će se podnositi NATO-u posredstvom 
vlasti RBiH. Vlada RBiH odobrila je povlastice i imunitet osoblju zemalja 
koje nisu članice NATO-a, ali sudjeluju u mirovnoj operaciji kao i 
zemljama članicama NATO-a. 

Sve su članice pismeno podržale Sporazum između Republike Bosne 
i Hercegovine i NATO-a o njegovu statusu i njegovu osoblju. U ime 

Savezne Republike Jugoslavije podršku je potpisao S/obodan Milošević, 
Republike Hrvatske Mate Granić, Federacije BiH /adranko Prlić i 
Republike Srpske Momčilo Krajišnik. 


3. REGIONALNA STABILIZACIJA 


Strane su se složile o uspostavi progresivnih mjera regionalne stab- 
ilnosti i kontrole naoružanja, bez čega nema stabilnog mira u regiji. 
Obvezale su se na iznalaženje novih oblika suradnje na području 
sigurnosti, posebno u postizanju uravnoteženih i stabilnih razina 
obrambenih snaga. Glede toga, RBiH, Federacija BiH i Republika Srpska 
obvezale su se da će u roku od 45 dana, nakon stupanja na snagu 
Sporazuma, ograničiti razmještaj i vojne vježbe u određenim 
područjima, suzdržati se od uvođenja stranih snaga, ograničiti lociranje 
teškog oružja, povući snage i teško oružje u vojarne ili na druga 
određena područja, raspustiti naoružane civilne skupine, obavijestiti o 
vojnim aktivnostima i sposobnosti proizvodnje oružja, razmijeniti podatke 
o posjedu pet kategorija oružja i uspostaviti vojne misije za vezu između 
glavnih zapovjednika oružanih snaga. 

Strane su se obvezale da će u roku od trideset dana, pod pokrovit- 
eljstvom OESS-a, započeti razgovore o razini naoružanja, te da u 
roku od 90 dana neće uvoziti nikakvo teško naoružanje i streljivo za 
teško naoružanje. Pod teškim oružjem smatraju se: tenkovi i oklopna 
vozila, topništvo od 75 mm i više, minobacači 81 mm i više i pr- 
otuzrakoplovno oružje od 20 mm i više. Sporazum o naoružanju temelji 
se na kriterijima: broja pučanstva, posjedovanja količine naoružanja, 
obrambene potrebe i relativne razine odnosa u regiji. Ukoliko se strane 
ne dogovore o limitima u roku od 180 dana, primjenjivat će se limit 
LOV APA 

Osnovicu naoružanja za sve strane činit će sadašnja količina oružja 
SRJ. Limit za SRJ je 75%, za Hrvatsku 30% i za Bosnu i Hercegovinu 
30% od osnovice. Količina koja je dodijeljena Bosni i Hercegovini dijeli 
se na entitete po omjeru 2 za Federaciju BiH i I za Republiku Srpsku. 
Strane su se obvezale surađivati s Forumom o sigurnosnoj suradnji u 
sklopu OESS-a, s ciljem uspostave regionalne ravnoteže u i oko bivše 
Jugoslavije. 


4. MEĐUENTITETSKE GRANIČNE CRTE 


Granica između Federacije BiH i Republike Srpske ucrtana je na 
zemljovid kao poseban dodatak Sporazumu. Granične se crte mogu 
mijenjati samo obostranim dogovorom uz savjetovanje sa zapovjednikom 
IFOR-a. Tamo gdje međuentitetska granična crta ide rijekom, crta mora 
pratiti prirodne promjene u riječnom toku. Strane su se dogovorile o 
Zajedničkoj komisiji, sastavljenoj od jednakog broja predstavnika sa svake 
strane za usuglašavanje tehničkog dokumenta međuentitetske granične 
crte. 

U i oko Brčkog ostala je sporna međuentitetska granica, što je na 
zemljovidu označeno. Strane su se dogovorile da će ovo pitanje rješavati 
obvezujućom arbitražom. U roku od šest mjeseci, nakon stupanja na 
snagu ovog dogovora, po jednog arbitra imenuju Federacija BiH i 
Republika Srpska, a trećeg arbitra izabiru naimenovani arbitri u roku 
od trideset dana. Ukoliko se ova dvojica ne slože, trećeg arbitra imenuje 
Međunarodni sud pravde. Do donošenja arbitražne odluke u Brčkom 
će biti prisutna vlast Republike Srpske. 

5. IZBORI 


Oba entiteta u Bosni i Hercegovini dogovorili su se da se održe 
slobodni, pošteni i demokratski izbori u skladu s odgovarajućim doku- 
mentima OESS-a. Glede toga, obvezali su se da će raditi na ostvarenju 
uvjeta za organizaciju slobodnih i poštenih izbora, posebice na slobodi 
tiska, izražavanja, udruživanja i kretanja ljudi i dobara. Ovlastili su 
OESS da ocijeni, prije izbora, mogu li oni biti uspješni u postojećim 
društvenim uvjetima u oba entiteta. 

Strane su zatražile od OESS-a da donese i provede izborni pro- 
gram, nadgleda i pripremi i provede izbore za Zastupnički dom BiH, 
Predsjedništvo BiH, Zastupnički dom Federacije BiH, Narodnu skupštinu 
RSBiH i, bude li moguće, zakonodavna tijela kantona-Župa i općinske 
organe vlasti. Zatraženo je da OESS osnuje Privremenu izbornu ko- 
misiju. Izbori su se trebali održati u roku šest mjeseci nakon stupanja 
na snagu ovog dogovora, a najkasnije u roku devet mjeseci. 


5.1. Privremena izborna komisija 


Komisija se sastoji od šefa misije OESS-a, n dogovornih 
strana i drugih osoba koje odredi šef misije. Šef misije OESS-a je pr- 
edsjednik Komisije. U slučaju spora unutar Komisije odluka predsjednika 
je konačna. Predsjednik i članovi Komisije uživaju povlastice i imunitet 
koji se odobravaju jednom diplomatskom predstavniku. Komisija treba 
donijeti izborna pravila i propise glede registracije političkih stranaka, 
nezavisnih kandidata, prava glasa i kandidiranja, uloge domaćih i stranih 
promatrača, izbora, osiguranja otvorene i poštene izborne promidžbe, 
utvrđivanja, objavljivanja i ovjere konačnih izbornih rezultata. 


6. USTAV BOSNE I HERCEGOVINE 


U Washingtonu je 18. ožujka 1994. dogovoren Ustav Federacije 
BiH između Hrvata i Bošnjaka-Muslimana. U Daytonu je u studenom 
1995. i u Parizu, u prosincu 1995., dogovoren Ustav Bosne i 
Hercegovine između Federacije BiH, s jedne strane, i Republike Srpske, 
s druge strane, uz asistenciju Sjedinjenih Američkih Država, Republike 
Hrvatske i Savezne Republike Jugoslavije. Utemeljenjem novog ustava 
nastaje nova državna zajednica dvaju entiteta, koja će se ubuduće zvati 

BOSNA I HERCEGOVINA, a nestaje Republika Bosna i Hercegovina. 
RBiH nastavlja i zadržava međunarodno-pravni kontinuitet kao država 
sa svojim unutarnjim izmijenjenim ustrojem, u međunarodno priznatim 
granicama. Ostaje članicom UN-a, a kao Bosna i Hercegovina može 
zadržati članstvo u organizacijama sustava UN-a i drugim međuna- 
rodnim organizacijama. Bosna i Hercegovina treba biti demokratska 
država koja će funkcionirati kao pravna država, sastavljena od dva 
entiteta, Federacije BiH i Republike Srpske. Nema kontrole na granicama 
između entiteta, nego će postojati potpuna sloboda kretanja ljudi, roba 
i usluga. Glavni grad Bosne i Hercegovine je Sarajevo. Glede simbola 
Bosna i Hercegovina će imati one simbole za koje se opredijeli Parlament 
BiH, a odobri ih Predsjedništvo BiH. Postojat će državljanstvo BiH i 
državljanstvo svakog entiteta pod određenim uvjetima. 


6.1. Ljudska prava i temeljne slobode 


Strane su se obvezale u Bosni i Hercegovini i u oba entiteta osigurati 
najviši stupanj međunarodno priznatih ljudskih prava i sloboda. Glede 
toga predviđena je Komisija za ljudska prava. U Bosni i Hercegovini 
izravno će se primjenjivati Europska konvencija za zaštitu ljudskih prava 
i temeljnih sloboda i ona će imati prioritet nad svim drugim zakonima. 
U tekstu Ustava izvršen je popis prava i sloboda, a u dodatku Ustava 
nalazi se popis svih međunarodnih konvencija o ljudskim pravima i 
temeljnim slobodama koje će se primjenjivati u Bosni i Hercegovini. 

Uživanje prava i sloboda osigurat će se svim osobama u Bosni i 
Hercegovini bez diskriminacije na temelju spola, rase, boje kože, jezika, 
vjere, političkoga ili drugog uvjerenja itd. Sve izbjeglice i raseljene 
osobe imaju se pravo vratiti na svoja ognjišta, imaju pravo na povrat 
imovine ili na pravičnu naknadu. Sve obveze i izjave za takvu imovinu, 
koje su date pod prisilom, ništavne su. Sudovi, agencije, državni organi 

i posredna tijela u Bosni i Hercegovini i u entitetima primjenjivat će i 
poštivati ljudska prava i temeljne slobode koje su navedene u Ustavu. 
Sve mjerodavne vlasti u Bosni i Hercegovini i u entitetima surađivat će 
i omogućit će neograničen pristup svim međunarodnim mehanizmima 
za praćenje ljudskih prava, posebice Međunarodnom sudu za bivšu 
Jugoslaviju u Haagu i drugim ovlaštenim organizacijama do Vijeća si- 
gurnosti UN-a. 


6.2. Odnosi između BiH i entiteta 


Institucije Bosne i Hercegovine mjerodavne su za vanjsku politiku, 
vanjsko-trgovinsku politiku, monetarnu politiku koja će se voditi u sklopu 
Centralne banke, financiranje institucija i međunarodnih obveza BiH, 
politiku useljavanja, izbjeglica i azila kao i za donošenje propisa o 
tome, provedbu međunarodnog i međuentitetskog kaznenog zakona, 
uključujući odnose s Interpolom, postavljanje i rad zajedničkih i me- 
đunarodnih komunikacijskih uređaja, za donošenje propisa o transportu 
među entitetima i kontrolu zračnog prometa. 

Entiteti će pružati pomoć Bosni i Hercegovini radi izvršavanja 
njezinih međunarodnih obveza. Glede financijskih obveza koje je entitet 
stvorio, prije izbora Parlamenta i Predsjedništva BiH bez suglasnosti 
drugog entiteta, bit će njegove obveze osim u onoj mjeri u kojoj je ta 
obveza potrebna za nastavak članstva BiH u nekoj međunarodnoj 
organizaciji. Entiteti će osigurati sigurnu i zdravu sredinu, održavati 
agenciju za provedbu građanskog zakona i poštivati međunarodno 
priznata ljudska prava i temeljne slobode. Entitet može zaključivati 
sporazume s državama i međunarodnim organizacijama uz suglasnost 
Parlamentarne skupštine BiH. Entitetima pripada u mjerodavnost sve 
ono što nije izričito dodijeljeno institucijama BiH. Opća načela 
međunarodnog prava bit će sastavni dio zakonodavstva BiH i entiteta. 

6.3. Parlamentarna skupština BiH 


Parlamentarna skupština BiH ima dva doma: Zastupnički dom i Dom 
naroda. Zastupnički dom BiH sastoji se od 42 člana, s tim da su dvije 
trećine izabrani iz Federacije BiH, a jedna trećina s područja Republike 
Srpske. Članovi se biraju izravno iz entiteta. Za kvorum je dovoljna 
prisutnost većine izabranih članova u Zastupnički dom. 

Dom naroda sastoji se od 15 delegata, dvije trećine iz Federacije 
BiH (Hrvata 5 i Bošnjaka 5) i jedne trećine iz Republike Srpske, Srba 
5. Bošnjačke i hrvatske delegate iz Federacije BiH bira Dom naroda 
Federacije BiH, a iz Republike Srpske Narodna skupština. Za kvorum 
u Domu naroda dovoljno je devet prisutnih članova, s tim da su prisutna 
po tri delegata iz sva tri naroda. 

Parlamentarna skupština odgovorna je za sljedeće: provedbu odluka 
Predsjedništva BiH, odlučivanje o izvorima i visini sredstava za rad 
institucija BiH i podmirivanje međunarodnih obveza BiH, odobravanje 
proračuna za institucije BiH, davanje suglasnosti na ratifikaciju ugovora 
i za ostalo što je potrebno u izvršavanju njezinih dužnosti. 


6.4. Predsjedništvo Bosne i Hercegovine 


Po jedan Hrvat i Bošnjak-Musliman iz Federacije BiH i jedan Srbin 
iz Republike Srpske čine tročlano Predsjedništvo BiH. Clanovi se 
Predsjedništva BiH biraju izravno u svakom od dva entiteta. U slučaju 
upražnjena mjesta u Predsjedništvu BiH, popunjavat će se iz entiteta. 
Mandat prvih članova trajat će dvije godine, a budućih članova četiri 
godine. Clanovi mogu biti birani po još jedan uzastopni mandat. 

Članovi Predsjedništva BiH biraju između sebe predsjednika. Prvi 
predsjednik Predsjedništva BiH je onaj član koji je dobio na izborima 
najviše glasova. Predsjedništvo BiH donosi svoje odluke, u pravilu, ko- 

nsenzusom. Međutim, odluke se mogu donijeti i s dva glasa, ukoliko 
propadnu napori za usuglašavanje. Clan koji je glasovao protiv, može 
dati izjavu da se radi o odluci štetnoj za vitalne interese entiteta iz 
kojeg je izabran. U tom slučaju se takva odluka podnosi skupštini entiteta 
kojeg se tiče ta odluka. 

Predsjedništvo BiH je odgovorno za vođenje vanjske politike i 
imenovanje veleposlanika i drugih međunarodnih predstavnika BiH, 
zastupanje Bosne i Hercegovine u međunarodnim organizacijama, ra- 
tificiranje i otkazivanje međunarodnih ugovora, izvršavanje odluka Pa- 
rlamentarne skupštine, predlaganje proračuna, podnošenje izvješća, 
najmanje jedanput godišnje, Parlamentarnoj skupštini i druge poslove 
iz svoje mjerodavnosti. 

Svaki član Predsjedništva BiH, po službenoj dužnosti, ima ovlasti 
civilnog zapovjednika oružanih snaga i oni će izabrati stalni komitet za 
Vojna pitanja koji će koordinirati aktivnosti oružanih snaga u Bosni i 
Hercegovini. Članovi Predsjedništva BiH su ujedno i članovi vojnog 
komiteta. 


6.5. Vijeće ministara 


Predsjedništvo BiH imenuje predsjednika Vijeća ministara koji će 
preuzeti dužnost nakon potvrde od Zastupničkog doma BiH. Predsjednik 
i ministri čine Vijeće ministara. S područja Federacije BiH može se 
imenovati više od dvije trećine svih ministara. Predsjednik imenuje i 
zamjenike ministara koji, također, trebaju potvrdu Zastupničkog doma 
BiH. 

6.6. Ustavni sud 


Ustavni sud Bosne i Hercegovine ima devet članova. Četiri člana 
bira Zastupnički dom Federacije BiH, dva člana Republika Srpska i tri 
člana predsjednik Europskog suda za ljudska prava, nakon dogovora s 
Predsjedništvom BiH. Suci koje izabere predsjednik Europskog suda 
za ljudska prava ne smiju biti državljani Bosne i Hercegovine ili bilo 
koje susjedne države. 

Mandat prvoimenovanih sudaca traje pet godina i oni ne mogu biti 
ponovno imenovani. Svi suci, kasnije imenovani, obnašat će svoje du- 
žnosti do svoje 70. godine ukoliko im s razlogom mandat ranije ne 
prestane. Kvorum čini većina svih sudaca Suda. Svoje odluke Sud će 
obrazlagati i objavljivati. 

Ustavni sud je mjerodavan za sljedeće: odobriti ovaj Ustav, odlučivati 
o svim sporovima koji proizađu iz ovog Ustava između entiteta ili između 
BiH i entiteta, poštivati odluku nekog entiteta da uspostavi paralelne 
odnose sa susjednom državom i odlučivati je li neki zakon u skladu s 
ovim Ustavom, Europskom konvencijom za ljudska prava i temeljne 
slobode i njezinim protokolima. Odluke Ustavnog suda su konačne. 


6.7. Centralna banka 


Na razini Bosne i Hercegovine osnovat će se Centralna banka koja 
će jedina biti ovlaštena za izdavanje valute i za monetarnu politiku u 
Bosni i Hercegovini. Njezine mjerodavnosti odredit će Parlamentarna 
skupština. U prvih šest godina, nakon stupanja na snagu ovog Ustava, 
ne može davati kredite tiskanjem novca. Nakon toga Parlamentarna 
skupština može joj dati takve ovlasti. 

Prvi Upravni odbor sastojat će se od guvernera i tri člana koje 
postavlja Predsjedništvo BiH, dva iz Federacije BiH (jedan Bošnjak i 

jedan Hrvat koji će dijeliti jedan glas) i jedan iz Republike Srpske, svi s 
mandatom od šest godina. Prvog guvernera postavlja Međunarodni 
monetarni fond u dogovoru s Predsjedništvom BiH. Poslije isteka šest 
godina Upravni odbor će se sastojati od pet članova koje imenuje Pr- 
edsjedništvo BiH s mandatom od šest godina. Guvernera biraju članovi 
Upravnog odbora, između sebe, na šest godina. 


6.8. Prijelazne odredbe 


Nakon potpisivanja Općeg okvirnog sporazuma u Daytonu i Parizu, 
studeni-prosinac 1995., stupio je na snagu i ovaj Ustav, koji mijenja i 
zamjenjuje Ustav Republike Bosne i Hercegovine iz 1974. sa svim 
njegovim kasnijim amandmanima. U roku od tri mjeseca nakon stupanja 
na snagu ovog Ustava entiteti su obvezni usuglasiti svoje ustave s ovim 
Ustavom. Strane su se dogovorile o formiranju Zajedničke privremene 
komisije glede raspravljanja praktičnih pitanja u svezi s provedbom 
Ustava BiH i svih drugih sporazuma iz Daytona. Komisija se sastoji od 
osam članova: četiri iz Federacije BiH, tri iz Republike Srpske i jedan 
član iz Bosne i Hercegovine. Sjednicama Komisije predsjedava Visoki 
predstavnik ili osoba koju on odredi. 

Svi zakoni, propisi i sudski poslovnici koji budu na snazi kad stupi 
na snagu ovaj Ustav, ostaju na snazi ukoliko se ne kose s Ustavom. Svi 
postupci pred sudovima ili administrativnim agencijama nastavljaju se 
pred istim ili će biti preneseni na druge sudove ili agencije u skladu sa 
zakonima koji određuju mjerodavnost takvih sudova i agencija. 

Vladini uredi, institucije i druga tijela Bosne i Hercegovine radit će 
u skladu s postojećim zakonima sve dok se ne zamijene drugim zakonima, 
odnosno propisima. Svi ugovori koje je ratificirala RBiH između I. 
siječnja 1992. i stupanja na snagu ovog Ustava predočit će se članovima 

Predsjedništva BiH u roku od 15 dana nakon preuzimanja dužnosti. 
Ukoliko se to ne uradi, ugovori će biti poništeni. 


7. LJUDSKA PRAVA 


Da bi osigurale poštivanje ljudskih prava, strane su se dogovorile 
da osnuju Komisiju za ljudska prava koja će se sastojati od dva dijela: 
Ureda ombudsmana i Suda za ljudska prava. Komisija će razmatrati 
povrede ljudskih prava i diskriminaciju na bilo kojoj osnovi, kao što je 
spol, rasa, boja kože, jezik, vjera, političko ili drugo nee nacion- 
alno ili društveno podrijetlo ili slično. 

Komisija ima odgovarajuće objekte i stručno osoblje, ima izvršnog 
dužnosnika kojeg zajednički postavljaju ombudsman i predsjednik suda. 
Komisija ima svoj stožer u Sarajevu, uključujući stožer ombudsmana i 
Suda. Ombudsman će imati još jedan stožer u Federaciji BiH i Republici 
Srpskoj. 


8. IZBJEGLICE I RASELJENE OSOBE 


Izbjeglice i raseljene osobe imaju se pravo vratiti na svoja ognjišta, 
pravo na povrat imovine koja im je oduzeta od 1991. ili nadoknadu 
štete za imovinu koja im se ne može vratiti. Strane su se obvezale da se 
izbjeglice i raseljene osobe vrate bez opasnosti i uznemiravanja, zast- 
rašivanja, progona ili diskriminacije. Glede toga, oba entiteta će poduzeti 
mjere za izgradnju povjerenja, posebice: ukidanje unutarnjih 
zakonodavstava i administrativnih postupaka s diskriminacijskom 
namjerom, suzbijanje pismenog ili usmenog poticanja na etničko ili 
vjersko neprijateljstvo ili mržnju, brzo suzbijanje osvete, zaštita etničkog 

manjinskog stanovništva, gonjenje, otpuštanje ili premještanje osoba u 
vojnim, paravojnim i policijskim snagama odgovorne za povrede ljudskih 
prava i slično. 


9. ČUVANJE NACIONALNIH SPOMENIKA 


Osnovana je Komisija za očuvanje nacionalnih spomenika sa sjedištem 
u Sarajevu i, prema potrebi, u drugim mjestima Bosne i Hercegovine. 
Komisija se sastoji od pet članova, i to: dva iz Federacije BiH, jedan iz 
Republike Srpske, čiji mandat traje tri godine, i dva člana imenuje glavni 
direktor UN-a za prosvjetu, znanost i kulturu s mandatom od pet 
godina. Nakon isteka ovog Sporazuma članove Komisije imenuje 
Predsjedništvo BiH. 

Komisija će odlučivati o zahtjevima za proglašavanje imovine koja 
ima kulturnu, vjersku ili etničku važnost za nacionalne spomenike. Kao 
nacionalni spomenici proglašavaju se spomenici arhitekture, umjetnosti 
ili povijesti, arheološka nalazišta, skupine zgrada i groblja. Odluke će 
se donositi većinom glasova i one su konačne, a provodit će se u skladu 
s domaćim zakonima. 


10. OSNIVANJE JAVNIH PODUZEĆA 


Znajući od kolike je važnosti za obnovu i ponovno oživljavanje 
gospodarstva Bosne i Hercegovine funkcioniranje infrastrukture, po- 
sebice transporta i drugih objekata, strane su se dogovorile o osnivanju 
Komisije za javna poduzeća. Komisija treba ispitati svrsishodnost 
osnivanja poduzeća za upravljanje zajedničkim javnim objektima, kao 
što su komunalni, energetski, poštanski i komunikacijski objekti. Posebice 
će se ispitati unutarnji ustroj takvih eventualnih poduzeća, uvjeti za 

njihov uspješan rad i načine pribavljanja dugoročnog investicijskog 
kapitala. 

Komisija se sastoji od pet članova, i to: iz Federacije BiH dva, Re- 
publike Srpske jedan i Europske banke za obnovu i razvoj dva člana, od 
kojih je jedan predsjednik. Članovi Komisije ne mogu biti zaposleni ili u 
financijskom odnosu s bilo kojim poduzećem koje ima ili traži ugovor s 
Komisijom. 

“Strane su već u Daytonu smatrale za potrebnim i osnovale Transp- 
ortno poduzeće Bosne i Hercegovine koje će upravljati transportnim 
objektima kao što su ceste, željeznice i luke. Poduzeće je sa sjedištem 
u Sarajevu, podružnice ima, prema potrebi, i u drugim mjestima. Ko- 
misija za javna poduzeća izabrat će Poslovodni odbor i ostalo osoblje 
koje će obnašati funkcije poduzeća. 


11. CIVILNI MIROVNI SPORAZUM 


Provedba Civilnog mirovnog rješenja traži širok raspon aktivnosti, 
posebice nastavak napora na pružanju humanitarne pomoći, popravku 
infrastrukture i gospodarsku obnovu, uspostavu političkih i ustavnih 
institucija u Bosni i Hercegovini, promicanje ljudskih prava, povratak 
izbjeglica i raseljenih osoba, održavanje slobodnih i poštenih izbora. 
Zbog složenosti ovih problema oba entiteta su se složila da zatraže 
postavljanje Visokog predstavnikam, u skladu s relevantnim rezolucijama 
Vijeća sigurnosti UN-a, koji će pomagati i koordinirati vlastite napore 
entiteta u provedbi Civilnog mirovnog rješenja. 

U obavljanju svojih zadataka Visoki će predstavnik imenovati osobe 
za koje bude smatrao da mu mogu pomoći u izvršavanju njegovih 
zadataka. U tijeku svog mandata sazvat će i predsjedavat će Zajedničkoj 
civilnoj komisiji u Bosni i Hercegovini. Ona će se sastojati od više 
političkih predstavnika svih strana, zapovjednika IFOR-a ili njegova 

predstavnika i predstavnika onih civilnih organizacija i agencija koje 
Visoki predstavnik bude izabrao. 


12. MEĐUNARODNE POLICIJSKE SNAGE 


Da bi osigurale mir, red, sigurnu i zdravu sredinu u svojim 
područjima, strane su pozvale Vijeće sigurnosti UN-a da osnuje 
Međunarodne policijske snage — IPTF koje će na cijelom području Bosne 
i Hercegovine pomoći u praćenju, promatranju i nadzoru aktivnosti i 
sredstava za provedbu zakona, uključujući i sudske organizacije i njihove 
postupke, davanju savjeta i obučavanju osoblja u provedbi zakona, 
ocjenjivanju prijetnji javnom redu i miru, savjetovanju državnih vlasti u 
Bosni i Hercegovini o organiziranju uspješnih agencija za provedbu 
civilnih zakona, u praćenju osoblja entiteta u provedbi zakona. 

IPTF je samostalan u obavljanju svojih dužnosti iz Sporazuma, a 
njegove aktivnosti koordinira Visoki predstavnik UN-a za provedbu 
dijela Civilnog mirovnog rješenja u Bosni i Hercegovini. Na čelu IPTF- 
a je povjerenik kojeg postavlja glavni tajnik UN-a u dogovoru s Vijećem 
sigurnosti, a prima upute od Visokog predstavnika. 


b) Dodatni sporazumi 


1. OŽIVOTVORENJE FEDERACIJE BiH 


Od zaključenja Washingtonskog sporazuma, 18. ožujka 1994. o 
osnivanju Federacije BiH hrvatsko-bošnjačko-muslimanskog naroda, sve 

do Daytona, nije se uradilo mnogo na njezinom oživljavanju u praksi, 
kako od strane dvaju naroda, Hrvata i Bošnjaka-Muslimana u Bosni i 
Hercegovini, tako, još više, od Vlade Sjedinjenih Američkih Država, 
njezina glavnog pokrovitelja. Cijelo to vrijeme A/ija Izetbegović je 
ometao uspostavu institucija vlasti Federacije BiH, s jedne strane, i za 
održavanje ranije uspostavljenih institucija vlasti na razini RBiH, s druge 
strane. Ometao je uspostavu zajedničkog stožera dviju vojski, HVO-a 
i Armije BiH. Vanjske poslove, posebice diplomatske službe i policiju, 
čuvao je za svoje Predsjedništvo, iako su ta dva državna sektora pripadala 
Federaciji BiH. 

Administracija predsjednika Billa Clintona, nakon Washingtona, bila 
je više orijentirana ka cjelovitom rješenju bosanskohercegovačke krize, 
a manje poticaju i podršci implementacije Federacije BiH. Konačno se 
shvatilo da od cjelovita rješenja za Bosnu i Hercegovinu nema ništa i 
da se treba, svim sredstvima, okrenuti Federaciji BiH, jer je ona “alfa i 
omega" opstojnosti bilo kakve Bosne i Hercegovine i temelj na kojem 
počiva mirovni plan Kontaktne skupine za BiH. Zbog toga se zaključilo 
da Daytonski sporazum ne može donijeti rezultate trajnog mirovnog 
rješenja ukoliko Federacija BiH ne bude funkcionirala kao jedna od dva 
konstitutivna entiteta BiH. U skladu s tim, potpisan je 10. studenoga 
1995. u Daytonu poseban Sporazum o uspostavi Federacije BiH. 

U općim načelima se kaže da ni nakon dvadeset mjeseci usvajanja 
Ustava Federacije BiH proces jačanja i izgrađivanja povjerenja između 
njezinih konstitutivnih naroda nije dao zadovoljavajuće rezultate. Od- 
govornost vlada Federacije BiH i RBiH moraju biti odvojene i Vlada 
RBiH mora prenijeti funkcije, koje su predviđene Ustavom Federacije 
BiH, na Vladu Federacije BiH, a Vlada RBiH može zadržati samo one 
funkcije koje joj omogućuju da funkcionira kao Vlada međunarodno 
priznate Bosne i Hercegovine. 

1.1. Prijenos odgovornosti na Federaciju BiH 


U dijelu ovog Sporazuma koji se odnosi na odluke rečeno je da do 
10. prosinca 1995. treba predložiti Ustavotvornoj skupštini Federacije 
BiH i Skupštini RBiH, a da se prihvate do 20. prosinca iste godine, 
zakone o poslovima koji pripadaju u mjerodavnost Federacije BiH i koji 
ostaju u mjerodavnosti RBiH. U odgovornosti Federacije BiH uključeni 
su poslovi: obrane, unutarnjih poslova, sudstva, financija, energetike i 
industrije, prometa i komunikacija, trgovine, poljoprivrede, obrazovanja, 
znanosti i kulture, izbjeglica, raseljenih osoba i socijalne politike, zdra- 
vstva, urbanizma, prirodnog bogatstva i okoliša. U mjerodavnosti RBiH 
ostali su poslovi: vanjske politike, vanjske trgovine. carinske politike, 
zajedničke monetarne politike, financija (proračun Republike), useljavanje 
i republičko državljanstvo, primjena međunarodnog kaznenog zakona, 
zajedničkih telekomunikacija, kontrole Zračnog prometa i civilne 
koordinacije djelovanja oružanih snaga. 

Mjesec dana nakon usvajanja navedenih zakona Federacija BiH je 
trebala preuzeti vlast na razini Federacije, kantona-Župa i općina. U 
istom roku ministri i zamjenici ministara trebali su ponovno imenovati 
osoblje koje će odražavati sastav pučanstva. Ministri, zamjenici ministara 
i osoblje ne mogu obavljati poslove u objema vladama. 

Predsjednik i dopredsjednik Federacije BiH kao i Vlada imaju jedan 
zajednički područni ured u Mostaru. U Mostaru su smještena 
ministarstva Vlade Federacije BiH, i to: trgovine, prometa i komunikacija, 
energetike i industrije, obrazovanja, znanosti i kulture. Svaka četvrta 
sjednica Vlade treba se održavati u Mostaru. 


1.2. Fiskalna i druga financijska pitanja | 


U roku od pet dana nakon potpisa ovog Sporazuma trebalo je ob- 
jediniti, preko korespondentnih računa u poslovnim bankama, postojeća 

dva platna sustava u Federaciji BiH, koristeći se njemačkom markom 
kao zajedničkom obračunskom jedinicom. Počevši od I. siječnja 1996. 
(proračunske godine), carine je trebala ubirati Carinska uprava Federacije 
BiH u ime Republike BiH. Uz konzultaciju Međunarodnog monetarnog 
fonda, trebalo je do 10. prosinca 1995. dogovoriti omjer i tehnički 
mehanizam koji će osigurati financiranje proračuna Republike i Fe- 
deracije BiH. Do 10. prosinca 1995. trebalo je uspostaviti Carinsku 
upravu, ukinuti sve carinske kontrolne punktove i uspostaviti potpunu 
slobodu kretanja ljudi i roba u Federaciji BiH. 

Proračun Federacije BiH za 1996. trebao je biti pripremljen u su- 
radnji s MMF-om do 10. prosinca 1995., s tim da u njega vojni izdaci 
i socijalna davanja neće biti uključeni. Porezna je uprava trebala početi 
s radom mjesec dana nakon usvajanja zakona koji su predviđeni ovim 
Sporazumom. Proračuni kantona-župa koji se pune iz poreza na 
promet i na poslovanje poduzeća, trebali su biti dovršeni do 3 1. ožujka 
1996. Međunarodne donacije dijele se između Federacije i RBiH prema 
ranijim dogovorima. 


1.3. Ostala pitanja 


Granice Federacije BiH trebaju se utvrditi Mirovnim rješenjem za 
BiH. Novim teritorijima koje su osvojili HVO i Armija BiH poslije Dekl- 
aracije o oživotvorenju Sporazuma iz Washingtona, koja je usvojena 
između izaslanstava Republike Hrvatske i Republike i Federacije BiH 
22. srpnja 1995. u Splitu, upravljat će se u skladu s Ustavom Federacije 
BiH do njihova uključenja u kantone-župe. Trebalo je do 10. prosinca 
1995. napraviti sveobuhvatan plan povratka izbjeglica i raseljenih osoba. 
Njegova realizacija trebala je otpočeti odmah u suradnji s UNHCR- 
om. 

U Daytonu se nisu mogla zaobići pitanja kao što su: veleposlanici, 
policija i obrana. Strane su se obvezale da će u roku od mjesec dana 
nakon usvajanja zakona koji su navedeni u Sporazumu sprovesti 
Zagrebački sporazum od | 1. rujna 1994. i sporazum iz Petersburga 
od 10. ožujka 1995. o postavljanju veleposlanika adekvatnom sudje- 
lovanju hrvatskoga i bošnjačkog pučanstva u Bosni i Hercegovini. Do 
10. prosinca 1995. trebalo je predložiti Ustavotvornoj skupštini Fe- 
deracije BiH zakonske prijedloge o unutarnjim poslovima i obrani kojim 
se utvrđuje jedinstvena vojska Federacije BiH iznad razine korpusa do 
zajedničkog zapovjedništva. 


1.4. Mostar 


Općina i grad Mostar našli su se kao posebno pitanje na dnevnom 
redu i u Daytonu. Zaključeno je da se Memorandum o razumijevanju 
za upravu EU-a od 6. srpnja 1994. mora provesti u potpunosti, prije- 
lazni Statut da se usuglasi s načelima iz ovog Sporazuma, s tim da se 
očuva jedinstvo grada i osigura nacionalni, vjerski i kulturni identitet 
pučanstva u svih šest općina, osigura sloboda kretanja kao i širom 
Federacije BiH, od 1. prosinca 1995. da se osigura neograničen broj 
prijelaza za Žene, djecu i muškarce koji nisu vojni obveznici. Dva su 
gradonačelnika obvezani da se poštuju ovi rokovi. 

U drugoj fazi trebaju se organizirati ujedinjene policijske snage 
Mostara, i to: uspostavom zajedničkog stožera, novačenjem mjesnog 
policijskog osoblja i zajedničkim ophodnjama po bivšoj crti konfrontacije. 
Zajednička policija treba poduzeti odlučne mjere protiv organiziranog 
kriminala i osigurati provedbu Uredbe EU-a o stanarskim pravima kako 
bi se omogućio povratak izbjeglica i raseljenih osoba njihovim do- 
movima. 


Sačinjen je zaseban dodatak Sporazuma o oživotvorenju Federacije 
BiH koji se odnosi na načela koja će biti temelj prijelaznog Statuta 

grada Mostara. Ona glase: treba se sačuvati jedinstvo grada, teritorij 
grada obuhvaća područja općine Mostar prema stanju do 1. siječnja 
1991. Grad se sastoji od šest općina, gradske općine imaju sve one 
odgovornosti koje nisu dodijeljene gradu. Odgovornosti grada Mostara 
jesu: financije i porezna politika, urbanističko planiranje, infrastruktura, 
gospodarska politika, javni promet, uključujući željeznicu i mostarsku 
zračnu luku. Gradom upravlja gradsko vijeće, a na čelu općine nalazi 
se općinsko vijeće. Gradsko vijeće sastoji se od 48 članova, od čega 
otpada na predstavnike hrvatskog naroda 16, bošnjačkog naroda 16 i 
na ostale 16. U prijelaznom razdoblju, od 16 mjesta koja pripadaju na 
ostale, ostaje nepopunjeno | | mjesta. Svaka gradska općina bira četiri 
člana u Gradsko vijeće, a ostali se članovi biraju na listi cijeloga grada. 
Gradsko općinsko vijeće sastoji se od 25 članova. Sastav gradskih op- 
Ćinskih vijeća odražava sastav pučanstva te gradske općine u vrijeme 
popisa stanovništva 1991. Clanovi Gradskog i općinsko vijeća biraju 
se na neposrednim i slobodnim izborima. Gradsko vijeće i gradska 
općinska vijeća biraju svoje načelnike. 


2. ZAJEDNIČKO VIJEĆE U SURADNJI 


Umjesto dogovorene konfederacije u Washingtonu, 18. ožujka 
1994. između Republike Hrvatske i Federacije BiH, u Daytonu je 15. 
studenoga 1995. dogovoreno Zajedničko vijeće o suradnji između 
Republike BiH i Federacije BiH i Republike Hrvatske. Zajedničko vijeće 
za suradnju bavit će se planiranjem i koordiniranjem suradnje između 
R Hrvatske i Federacije BiH, osobito u sljedećim područjima: usklađivanje 
vanjske politike i nastupa prema trećim zemljama i međunarodnim or- 
ganizacijama, usklađivanju aktivnosti u pristupanju EU-u, Vijeću Eu- 
rope, Partnerstvu za mir i suradnju s NATO-om, vojne suradnje, rje- 

šavanja sukcesije bivše Jugoslavije i drugim pitanjima od zajedničkog 
interesa. 

Zajedničko vijeće ima deset članova, po petiz R Hrvatske i Republike 
BiH i Federacije BiH. Predsjednik Zajedničkog vijeća je predsjednik R 
Hrvatske df: franjo Tuđman, a potpredsjednik Afija Izetbegović, pred- 
sjednik Predsjedništva RBiH. 


3. POVRATAK PROGNANIH 


Između R Hrvatske i Republike BiH i Federacije BiH potpisan je 
Sporazum o povratku prognanih u Jajce, Bugojno, Stolac i Travnik 2. 
studenoga 1995. u Daytonu. Glede ostvarenja međusobnog povjerenja, 
još u tijeku pregovora u Daytonu, trebalo je ostvariti povratak: po 
dvije stotine obitelji u Jajce i Bugojno i po stotinu obitelji u Stolac i 
Travnik. Povratak je trebao otpočeti odmah a okončati do.8. studenoga 
1995. Za provedbu Sporazuma trebaju se brinuti imenovane osobe. 

Također je potpisan Sporazum (15. studenoga u Daytonu) o povratku 
izbjeglica u područje Velike Kladuše i Cazina. Radilo se o izbjeglicama 
s tih područja koje su se nalazile u centru Kupljensko na području R 
Hrvatske. Povratak izbjeglica trebao je započeti odmah nakon dolaska 
hrvatskih i turskih policijskih snaga na području Velike Kladuše i Cazina. 


4. NAČELA ZA ORGANIZACIJU SARAJEVA 


U Daytonu su 12. studenoga 1995. usvojena načela za buduću 
organizaciju Sarajeva. Pored ostalog, dogovoreno je da Sarajevo bude 
jedinstven grad, u čijoj će vladi sudjelovati predstavnici glavnih etničkih 

skupina. U sklopu Bosne i Hercegovine bit će posebna politička jedinica 
koja će se sastojati od deset poluautonomnih političkih okruga: centralni 
okrug i devet općina. Vlade političkih okruga bit će odgovorne za 
obrazovanje, kulturu, lokalne zdravstvene i komunalne usluge. Mogu 
surađivati među sobom i s odgovarajućim agencijama Federacije BiH i 
Republike Srpske. 

Centralni okrug birat će svoju vladu i članove Vijeća grada. U Vijeće 
grada šalju politički okruzi po jednog člana. Dodatnih petnaest članova 
bira se na sljedeći način: deset članova izabrat će zakonodavno tijelo 
Federacije BiH, a pet članova bira Narodna skupština Republike Srpske. 

Vijeće grada Sarajeva bira gradonačelnika između deset pojedinaca 
koje imenuju deset političkih okruga, višeg zamjenika gradonačelnika, 
od kojih će biti po jedan Bošnjak i Srbin, i jednog zamjenika gradona- 
čelnika, koji će biti Hrvat. Osobe koje budu izabrane za gradonačelnika 
i višeg zamjenika gradonačelnika smjenjuju se na položaju svake godine. 

Prioritetni zadatak vlade grada Sarajeva je formiranje kombiniranih 
i integriranih policijskih snaga grada, koje će odražavati etnički sastav, 
s posebnom postrojbom u svakom političkom okrugu-općini. Gradska 
je vlada odgovorna i za sve druge usluge na razini grada, kao što su: 
prijevoz putnika, vodo i elektroopskrba, urbanizam, komunalne i druge 
usluge. 


5. SPORAZUM O ODNOSIMA 


Republika Bosna i Hercegovina i Savezna Republika Jugoslavija 
međusobno su se priznale u Daytonu kao neovisne države unutar 
njihovih sadašnjih međunarodno priznatih granica. Svaka će strana 
poštivati suverenitet, teritorijalni integritet i političku neovisnost druge 

strane. Strane su se obvezale da će, u roku od petnaest dana nakon 
potpisivanja ovog Sporazuma, uspostaviti pune diplomatske odnose, 
otvoriti veleposlanstva i razmijeniti veleposlanike. 


6. OPĆINA — GRAD MOSTAR 


Sporazumom od 6. srpnja 1994. uspostavljena je uprava Europske 
unije nad gradom Mostarom, a u Daytonu 10. studenoga 1995. sa- 
stavljen je, također, zaseban Sporazum o Mostaru u kojem su dogovorena 
osnovna načela za buduću organizaciju društvenog života u gradu 
Mostaru. Na osnovi tih sporazuma i kasnijih dogovora u Rimu 18. 
veljače 1996. sa savjetodavnim vijećem grada Mostara, upravitelj EU- 
a nad gradom Mostarom Hans Koschnik donio je 7. veljače 1996. 
Prijelazni statut grada Mostara.“ 


6.1. Zajedničke odredbe 


Statutom se uređuju prava i obveze odlučivanja o potrebama građana 
grada Mostara i njegovih općina, obujam lokalne samouprave, unutarnji 
ustroj i mjerodavnosti grada i njegovih općina i njihovo financiranje i 
druga pitanja. Posebice se naglašava da su grad i njegove općine obve- 
zne poštivati osnovna ljudska prava, temeljne slobode, nacionalni, si 
Iturni i vjerski identitet građana. 

Grad i općine su pojedinačne pravne osobe. Mogu se u svoje ime 
obvezivati, mogu tužiti i biti tuženi pred sudom i imaju svoje službene 


23 Službeni glasnik građa Mostara u izdanju EU-a upravnika nad Mostarom, 20. veljače 
1996. 

pečate. Ime grada je: Grad Mostar. Područje grada obuhvaća područje 
Općine od I. siječnja 1991., izuzev područja koja po Mirovnom spo- 
razumu iz Daytona od 14. prosinca 1995. leže izvan područja Fede- 
racije BiH (područje od Podveleži prema Nevesinju). Teritorij grada 
sastoji se od šest općina i od Centralne zone — Distrikta. Nazivi općina 
utvrđeni su privremeno: 1. Mostar-Sjever, 2. Mostar-Stari Grad, 3. 
Mostar-Jugoistok, 4. Mostar-Jug, 5. Mostar-Jugozapad i 6. Mostar- 
Zapad. 

Grad je isključivi nositelj samouprave, bez povrede prava i dužnosti 
općina i uz pridržavanje Ustava i zakona Federacije BiH i zakona 
kantona-župa. Pod nadzorom grada su poduzeća koja se bave 
komunalnim poslovima, ukoliko nisu pod općinskom mjerodavnošću. 
Grad je isključivo mjerodavan za ove djelatnosti: financije i poresku 
politiku, urbanističko planiranje, infrastrukturu (voda, elektr. energija, 
gradska čistoća, kanalizacija i slično), ekonomsku politiku, javni promet, 
uključujući željeznicu i mostarsku zračnu luku. Grad surađuje s drugim 
gradovima i općinama u Federaciji BiH. Ima pravo pristupa 
međunarodnim udrugama gradova i općina i ostvarivanja bilateralne 
suradnje s gradovima drugih država. 


6.2. Gradski organi 


Gradsko vijeće sastoji se od 48 članova koji nose naziv “gradski 
vijećnici". Polovica članova Gradskoga vijeća bira se s liste koja važi za 
cijeli grad, a druga polovica iz svake od šest gradskih općina po četiri 
člana. Od 48 članova 16 članova jesu predstavnici hrvatskog i bošnja- 
čkog naroda, a 16 drugi. Od 16 mandata predviđenih za druge, 11 
mandata ostaje nepopunjeno u prijelaznom razdoblju. Na prvim 
izborima, koji će se održati na osnovi ovog Prijelaznog statuta, izabrat 
će se 24 člana koji se biraju u gradskim općinama, a 13 članova s liste 

cijeli grad. Prvo Gradsko vijeće izabrano po Prijelaznom statutu ostaje 
na dužnosti dok se sukladno zakonu ne održe mjesni izbori raspisani 
za cijelu Federaciju BiH. 

Gradsko vijeće bira na prvoj sjednici iz reda svojih članova pred- 
sjednika koji nosi naziv “predsjednik Gradskog vijeća", ijednog zamjenika 
koji nosi naziv “dopredsjednik Gradskog vijeća". Za dopredsjednika će 
se izabrati predstavnik naroda iz kojeg nije izabran predsjednik. Pr- 
edsjednik zastupa odluke Gradskog vijeća i zastupa GVGM u javnim 
prigodama. Saziva i vodi sjednice GV i vodi skrb za njihov uredan 
tijek. Dopredsjednik pomaže predsjedniku u izvršenju njegovih zadataka 
i zastupa ga u njegovoj odsutnosti. Gradsko vijeće je najviši organ 
Grada i mjerodavno je za sve važne odluke, nadzire cjelokupnu upravu, 
ima pravo uvida u provedbu svojih odluka, posebice kad se radi o 
gradskim prihodima i rashodima. 

Gradonačelnik zastupa Grad i ukoliko njegove izjave proizvode pr- 
avne obveze, one moraju biti u pismenom obliku, sa službenim pečatom. 
Gradonačelnik je odgovoran za uredno odvijanje poslova gradske 
uprave, vodi gradsku upravu i pretpostavljeni je gradskim službenicima, 
on ih postavlja, unapređuje i otpušta. Kod upošljavanja i postavljanja u 
gradskoj upravi vodi računa da sastav službenika odražava sastav stan- 
ovništva prema nacionalnoj pripadnosti. 

U organizacijskom planu gradske uprave moraju se predvidjeti odjeli 
za obavljanje sljedećih zadataka: financije i poreznu politiku, urbanističko 
planiranje, infrastrukturu, gospodarsku politiku, javni promet, 
uključujući željeznicu i zračnu luku. Gradonačelnik treba provoditi 
odluke GV, rješavati probleme koji su mu Statutom stavljeni u 
mjerodavnost, primjenjivati zakone i propise, pripremati proračunski 
plan i izvršavati ga, upravljati gradskim ustanovama i objektima, 
gospodarskim poduzećima Grada i gradskom imovinom, skrbiti za prava 
svih stanovnika, osiguravati suradnju gradske uprave s ombudsmanima 
i poticati suradnju gradskih općina. 

Gradonačelnik ima jednog zamjenika koji ga zastupa u njegovoj 
odsutnosti i nosi naziv dogradonačelnik. Gradonačelnik mora izvješćivati 
svoga zamjenika o svim tekućim pitanjima. Za sve prijedloge koji se 
dostavljaju GV kod svih važnih odluka, posebice u organizaciji gradske 
uprave, kod postavljanja i otpuštanja službenika potrebno je suglasje 
dogradonačelnika. 

Izbor gradonačelnika vrši GV po načelima većinskog sustava, izbor 
se vrši na prvoj sjednici GV Svaki vijećnik ima pravo predložiti kandidata, 
a svaki predloženi kandidat mora dobiti podršku najmanje jedne trećine 
nazočnih gradskih vijećnika hrvatskog i bošnjačkog naroda. Za izbor 
gradonačelnika potrebna je natpolovična većina glasova gradskih 
vijećnika. Izabrani gradonačelnik ostaje na položaju sve dok se ne održe 
prvi lokalni izbori na razini cijele Federacije BiH. Dogradonačelnik se 
bira po istom postupku kao i gradonačelnik, s tim da mora biti pripadnik 
drugog naroda od onog kojem pripada gradonačelnik. Gradonačelnik 
ima tajništvo koje koordinira pripreme izvršenja poslova cjelokupne 
uprave. Gradonačelnik i dogradonačelnik svoje dužnosti obavljaju 
počasno. 

Gradsko se poglavarstvo sastoji od gradonačelnika, dogradonačelnika 
i pet pročelnika odjela koji su predviđeni u Prijelaznom statutu i ono je 
pomoćni organ gradonačelniku. Pročelnike odjela imenuje 
gradonačelnik, potvrđuje GV većinom glasova. Imenovanja i razrješenja 
su pravosnažna kada su potvrđena od GV. Sjednice gradskog poglav- 
arstva saziva gradonačelnik, u pravilu, jednom tjedno. Clanovi gradskog 
poglavarstva razmatraju zajednički sve zadatke uprave i, u vidu 
preporuke, daju ih gradonačelniku na odobrenje. 

6.3. Gradske općine 


Sve zadatke koji nisu izrijekom dodijeljeni Gradu obavljaju gradske 
općine. One imaju svojstvo pravne osobe, donose svoje statute, 
izvršavaju zadaće prenesene od kantona-župe, posebno koje su im 
prenesene Ustavom Federacije BiH, kao što su područja: kulture, turi- 
zma, socijalnih pitanja, radio i televizije. U izvršavanju svojih zadataka 
gradske općine dužne su osigurati nacionalni, vjerski i kulturni identitet 
svojih građana. Gradska općina može, odlukom svog vijeća, prenijeti 
zadatke iz svoje mjerodavnosti na Grad Mostar, on ih je obvezan obavljati 
uz posebnu naknadu troškova. Također imaju pravo, u obavljanju svojih 
dužnosti, međusobno surađivati i udruživati se s drugim radi obavljanja 
poslova od zajedničkog interesa. Takvi sporazumi moraju se predočiti 
Gradu Mostaru, kao i nadzornim vlastima. 

Svaka gradska općina ima svoju upravu, čiju organizaciju utvrđuje 
njezin načelnik. Kod upošljavanja službenika u općinsku upravu treba 
uzimati u obzir nacionalni sastav gradske općine. Načelnik gradske 
općine je voditelj uprave gradske općine, priprema odluke gradskih 
vijeća gradske općine i provodi ih, zastupa interese gradske općine 
prema Gradu i nadređenim državnim vlastima, sudjeluje u sjednicama 
vijeća gradske općine i, ukoliko se raspravlja o pitanjima, koja se 
neposredno tiču gradske općine, ima pravo riječi u GV. Ima zamjenika 
koji ga zastupa u slučaju njegove spriječenosti. Zamjenik je donačelnik 
gradske općine. Obojicu bira vijeće gradske općine. Načelnik gradske 
općine ima na raspolaganju ured koji mu omogućava obavljanje njegovih 
zadaća. Voditelj ureda je tajnik gradske općine, radi za načelnika, 
koordinira sve upravne poslove gradske općine, a podliježe uputama 
načelnika gradske općine. 

Vijeće gradske općine bira se kad i GV i za isto razdoblje. Sastoji se 
od 25 članova koji trebaju odražavati nacionalni sastav stanovništva 
prema popisu iz 1991. Na prvim izborima, prema ovom Statutu, na 

pojedine narode, po pojedinim gradskim općinama, otpadaju sljedeća 
vijećnička mjesta: 


TABLICA 6 
VIJEĆNIČKA MJESTA PO GRADSKIM OPĆINAMA 


Ukupno 
(344+5) 


U općini Jugoistok bošnjačko-muslimanska strana ima apsolutnu 
većinu, 19 vijećnika u odnosu na hrvatske i ostale vijećnike, dok hrvatska 
strana nema ni u jednoj općini takvu premoć. U svim općinama u 
ostalih naroda čine apsolutnu većinu u odnosu na vijećnike iz reda 
hrvatskog naroda. U svih šest općina bošnjačko-muslimanskih vijećnika 
ima 60, a hrvatskih 45. 


6.4. Centralna zona 


Gradsko vijeće i gradonačelnik upravljaju Centralnom zonom. 
Propisi koji važe za Grad važe i za Centralnu zonu. Infrastrukturom 
CZ upravljaju gradska tijela vlasti. Ministarstva i druge institucije Fe- 
deracije BiH, kantona-župe, Grada i druge uprave nadlokalnog značenja 
bit će smještene, u prvom redu, u Centralnoj zoni. 

c) Poslije Daytona i Pariza 


I. USVAJANJE DAYTONSKIH SPORAZUMA 


Prije potpisivanja Daytonskih sporazuma u Parizu održano je zasj- 
edanje Ustavotvorne skupštine Federacije BiH, 1 1.i 12. prosinca 1995. 
u Sarajevu. lako su svi sporazumi bili parafirani u Daytonu 21. studenoga 
1995., ipak je među zastupnicima bila vrlo živa rasprava. Posebice se 
raspravljalo o izgubljenoj bosanskoj Posavini, dijelovima Sarajeva koji 
trebaju pripasti Federaciji BiH, izgubljenom Podrinju i, općenito, što 
je tko dobio, što je tko izgubio. Najprije se raspravljalo o Sporazumu 
za uspostavi Federacije BiH, a zatim o Općem okvirnom sporazumu. 

Prije svih zastupnika i drugih sudionika riječ je uzeo veleposlanik 
Savezne Republike Njemačke u Bosni i Hercegovini gospodin Prazinger. 
O njegovu istupu kao i o istupima drugih na ovom zasjedanju 
Ustavotvorne skupštine piše Ankica Posavljak u Branimiru, broj 4, 
prosinca 1995. Na početku svoga govora gospodin je Prazinger na- 
glasio da ga je za taj istup ovlastio osobno njegov premijer Klaus Kinke/ 
koji je, eto, i na taj način htio hrvatskim i bošnjačkim zastupnicima 
zaželjeti mnogo sreće u donošenju važnih odluka... kako Daytonski 
sporazum predstavlja povijesnu šansu za mir i kako mir traži 
kompromise... kako u Parizu, prigodom potpisivanja Sporazuma, neće 
biti nikakvih naknadnih pregovora... u svom je obraćanju “zazveckao" 
konvertibilnim valutama, ... da će svijet... poduprijeti one spremne na 
suradnju ili one koji budu znali slušati. 

Sljedećeg dana, 12. prosinca, raspravljalo se o Općem okvirnom 
sporazumu koji je mnogo bolniji za oba naroda u Federaciji BiH u 
odnosu na Sporazum o njezinu oživljavanju. Zašto? Jer on traži ko- 
mpromise bez prethodnog izjašnjavanja onih čijih se Života tiče. U 

ovom dijelu rasprave sudjelovao je Xrešimir Zubak, koji je u Daytonu 
odbio potpisati sve sporazume, rekavši: “Ponuđeni zemljovid dobar 
dio hrvatskog i bošnjačkog etničkog prostora daje tzv. Republici Srpskoj, 
a bez suglasnosti i prethodne provjere mišljenja naroda koji tamo ob- 
itava." Dalje u svojoj raspravi Krešimir Zubak kaže: “Na apsurdnost 
razgraničenja pokušao sam ukazati međunarodnoj zajednici i time što 
u izv. entitetu Republike Srpske ostaje jednak broj Hrvata i Muslimana 
kao i Srba. Po čemu onda taj entitet zaslužuje naziv srpski?" Na kraju 
svog izlaganja rekao je: “Prihvatimo Sporazum, ali naglasimo svu nje- 
govu proturječnost i kršenje ljudskih prava koja donosi kako bi se ove 
nepravde u budućnosti ispravile. " 

Bilo je mnogo polemika, posebice između Harisa Silajdžića i 
Krešimira Zubaka, i u Klubu hrvatskih zastupnika između Hrvata-Po- 
savljaka, s jedne strane, i Hrvata iz drugih hrvatskih krajeva Bosne i 
Hercegovine, s druge strane. Prilikom glasovanja Sporazum je usvojen 
s osam glasova protiv i sedam suzdržanih. Donijeta je Odluka da u 
Parizu Sporazum potpiše i Federaciju BiH zastupa Krešimir Zubak. 


2. ŽENEVA, 14. KOLOVOZA 1996. 


Za vrijeme trajanja razgovora u Daytonu trebalo je ostvariti Spora- 
zum o povratku prognanih u Jajce, Bugojno, Travnik i Stolac. Međutim, 
taj dogovor nije ostvaren do današnjih dana. Već tada se pokazalo da 
sudionici u razgovorima žele samo mir, a za sve ostalo ima vremena. | 
mir ne bi bio ostvaren da nije nametnut impresivnom vojnom silom 
IFOR-a, pretežno vojnim snagama Atlantskog pakta. 

Videći da se Sporazum iz Daytona dovodi u pitanje, izuzev njegova 
vojnog dijela mirovnog rješenja, državni tajnik SAD MW Christopher 
pozvao je potpisnike Općeg okvirnog sporazuma za mir u Bosni i 

Hercegovini: predsjednika BiH A/iju Izetbegovića, predsjednika Repu- 
blike Hrvatske /ranju Tuđmana i SR Srbije Slobodana Miloševića u 
Ženevu 14. kolovoza 1996. Na tom su sastanku uloženi ponovni 
napori da se pokrene mirovni proces u Bosni i Hercegovini. Sastanku 
su prisustvovali, pored navedenih državnika, Visoki predstavnik Car/ 
Bildt, vrhovni zapovjednik združenih NATO snaga general George 
Joulwan, predsjedavajući u uredu OESCE-a federalni savjetnik _Alavio 
Cotti i veleposlanik Robert Frowick, šef misije OESS-a u Bosni i 
Hercegovini. 

Sudionici su se u razgovorima ponovno složili da su za punu 
provedbu slova i duha Općeg okvirnog sporazuma i da su zabrinuti 
zbog činjenica da se u cijeloj Bosni i Hercegovini registriraju povrede 
Sporazuma. Zaključili su da će sljedeći mjeseci biti kritični u mirovnom 
procesu za Bosnu i Hercegovinu, te su se u svezi s tim dogovorili o 
mjerama koje treba poduzeti da bi se deblokirali putovi za ostvarenje 
dogovorenih ciljeva iz Daytona i Pariza. 


2.1. Dogovorene mjere za BiH 


Na razini Bosne i Hercegovine, tj. za oba entiteta, dogovorene su 
mjere koje se tiču provedbe izbora. Ponovno su se strane dogovorile 
da će osigurati uvjete za slobodne i fer izbore, pored ostalog, garantirat 
će slobodno kretanje osoba kroz cijelu zemlju, bez nasilja, prijetnji i 
zastrašivanja bilo koje vrste. Poboljšat će pristup sredstvima za javno 
komuniciranje svim političkim strankama, skupinama i zajednicama. 
Održat će se slobodno okupljanje, neograničeno registriranje i glaso- 
vanje. 

U dogovorenim mjerama daje se puna potpora radu OESS-a u pr- 
ovedbi izbora. Istaknuta je uloga IFOR-a, posebno u očuvanju sigurnosti 
za vrijeme izbora. Glede osumnjičenih osoba za ratne zločine, 

dogovoreno je da oni neće sudjelovati u izbornom procesu i da njihovo 
uhićenje ostaje važna obveza i krupan korak u provedbi Daytonskog 
sporazuma. 


2.2. Federacija Bosne i Hercegovine 


Na ovom sastanku u Ženevi ponovno je naglašeno od kolike je 
važnosti ustrojstvo jake Federacije BiH za uspjeh Daytonskog mirovnog 
procesa. Još je Forum Federacije Bosne i Hercegovine 3 1. srpnja 1996. 
naglasio hitnost u poduzimanju koraka glede okončanja ustrojstva 
federalnih institucija i struktura. U svezi s tim strane su se složile da 
institucije Bosne i Hercegovine i Federacije BiH imaju zasebne ovlasti, 
osoblje, kompetencije i sredstva nužna za izvršavanje ustavnih obveza, 
da prestanu funkcionirati uredi i institucije Bosne i Hercegovine na 
teritoriju Federacije BiH koje dupliciraju funkcije i kompetencije, da se 
razmotre one ovlasti u kojima kompetencije federalnih i centralnih vlasti 
nisu jasno definirane njihovim ustavima, da se ustroji vijeće za imple- 
mentaciju i ostvarenje ovog Sporazuma i do 1. rujna 1996. postignu 
sporazum: o grbu i zastavi Federacije BiH, o organizaciji Sarajeva, o 
administrativnom i teritorijalnom ustroju Federacije BiH. 


2.3. Zaključci posebne skupine 


Posebna skupina koju su činili fames W Swigert, predstavnik SAD- 
ai Thomas Schmit, Visoki predstavnik UN-a, sastala se 16. kolovoza 
1996. u Sarajevu u namjeri da postigne sporazum o dinamici im- 
plementacije, dan ranije, dogovorenih sarajevskih mjera. Kao rezultat 
ovog sastanka postignut je “dogovor" o trinaest oblasti od ukupno 
njih osamnaest. Postignut je dogovor o sljedećim oblastima: vanjskim 

poslovima, obrani, prometu i komunikacijama, obnovi, poljoprivredi, 
šumarstvu, vodoprivredi, prostornom uređenju i okolišu, zdravstvu, 
obrazovanju i znanosti, kulturi i sportu, medijima i informiranju, soci- 
jalnoj politici, izbjeglicama i raseljenim osobama i gospodarskoj komori. 
Posebna skupina nije uspjela postići dogovor o sljedećem: unutarnjim 
poslovima, financijama, pravosuđu, energetici, rudarstvu i industriji, 
stručnim i zajedničkim poslovima. Kamen spoticanja za unutarnje poslove 
bila je Agencija za istraživanje i dokumentaciju, koju je formiralo Pred- 
sjedništvo RBiH još u tijeku rata između HVO-a i Armije BiH. U oblasti 
financija hrvatska i bošnjačka strana nisu se mogli dogovoriti o carinama 
i carinskim dadžbinama. 

XI. IZBORI U BOSNI | HERCEGOVINI 
1276. 


Potpisnici Općeg okvirnog sporazuma u Daytonu, odnosno u Parizu 
dogovorili su se da se u oba entiteta Bosne i Hercegovine održe slobodni, 
pošteni i demokratski izbori, u skladu s odgovarajućim dokumentima 
OESS-a. Istodobno su zatražili od OESS-a da donese i provede izborni 
program, nadgleda pripremu i provede izbore za Zastupnički dom 
Bosne i Hercegovine za Predsjedništvo BiH, Zastupnički dom Federacije 
BiH, Narodnu skupštinu Republike Srpske i za predsjednika i potpred- 
sjednika RS BiH. Glede toga je osnovana Privremena izborna komisija 
za Bosnu i Hercegovinu u sklopu OESS-a. Izbori su održani 14. rujna 
1996. i njihovi rezultati su objavljeni u “Službenom listu BiH", broj 
32 od 20. listopada 1996. 


I. PREDSJEDNIŠTVO BOSNE I HERCEGOVINE 


Iz Federacije za Predsjedništvo BiH natjecalo se 12 kandidata, iz 
isto toliko stranaka, odnosno koalicija. Bošnjačko-muslimanskih članova 
je 8, a hrvatskih su 4 kandidata. Iz reda bošnjačko-muslimanskog na- 
roda izabran je A/ja Izetbegović kao kandidat Stranke demokratske 
akcije sa 730 592 glasa, a iz reda hrvatskog naroda izabran je Arešimir 
Zubakkao kandidat Hrvatske demokratske zajednice s 330 477 glasova. 
Oba izabrana člana iz Federacije BiH nisu imali ozbiljnijih protukandi- 
data. 

Iz entiteta Republike Srpske za Predsjedništvo BiH izabran je 
Momčilo Krajišnik, kandidat Srpske demokratske stranke i iz reda srp- 
skog naroda sa 690 646 glasova. Ozbiljniji protukandidat bio mu je 
Mladen Ivanić, kandidat Demokratskog patriotskog bloka, s 307 46.1 
glas. 

Na ovim izborima kao i na prethodnim 1990. pobijedili su kandidati 
nacionalnih stranaka. A/ija Izetbegović je jedini član sadašnjeg 
Predsjedništva BiH koji je bio i član u prošlom sazivu. Bio je predsjednik 
Predsjedništva RBiH od početka do kraja mandata, tj. pet godina, iako 
je mogao biti najviše dvije godine. Momčilo Krajišnik bio je, nakon 
izbora 1990., predsjednik Skupštine SRBiH, a od travnja 1992. pred- 
sjednik Narodne skupštine RSBiH. Krešimir Zubak nije bio biran ni u 
kakva tijela vlasti na izborima 1990. Međutim, u tijeku postojanja Hr- 
vatske zajednice Herceg Bosna obnašao je dužnost ministra pravosuđa, 
a u Hrvatskoj Republici Herceg Bosni obnašao je dužnost predsjednika 
Predsjedničkog vijeća od početka 1994. do kraja njezina postojanja. 


2. ZASTUPNIČKI DOM BOSNE I HERCEGOVINE 


Neposrednim glasovanjem izabrana su u Zastupnički dom BiH 
ukupno 42 zastupnika, koliko je bilo predviđeno Zakonom o izborima. 
Broj zastupničkih mjesta za Federaciju BiH iznosio je 28, a za Repu- 
bliku Srpsku 14 zastupnika. U Federaciji BiH broj važećih glasova 
iznosio je | 337 895 a u Republici Srpskoj 1 061 979 ili ukupno 2 
339 874 za Bosnu i Hercegovinu. 

2.1. Stranački zastupnici 


Izbor zastupnika u Zastupnički dom Bosne i Hercegovine vršen je 
po kandidacijskim listama pojedinih stranaka. Koliko je koja stranka dobila 
mjesta u Zastupničkom domu, vidi se u priloženoj tablici. 


TABLICA 7 
ZASTUPNIČKA MJESTA PO STRANKAMA 
Ente 
Stranka tio Pr [apo [-- 
na a ra 


I. FEDERACIJA BiH 
SDA 725 417 


HDZ : 338 440 
Združena lista 
591 


Stranka za BiH 
9 578 723 
3 184 553 , 
2 136 077 


Svega Il IE ENEUESI ETE 


Ukupno 1+11 2 162 
944 


Stranke s nacionalnim programima, koje su dobile izbore 1990. 
(HDZ, SDA i SDS), najviše su zastupljene i 1996. u Parlamentu BiH. 
Uočljivo je da HDZ nije sudjelovala na izborima u Republici Srpskoj i 
obratno, SDS nije imala svojih kandidata u Federaciji BiH. Stranka 
SDA sudjelovala je na izborima u oba entiteta. Združenu listu činila je 
koalicija nekoliko stranaka (SDP UBSD, HSS, MBO i Republikanci). 

Nositelj liste izabranih kandidata SDA u Zastupnički dom BiH bio 
je Hasan Muratović, iz HDZ-a Jadranko Prlić i iz SDS-a Slobodan 


ll. REPUBLIKA SRPSKA 
SDS 

SDA 

Savez za mir i progres 

Bijelić. Sva trojica nositelja pobjedničkih lista nisu bili kandidati svojih 
stranaka na izborima 1990. Međutim, /adranfo Prlić je, u međuvrem- 
enu, bio predsjednik HVO-a, a nešto kasnije i predsjednik Vlade HRHB. 
Slična je situacija i kod druge dvojice nositelja lista u svojim strankama. 
Od osam hrvatskih zastupnika samo su dvojica (/van Bagarić i Iko 
Stanid) bili i 1990. u Skupštini SRBiH. Kod bošnjačko-muslimanskih i 
srpskih zastupnika približno je isto stanje. 


3. OBA ENTITETA 


3.1. Zastupnički dom Federacije BiH 


U Zastupnički dom Federacije BiH biralo se neposrednim glasov- 
anjem 140 članova. Ukupan broj glasova iznosio je 1 353 193, od 
čega je bilo važećih 1 335 707. Nevažećih glasova bilo je 17 486 ili 
1,29% od ukupnog broja glasova. Sa svojim kandidatima sudjelovalo 
je 13 stranaka, ali je svega 6 stranaka uspjelo osvojiti predviđena 
zastupnička mjesta. Nacionalne stranke, HDZ i SDA, osvojile su najviše 
zastupničkih mjesta u odnosu na druge stranke. 


3.2. Narodna skupština Republike Srpske 


Broj raspoloživih predstavničkih mjesta za Narodnu skupštinu 
RSBiH iznosio je 83 zastupnika. Na izborima je glasovalo | 134 284, 
od čega je bilo 1 087 763 važeća glasa. Nevažećih glasova je bilo 46 
521 ili 4,10% od ukupnog broja glasova. Na izborima je sudjelovalo 
16 stranaka, od čega je 9 stranaka uspjelo osvojiti zastupnička mjesta. 
Daleko najveći broj mjesta - 45% osvojila je Srpska demokratska stranka. 

3.3. Stranačka zastupljenost 


Kako je to bilo i predviđeno pravilima i propisima Privremene izborne 
komisije OESS-a, u oba entiteta izbori su vršeni neposrednim glasovanjem 
birača za stranačke liste. Kakve je rezultate koja stranka postigla, vidljivo 
je iz tablice koja slijedi. 

TABLICA 8 
ZASTUPNIČKA MJESTA PO STRANKAMA 


Broj mjesta Broj glasova 


Stranka Ukupno % 


725 810 
337794 


Združena lista 

Stranka za BiH 
Demokrat. nar. zajednica 
Hrvatska stranka prava 


ll. REPUBLIKA SRPSKA 
SDS 

SDA 

Savez za mir i progres 
Srpska radikalna stranka 
Demokratski patr. blok 
SDP, UBSD, HSS, MBO 
Stranka za BiH 

Srpska stranka Krajine 
SPS 


Svega I 


Svega II 


Ukupno 1+1I 


105 897 
98 207 
23 660 
16 344 

1 307 
712 


568 980 
177 388 
125 372 
72517 
32 895 
22329 
25 393 
17381 


U oba entiteta Bosne i Hercegovine pobijedile su nacionalne stranke, 
kao što je to bio slučaj i na izborima 1990. Na teritoriju Republike 

Srpske nije se pojavio HDZ sa svojom listom i obratno, SDS se nije 
pojavio na teritoriju Federacije BiH. Stranka demokratske akcije pojavila 
se u oba entiteta. Broj važećih glasova bio je veći kod oba entiteta u 
usporedbi s brojem glasova za Zastupnički dom BiH. U Federaciji BiH 
bilo je više 44 121 ili 3,5%, a u Republici Srpskoj 157 610 ili 17,5%. 
Pokazatelji upućuju na zaključak da je interes birača bio veći za za- 
stupnička mjesta u entitetu, pao u Republici Srpskoj nego za Za- 
stupnički dom BiH. 

Nositelj liste HDZ-a bio je Božo Raić On nije sudjelovao na izborima 
1990., ali i tada i u tijeku rata obnašao je političke dužnosti. Od 36 
zastupnika HDZ-a 8 ih je i 1990. bilo u Skupštini SRBiH. Nositelj 
liste SDA bio je Zjup Ganić, koji je 1990. izabran za člana Predsjedništva 
SRBiH i cijelo ratno vrijeme ostao je njegovim članom. Poslije postig- 
nutog Washingtonskog sporazuma 18. ožujka 1994. fjup Ganić je 
postao i dopredsjednikom Federacije BiH. 


3.4. Rezultati glasovanja po strankama 1990. i 1996. 


Usporedba rezultata izbora 1990. i 1996. može se izvršiti po 
strankama i ukupno samo kod Vijeća građana Skupštine SRBiH i Zast- 
upničkog doma Bosne i Hercegovine 1996. Usporedba je predočena 
u tablici. 

TABLICA 9 
REZULTATI IZBORA 1990. 1 1996. 


Rezultati izbora u O00 
1996. 
Iznos % 


Ostale stranke 
Ukupno 2258 


Vidljiv je porast važećih glasova u 1996. u odnosu na 1990. za 
106 000 ili 5%. Pored toliko ubijenih i protjeranih građana Bosne i 
Hercegovine tijekom rata 1992. do 1995., zabilježen je relativno visok 
porast birača. Kod svih stranaka zabilježen je pad važećih glasova za 
četiri, odnosno sedam posto, s izuzetkom SDA koji je ostvario povećanje 
za 192 000 ili 27%. Već smo ranije rekli da stranke HDZ i SDS nisu 
istakle svoje kandidacijske liste u drugom entitetu, dok je stranka SDA 
imala svoju kandidacijsku listu u oba entiteta. Tako je SDA u Republici 
Srpskoj osvojila 177 388 glasova ili 16,8% od ukupnog broja važećih 
glasova u toj Republici. Jednom dubljom analizom trebalo bi utvrditi 
koji su razlozi utjecali na ovako stranačko ponašanje glasača. 


4. IZBORI U MOSTARU 


4.1. Izbori 1996. 


Izbori za Gradsko vijeće i Vijeće općina u Mostaru održani su 30. 
lipnja 1996. Izbori su održani u organizaciji Europske unije za Mostar, 
na čelu s Ricardom Perezom Casadom. Ukupan broj registriranih birača 

iznosio je 99 143, od čega je izašlo na izbore 59 368 ili 60% glasača. 
Nevažećih glasova bilo je I 646. Od važećih glasova, pojedinim je 
strankama pripalo: 


- Hrvatskoj demokratskoj zajednici 26 464 ili 45,85% 
- Koaliciji SDA, LBO — “Za jedinstveni Mostar" 28 165 ili 48,79% 
- Ostalim strankama 3 039 ili 5,36% 


Svega: — 57722ili 100,00% 

U Gradsko vijeće izabrano je 50 vijećnika, od čega je pripalo 
HDZ-u 22 ili 44%, a koalicijskoj listi SDA 28 vijećnika ili 56%. U šest 
općinskih vijeća izabrano je 126 vijećnika, od čega je HDZ-u pripalo 
46 ili 36,50%, a koalicijskoj listi SDA 80 vijećnika ili 63,50%. 

U tri općine s hrvatskom većinom (zapadni dio Mostara) izabrana 
su 63 vijećnika, od toga broja HDZ-u je pripalo 35 ili 55,55%, a 
koalicijskoj listi SDA 28 vijećnika ili 44,45%. U tri općine s bošnjačkom 
većinom (istočni dio Mostara) također su izabrana 63 vijećnika, od 
toga broja HDZ-u je pripalo 11 ili 17,46% a koalicijskoj listi SDA 52 
vijećnika ili 82,54%. 

Već je Prijelaznim statutom grada Mostara od 7. veljače 1996. bio 
predviđen nepovoljan odnos vijećnika: 45 Hrvata prema 60 Bošnjaka 
u svih šest općina grada Mostara. Rezultati glasovanja su još nepovoljniji 
po hrvatsku stranu u usporedbi s Prijelaznim statutom, jer je po istom 
za Bošnjake bilo predviđeno 60, a nakon glasovanja dobili su 80 
vijećnika. 

Ovako nepovoljan rezultat za hrvatski nacionalni korpus posljedica 
je glasovanja po strankama, a ne u sklopu jednog naroda. Tako je koali- 
cijska lista SDA privukla pored bošnjačkih i glasove birača iz drugih 
naroda koji su se opredijelili za jedinstveni Mostar. Ovoj tvrdnji treba 
pridodati još neizlazak 40% građana na izbore, među kojima je, pret- 
postaviti je, bio najveći broj hrvatskih glasača. 

4.2. Izbori u Mostaru 1990. i 1996. 


Usporedni rezultati glasovanja na izborima 1990. i 1996. daju se 
u narednom pregledu: 


Stranka Važeći glasovi o Važećiglasovi # Indeks 
1990. 1996. 96./20. 
HDZ 20 803 30 26 464 46 I27 
SDA /3 209 19 - - - 
Koalicijska lista - 28 165 49 - 
SDS /0 601 (5 - - - 
SKBIH-5DP (1124 16 - - - 
Reformisti 8366 12 . - - 
Ostali 5691 8 3093 nj 34 
Svega: 69794. 100 57722 /00 83 


U biračke popise u 1990. bilo je upisano 91 835, a u 1996. 99 
143 birača ili više 7 308 birača, odnosno 8%. Međutim, na izbore u 
1990. izišlo je 78%, a u 1996. 60% ili manje 23% od upisanih birača. 

Na ovim izborima HDZ je izišao samostalno u ime hrvatskog naroda. 
Na izborima 1996. dobio je više 5 661 glas ili 27% u odnosu na 
1990. Njegov federalni stranački partner je u 1996. izišao na izbore 
u koaliciji s nekoliko drugih stranaka pod geslom “Za jedinstveni Mostar " 
i na taj način postigao mnogo bolje rezultate, u usporedbi s rezultatima 
u 1990 i u usporedbi na rezultate HDZ-a u 1996. O tome govore 
brojevi vijećnika. Od 100 općinskih vijećnika u 1990. HDZ je dobio 
30, a SDA 19 vijećnika. Od 50 vijećnika u Gradskom vijeću u 1996. 
HDZ je dobio 22, a SDA s koalicijom 28 vijećnika. U šest općina, od 
ukupnog broja 126 izabranih vijećnika, HDZ je dobio 46, a SDA s 
koalicijom 80 vijećnika. 

XII. DAYTON I PARIZ NAKON 500 DANA 


I. CILJEVI I NJIHOVO OSTVARENJE 


Sve tri strane, srpska, hrvatska i bošnjačko-muslimanska, željele su 
prestanak rata i uspostavu mira na prostorima Bosne i Hercegovine. 
Srpska strana, prisiljena vojnim uspjesima HV-a i HVO-a čije su snage 
bile na 20 km udaljenosti zračne crte od Banje Luke, najviše je željela 
da se prekinu ratne operacije, jer im je prijetila realna opasnost da 
izgube banjalučki kraj i bosansku Posavinu sve do Bijeljine. Srbija i 
Crna Gora nisu mogle vojno intervenirati, jer su bile gospodarski is- 
crpljene i vojno nespremne pomoći Srbima u Bosni i Hercegovini, a 
uspjesima hrvatske vojske u vojnim akcijama "Bljesak" i "Oluja" i u 
zapadnoj Bosni promijenjen je geostrateški položaj na hrvatskim i 
bosanskim prostorima u korist hrvatskog naroda. Bošnjačko-musliman- 
ska strana je rado prihvatila uvođenje mira, jer je srpska strana još 
uvijek u vojnom okruženju držala Sarajevo, Goražde i neka druga 
važna područja za bošnjačku stranu. Hrvatskoj se strani ukazala realna 
prilika da političkim i diplomatskim sredstvima integrira svoje Podunavlje 
u Republiku Hrvatsku i da bi izbjegla daljnje ljudske i materijalne Žrtve, 
također je prihvatila ponuđeni mir. 

Glavni ciljevi Daytonskog sporazuma bili su: 1. postizanje mira, 2. 
uspostava dva entiteta - Federacije BiH i Republike Srpske uz očuvanje 
Bosne i Hercegovine, 3. ljudska prava, 4. povratak izbjeglica i raseljenih 
osoba i 5. oživotvorenje Federacije BiH. 

1.1. Postizanje mira 


Zainteresirane strane su u Daytonu pozvale Vijeće sigurnosti da 
donese rezoluciju kojom će ovlastiti države članice ili regionalne 
organizacije da uspostave međunarodne vojne provedbene snage — 
IFOR. Vojne postrojbe IFOR-a sastojale su se, uglavnom, od kopnenih, 
zračnih i pomorskih snaga zemalja članica NATO-a. U predviđenom 
roku uspostavljen je prekid neprijateljstava, obustavljena je vatra iz 
svih vrsta oružja i eksplozivnih sredstava, uspostavljena je kontrola 
naoružanja, povučene su vojne snage oba entiteta iza dogovorene 
crte razdvajanja, deblokirani su Sarajevo i Goražde, uspješno je obav- 
ljeno povlačenje UNPROFOR-a, osnovana je Zajednička vojna komisija, 
izvršena je djelomična razmjena zarobljenika, izvršeno je razgraničenje 
između Federacije BiH i Republike Srpske u sklopu međunarodno 
priznatih granica Bosne i Hercegovine. Uspostavljena je arbitraža za 
Brčko do 15. veljače 1998. U sklopu ovog Sporazuma nije uspostavljena 
sloboda kretanja, suradnja s Međunarodnim sudom u Haagu i posjet 
grobljima. 


1.2. Bosna i Hercegovina i njezine institucije 


Washingtonskim sporazumom od 18. ožujka 1994. uspostavljena 
je Federacija BiH u sklopu R Bosne i Hercegovine od hrvatskog i bo- 
šnjačko-muslimanskog naroda. U Daytonu je dogovoren drugi entitet 
— Republika Srpska. Tu je nestalo Republike Bosne i Hercegovine, a 
dogovorena je Bosna i Hercegovina kao državni okvir za dva entiteta s 
međunarodno priznatim kontinuitetom. Ustav Bosne i Hercegovine koji 
je dogovoren u Daytonu usvojili su Zastupnički dom RBiH, Ustavo- 
tvorna skupština Federacije BiH i Narodna skupština Republike Srpske. 

S velikim zakašnjenjem održani su izbori 14. rujna 1996. za Za- 
stupnički dom BiH, Federaciju BiH i Narodnu skupštinu Republike Sr- 
pske. Ubrzo zatim izvršeno je konstituiranje zakonodavnih tijela vlasti 
u oba entiteta i na razini Bosne i Hercegovine. Bivše Predsjedništvo 
RBiH i njegova Vlada blokirali su rad tročlanog Predsjedništva Bosne i 
Hercegovine i njegova Vijeća ministara, pa je time automatski bio blokiran 
rad Parlamentarne skupštine Bosne i Hercegovine u donošenju zakona 
i drugih propisa. Do kraja ožujka 1997. nisu doneseni zakoni i propisi 
o vanjskoj, carinskoj i monetarnoj politici, financiranju institucija i m- 
eđunarodnih obveza Bosne i Hercegovine, politici useljavanja, izbjeglica 
i azila, provedbi međunarodnog i međuentitetskog kaznenog zakona, 
postavljanju i radu zajedničkih međunarodnih komunikacijskih uređaja, 
transportu među entitetima i kontroli zračnog prometa. Posebno ovdje 
treba istaknuti kako na razini Bosne i Hercegovine nije ustanovljen 
Ustavni sud BiH koji bi trebao imati devet članova, i to: četiri iz 
Federacije BiH, dva iz Republike Srpske i tri člana koje bira Europski 
sud za ljudska prava. Parlament BiH nije ustanovio Centralnu banku 
BiH koja bi trebala biti jedina vlast za izdavanje valute i monetarne 
politike u cijeloj Bosni i Hercegovini. 

S konstituiranjem tijela vlasti išlo je mnogo teže. Tročlano 
Predsjedništvo BiH dugo se nije moglo dogovoriti oko mjesta održavanja 
sjednica. Nađeno je rješenje da se sjednice Predsjedništva BiH održavaju 
na dva mjesta u Sarajevu: u zgradi Muzeja i u zgradi Tehničkog fakulteta 
u Lukavici. Nakon toga su se sporili oko Poslovnika o radu. Tek početkom 
veljače 1997. počeli su održavati sjednice Predsjedništva i donositi 
pokoju “beznačajnu" odluku. Predsjedništvo BiH nije izvršavalo svoje 
ustavne obveze, između ostalog, nije vodilo vanjsku politiku BiH, nije 
imenovalo veleposlanike i druge međunarodne predstavnike BiH, nije 
zastupalo Bosnu i Hercegovinu u međunarodnim organizacijama, nije 
vodilo razgovore o međunarodnim ugovorima BiH, nije predložilo go- 

dišnji proračun Zastupničkom domu BiH za 1997. i niz drugih obveza 
iz svoje mjerodavnosti. 


Slična je situacija i s Vijećem ministara Bosne i Hercegovine kao i s 
tročlanim Predsjedništvom BiH. Najprije su se sporili oko sastava Vijeća. 
Srpska strana je predlagala da i zamjenici ministara uđu u sastav Vijeća, 
pa su kasnije od toga odustali. Nakon toga nisu se mogli složiti u 
odluci o mjestu održavanja sjednica i oko Poslovnika o radu. Istodobno 
se vodila rasprava oko predsjedavajućeg Vijeća ministara. Na prijedlog 
zamjenika Visokog predstavnika M. Steinera izabrana su dva ko- 
predsjedavajuća: Haris Silajdžić, Bošnjak i Boro Bosić, Srbin. Svakoga 
tjedna jedan od njih predsjedava Vijećem ministara. Do kraja ožujka 
1997. Vijeće ministara nije se uspjelo dogovoriti niti oko jednog 
temeljnog zakona kojeg bi uputili Zastupničkom domu BiH na usvajanje. 


1.3. Ljudska prava 


Na razini Bosne i Hercegovine dogovoreno je da se osnuje Komisija 
za ljudska prava, koja se sastoji od dva dijela: Ureda ombudsmana i 
Suda za ljudska prava. Uredi ombudsmana su organizirani na razini 
BiH i Federacije BiH kao i po njezinim kantonima-Župama. Međutim, 
njihov je rad neefikasan i bespredmetan, jer ombudsmani ne mogu 
raditi na terenu kako je to predviđeno u Daytonskom sporazumu. Sud 
za ljudska prava nije organiziran. U Republici Srpskoj nije organizirano 
ni jedno ni drugo. 


1.4. Povratak izbjeglica i raseljenih osoba 


Aneksom sedam Općeg okvirnog sporazuma dogovoreno je da se 
sve izbjeglice i raseljene osobe imaju pravo vratiti na svoja ognjišta. 

Imaju pravo na povrat imovine koja im je oduzeta tijekom rata ili na- 
doknadu imovine koja im se ne može vratiti. Glede toga osnovana je 
Komisija za izbjeglice i raseljene osobe. 

Nije zabilježen slučaj da su se Hrvat ili Bošnjak vratili na svoja 
ognjišta na području Republike Srpske ili da se Srbin vratio na područje 
Federacije BiH. Tri su razloga za to. Prvi je razlog što i u jednom i u 
drugom entitetu nije povratniku osigurana osobna sigurnost. Drugi je 
razlog što se imovinom, posebno kućama, stanovima koriste prognane 
osobe iz drugog entiteta. Treći je razlog, pod pretpostavkom da prva 
dva ne postoje, što ni u jednom ni u drugom entitetu nije organiziran 
gospodarski život. 

U Daytonu je posebno dogovoren početak povratka prognanih u 
Jajce, Bugojno, Stolac i Travnik, i to po dvije stotine obitelji u Jajce i 
Bugojno i po stotinu obitelji u Stolac i Travnik. Ovaj je dogovor trebalo 
provesti do 8. studenoga 1995., dakle, još za vrijeme samih razgovora. 
Međutim, vrlo mali broj prognanih obitelji vratio se u Jajce i Travnik, a 
u druga dva grada nije se vratila ni jedna obitelj. 


1.5. Oživotvorenje Federacije BiH 


Do 20. prosinca 1995., prema dogovoru u Daytonu, trebalo je 
Predsjedništvo i Vlada RBiH prenijeti svoje ovlasti na Federaciju BiH 
koje joj pripadaju prema Ustavu iz Washingtona. Međutim, do ožujka 
1997. nisu u cijelosti ili djelomično prenesene ovlasti iz ovih oblasti: 
obrane, unutarnjih poslova, sudstva, financija, energetike i industrije, 
prometa i komunikacija, trgovine, poljoprivrede, obrazovanja, znanosti 
i kulture, zdravstva, urbanizma, prirodnog bogatstva i okoliša. Sve su 
ove funkcije zadržane na razini Republike BiH i kantona koji su, prije 
uspostave mira, bili pod kontrolom Armije BiH. 

U sklopu odgovornosti koje su, prema dogovoru u Daytonu, pripale 
Vladi RBiH nisu uspostavljeni nacionalni kadrovski pariteti kao što su: 
vanjska politika i diplomacija, vanjska trgovina i republička upravna 
tijela. Nije dogovorena zajednička monetarna politika, zajedničke te- 
lekomunikacije, zračni promet i civilna koordinacija djelovanja oružanih 
snaga. 


1.6. Rezultati dogovora 


Veoma veliki kompromisi su se činili u Daytonu od strane svih su- 
dionika, odnosno sva tri naroda. Srpska se strana morala odreći velike 
Srbije. bošnjačko-muslimanska strana se odrekla unitarne Bosne i 
Hercegovine, a hrvatska se strana odrekla HRHB, i posebno bosanske 
Posavine. Sve je ovo učinjeno glede mira, iako je on bio nepravedan za 
sve tri strane. 

Srpski su ciljevi bili, još prije dvjesto godina, ostvariti veliku Srbiju 
do Virovitice, Karlovca i Karlobaga. Bili su nadomak tog cilja. Uz pomoć 
JNA nalazili su se pred Zagrebom, Pakracem i Karlovcem, izišli su na 
Jadransko more kod Zadra i, u isto vrijeme, osvojili su preko 70% 
teritorija Bosne i Hercegovine. Međutim, projekt velike Srbije onem- 
ogućen je i zauvijek stavljen u arhivu povijesti hrvatsko-srpskih odnosa. 
Svjetski čimbenici nisu dopustili da nestane ideja “velike male Srbije". 
U Bosni i Hercegovini su po Daytonskom sporazumu dobili 49% njezina 
teritorija. Ostavljena im je Bosanska krajina s Banjom Lukom i većim 
dijelom bosanske Posavine s neriješenim pitanjem Brčkog. 

U Daytonu je bošnjačko-muslimanska strana izgubila cjelovitu- 
unitarnu Bosnu i Hercegovinu, što im je bio glavni politički cilj. U 
teritorijalnom smislu izgubili su Podrinje — istočnu Bosnu i istočnu 
Hercegovinu, a u Federaciji BiH dobili su pod svoju kontrolu sve važnije 


232 


gradove. Međutim, kontrolu granica prema SRJ i Hrvatskoj neće sred- 
išnja vlast u Sarajevu moći efikasno kontrolirati. 

Hrvatska je strana u Daytonu integrirala sve krajeve avnojevske 
Hrvatske u svoju državnu granicu. U srpnju 1997. će vlast ući potpuno 
u Podunavlje. U Federaciji BiH Hrvati kontroliraju preko 22% teritorija 
Bosne i Hercegovine koji se u cijelosti naslanja na Republiku Hrvatsku. 
Izgubljena je velikim dijelom bosanska Posavina, koja je ostala u sastavu 
Republike Srpske. Međutim, ti su krajevi u hrvatsko-muslimanskom 
okruženju i u slučaju rata Srbi će ga vrlo brzo izgubiti. Ukoliko potraje 
mir, za Srbiju je bosanska Posavina i Bosanska krajina, uključivši i Banju 
Luku, srpska enklava koja joj neće mnogo značiti ni vojno, ni politički, 
ni strateški. 

ETNIČKA KARTA BiH (1996.) 


J 


Procjena 1 izrada Prof. dk. Ante E MARKOTIĆ 
Herceg-Bosna ili ..., Mostar, ZIRAL, 1996. 

ZAKLJUČAK 


Neposredno prije Titove smrti komunisti su izbacili parolu: “Poslije 
Tita Tito!" Mislilo se da će u Jugoslaviji ostati sve onako kako je to bilo 
prije njegove smrti. Vjerovalo se da će se narodima Jugoslavije moći i 
dalje vladati pomoću "diktature proletarijata". Ubrzo se pokazalo da 
to neće moći dugo trajati. Poslije Titove smrti, pa do 1990., svjetska 
se geopolitika naglo promijenila. Hladni rat je završio, Sovjetski imperij 
se raspao a istočnoeuropske države su se oslobodile sovjetskih okova. 
To su uradile: Poljska, Mađarska, Čehoslovačka, a nešto prije i zemlje 
Baltika. Potrebno je istaknuti da se Sovjetski imperij, skupa sa Sovjetskim 
Savezom raspao uz pristanak sovjetskog vođe Mihaila Gorbačova. 

Tijekom 1986. Srpska akademija nauka sastavila je Memorandum u 
kojem je bio popis optužbi, povijesnih i sadašnjih, protiv drugih republika 
i drugih naroda, posebno Albanaca u SFRJ. U 1987. Slobodan 
Milošević, koristeći se kosovskim problemom, postaje vođa SK Srbije, 
prethodno smijenivši vana Stambolića s te dužnosti. Koristeći se 
komunističkim aparatom, Miloševićje na Kosovu preuzimao ili dokidao 
institucije vlasti popunjavajući ih Srbima ili Albancima-priklonicima. 
Jugoslavensko Predsjedništvo i Vlada bili su nemoćni pred srpskim 
zahtjevima da se na Kosovu uvede izvanredno stanje koje je trebalo, 
pod izgovorom održavanja reda, osigurati potpunu likvidaciju ustavne 
vlasti. Svoju politiku prema Kosovu Milošević je zaokružio govorom 
28. lipnja 1989., na 600. obljetnici Kosovskog boja. U tom govoru, 
pored ostalog, prvi je put najavio mogućnost rata, rekavši: “I danas, 
nakon šest stoljeća, mi smo još u svađama i borbama. To nisu oružane 
borbe, iako ni to ne treba, za sada, isključiti." 


235 


Do 1989. velikosrpska imperijalna politika dobro se učvrstila u Srbiji 
i Crnoj Gori. Putem izvanrednog stanja na Kosovu je dokinut Ustav iz 
1974. “Jogurt revolucijom" u Vojvodini, i “događanjem naroda" u 
Crnoj Gori uklonjeni su svi kadrovi koji su bili protivnici takve srpske 
politike prema drugim republikama. Ono što je postignuto u Srbiji i 
Crnoj Gori željelo se postići 1989. u drugim republikama. Za obračun 
s drugim republikama izabran je Kongres SKI, koji je dugo pripreman 
i nekoliko puta u 1989. odgađan. Početkom 1990. ipak se održao 
kongres SK] za koji su bila ponuđena dva različita dokumenta. Komunisti 
iz Slovenije ponudili su svoj prijedlog kojim se predviđala rekonstrukcija 
SKI, njegovo svođenje u republičke granice, razbijanje njegove 
monolitnosti i njegova demokratizacija. Nakon što je odbačen njihov 
prijedlog, delegati iz Slovenije napustili su Kongres. Ubrzo zatim to 
isto su učinili delegati iz Hrvatske. Kongres SKJ je prekinuo s radom i 
nije se više nikad sazvao. Propašću Kongresa SK] otpočelo je i raspadanje 
SFRJ. 

Slovenija je prva organizirala demokratske izbore poslije Drugog 
svjetskog rata na području Jugoslavije. Skupštinski izbori su održani 
od 8. do 12. travnja 1990. a pobijedila je koalicija udružena u 
"DEMOS". Na predsjedničkim izborima pobijedio je Milan Kučan, koji 
se hrabro držao na Kongresu SKJ, što mu glasači nisu zaboravili. U 
Hrvatskoj se išlo mnogo brže nego u Sloveniji ka demokratizaciji i 
neovisnosti. Ono što je Slovenija uradila glede toga u zadnje dvije 
godine, Hrvatska je uradila za godinu dana. Izbori su za Sabor održani 
22. travnja i 7. svibnja 1990. HDZ je na čelu s dr: Franjom Tuđmanom 
dobio apsolutnu većinu, 193 od mogućih 365 zastupnika. Sabor je 
30. svibnja 1990. izabrao dr. Franju Tuđmana za prvog predsjednika 
demokratske države Hrvatske. U prosincu iste godine glasovalo se za 
novi Ustav Republike Hrvatske u kojem se, pored ostalog, određuje: 
povijesni nastavak hrvatske države, Republika Hrvatska kao jedinstvena 

zemlja, grb, zastava, himna, pismo, jednakost građana, jamčenje prava 
čovjeka i drugo. Srbija i Crna Gora ostale su zajedno, nakon razlaza s 
ostalim republikama u Jugoslaviji. Istodobno su organizirali izbore i u 
obje republike pobijedili su socijalisti-komunisti. U srpnju 1990. 
organizirana je Socijalistička partija Srbije, odnosno Crne Gore i to od 
ranijeg SK] i Socijalističkog saveza Jugoslavije. U Makedoniji su održani 
izbori 9. prosinca 1990., ni jedna stranka nije dobila apsolutnu većinu. 
Zbog toga je uspostavljena koalicijska Vlada i ostala tijela vlasti. Krajem 
siječnja 1991. izabran je Afro Gligorov za prvog predsjednika 
demokratske Makedonije. 

Potaknuti demokratskim i političkim promjenama u Sloveniji i Hr- 
vatskoj, komunistički delegati u Skupštini SRBiH osigurali su, tek, po- 
četkom listopada 1990. sve pravne pretpostavke za održavanje 
demokratskih izbora koji su bili zakazani za 18. studenoga 1990. Na 
izborima su pobijedile stranke s nacionalnim programima, kako na razini 
Republike tako isto i po općinama za sva predstavnička tijela vlasti. 
Tako je hrvatski narod poklonio svoje povjerenje HDZ-u, muslimanski 
narod SDA-u, a srpski narod SDS-u. 

Već u samim programima stranaka SDA i SDS-a nalazilo se sjeme 
budućeg razdora i tragedije naroda i građana Bosne i Hercegovine. 
SDS je bio produžena ruka općesrpske imperijalne politike u BiH. U 
svom Programu najavio je rat, ukoliko se političkim sredstvima ne mognu 
ostvariti opći ciljevi “svekolikog srpstva" na području bivše Jugoslavije. 
Stranka demokratske akcije je u predizbornim aktivnostima dala do 
znanja Hrvatima i Srbima da predstavlja Muslimane u Jugoslaviji (izuzev 
Albanaca na Kosovu) i da želi Bosnu i Hercegovinu kao građansku 
republiku na načelu “jedan građanin, jedan glas". SDA je, također, 
najavila rat, ukoliko ne bude građanske republike BiH. Jedino je HDZ 
projektirala Bosnu i Hercegovinu kao suverenu državu u konfederalnom 
odnosu s ostalim republikama, državu ravnopravnih konstitutivnih naroda 

i ostalih njezinih naroda i narodnosti. Koncept HDZ-a o unutarnjem 
ustrojstvu BiH sukobljavao se već tada s programom SDA, koji je 
predviđao unitarnu BiH i njezino federalno povezivanje unutar Ju- 
goslavije, a sa SDS-om također razilazio kako glede unutarnjeg 
ustrojstva tako i povezivana BiH u sklopu bivše Jugoslavije. 

U tijeku konstituiranja Skupštine SRBiH izbile su svađe između za- 
stupnika SDS-a, s jedne strane, i zastupnika SDA i HDZ-a, s druge 
strane, oko teksta zakletve i postavljanjem Avde Čampare za generalnog 
tajnika Skupštine. Svađe su se nastavile sve do početka travnja 1992., 
kada su srpski zastupnici napustili legalnu vlast BiH i premjestili se s 
ostalim svojim kadrovima iz Predsjedništva, Vlade, uprave i ostalih in- 
stitucija vlasti i poduzeća u tijela vlasti Republike Srpske. Do napuštanja 
bosanskohercegovačke vlasti SDS je, uz pomoć Srbije, Crne Gore i 
INA, organizirao četiri svoje SAO i početkom 1992., na osnovi istih, 
utemeljio Republiku Srpsku sa svim atributima državnosti (bez među- 
narodnog priznanja). 

Dok je SDS u 1991. i prvom kvartalu 1992. stvarao Republiku 
Srpsku, dotle je SDA, potpomognuta nekim dužnosnicima iz hrvatskog 
naroda, radila na međunarodnom priznanju RBiH i kad je to postigla, 
u ožujku 1992., BiH je ostala bez ostalih elemenata državnosti (dvije 
trećine teritorija, vojske, novca, gospodarstva, grba, zastave). Instituciju 
međunarodnog priznanja Predsjedništva RBiH u Sarajevu branio je 
Alija Izetbegovićstotinama tisuća poginulih, ranjenih i oko dva milijuna 
prognanih građana. Već u predizborno vrijeme, u 1990., Izetbegović 
je upao u dvije zamke velikosrpske propagande: da muslimanskom 
narodu u Bosni i Hercegovini glavna opasnost prijeti od Zagreba, zbog 
čega je raskinuta koalicija između SDA i HDZ-a neposredno pred 
izbore u studenome 1990., i drugoj tezi (generala Veljka Kadijevića) 
da JNA neće napasti BiH, čemu je /zetbegovićvjerovao sve do njegova 
uhićenja 2. svibnja 1992. na aerodromu Butmir u Sarajevu. 

Žrtve svih naroda i narodnosti u BiH bi bile daleko veće, posebice 
muslimanskog naroda, da nije HDZ na vrijeme (18. studenoga 1991.) 
utemeljio HZHB, a 8. travnja 1992. HVO. Preko 400 000 spašeno je 
Muslimana preko jedne trećine obranjenog prostora BiH od strane 
HVO-a. Prvo utočište pružila im je Republika Hrvatska. Sve ovo nije 
vrijedno SDA-u i njezinu čelniku A/jj/ Izetbegoviću, kao što nije cijenio 
glasovanje hrvatskog naroda da bude izabran 1990. u Predsjedništvo 
RBiH i masovni izlazak hrvatskog naroda na referendum 29. veljače 
1992. za međunarodno priznanje BiH. 

Instituciju Ratnog predsjedništva RBiH, SDA i njezin vođa _A/ja 
Izetbegović branio je svim ustavnim i neustavnim sredstvima, 
Poslovnikom o radu Predsjedništva, a ponajviše stotinama tisuća poginulih 
i ranjenih i milijunima prognanih. Krajem ožujka i polovinom travnja 
1992., kad je već bila izvršena otvorena agresija na BiH, razgovarali 
smo dr Miljenko Brkić i jas Rusmirom Mahmutčehajićem, tadašnjim 
ideologom SDA. Predlagali smo da se Hrvati i Muslimani dogovore i 
predlože SDS-u federalno uređenje BiH i to tako da se Srbima prepuste 
sve općine, u kojima oni imaju apsolutnu većinu (tako su već bile 
organizirane SAO, uz male iznimke u Podrinju), a da Hrvatima i Mu- 
slimanima pripadnu općine u kojima, zajedno, imaju apsolutnu većinu. 
Međutim, taj se naš prijedlog nije prihvatio, nego se tvrdoglavo ostalo 
pri “građanskoj i unitarnoj BiH". To su bili zadnji pokušaji s hrvatske 
strane da se s muslimanskom stranom neposredno dogovorimo o un- 
utarnjem ustrojstvu BiH, koji smo trebali zajedno predložiti srpskoj 
strani. 

Zbog ratnog stanja u BiH Skupština RBiH nije se mogla sastajati. 
Kod takvog stanja Ustav je predvidio da se organizira Ratno predsje- 
dništvo. Ovdje su potrebna pojašnjenja. Ustav RBiH iz 1974., sa svojih 
79 amandmana do 1990., kao i Ustav drugih republika u SFRJ, 
predvidio je formiranje Ratnog predsjedništva u slučaju vanjskog nepr- 

ijatelja. U vrijeme usvajanja Ustava i amandmana nije se moglo ni pret- 
postaviti da će jedan od konstitutivnih naroda izvršiti agresiju, zajedno 
s JNA na Republiku BiH. Početkom travnja 1992. koriste se ustavne 
odredbe i formira se Ratno predsjedništvo koje, pored svojih redovnih 
ustavnih nadležnosti, preuzima zakonodavnu nadležnost Skupštine RBiH 
donoseći uredbe sa zakonskom snagom. 

Koristeći se odredbama Ustava, redovno Predsjedništvo je prošireno 
Mariofilom Ljubićem, zamjenikom predsjednika Skupštine (s obzirom 
da je Momčilo Krajišniknapustio Skupštinu i prešao u Republiku Srpsku), 
i Jurom Pelivanom, predsjednikom Vlade. 

U Ratnom predsjedništvu trebao se naći i zapovjednik TO-a. Nom- 
inalni zapovjednik TO-a (koji je rasformiran u 1990. i 1991.) bio je 
Srbin koji je prije izbijanja agresije otišao u Beograd kao umirovljenik, 
zbog čega je ostalo upražnjeno to mjesto. Na osnovi ustavnih odredaba, 
u Ratnom predsjedništvu našla su se četiri Hrvata (Stjepan Kljujić, Franjo 
Boras, Mariofil Ljubići Jure Pelivan) i tri Muslimana (A/ija Izetbegović, 
Ejup Ganić i Fikret Abdid. Ovakav sastav Ratnog predsjedništva nije 
odgovarao Aliji Izetbegoviću. Umjesto Biljane Plavšići Nikole Koljevića, 
koji su početkom travnja 1992. napustili Predsjedništvo i prešli u 
Republiku Srpsku, u Ratno predsjedništvo ulaze dr: Nenad Kecrmanović 
i dr Mirko Pejanović. U srpnju 1992. Nenad Kecmanović je otišao u 
Beograd i umjesto njega /zetbegović imenuje Taljanu Ljuić — Mijatović 
članom Ratnog predsjedništva. Ona nije bila kandidat za Predsjedništvo 
na izborima u studenome 1990. U srpnju 1992., nakon što nije prih- 
vatio prijedlog HVO-a da se utemelji zajednički stožer između HVO-a 
i Armije BiH za obranu BiH, /zetbegović uvodi u Ratno predsjedništvo 
načelnika Štaba Vrhovne komande oružanih snaga BiH Sefera Halilovića, 
koji je prvoimenovani na tu dužnost. U jesen 1992. izbacuje se Mariofil 
Ljubić, a umjesto njega imenuje se članom Ratnog predsjedništva Miro 
Lazović. Drugi ustavni cirkus s Predsjedništvom pravi /zetbegović u 


240 


jesen 1993., nakon završetka Ženevske konferencije. Nezadovoljan 
držanjem hrvatskih članova na Konferenciji, donosi Odluku, krajem 
kolovoza, o isključenju Mile Akmadžića, a 20. listopada opozivaju se s 
dužnosti članovi i redovnog i Ratnog predsjedništva Miro Lasić i ja. 
Pretpostavlja se da je u isto vrijeme opozvan i Fikret Abdić. Umjesto 
isključenih članova članovima Ratnog predsjedništva postali su AHaris 
Silajdžić, Nijaz Duraković, Ivo Komšići Stjepan Kljujić, koji je svojed- 
obno napustio Predsjedništvo. Tako je A/ija Izetbegovićkrajem listopada 
1993., umjesto ustavnog Ratnog predsjedništva, utemeljio svoj Ratni 
kabinet, odnosno Savjetodavno vijeće. 

Hrvatski narod u BiH, predvođen HDZ-om, na vrijeme je ocijenio 
koje mu opasnosti prijete od srpskog agresora i od pasivnog držanja 
Predsjedništva RBiH na čelu s A/ijom Izetbegovićem. Nakon što je 
SDS organizirao svoje četiri SAO u BiH i pripremio proglašenje 
Republike Srpske, hrvatski je narod utemeljio 18. studenoga 1991. 
HZHB sa sjedištem u Mostaru. | 

U ožujku i travnju došlo je do otvorene srpske agresije, posebno na 
hrvatska područja u BiH. SDS je od svojih SAO proglasio početkom 
siječnja 1992. Republiku Srpsku, a početkom travnja 1992. srpski su 
predstavnici napustili bosanskohercegovačku vlast i prešli u Republiku 
Srpsku. Poslije tih i drugih događaja HZHB je utemeljila 8. travnja 
1992. HVO — vojnu komponentu sa sjedištem u Mostaru. Odmah je 
poslan prijedlog Predsjedništvu za formiranje zajedničkog vojnog st- 
ožera radi obrane BiH. Taj prijedlog nije prihvaćen, ne samo tada 
nego u praksi sve do početka 1997. 

Nakon Zajedničke izjave Tuđman — Izetbegovićod 16. lipnja 1992. 
HZHB donijela je 3. srpnja 1992. Statutarnu odluku o privremenom 
ustrojstvu izvršne i sudbeno-upravne vlasti. Za obavljanje izvršne i 
sudbeno-upravne vlasti formirano je šest odjela, i to: obrane, unutarnjih 
poslova, gospodarstva, financija, društvenih djelatnosti i pravosuđa i 

uprave. Vidljivo je da je vođeno računa o nacionalnosti organizacije 
izvršne vlasti i da su organizirani oni odjeli koji su usmjereni i potrebni 
za obranu hrvatskih područja u BiH. 

Pošto je utemeljen HVO (vojni i civilni dio), ubrzo je došlo do Sp- 
orazuma Tuđman — Izetbegović, 21. srpnja 1992. u Zagrebu, u kojem 
se, pored ostalog, kaže da je oružani dio HVO-a sastavni dio jedinstvenih 
oružanih snaga RBiH i da će imati svoje predstavnike u zajedničkom 
zapovjedništvu oružanih snaga BiH. Dalje je rečeno da će se civilna 
vlast, koja je nastala u ratnim uvjetima u okviru HVO-a, uskladiti s 
ustavno-pravnim poretkom RBiH. U ovom Sporazumu, prvi put, pre- 
dsjednik Predsjedništva RBiH, A/ija Izetbegovićpriznaje HVO sastavnim 
dijelom oružanih snaga BiH. 

Međutim, ono što Alija Izetbegović potpisuje, ne znači da u praksi 
sprovodi. Autor je neposredno nakon potpisa Sporazuma od 2 |. srpnja 
1992. organizirao nekoliko skupova predstavnika hrvatskog i 
muslimanskog naroda u Zenici, Jablanici, Fojnici, Kaknju, Žepču i dr- 
ugim mjestima glede provjere Sporazuma u praksi. Autor i ostali po- 
litički čelnici hrvatskog naroda uvjerili su se da sa Sporazumom nije 
upoznat ne samo muslimanski narod nego ni najviši lokalni politički 
čelnici. Pored toga, uvjerili smo se da muslimanska Armija sprema agresiju 
na hrvatska područja. 

Već u programima SDA i HDZ-a, pred izbore u studenome 1990., 
mogu se uočiti različitosti koje će kasnije dovesti do međusobnih sukoba 
i pored svih nastojanja hrvatske strane da do toga ne dođe. S jedne 
strane, Program SDA odnosi se na građane u BiH koji pripadaju 
muslimanskom povijesnom krugu. Stranka će se brinuti za one građane 
koji prihvaćaju njezin program i ciljeve. Glede državnopravnog ure- 
đenja BiH, stranka se zalagala za Jugoslaviju kao federalno uređenu 
državu s postojećim i zatečenim granicama republika. S druge strane, 
HDZ je u svom programu najavila da će se zalagati za ravnopravnost 

hrvatskog naroda u BiH s ravnopravnošću ostala druga dva naroda. 
Glede državno-pravnog uređenja, HDZ se zalagala za konfederalno 
uređenje bivše Jugoslavije sa šest država s postojećim državnim 
granicama. Federalno uređenje Jugoslavije odgovaralo je SDA-u, jer 
bi u tom slučaju svi Muslimani živjeli u jednoj, jugoslavenskoj državi. 
HDZ-u je odgovarala samo samostalna i suverena Bosna i Hercegovina 
u konfederaciji s ostalih pet republika u sklopu Jugoslavije, države u 
kojoj bi se mogla ostvariti ravnopravnost hrvatskog naroda s ostala 
druga dva naroda. 

Alija Izetbegović je olako zanemario činjenice kao što su: da mu je 
hrvatski narod svojim glasovima na izborima u studenome 1990. 
pomogao da bude izabran u Predsjedništvo RBiH i da postane njegovim 
predsjednikom; da je hrvatski narod, izlaskom na referendum 29. veljače 
i 1. ožujka 1992., omogućio međunarodno priznanje BiH; prijedlog 
HVO-a u travnju 1992. za utemeljenje Zajedničkog vojnog stožera; 
spašavanje i zbrinjavanje stotine tisuća pripadnika muslimanskog naroda 
preko obranjenih hrvatskih područja u BiH. Nasuprot svemu tome, 
krajem travnja i početkom svibnja 1992., nakon što je HVO u Busovači 
osvojio vojarne JNA u Kaoniku i Slimenu, javlja se muslimanski TO iz 
Zenice za podjelu ratnog plijena, zbog čega dolazi do međusobnog 
sukoba u kojima je bilo žrtava na obje strane. U namjeri da zaštiti 
srpska sela Katići i Predjele kod Zenice od pljački i paljevina, HVO se 
1992. sukobio s muslimanskim TO-om, gdje je, također, bilo žrtava na 
obje strane. Krajem lipnja 1992. muslimanska TO je na planini Raduši 
i kod Uskoplja-Gornji Vakuf ubila iz zasjede četiri časnika HVO-a. 

Osobno sam bio svjedok početka i kraja rata u Mostaru između 
HVO-a i muslimanske Armije. Krajem rujna 1991. došlo je oko 20 
000 rezervista JNA, s raznim paravojnim srpskim skupinama u i oko 
Mostara. Shvativši da je grad Mostar ostavljen bez pomoći 
Predsjedništva RBiH, općinski Krizni štab donio je 29. travnja 1992. 

Odluku o prepuštanju zaštite i obrane Mostara HVO-u, Općinskom 
stožeru Mostar. Sredinom lipnja 1992. HVO je oslobodio Mostar od 
INA i četničkih snaga uz mali broj vojnika pripadnika muslimanskog 
naroda. Na prvoj crti u Podveleži i drugim mjestima oko Mostara ostali 
su pripadnici HVO-a, dok su se u isto vrijeme pripadnici muslimanske 
Armije širili po gradu, praveći vojne utvrde od stambenih zgrada i 
poslovnih objekata. Tako su na samom ulazu u zgradu, duboko u za- 
padnom dijelu Mostara u kojoj autor stanuje, izgradili “mitraljesko gn- 
ijezdo" uz ostala vojna utvrđenja. Armija je dobro skrivala svoje namjere 
u Mostaru, kao i u srednjoj Bosni, da bi 9. svibnja 1993. iznenadno 
napala postrojbe HVO-a. 

Internacionalizacija sukoba u Bosni i Hercegovini otpočela je 
Rezolucijom UN broj 743. od 21. veljače 1992. i ona traje do dana- 
šnjih dana, samo u različitim formama i drukčijim sredstvima. Da bi 
pomirila suprotna stajališta o državno-pravnom uređenju Bosne i He- 
rcegovine, Europska zajednica je organizirala u veljači 1992. u Lisabonu 
sastanak između delegacija sva tri naroda BiH i ponudila svoj Plan, 
nazvan “Cutilleirov plan", po vođi europske pregovaračke delegacije, 
portugalskom ambasadoru Cutilleiro. Plan se sastojao od šest načela i 
zemljovidom posebno. Ponuđena je država Bosna i Hercegovina 
sastavljena od tri konstitutivne jedinice koje su na nacionalnoj osnovi, s 
tim što bi se, kod ustrojavanja jedinica i kantona-župa, vodilo računa i 
o gospodarskim, zemljopisnim i drugim kriterijima. Plan, posebice njegov 
zemljovid nije zadovoljio ni jednu stranu nego ih je, naprotiv, još više 
udaljio. 

Ujedinjeni narodi su se sve više uključivali u sukobe BiH, donijevši 
osam rezolucija u razdoblju od 21. veljače do 18. prosinca 1992. 
Sve su te rezolucije bile temelj da se zaključi Sporazum 15. svibnja 
1993. između RBiH i UN-a o Zaštitnim snagama UN-a UNPROFOR- 
u u Bosni i Hercegovini. Zaštitne snage su se sastojale, pored zapovj- 

ednika, od vojne, policijske i civilne komponente. Mnogobrojne zemlje 
svijeta sudjelovale su sa svojim vojnim i civilnim osobljem, posebice 
Velika Britanija i Francuska, čije su snage činile preko 50% od ukupnog 
broja angažiranog osoblja u Zaštitnim snagama. 

UNPROFOR-ove snage bile su “neutralne", poštivale su lokalne 
zakone i propise, a bile su razmještene tako što su razdvajale zaraćene 
snage. Zaštitne snage najviše su odgovarale srpskoj strani, jer su joj 
omogućavale dovoz humanitarne pomoći i sankcionirale joj osvojeni 
teritorij Bosne i Hercegovine. U velikoj je mjeri UNPROFOR odgovarao 
i muslimanskoj strani, jer joj je. kroz pružanje humanitarne pomoći, 
spasio tisuće civila i vojnika od sigurne smrti zbog nedostatka hrane i 
drugih ljudskih potrepština. Najmanje je UNPROFOR odgovarao hr- 
vatskoj strani, jer su putovi opskrbe HVO-a i civilnog pučanstva, 
uglavnom, bili otvoreni prema R Hrvatskoj. 

Londonska je konferencija premjestila mirovni proces o Bosni i He- 
rcegovini iz Lisabona u Ženevu. Razgovori i pregovori trajali su do 
Washingtonskog dogovora i oni se mogu podijeliti na dva razdoblja. 
Prvo je razdoblje trajalo od 3. rujna 1992. do 31. ožujka 1993. pod 
pokroviteljstvom Curusa Vancea i Davida Owena, a drugi je dio trajao 
od I. travnja 1993. do 18. ožujka 1994. pod pokroviteljstvom Owena 
i Stoltenberga. 

Početkom siječnja 1993., nakon četiri mjeseca pregovaranja, 
objavljen je prijedlog unutarnje teritorijalne podjele Bosne i Hercegovine 
pod nazivom Vance-Owenov plan. Ovim je Planom ponuđeno deset 
provincija kao temelj unutarnjem ustrojstvu Bosne i Hercegovine. Za 
utemeljenje provincija bio je etnički kriterij odlučujući, s tim što su 
uzeti i neki drugi kriteriji kao što su prometni, gospodarski, kulturno- 
znanstveni i drugi, na čemu je inzistirala hrvatska strana. Svaka kons- 
titutivna jedinica dobila je tri provincije, i to: hrvatska Mostar, Odžak i 
Travnik, muslimanska Bihać, Tuzlu i Zenicu i srpska Banju Luku, Bijeljinu 

i Nevesinje. Sarajevo je proglašeno otvorenim gradom. Ovaj je Plan 
najviše odgovarao hrvatskoj strani, zbog čega ga je Mate Boban, vođa 


hrvatske delegacije, potpisao čim je objavljen u siječnju 1993. Musli- 
manska strana je prihvatila Plan pod određenim uvjetima, srpska strana 
ga je odbacila. Kako je rat većih razmjera između HVO-a i Armije 
uslijedio početkom travnja 1993., ima indicija da su ovaj Plan 
međunarodni čimbenici radili u korist hrvatske strane, da bi se unio 
definitivni razdor između hrvatskog i muslimanskog naroda u Bosni i 
Hercegovini i šire. 

Drugi dio razgovora odvijao se pod pokroviteljstvom Owena i 
Stoltenberga. Promjenom posrednika, promijenila se i politika me- 
đunarodnih moćnika prema Bosni i Hercegovini. Ponovno se pokušavalo 
u razgovorima postići nemoguće, tj. da se srpska strana odrekne 20% 
osvojenog teritorija, a muslimanska strana da prihvati uniju triju re- 
publika: hrvatske, muslimanske i srpske. I u ovom prijedlogu Plana, 
zemljovid je bio neprihvatljiv za sve strane. U razgovoru su prvi put 
sudjelovali članovi Ratnog predsjedništva RBiH. Članovi iz reda 
hrvatskog naroda (Akmadžić, Lasići autor) pokušali su dva puta smijeniti 
Aliju Izetbegovića s dužnosti predsjednika Predsjedništva RBiH, što 
nije uspjelo, jer se nije dobila podrška članova iz reda muslimanskog i 
srpskog naroda. 

Početkom 1994. sukobi između HVO-a i muslimanske Armije BiH 
bili su na vrhuncu obostrane iscrpljenosti, kako ljudskih tako i materijalnih 
snaga. Prijetila je realna opasnost da Srbi ne izvuku najveću korist iz 
ovog sukoba i da, bez poteškoća zauzmu preostalih 25% područja 
BiH, koliko je ostalo izvan njihove kontrole. U to vrijeme UN i EU 
pokazale su svu svoju nemoć u rješavanju bosansko-hercegovačke krize, 
kako kroz djelovanje UNPROFOR-a tako i u okviru institucija OESS-a 
i EU-a. Shvativši da su obje strane dovoljno iscrpljene, predsjednik 
Sjedinjenih Američkih Država _B/// Clinton poziva, 18. ožujka 1994., 

predstavnike hrvatskog i muslimanskog naroda na dogovor u Washing- 
ton. Nakon održanih razgovora, potpisani su sljedeći dokumenti: 1. 
Izjava o nacrtu Ustava Federacije BiH i suradnji s Republikom Hrvatskom 
kao i sami tekst Ustava, 2. Instrumenti za zaštitu ljudskih prava koja se 
trebaju uključiti u Ustav Federacije BiH i R Hrvatske, 3. Sporazum o 
slobodnom prolazu područjem Neuma i 4. Sporazum o slobodnom 
pristupu Federacije BiH Jadranskom moru. 

Konstitutivni narodi Hrvati i Bošnjaci-Muslimani predloženim 
Ustavom, preoblikovali su unutarnji ustroj Bosne i Hercegovine, s 
većinskim hrvatskim i bošnjačko-muslimanskim narodom u Federaciji 
BiH koja se sastoji od federalnih jedinica (kantona-Župa) s jednakim 
pravima i odgovornostima. Prvi se put u jednom temeljnom zakonu 
Bosne i Hercegovine spominju Bošnjaci kao narod, umjesto Muslimana 
koji su taj naziv upotrebljavali od 1966. Ovom promjenom u nacrtu 
Ustava Federacije BiH, pored hrvatskog, utemeljen je i bošnjački jezik 
kao službeni jezik. 

U isključivoj mjerodavnosti Federacije BiH predviđeno je vođenje 
sljedećih poslova: obrane i zaštite vanjskih granica, vanjskog predstav- 
ljanja, državljanstva, gospodarske politike, vanjske trgovine i financija, 
suzbijanje međunarodnog kriminala, energetske politike i financiranje 
središnjih djelatnosti. Kantonima-Župama pripalo je sve drugo što nije 
dano u isključivu mjerodavnost Federacije BiH, posebno ovi poslovi: 
uspostava i nadziranje policijskih snaga, stvaranje obrazovne i kulturne 
politike, stambeno-komunalna politika, korištenje lokalnog zemljišta i 
prostorno planiranje, radio i televizija, provedba socijalne politike i 
financiranje kantonalne vlasti. 

Na razini Federacije BiH predviđena je trodioba vlasti i to na zako- 
nodavnu, izvršnu i sudbenu. Zakonodavna vlast izvršava se u oba doma: 
. Zastupničkom domu i Domu naroda. Zastupnički se dom sastoji od 
140 članova, a Dom naroda od 30 Bošnjaka, 30 Hrvata i jednog 

broja izaslanika drugih naroda. U kantonima-župama predviđena je, 
također, trodioba vlasti, i to na zakonodavnu, izvršnu i sudbenu. Za- 
konodavno tijelo kantona-Župe ima najmanje 30, a najviše 50 članova 
i sastoji se od jednog doma. 

Na razgovorima 18. ožujka 1994. u Washingtonu dogovorena je 
uspostava konfederacije između Federacije BiH i R Hrvatske. Uspost- 
avom konfederacije ne bi se mijenjao međunarodni identitet ni pravni 
subjektivitet R Hrvatske ni Federacije BiH. Utemeljeno je Konfederalno 
vijeće radi usklađivanja politika i ostalih aktivnosti unutar konfederacije. 
Od svega što je dogovoreno najdalje se otišlo kod usklađivanja 
obrambene politike i u kontaktima zajedničkih zapovjedništava. 

Kako je to bilo predviđeno, Ustavotvorna skupština je 30. ožujka 
1994. usvojila predloženi tekst Ustava. Krajem svibnja iste godine 
izabran je Krešimir Zubak za predsjednika, a Zjup Ganić za 
dopredsjednika Federacije BiH, na tim dužnostima su ostali do ožujka 
1997. Nakon Sporazuma Zubak- Ganić u Beču, od | 1. svibnja 1994., 
izvršena je rekonstrukcija Vlade Federacije BiH koja je, u praksi, djelovala 
na tri kolosijeka, i to na razini: RBiH, Federacije BiH i Hrvatske Republike 
Herceg Bosne, jer su se, uglavnom, iste osobe nalazile u sve tri vlade. 
To dalje upućuje na zaključak da nije funkcionirao predviđeni pravni 
sustavna teritoriju Federacije BiH. Najveći je napredak ostvaren u 
približavanju HVO-a i muslimanske Armije nakon Deklaracije iz Splita 
(22. srpnja 1995.), što je rezultiralo oslobađanjem zapadne i središnje 
Bosne, posebno deblokiranjem bihaćke regije od srpskog agresora. 

Oživotvorenje Federacije BiH bilo je, pored ostalih pitanja, na dnev- 
nom redu početkom studenoga 1995. u Daytonu. Nakon Washingto- 
na administracija Sjedinjenih Američkih Država bila je više sklona cje- 
lovitom rješenju bosansko-hercegovačke krize, a manje poticaju 
implementacije Federacije BiH. Tada se shvatilo da cjelovitog rješenja 
za Bosnu i Hercegovinu nema ukoliko se ne utemelji Federacija BiH, 

jer je ona jamac opstojnosti bilo kakve BiH. U Daytonu je zaključeno 
da ni nakon 20 mjeseci Ustava Federacije BiH proces jačanja i izgrađ- 
ivanja povjerenja između njezinih konstitutivnih naroda nije dao 
zadovoljavajuće rezultate. Pored ostalog, utvrđeno je da odgovornosti 
koje pripadaju Vladi Federacije BiH nisu prenesene s Vlade RBiH, po- 
sebice poslovi obrane, unutarnjih i vanjskih poslova. 

U Washingtonu je 18. ožujka 1994. uspostavljen entitet — Federacija 
BiH, a u Daytonu je utemeljen drugi entitet - Republika Srpska. Pored 
toga, u Daytonu je nestalo Repub/ike Bosne i Hercegovine, a dogovorena 
je Bosna i Hercegovina kao državni okvir za dva entiteta, s međuna- 
rodno priznatim kontinuitetom. Ustav Bosne i Hercegovine usvojili su 
Zastupnički dom BiH, Ustavotvorna skupština Federacije BiH i Narodna 
skupština Republike Srpske i time legalizirali sve sporazume iz Daytona. 

U Daytonu je uspostavljen prekid neprijateljstava između Federacije 
BiH i Republike Srpske uz pomoć Provedbenih snaga (IFOR), koje su 
sastavljene od zemalja pripadnica NATO-a. U vojnom dijelu Sporazuma 
strane su se dogovorile da se neće koristiti silom jedna protiv druge i 
da će pružati podršku ovlastima IFOR-a posebice u poduzimanju po- 
trebnih akcija, uključujući i uporabu sile, kako bi se poštivao Sporazum. 
IFOR je obvezan sljedeće: pratiti i osiguravati poštivanje vojnog dijela 
Sporazuma, nadgledati i odobravati selektivno obilježavanje crte prekida 
vatre i zone razdvajanja, uspostavljati veze s lokalnim i civilnim vlastima, 
pomagati u povlačenju UNPROFOR-a, pomagati u provedbi slobodnih 
i poštenih izbora, pomagati organizacije koje obavljaju humanitarne 
zadaće, pratiti i sprječavati ometanje kretanja civilnog pučanstva, 
izbjeglica i raseljenih osoba i nadgledati čišćenje minskih polja i prepreka, 
pratiti i nadgledati sve snage i objekte u Bosni i Hercegovini. IFOR ima 
punu slobodu kretanja kopnom, zrakom i vodom, ima pravo logorovanja, 
izvođenja manevara i korištenja svih objekata radi izvršavanja preuzetih 

odgovornosti, dok armije BiH, RS i HVO-a to nemaju pravo. Svi radari 
za zračno upozorenje, zračnu obranu i kontrolu vatre zatvorili su se u 
roku 72 sata, nakon stupanja na snagu Sporazuma. IFOR ima pravo 
na sredstva i usluge potrebne za komuniciranje kao i neograničenu 
uporabu cijelog elektromagnetskog spektra. 

Sve su strane dale podršku progresivnim mjerama regionalne stabi- 
Inosti i kontrole naoružanja, bez čega nema stabilnog mira u regiji. 
Obvezale su se na pronalaženje novih oblika suradnje na području 
sigurnosti, naročito u postizanju uravnoteženih i stabilnih razina obram- 
benih snaga. Osnovicu naoružanja za sve strane činila je sadašnja ko- 
ličina oružja SRJ. Limit za SRJ je 75, za Hrvatsku 30 i za BiH 30% od 
osnovice. Količina koja je dodijeljena Bosni i Hercegovini dijelila se na 
entitete po omjeru dva za Federaciju BiH i jedan za Republiku Srpsku. 
Strane su se obvezale surađivati s forumom o sigurnosnoj suradnji u 
sklopu OSSE-a, s ciljem uspostave regionalne ravnoteže u i oko bivše 
Jugoslavije. 

Na poziv svih strana u Daytonu, Vijeće sigurnosti osnovalo je 
Međunarodne policijske snage IPTF radi osiguranja mira, reda, sigurne 
i zdrave sredine u područjima oba entiteta. IPTF je samostalan u obav- 
ljanju svojih dužnosti, a njegove aktivnosti koordinira Visoki predstavnik 
UN-a za provedbu dijela civilnog mirovnog rješenja u Bosni i Herceg- 
ovini. Strane su omogućile IPTF-u izravan i potpun pristup mjestu, 
osobi, djelatnosti, dosjeu ili nekom drugom predmetu i događaju u BiH 
u izvršavanju njegovih obveza. Suglasnost strana uključuje i pravo 
IPTF-a da prati, promatra i nadzire svako mjesto ili objekt, gdje se 
odvija policijska i sudska radnja ili neka druga radnja u svezi s provedbom 
zakona i zatočenja. 

S velikim zakašnjenjem održani su izbori 14. rujna 1996. za Za- 
stupnički dom BiH, Federaciju BiH, Narodnu skupštinu RS, kantone- 

dsjednika RS. Izbori su održani u organizaciji OESS-a, Misije za BiH. 
Na ovim izborima kao i na izborima 1990. pobijedile su stranke s 
nacionalnim programima. Na području RS nije se pojavio HDZ sa 
svojom listom i, obratno, SDS nije se pojavio na području Federacije 
BiH. SDA se pojavila u oba entiteta. Vjerojatno je to razlog da je u 
1996. SDA, u usporedbi s 1990., dobila 27% više glasova, dok su 
SDS i HDZ dobile 4, odnosno 7% manje glasova. 

Radi uspostave mira vrlo veliki kompromisi su učinjeni u Daytonu 
od strane sva tri naroda u Bosni i Hercegovini. Srbi su se odrekli velike 
Srbije, Bošnjaci-Muslimani unitarne BiH, a Hrvati Hrvatske Republike 
Herceg Bosne, posebno bosanske Posavine. Svjetski moćnici nisu do- 
pustili da nestane ideja “velike male Srbije", pa je srpska strana dobila 
49% bosanskohercegovačkog teritorija, u čijim je granicama ostala 
Bosanska krajina s Banjom Lukom, većim dijelom bosanske Posavine, s 
neriješenim pitanjem Brčkog. Bošnjaci-Muslimani izgubili su Podrinje 
— istočnu Bosnu i istočnu Hercegovinu, ali su u Federaciji BiH dobili 
pod svoju kontrolu (izuzev Mostara) sve važnije gradove. Glede granica, 
kako prema SRJ tako i prema Hrvatskoj, središnja vlast ih neće moći 
efikasno kontrolirati. Republika Hrvatska je u Daytonu sve krajeve av- 
nojevske Hrvatske integrirala u svoju državnu granicu. U Federaciji 
BiH Hrvati kontroliraju preko 22% od ukupnog teritorija Bosne i He- 
rcegovine koji se, uglavnom, naslanja na Republiku Hrvatsku. 

Franjo Boras rođen je 12. 2. 1927. u Vitini, općina Ljubuški. Pučku 
školu završio je u rodnom mjestu. Pohađao je Franjevačku klasičnu 
gimnaziju na Širokom Brijegu i Drugu klasičnu gimnaziju u Zagrebu. 
Upisuje studij na Pravnom fakultetu u Zagrebu 1959/60., školujući se 
uz rad. Diplomirao je 1965., a 1972. upisuje poslijediplomski studij 
na Ekonomskom fakultetu u Zagrebu, gdje magistrira 1974. godine 

Bio je osuđivan u socijalističko-komunističkom sustavu na sedam 
godina robije, od čega je izdržao tri godine u Zenici (1948.-1950.). 
Angažirao se 1990. u obaranju komunističkog sustava, te na demo- 
kratskim izborima bio izabran, u ime hrvatskog naroda BiH, na najveću 
državničku funkciju — za člana Predsjedništva Republike BiH. Zbog 
suprotstavljanja unitarnoj BiH, ubijanju i protjerivanju hrvatskog naroda 
i rušenja svega što je hrvatsko u Bosni i Hercegovini, Alija Izetbegović 
sa svojim istomišljenicima u Predsjedništvu razriješio ga je 20. listopada 
1993. članstva u Predsjedništvu RBiH. 

Od I. siječnja 1997. je umirovljenik Hrvatske zajednice Herceg 
Bosne. 


258 


DRŽAVA NA RAČUN HRVATA 


Franjo Boras je 1990. godine na prvim demokratskim izborima bio 
izabran, u ime hrvatskog naroda, za člana Predsjedništva Republike 
BiH. Već iz te činjenice jasno je koliko je njegova knjiga Aa4o je umirala 
Socijalistička Republika Bosna i Hercegovinaznačajna za razumijevanje 
svega onoga što se događalo prije i tijekom rata u BiH. Knjiga ima 
svoju posebnu vrijednost zbog obilja podataka, informacija i činjenica. 
Detaljno su prikazani svi bitni sporazumi i zakoni. Posebnu vrijednost 
ipak imaju svjedočenja samog Franje Borasa, utoliko značajnija zbog 
funkcije koju je obnašao sve do 20. listopada 1993. kad ga je Alija 
Izet 'begović nelegalno sa svojim istomišljenicima u Predsjedništvu raz- 
riješio te dužnosti. 

Knjiga je izrazito značajna što u potpunosti razotkriva politiku mu- 
slimanskog vodstva u BiH. Istina, mnogim analitičarima u Hrvatskoj 
bilo je jasno da je hrvatska politika bila očuvanje ravnopravnosti hrvat- 
skog naroda u BiH, dok su Srbi (zbog vojne nadmoći) i Muslimani 
(zbog brojnosti) željeli od nje stvoriti srpsku, odnosno muslimansku 
republiku ili državu. I sam sam često upozoravao na to. Tako sam u 
siječnju 1994. za Hrvatski radio 32ZZ u Melbournu rekao: 

“Ja sam još listopada 1992 na Hrvatskom radiju Zemun ukazivao 
na opciju islamskog fundamentalizma kod njih. U to vrijeme u hrvatskom 
tisku nije bilo ni riječi o tome. Također sam prije godinu dana na radiju 
Matija Gubec ukazivao na njihov cilj stvaranja muslimanske države, 
kao i na istovjetnost ponašanja Muslimana u BiH i Srba u bivšoj Jugo- 
slaviji. lako je to danas mnogo očitije, ja ću ipak ponovno ukazati na 
neke činjenice: 

I. < Kad je predsjednik Tuđman ukazivao na goleme muslimanske 
žrtve, tada oko 150.000, Izetbegović mu je odgovorio da oni mogu 
imati još toliko, jer ima dovoljno Muslimana bosanskog podrijetla u 
Turskoj koji će ih zamijeniti. 

2. Hrvatsku ponudu zajedničke borbe protiv Srba Izetbegović 
je uvjetovao time da zapovjedništvo bude u rukama muslimanske vojske. 

3. Utoisto vrijeme, dakle u vrijeme njihovog najvećeg stradanja 
u srpskoj agresiji, mi smo na muslimanskom radiju u Melbourneu iz 
tjedna u tjedan slušali kako uvjeravaju Hrvate i Srbe da to nisu nego 
Bošnjaci katolici i pravoslavci, a njihove političare kako govore o Mu- 
slimanima kao o temeljnom narodu u BiH. 

Također, naši su borci upozoravali da njihovi bunkeri nisu okrenuti 
prema Srbima nego prema Hrvatima. 

Sve to ukazuje na njihov cilj stvaranja muslimanske fundamentalističke 
države i nije isključeno da su pri tome koristili primjer stvaranja države 
Izrael. Naime, kao što je u to vrijeme bilo nezamislivo stvaranje musli- 
manske države u Europi, tako je nekad bilo nezamislivo stvaranje židovske 
države. Međutim, Židovi su dobili svoju državu poslije genocida koji je 


izvršen nad njima u Drugom svjetskom ratu, a sada će Muslimani poslije * 


genocida koji su nad njima izvršili Srbi dobiti svoju državu u Europi. 
Možda i zato imamo slučaj masakra Hrvata u Alžiru, dok nemamo 
sličan pokušaj islamskih fundamentalista na Srbima u vrijeme stravičnih 
zločina Srba nad Muslimanima. 

Prošle godine ukazao sam na činjenicu da su i Milošević i Izetbegović 
inzistirali na građanskim državama, jer je to u zemljama s dva, tri ili 
pet naroda uvijek težnja za dominacijom najbrojnijeg naroda. Danas je 
poslije silnih nepoštivanja dogovora od strane Muslimana, Bijelog puta 
i genocida nad Hrvatima od strane Muslimana valjda očita istovjetnost 
ponašanja Srba u Jugoslaviji i Muslimana u BiH, kao što je očitije da je 

građanska država trebala osigurati da će BiH u dogledno vrijeme postati 
"Muslimanija' kao što je Jugoslavija bila 'Srboslavija'. Sjetimo se izjave 
Sefera Halilovića ('prvo ćemo četnike a zatim ustaše',) što će reći da su 
očekivali da će uz pomoć Hrvata kojih ima 3 puta manje nego Musli- 
mana lako izaći na kraj. Kada svijet nije kaznio srpsku agresiju, a zbog 
interesa Francuske i Engleske, Muslimani su svoju državu odlučili ostvariti 
na račun Hrvata. Tako je postalo jasno zašto su uvijek imali veće snage 
na hrvatskim teritorijem u BiH nego protiv Srba na vlastitom teritoriju, 
i zašto su oni bunkeri bili okrenuti prema Hrvatima, a ne prema Srbima. 


A da je muslimansko vodstvo doista bilo spremno žrtvovati svoj 
narod pokazuju razgovori iz ožujka i travnja 1992. godine dr. Miljenka 
Brkića i Franje Borasa s Rusmirom Mahmutčehajićem, tadašnjim glavnim 
ideologom SDA. Razgovori su se_ odnosili na tadašnje organiziranje 
srpskih autonomnih oblasti i već očito pripremljenoj srpskoj agresiji 
nad BiH. Brkić i Boras su predlagali federalno organiziranje BiH. Po 
tom planu Srbima bi pripadalo 35 posto od cjelokupnog teritorija BiH, 
ali je Mahhmutčehajić odbijao takav prijedlog i ustrajao na očuvanju 
cjelovite BiH, po cijenu rata sa srpskim agresorom. 


Čitatelja će posebno interesirati spoznaja o dogovoru između Hrvata 
i Muslimana, koji u pravilu Muslimani ne bi ispoštovali. Tako je i sam 
Boras u cilju provjere prihvaćanja Sporazuma Tuđman — Izetbegović 
od 21. srpnja 1992. kod hrvatskog i muslimanskog naroda organizirao 
sastanke u Zenici, Fojnici, Jablanici, Kaknju i Žepču da bi ustanovio 
kako muslimansko vodstvo nije upoznalo svoj narod sa Sporazumom 
ni stranačkim putem, ni putem sredstava javnog komuniciranja. Boras 
bi na sastancima predložio zaključke koji bi bili podržani od predstavnika 
obaju naroda, ali bi podrška od predstavnika muslimanskog naroda 
važila samo dok se nismo razišli“. 


Boras kao pravnik ne ulazi u raščlambu zakulisnih igara svjetskih 
moćnika. Ali njegova politika može se ipak iščitati i iz ove knjige. 

Karakterističan je detalj i s aerodroma Butmir — Sarajevo, gdje su u 
drugoj polovici travnja 1992 nastavljeni razgovori između delegacije 
tri naroda i delegacije Europske zajednice o Cutilleiro-Carringtonovom 
planu. Pri kraju razgovora s hrvatskom delegacijom lord Carrington je 
rekao: “Gospodine Boras, ukoliko se ne dogovorite, mi ćemo vas pustiti 
da se međusobno poubijate, pa ćemo vam mi nametnuti svoja rješenja". 
Od Borasa Carrington je čuo ono što je i sam znao: “Lorde Carringtone, 
kako i s kim da se dogovaramo, srpski agresor ima sve na raspolaganju, 
uzeo je svu vojnu opremu JNA, a i sami čujete jeku topova i minobacača 
s okolnih brda. Kad s njima razgovaramo, to je razgovor gluhih. Pred- 
stavnici muslimanskog naroda drže se pasivno, ništa ne poduzimaju za 
obranu Bosne i Hercegovine i još se uvijek nadaju u pomoć JNA". 

Vanse-Owenov plan je objavljen početkom siječnja 1993. Boras s 
pravom konstatira: “Kako je rat većih razmjera između HVO-a i Armije 
uslijedio početkom trvanja 1993. godine, ima indicija da su ovaj plan 
međunarodni čimbenici radili u korist hrvatske strane, da bi se unio 
definitivan razdor između hrvatskog i muslimanskog naroda u Bosni i 
Hercegovini i šire. 

U kolovozu 1994. sam nešto slično govorio na Hrvatskom radiju 
Australija u Sydneyu: “Vance-Owenov plan pripremao je teren za ko- 
načno rješenje cjelokupnog problema. To je bilo jasno uoči samog hr- 
vatsko-muslimanskog rata. Sjetimo se samo intervjua američke velepo- 
slanice u UN gospođe Modeleine Albright CNN-a, kada kaže da će 
rješenje problema BiH biti u skladu s interesima saveznika (Taj dio bio 
je istog dana u emisiji “Slikom na sliku' na HTV-u). 

Nevjerojatno je kako se mnogi u Hrvatskoj, a posebno u oporbenim 
redovima, nikad u svojim “analizama' nisu osvrnuli na to. A moralo se 
znati što su ti interesi saveznika: Srbima ono što su osvojili, a najveće 
žrtve, Muslimane, mora se namiriti. Pa na račun koga? Trebalo je biti 
jasno i maloj djeci da su jedino ostali Hrvati. Nažalost, nije bilo! A sve 


262 


je bilo sračunato da se uništi Hrvatska! Praktičnim eliminiranjem Hrvata 
iz BiH, sa svim onim što su Srbi imali u svojim rukama, takvim Musli- 
manima, otvaralo se pitanje opstanka hrvatske države. Uz to, kada 
smo stvarali hrvatsku državu, mogli smo iznenaditi svjetske velesile, jer 
doista s onoliko naoružanja nisu ni pomišljali da se možemo oduprijeti. 
Ali sada su nas i te kako shvatili ozbiljno. Također, znali su da nam 
trebaju skinuti aureolu žrtve. Britanci organiziraju navodni pokolj u 
Ahmićima ( o ulozi tadašnjeg zapovjednika Britanskog bataljuna Boba 
Srewarta vidjeti članak Marka Barišića u “Hrvatskom obzoru" 8. travnja 
1996.) i kreće muslimanska ofenziva na hrvatske prostore srednje 
Bosne. Hrvatskoj su žestoko zaprijetili sankcijama ako pomogne svom 
narodu u BiH. Sjećate li se kad je jedan čovjek tada tamo rekao: “Ne 
znam što da radim, ako ne pucam uhitit će me. Hrvatskoj će nametnuti 
sankcije!" Izgledalo je da Hrvati nemaju nikakve šanse. Hrvatska je 
raspeta na stup srama ( to vlasnicima svjetskog informativnog prostora, 
dakle onima u čije je ime napravljena serija “Smrt Jugoslavije", doista 
nije teško), a u Hrvatskoj mnogi svojim djelovanjem izravno pomažu 
svjetskim moćnicima. U takvim uvjetima pobjeda se ne mjeri u tome da 
li su hrvatski ljudi samo sačuvali svoje prostore. Pobjeda je golo 
preživljavanje, jer bez preživljavanja Hrvata u BiH, u pitanju je i Hr- 
vatska. lako se u svjetskim medijima sustavno krilo etničko čišćenje koje 
su vršili Muslimani, istina malo-pemalo izbija na vidjelo. Jednostavno, 
istina se može sakriti samo ako se plan, kao što se željelo u slučaju 
napada na Hrvatsku, ostvari brzo. Nije se ostvario. Poslije dva mjeseca 
Njemačka otkriva umiješanost Velike Britanije u slučaju Ahmići, što joj 
daje dovoljno argumenata da sprječava uvođenje sankcija Hrvatskoj. A 
politika Velike Britanije, koja po svojoj bezočnosti prelazi doista sve 
viđeno u svjetskoj politici (država koja je izvršila očit genocid štite in- 
sceniranjem krvavog sukoba — borbe za opstanak — između žrtava 
toga istog genocida( sve više užasava. ..") 

Daytonski sporazum i način na koji se on primjenjuje pokazao je 
zašto je lord Carrington upravo Hrvatima govorio o 'dogovoru' i kakva 
rješenja će im svijet nametnuti. Sporazum je omogućio mir, ali je nagradio 
agresora. Ponašanje svjetskih moćnika pokazalo je da oni ne vide prob- 
lem u tome, već im je problem u tome što su Hrvati sačuvali kakvu- 
takvu ravnopravnost u BiH. Takozvana implementacija Daytonskog spo- 
razuma u BiH svodi se od samog početka na svođenje hrvatskog naroda 
na nacionalnu manjinu. Pri tome se koriste najdrastičnija sredstva kao 
što su, primjerice, razbojnički upadi u Hercegovačku banku ili nepri- 
znavanje rezultata izbora kada hrvatski narod ne predstavljaju oni koji 
su dobili i do 95 posto glasova, već oni koji su spremni služiti svjetskim 
moćnicima u ukidanju konstitutivnosti hrvatskog naroda. A da im je to 
cilj, diplomati velikih sila nisu ni krili. Tako su kardinalu Puljiću poručili, 
kako je on rekao u svom intervjuu u Večernjem listu od 28. travnja 
2001., da se Hrvati trebaju iseliti iz BiH ili asimilirati. 

Poništenjem hrvatstva u BiH lakši će biti obračun sa Hrvatskom, a 
koliko su uspješni u svom obračunu s Hrvatima u BiH, pokazuju i 
rezultati. Od 832.000 Hrvata 1991. godine danas je u BiH ostalo 
samo oko 400.000. U Republiku Srpsku se želi vratiti 230 000 Hrvata, 
a vratilo se jedva 3000. U Federaciji je 70 posto Bošnjaka, a 30 posto 
Hrvata, koji su dežurni krivci za sve. Cak na vlasti nisu oni koji su na 
izborima dobili 95 posto glasova. Sve su to podaci koje je iznio kardinal 
Puljić u američkom Kongresu. Moramo stalno imati na umu da je to 
plod djelovanja svjetskih moćnika, jer su oni pomagali velikosrpsku 
agresiju i na Hrvatsku i na BiH. Da to počinju uviđati i oni koji su 
nesvjesno sudjelovali u tome pokazuje i nedavno pismo bivšeg šefa 
ureda OSSE-a u Mostaru Daniela H. Simpsona mostarskom biskupu 
dr. Ratku Periću u kome on potvrđuje očitu činjenicu da je međunarodna 
zajednica kolonizator BiH i da su u njoj najugroženiji upravo Hrvati. 

Također, treba imati na umu da današnja hrvatska vlast ne izvršava 
ono što bi po hrvatskom Ustavu morala: ne štiti Hrvate u BiH. Dapače, 

čini sve da im oteža položaj, kao što su radili dok su bili u oporbi. 
Aktualni predsjednik RH Stipe Mesić je svojevremeno lažno optuživao 
Hrvatsku za agresiju na BiH, a danas stalno ponavlja da su nenaoružana 
Hrvatska i do zuba naoružana Srbija imale pretenziju na BiH. Uporno 
ponavlja tezu koju sam svojevremeno ismijao pričom "o dobrom čoveku 
Slobi'. 

“Kad sam god bio u prigodi diskutirati o “podjeli BiH" - rugao sam 
se. Bilo je djelotvorno. Tako sam prošle godine povodom moje knjige 
"Srpski mit o Jasenovcu" i razgovore koje sam imao s dr. Milanom 
Bulajićem na radiju Slobodna Europa, davao intervju za jedan zagre- 
bački tjednik. Njegova novinarka je htjela zbog rata u BiH izjednačiti 
predsjednika Tuđmana i Miloševića. Upitao sam je: 

"Znači, Vi mislite da su Tuđman i Milošević dijelili BiH u Karađor- 
đevu?“ 

“Da", odgovorila je 

“Dakle, i Vi spadate u one koji vjeruju da je Milošević dobar čovjek!" 

“Ne, to nisam rekla. Odakle Vam tako nešto?" 

“Pa Vaša tvrdnja o podjeli BiH istovjetna je tvrdnji da je Milošević 
dobar čovjek!?" 

“Kako Vi zamišljate razgovor u Karađorđevu? Vjerovatno ovako: 
Kaže Slobo Franji: Znaš Franjo, ja ti imam toliko i toliko aviona, toliko 
i toliko tenkova, toliko i toliko teške artiljerije, toliko i toliko...A ti ono 
imaš nekoliko stotina kalašnjikova koja ste ono skoro prokrijumčarili 
preko Mađarske, nekoliko topova, dva-tri oklopna vozila koja ste na 
brzinu sklepali. Ali Franjo, ja sam ti bre, dobar čovjek. Evo ruke! Pola 
Bosne meni pola tebi! 

Naravno, kako to često biva, i u ovoj šali ima puno istine. Svima 
onima koji pričaju o podjeli BiH Franjo i jest mnogo gori čovjek od 
Slobe, pa on im je glavni krivac što im nema Juge. A to javno ne smiju 
priznati, pa im je priča o podjeli BiH dobar izgovor. 


265 


Treba li uopće podsjećati da je sadašnja vlast u Republici Hrvatskoj, 
kada je bila u oporbi, najviše govorila o navodnoj podjeli BiH u Kara- 
đorđevu. Službeno su odustali (saborskom deklaracijom o Domovinskom 
ratu) od tvrdnje da je Hrvatska agresor na BiH tek kad su bili pritisnuti 
nezadovoljstvom naroda, prosvjedima branitelja, generala, biskupa, 
športaša... 

A da svjetski moćnici ne odustaju od namjere asimilacije ili iseljenja, 
kako su to poručili kardinalu Puljiću, svjedoči i činjenica da je “pljačkaša 
Hercegovačke banke“, čovjeka za kojega je demokracija kada vlast dobiju 
oni za koje je glasovalo 5 posto, a ne 95 posto pučanstva — zloglasnog 
Wolfganga Petritscha, zamijenio lord Paddy Ashdown, koji je na taj 
način nagrađen za laži o “Tuđmanovoj salveti'. Upravo zbog toga itekako 
je značajna pojava knjige Franje Borasa. Pomoći će u borbi za opstojnost 
hrvatskog naroda u BiH. Pomoći će da se ne ostvari želja svjetskih 
moćnika o iseljenju ili asimilaciji Hrvata Bosne i Hercegovine. 


Akademik Josip Pečarić 

(P)OGLEDI U BOSNI 


Malo je tko ozbiljniji i razboritiji mogao predvidjeti rat, pravi agre- 
sijski rat, i toliku količinu mržnje i uništenja na europskom kopnu, i to 
usred (i) europskog slavljeničkog ispraćaja i dočeka dvaju Kristovih mi- 
lenija — drugog i trećeg. Slučajnost, ili previd organiziranog čovječan- 
stva, ili pak “uobičajena nesloga“ lokalnih naroda?! I jedno, i drugo, i 
treće... 

Ratovima vičnjeg Europi (i nama u njoj) poodavna se već čini kako 
se oni vode negdje drugdje, podalje od nje (i nas). Povijest uzvraća 
zaboravima, pouka je (i) dvadesetog i poruka dvadeset i prvom stoljeću. 
Još nas je jednom (1?) zaskočila europska opčinjenost pravednošću (!), 
sigurnošću (1!) i usavršenošću (!!l). Cijena je golema i tragična. No, 
valjda je tomu tako: uvijek su žrtve bolna preteča boljega. Nema, me- 
đutim, uvjerljiva odgovora zašto se one događaju (po)često na istom 
mjestu i istim ljudima(?!) Zasigurno, nije to samo zasluga njihove (sa- 
mo)ukletosti. 

Samo je izvjesno, rat u Bosni, oko Bosne i zbog Bosne je stavio na 
kušnju sve temeljne vrijednosti suvremene civilizacije i ozbiljno uzdrmao 
njezine ključne institute i instrumente. Ratovi i ratne tragedije su, na- 
žalost, krvava armatura ljudske povijesti, a argument sile okosnica ljudske 
civilizacije. S razlogom se, međutim, čini da globalna javnost ni u jednom 
dosadašnjem, a niti u današnjim ratovima nije izravnije "sudjelovala" 
kao u ovom u bivšoj Jugoslaviji" (Sic!), zapravo srpsko-crnogorskoj 
agresiji na neovisne i međunarodno priznate države Hrvatsku i Bosnu 
i Hercegovinu. Zemljopisni pojam “Bosna" postao je preko noći sa- 

stavnicom globalnog rječnika i svakodnevnog podsjećanja na zločine, 
stradanja, mučenja, rušenja, krv, bol, tugu, beznađe... i nepripremljenost 
modernog svjetskog poretka da pravodobno spriječi nepravdu. 


Poradi rata mnogi su tek prvi put čuli za "Bosnu", mnogi su o njoj 
pisali, mnogi su razmišljali (a nisu pisali) o Bosni, mnogi su promijenili 
mišljenje o njoj, mnogi su mijenjali i mišljenje i pisanje o Bosni, mnogi 
misle da takva zemlja ima smisla, mnogi pak misle da Bosna nema 
smisla, /.../ i tako redom i tako dalje. Ovisno o povodu i raspoloženju, 
reklo bi se, Bosne ima — Bosne nema u istom času. BiH i ne bih, ta 
svojevrsna kvadratura bosanskog kruga uporno traje kao nikada odgo- 
netnuti kulturno-povijesni sraz globalnih različitosti i svojevrsna povi- 
jesna vojno-politička vježbaonica interesa moćnih klaonica i kaznionica 
njezinih urođenika. 


Što je zapravo Bosna? Ima li ona svoju definiciju, je li o njoj dovoljno 
reći da je jedna od suverenih članica svjetske zajednice poput bilo koje 
druge? Formalno, da — u biti, ne. Ogledi u Bosni — predturski i turski, 
austrijski i ugarski, staro i novojugoslavenski su pogledi izvana (diktati). 
Ima li Bosna (i može li ga uopće imati) svoj samosvjesni pogled iznutra 
S kojim bi se mogla oduprijeti diktatu, a bez koga (na duži rok) njezina 
suštinskog suvereniteta teško može biti. Umjesto traganja za valjanim 
odgovorom i dalje će se smjenjivati modusi berlinskih, bečkih, versaill- 
eskih, washingtonskih, pariških, preddaytonskih ili postdaytonskih og- 
leda u Bosni! Mijenjat će se i ciljevi zavisno od sredstava koja im stoje 
na raspolaganju. 

Ima pojava i procesa (dakle, i lokaliteta) na našem planetu koji se ne 
ponašaju sukladno općim zakonitostima. Ne potvrđuju pravilo i valja ih 
imati u vidu. Ima također geografskih prostora na kojima se susreću, 
djelomice prožimaju i razgraničuju različite kulturno-povijesne, civili- 
zacijske, etničke i religijske različitosti. Neprijeporno, jedan od takvih 
prostora je bosanski i hercegovački. Mnogi, osobito danas, na tom 

pojilu veleduhovnih različitosti napajaju ideje i modele multikulturizma 
i kozmopolitizma. Na drugoj strani je ne manji broj onih, pače presud- 
niji, koji imaju kao argumente preobilne povijesne bisage stradanja i 
rušenja — ponajveći i ponajvećih i ponajčešćih u inače surovoj povijesti 
europskih vojevanja i vojni. | ozbiljni analitičari Bosne prirodu modernih 
sukoba pronalaze u modernim političkim razlozima (Noel Malcolm), a 
drugi opet u prošlim stoljećima. U toj dvojnosti koja se oglašuje u 
modernom i izvornom (u isto vrijeme) smjenjuju se valovi teškog života 
i još težega stradanja — zajedništva i autonomije, stranog interesa i 
loših savezništava. Kandila tinjaju i najmanje iskre ih raspaljuju. S istih 
prozora jednom dolazi cvijeće, drugi put vrela voda; jednom zanosna 
pjesma, drugi put naricljiva žalopojka. Možda bi se metaforom /da je 
Bosna sve ono što joj se dogodi i ne dogodi/ ponajbolje označilo njezinu 
"zaslugu" i “odgovornost" za sudbinu njezinih naroda i ljudi. 

U “povijesti Herceg-Bosne i njezinoj današnjoj stvarnosti osnovno 
je pitanje narodno", a “nigdje se vjera toliko mijenjala i utjecala na 
narodno opredjeljenje kao i u tim zemljama" (D. Mandid. (Usput: "U 
razmaku manjem od tisuću godina pređi većine današnjih urođenika u 
BiH temeljito su izmijenili vjersku pripadnost. “) U načinu rješenja upravo 
narodnosnog pitanja pronaći će se rješenje o Bosni. Kroz istu prizmu 
valja gledati i na činjenicu što višestoljetnu hrvatsku povijest prožimaju 
želja i namjera da ove hrvatske zemlje priključe Hrvatskoj na temelju 
državno-pravnih (A. Starčević, kulturoloških (5. Radić ili imperijalnih 
(A. Pavelić kriterija i modela. 

Na drugoj strani, “srpsko pravo“ na Bosnu koncipirano na “štokav- 
skoj" i “katastarskoj teoriji", a ostvarivano političkim, diplomatskim, 
vojnim i genocidnim sredstvima (od V S. Karadžića, Garašanina, D. 
Mihajlovića i R. Karadžića) uz jaka i “hrvatska" savezništva, ugušilo je 
začetke vlastitosti i od Bosne konačno napravilo “bermudski trokut 
europske politike" na Balkanu. 

Na suvremenu scenu bosanske i hercegovačke stvarnosti s ovim 
ratom konačno je isplivala još jedna destabilizirajuća poluga — bošnjačko 
temeljno pravo na jedinstvenu državu s jednim (i to muslimanskim) 
“temeljnim narodom". Tako su, napokon, “pogledi u Bosnu" dobili 
“odgovore iz Bosne", a višestoljetni “ogledi s Bosnom" (voljom Pax 
Americane) nastavljaju se u jogolikom zadatku s 13 ustava i 140 mini- 
starstava u “Daytonskoj Bosni i Hercegovini ". 

Ponavljanje politike možda ne znači (obvezno) ponavljanje povijesti. 
Na žalost, ono što se već treći put u ovom stoljeću svaki put s većom 
tragedijom i na istom (bosanskom) prostoru ponavlja jest iskustvo koje 
ne okuražuje da iste političke metode u različita vremena moraju (?) 
oploditi bolje rezultate. Nepovijesna povijest, rekli bi cinici. Zavjeti, 
zaklade, utopije, sjećanja, oprosti, pokajanja, nadanja, Andrići, Seli- 
movići, Copići. Krleže, Aralice, ... ljiljani, šahovnice, orlovi, lešinari 
..., Bosne Srebrene, Srebrenice, Jajca, Bihaća... odgovora nema, a 
Kotromanića je sve manje. I dalje oni nas haračima, bičevima, granatama, 
raketama, a mi njih kruhom. 


Democid se u Bosni dogodio, veliki, golemi. Bihocid, također, i 
nepovratno na snazi je (diktirani) demokratocid, politički konzervans 
za novu Bosnu (i Hercegovinu). S kolikim rokom trajanja — znaju (mo- 
žda) proizvođači i sponzori najnovijeg modela Bosne — jedinstvene, 
dvoentitetne i tronacionalne države (zemlje kakve do sada nije bilo na 
onom, a, možda, ni na ovom svijetu!). 

U proteklih pola stoljeća Bosna i Hercegovina je (službeno — usta- 
vno) bila i hrvatska (malo i sve manje) i muslimanska (sve više) i srpska 
(do samo srpska). Danas je srpska i muslimansko-hrvatska (do samo 
muslimanska). Teodozijeva granica, doduše, ostaje tamo gdje je bila, 
ali prema Zapadu uzmiču Hrvati i s njima “civilizacijska, kulturna i 
religijska granica Zapada i Istoka, Rima i Carigrada, univerzalnog (ka- 
toličkog) i nacionalnog (pravoslavnog) kršćanstva“ (# Šanjek). S ovim 

ratom silno je poljuljana vjera da živimo na “prostoru za susrete i 
dijalog" (papa Pavao V1., ali se valja osloniti na "plemenite zasade 
kršćanstva", to “konstitutivno dobro hrvatskog naroda" (2 /. Sagi- 
Bunić) i nadati se nadvladati kušnje naše opstojnosti i stoljetnog prog- 
onstva. 

Svi znaju kada je i kako započeo zločin nad Hrvatskom i Bosnom i 
Hercegovinom. A kako će završiti, već se dosta toga zna ili naslućuje. 
Kuda plovi “bosanski brod"?! i kuda ga vodi daytonski azimut kao da 
svi znaju, a malo ih vjeruje. Povijest pamti jedno jedino (hrvatsko i), 
suvremenici “tri i", odnosno "dva i pol". Sutra bi to moglo postati 
“dva", a prekosutra jedno jedino "jedinstveno i cjelovito i". Čudan neki 
“bosanski sat", da prostite! 

Suvremenici i sudionici događaja, složenih i teških poput ovih i 
ovdje, kako oni “out" tako i oni “in", po prirodi svoje prirodnosti poje- 
dnostavljuju ih. Rat i ratne tragedije nisu osobito inspirativni za tekuće 
stvaratelje, a na kušnji su njihova objektivnost i umjetnička razina. To 
pak ne znači da ratni stvaratelji i njihova djela, oslobođena neposredne 
povijesne personalnosti i stvarateljske subjektivnosti, nemaju povijesnu 
vrijednost. Dapače, ona su dragocjena. 

Sadržina Borasove knjige po (njegovu) izboru događaja, dokume- 
nata i postupaka ključnih sudionika i njihove politike, te osobito njegovo 
sudioništvo i uloga u događajima koji su otvorili posve novu stranicu 
Bosne i Hercegovine ostavlja vrijedno svjedočenje analitičarima i povj- 
esničarima. Borasov pogled iznutra vraća čitatelja na “prve stranice 
novijega b/h spomenara“ nukajući mu s ove petogodišnje udaljenosti 
“skele" za vlastite stavove i zaključke i ne postavljajući mu nikakve 
zasjede, zapreke ili minska polja. On dobro zna da Bosna nije za “prejake 
riječi“! 


Profesor dr. sc. Ante Markotić 

DIKTAT ZA “ZARAĆENE STRANE" 


lako je prošlo tek desetak godina od događaja o kojima u svojoj 
knjizi svjedoči Franjo Boras, Kako je umirala socijalistička Republika 
Bosna i Hercegovina i sam njihov sudionik, čitajući stranice ove knjige, 
nekad i pažljivi promatrač i suvremenik tog doba, zaključuje da se 
brzo zaboravlja, a današnji politički govor ih zamagljuje, ili pak nastoji 
u potpunosti dati novo značenje pojedinim događajima i osobama. 
Stoga, ova knjiga ima, ponajprije, vrijednost u ponudi mnoštva poda- 
taka, informacija i činjenica o onom što se zbivalo u presudnim godinama 
za narode u Bosni i Hercegovini, za samu BiH kao državu u nastajanju 
i pokušajima, s jedne strane, da tek rođena i upisana u knjigu rođenih 
(Ujedinjeni narodi) zbiljski i profunkcionira i, s druge strane, stalnim 
nastojanjima drugih da se to nikada ne dogodi. Ozbiljnim analitičarima 
i povjesničarima ova knjiga će, zasigurno, dobro doći kao izvor kro- 
nološki danih informacija. 

Izjava, bolje reći prijetnja /orda Pitera Caringtona, britanskog po- 
srednika u pregovorima između “zaraćenih strana", da se izrazimo 
njegovom terminologijom, data autoru ove knjige u travnju 1992. u 
sarajevskoj zračnoj luci, ilustrira pragmatičnost pa i bezosjećajnost ne 
malog dijela onih koji odlučiju o suvremenom svijetu. Naime, tada je 
čuveni lord kazao: “Gospodine Boras, ukoliko se ne dogovorite, mi 
ćemo vas pustiti da se međusobno poubijate, pa ćemo vam mi nametnuti 
svoja rješenja." Svjedoci smo svih manjkavosti Daytonskog mirovnog 
sporazuma, kao i stalnih pritisaka iz svijeta da se nešto dogovori, pot- 
piše, provede itd. premda je svakome jasno da ni jedna od tri strane, 

zapravo tri državotvorna naroda u BiH, ne vide u ovom sporazumu 
instrument za ostvarenje svoje političke koncepcije ostanka ili nestanka 
BiH, svoga položaja u njoj ili izvan nje. 

Ova knjiga pruža prigodu i za procjenu koliko je koje nacionalno 
rukovodstvo (tri nacionalne stranke: HDZ, SDA i SDS) uspjelo ostvariti 
od svojih obećanja datih narodima i građanima od prvih demokratskih 
izbora do današnjih dana. Autor podsjeća na programe stranaka, na 
izjave njihovih lidera, na njihove postupke... Iz ove činjenice i usporedbe 
s današnjom političkom retorikom može se lako zaključiti radi li se o 
konzistentnim političkim koncepcijama, političkim zaokretima, odusta- 
janjima od programa itd. Odgovore na ova pitanja izravno ne daje 
autor, a to mu i nije bila nakana. Ono što je bitno jest da knjiga daje 
premise za valjane zaključke. 


Tako možemo prosuditi iz današnje perspektive kako zvuči izborni 
slogan HDZ-a Jedina politička stranka koja osigurava prava i ravno- 
pravnost hrvatskog naroda u BiH, ili prva točka programske deklaracije 
SDA — SDA je politički savez građana Jugoslavije koji pripadaju musli- 
manskom kulturno-povijesnom krugu, kao i drugih građana Jugoslavije 
koji prihvaćaju program i ciljeve stranke, ili SDS-a čiji lider Radovan 
Karadžić kaže da se srpski narod vrlo sporo laća oružja, ali ga sporo i 
ostavlja, ili da srpski narod nije završio svoju borbu za državu, mada 
mu se to činilo i 1918. i 1943. godine. 

Također, može se dati i relevantna ocjena političke ekvidistance A/ije 
Izetbegovića prema Hrvatima i Srbima promovirane u prvim javnim 
istupima. Ta odrednica njegove politike može se ocijeniti i s aspekta 
korisnosti za njegov narod u ratnom razdoblju, pa i ovom, kratkom, 
poratnom. Može se iz knjige iščitati, premda to nije obrađeno kao 
posebno poglavlje, kao propuštena prilika da se ranije, možda, okonča 
krvavi rat. To se posebno odnosi na odluke o prihvaćanju, ili neprihva- 
ćanju ponuđenih mirovnih sporažuma i poštivanju prihvaćenih od strane 

muslimanskog vođe A/lje Izetbegovića. Napose, bilo bi zanimljivo i, 
smatramo, veoma vrijedno, analizirati ponude (npr. prijedlog HVO-a o 
utemeljenju zajedničkog vojnog stožera, prijedlog HDZ-a SDA-u o 
federalnom ustroju BiH još 1992. godine, po kojima bi Hrvatima i 
Muslimanima pripalo 65% teritorija, a ostatak Srbima) koje su do njega 
dolazile s hrvatske strane. Držimo da bi takva analiza pokazala da je 
Izetbegović, robujući svojoj politici ekvidistance, pridonio velikoj tragediji 
svoga naroda, kao što bi pokazala da je, unatoč krvavim sukobima 
Muslimana i Hrvata u nekim dijelovima BiH, skoro svu djelotvornu 
pomoć dobio od Hrvata, ili preko Hrvata, od prvih pušaka i vreća 
brašna 1992. godine, do čuvenog Splitskog dogovora koji je prethodio 
pobjedonosnim hrvatskim, a potom i hrvatsko-muslimanskim operaci- 
jama oslobađanja okupiranog teritorija. 


Kao rezultat te politike ekvidistance, možemo, čitajući stranice ove 
knjige, pratiti muslimanizaciju institucija BiH i srbizaciju teritorija BiH. 
No, kao da /zetbegoviću nije bio važan nestanak njegova naroda, već 
opstanak i kontrola institucija koje su davno izgubile legitimitet. 

Nadalje, možemo pratiti prevrtljivu politiku međunarodne zajednice, 
ponuđene mirovne sporazume, tko bi što mogao dobiti, a što izgubiti 
da su oživotvoreni, pa sve do Daytonskog mirovnog sporazuma koji 
pokazuje sve svoje manjkavosti i nedostatak političke volje kod nacionalnih 
rukovodstava da se on provede. Ovaj sporazum, koji je uveliko uvažio 
rezultate rata, zapravo svojim postupnim oživotvorenjem i usmrćuje 
Socijalističku Republiku BiH, ali isto tako i Republiku BiH, stvarajući 
državnu strukturu i unutarnje uređenje do sada nepoznato u svijetu. 


Veso Vegar 

... Knjiga ima svoju posebnu vrijednost zbog obilja podataka, informacija iči- 
njenica. Detaljno su prikazani svi bitni sporazumi i zakoni. Posebnu vrijednost 
ipak imaju svjedočenja samog Franje Borasa, utoliko značajnija zbog funkcije 
koju je obnašao sve do 20. listopada 1993. kad ga je Alija Izetbegović nelegal- 
no sa svojim istomišljenicima u Predsjedništvu razriješio te dužnosti. Knjiga je 
izrazito značajna što u potpunosti razotkriva politiku muslimanskog vodstva u 
BiH. .... Sve to ukazuje na njihov cilj stvaranja muslimanske fundamentalističke 
države i nije isključeno da su pri tome koristili primjer stvaranja države Izrael. 
Naime, kao što je u to vrijeme bilo nezamislivo stvaranje muslimanske države u 
Europi tako je nekad bilo nezamislivo stvaranje židovske države. Međutim, 
Židovi su dobili svoju državu poslije genocida koji je izvršen nad njima u Dru- 
gom svjetskom ratu, a sada će Muslimani poslije genocida koji su nad njima iz- 
vršili Srbi, dobiti svoju državu u Europi. 

(Iz recenzije akademika Josipa Pečarića «Država na račun Hrvata») 


* * * 


...Ova knjiga pruža prigodu i za procjenu koliko je koje nacionalno 
rukovodstvo (tri nacionalne stranke: HDZ, SDA i SDS) uspjelo ostvariti od 
svojih obećanja danih narodima i građanima od prvih demokratskih izbora do 
današnjih dana. Autor podsjeća na programe stranaka, na izjave njihovih lidera, 
na njihove postupke... Iz ove činjenice i usporedbe s današnjom političkom 
retorikom mo-že se lako zaključili radi li se o konzistentnim političkim 
koncepcijama, politi-čkim zaokrelima, napuštanjem programa itd. Odgovore 
na ova pitanja izravno ne daje autor, a to mu i nije bila nakana. Ono što je bitno 
jest da knjiga daje pre-mise za valjane zaključke... 

(Iz recenzije Vese Vegara Diktat za «zaraćene strane») 


* * x 


... Na suvremenu scenu bosanske i hercegovačke stvarnosti s ovim ratom 
kona-čno je isplivala još jedna destabilizirajuća poluga bošnjačko temeljno 
pravo na jedinstvenu državu s jednim (i to muslimanskim) “temeljnim narodom". 
Tako su, napokon, "pogledi u Bosnu" dobili "odgovore iz Bosne", a višestoljetni 
"ogledi s Bosnom" (voljom Pax Americane) nastavljaju se u jogolikom zadatku s 
13 usta-va i 140 ministarstava u "Daytonskoj Bosni i Hercegovini“. 


(Izrecenzije prof. dr. Ante Markotića «(p)ogledi u Bosni») 

